Prolog 


Șaptesprezece ani, moartă, în fruntea îngerilor 
întunecaţi din Ceruri - care ard de nerăbdare să 
omoare pe cineva. Mda, asta-s eu, Madison, noua 
cronometroare a întunericului care habar n-are de 
nimic. Nu aşa mi-am imaginat că se vor desfăşura 
„studiile mele superioare” în noaptea în care am plecat 
de la balul de absolvire şi am murit pe fundul unei 
râpe. Am supravieţuit furând amuleta celui care mă 
ucisese. 

Acum e de datoria mea să trimit un spintecător 
al întunericului că să pună capăt unei existente 
pământeşti. Scopul e salvarea sufletului chiar şi cu 
preţul pierderii vieţii. Soarta, ar zice serafimii. Dar eu 
nu cred în soartă; cred în liber-arbitru, ceea ce 
înseamnă că mă aflu chiar în fruntea celor împotriva 
cărora luptam până de curând. 

Serafimii sunt nedumeriţi de schimbările pe 
care încerc să le impun unui sistem în care nu cred, 
dar sunt dispuşi să-mi dea o şansă. Cel puţin teoretic. 
Realitatea e ceva mai... complicată. 


Maşina era infierbântată de soare şi mi-am 
retras degetele de pe caroserie, strecurându-mă pe 
lângă ea. Nerăbdarea îmi învăluia trupul că o a doua 
aură. Aplecată de spate şi mergând tiptil, mă ţineam 
după Josh - care, în prima lui zi de şcoală, purta o 
cămaşă băgată în blugi -, croindu-ne drum prin 
parcare, către camionul lui. Da, era prima zi de şcoală, 
şi da, chiuleam, dar oricum în prima zi nu se făcea 
nimic. In plus, mi-am zis că serafimii mă vor ierta; 
urma să încerc să salvez unul dintre sufletele lor 
însemnate. 

Josh s-a oprit şi s-a întors cu faţa la mine, stând 
pe vine în spatele unui Mustang roşu, apoi şi-a dat la o 
parte părul blond care-i intra în ochi şi a zâmbit. 
Evident, nu era prima dată când chiulea. Şi eu o mai 
făcusem, dar niciodată în gaşcă. l-am zâmbit la rândul 
meu, dar, când Josh a privit peste umărul meu, 
zâmbetul i-a pierit. 

— O să fim prinşi din pricina ei, a bombănit. 

Adidaşii mei galbeni - cu şireturi imprimate cu 
cranii şi oase încrucişate - au scrâşnit pe asfalt când 
m-am răsucit şi eu să văd la ce se uita. Barnabas se 
ascundea printre maşini; ochii îi erau serioşi, iar chipul, 
aspru. Nakita se plimba însă agale, legănându-şi 
braţele, perfecțiunea întruchipată. 

Purta una dintre perechile mele de blugi de 
marcă şi un maiou scurt de-al meu şi arăta mai bine 
decât aş fi reuşit eu vreodată, cu părul ei brunet şi 


strălucitor şi unghiile negre sclipind în lumina 
minunată a soarelui. Nu şi le dăduse cu ojă; aşa erau 
ele. În mod normal, aş fi urât-o pe Nakita pentru că 
arăta aşa, dar spintecătoarea întunericului n-avea 
habar cât era de frumoasă. 

Stând pe vine lângă mine, Barnabas s-a 
încruntat; mirosea a pene şi a floarea-soarelui. Îngerul 
care se dădea elev în clasa a douăsprezecea, îmbrăcat 
cu blugi negri, decoloraţi, şi un tricou şi mai decolorat 
imprimat cu o trupă oarecare, decăzuse de doua ori: o 
dată fusese izgonit din rai cu cine ştie câte mii de ani 
în urma, iar acum din cauza că schimbase tabăra în 
mijlocul războiului din Ceruri. 

— Nakita n-are nici cea mai vagă idee cum să 
facă asta, a bodogănit spintecătorul, dându-şi la o 
parte de pe faţă buclele castanii şi mijindu-şi ochii. 

Cei doi se aflaseră în tabere opuse ale 
războiului din rai şi nu le trebuia mult că să se calce 
reciproc pe nervi. 

Am tresărit şi i-am făcut semn Nakitei să se lase 
pe vine, dar ea a continuat să meargă normal. Nakita 
era gardianul meu oficial, investit de către serafimi. 

Teoretic, fiind cronometrorul întunericului, îi 
eram şefă. Deşi eu eram cea deşteaptă când venea 
vorba de cele lumeşti, ea îmi cunoştea munca şi ce-ar 
fi trebuit să fac. Problema era că n-aveam de gând să 
procedez conform indicaţiilor cereşti. Aveam alte idei 
în minte. 

— Lasă-te în jos, neroado! a şuierat Barnabas, 
iar fata micuță, frumoasă şi mortală s-a uitat 
nedumerită în spatele ei. 

Pe umăr ţinea geanta modernă pe care i-o 
dădusem de dimineaţă, că să-i completeze ţinuta. Se 
potrivea cu sandalele roşii şi era goală-goluţă, dar 
insista s-o poarte după ea pentru că i se părea c-o 


ajută să se integreze în peisaj. 

— De ce? s-a mirat ea, apropiindu-se. Dacă- 
ncearcă cineva să ne oprească, îl spintec pur şi simplu. 

„Îl spintecă?”, mi-am zis, străbătută de un fior. 
Nu se afla pe Pământ de prea multă vreme. Barnabas 
se acomodase mai bine, căci fusese izgonit din rai 
înainte de ridicarea piramidelor, din cauza credinţei 
sale în liber-arbitru, nu în soartă, însă Nakita îmi 
spusese odată că umbla vorba că fusese alungat 
fiindcă se îndrăgostise de o muritoare. 

— Nakita, am spus, trăgând-o de braţ când s-a 
apropiat, iar ea s-a lăsat ascultătoare pe vine, 
fluturându-şi pletele. Nu mai foloseşte nimeni cuvântul 
ăla. 

— E un cuvânt foarte bun, s-a burzuluit ea. 

— Ce-ai zice să plesneşti oamenii, în schimb? a 
propus Josh. 

Barnabas s-a încruntat. 

— Nu-i da apă la moară, a mormăit el. 

Nakita s-a ridicat. 

— Ar fi cazul să mergem, a zis ea, privind în jur. 
Dacă nu-l pot convinge pe cel însemnat să aleagă o 
cale mai bună înainte că Ron să trimită un spintecător 
al luminii că să-l ţină în viaţă, o să-i iau sufletul că să i-l 
salvez.. 

Zicând acestea, a pornit-o spre camionul lui 
Josh. „A-i lua sufletul” era un mod mai plăcut de a 
spune „a omori”. M-au copleşit deodată proporţiile 
uriaşe a ceea ce încercam să fac, şi umerii mi s-au 
lăsat. 

Eram noul cronometror al întunericului, dar, 
spre deosebire de cel de dinaintea mea, eu nu 
credeam în soartă. Ci în liber-arbitru. Intreaga situaţie 
era o glumă de proporţii cosmice - asta în afară de 
micul detaliu că eram moartă. Fostul cronometror al 


întunericului a crezut că dacă mă va omori pe mine, 
cea despre care se prezisese că-l va înlocui, va obţine 
nemurirea. Nimeni nu ştiuse cine eram de fapt, iar 
când au aflat, era prea târziu că să mai schimbe ceva - 
şi-aşa m-am pricopsit cu această sarcină până ce 
aveam să-mi găsesc corpul adevărat şi să rup legătura 
cu amuleta care mă menținea în viaţă în lipsa lui. 

Josh s-a ridicat şi a aruncat o privire spre 
intrarea în parcare prin geamurile Mustangului. 

— Haide! S-ajungem la camion înainte să ocupe 
scaunul din faţă. N-am de gând să conduc cu ea în 
dreapta. 

Am pornit-o după ea, cu genunchii indoiţi şi 
rămânând pe vine. Barnabas era mult mai bun decât 
mine la toată treaba asta cu salvarea sufletelor - ştia 
cum să-şi folosească amuleta şi avea experienta să-i 
găsească pe oamenii însemnați să moară prematur că 
să poată fi salvaţi de spintecători asemenea Nakitei. 
Faptul că trecuse în tabăra cealaltă că să rămână 
alături de mine era la fel de ciudat că alegerea mea pe 
post de nou cronometror al întunericului. Poate că vina 
îl ţinuse aproape de mine, căci nu reuşise să mă 
menţină în viaţă când mi se stabilise moartea. Sau 
poate furia pe fostul lui şef, Ron, cronometrorul luminii, 
care ne minţise pe amândoi că să obţină supremaţia. 
Sau poate Barnabas îşi imaginase că deţin răspunsurile 
la întrebările pe care le iscase trădarea lui Ron. 
Oricare-ar fi fost motivul, mă bucuram că Barnabas se 
afla acolo. Niciunul dintre noi nu era de acord cu 
obiceiul celor din Ceruri de a omori pe cineva înainte 
de a face ceva rău, dar dacă îmi fusese sortit să devin 
noul cronometror al întunericului, câştigarea loialității 
lui Barnabas nu era nici pe departe cel mai rău lucru 
pe care l-aş fi putut face. Nakita n-avea încredere în el 
şi-l considera a fi spion. 


— Ăăă, oameni buni! a rostit Josh şi am 
încremenit când am observat încotro se uita: la maşina 
de poliţie parcată în fata şcolii. 

Lângă ea stătea o femeie îmbrăcată în 
uniformă, cu mâinile în şolduri şi privind în direcţia 
noastră. 

— La naiba! am icnit, ghemuindu-mă la pământ. 

Josh m-a urmat imediat, iar Barnabas oricum nu 
se ridicase mai sus de plafonul maşinii. 

— Jos! i-am şuierat Nakitei şi am tras-o spre 
asfalt. 

Inima îmi bătea cu putere. OK, ştiu. Eram 
moartă, dar ia încercaţi să-mi convingeţi şi mintea de 
asta. Credeam că sunt vie şi, având şi iluzia tactilă a 
unui corp, cine eram eu să mă contrazic? Era 
stânjenitor. Dacă stăteam liniştita, nu simţeam nimic, 
dar în clipa în care mă agitam, amintirea pulsului mi se 
activa. Era cumplit de nedrept că trebuia să am de-a 
face cu toate consecinţele fizice ale fricii când eram 
deja moartă, dar măcar nu mai transpiram. 

Stăteam cu spatele lipit de maşina după care ne 
ascundeam. 

Lângă mine, Josh părea îngrijorat. 

— E Levy, poliţista. Crezi că ne-a văzut? am 
şoptit. 

Absolut grozav - eram deja în vizorul femeii. Mă 
urmărise când mersesem cu viteză prea mare spre 
spital, cu doua săptămâni în urmă, când Nakita 
aproape că-l omorâse pe Josh. Mda, îl spintecase, dar 
numai pe jumătate. Nu m-aş fi aventurat să-i numesc 
prieteni, dar măcar Nakita nu mai încerca să-l ucidă pe 
Josh. 

Ghemuită în faţa mea, Nakita a dat să se ridice. 

— O s-o plesnesc! 

— Nu! am strigat deodată eu şi Barnabas, 


trăgând-o înapoi în jos. 

Josh trăgea cu ochiul prin geamurile maşinii. 

— A plecat. 

„Pui de căţeluşi morţi! Cum să salvez viaţa unui 
tip când nu reuşesc nici măcar să mă strecor afară din 
parcarea liceului?” Le spusesem serafimilor că, dacă 
reuşeam să stau de vorbă cu el - cel însemnat =, 
atunci va lua o decizie mai bună şi nu va fi nevoie să 
moară că să-i fie salvat sufletul. Cel mai probabil, era 
şansa mea de a demonstra că ideile mele ar putea să 
meargă. Nu voiam să pierd ocazia ajungând prea 
târziu. Şi nici s-o dau în bară pentru că trebuia să stau 
în detenţie la şcoală - şi-apoi în camera mea, după ce 
avea să afle tata. 

Mi-am strâns amuleta în pumn şi grijile mi s-au 
accentuat. Ar trebui să pot opri timpul în loc cu ajutorul 
pietrei negre din mijlocul ei, să devin invizibilă şi să fac 
tot felul de alte lucruri, însă ultima oară când făcusem 
experimente, aproape că mă distrusesem. Dar şi dacă 
nu făceam nimic... 

Barnabas mi-a cuprins mâna cu a lui, iar acum 
tineam amândoi piatra neagră şi lucioasă care mă 
făcea să păr a fi în viaţă, şi m-am întors spre el, clipind 
surprinsă. 

— Mă ocup eu de asta, a spus el, iar ochii căprui 
şi profunzi îi erau compătimitori. 

Am deschis gura şi am dat aprobator din cap. 
Nu eram nevoită să fac totul singură. El şi Nakita se 
aflau acolo că să mă ajute până ce mă descurcam pe 
cont propriu. A observat cât eram de recunoscătoare şi 
a zâmbit, apoi s-a ridicat şi şi-a desprins mâna de a 
mea. 

— Tu? a strigat Nakita, ridicându-se la rândul ei. 
Dacă spintecă cineva ceva, eu voi fi aceea! 

Josh a oftat. 


— lar încep. 

Pe chipul lui Barnabas se citea iritarea, dar a 
făcut ochii mari când a privit în spatele ei. M-a surprins 
sunetul sec scos de cineva care-şi dregea glasul şi m- 
am ridicat în picioare când am observat-o pe poliţista 
Levy, cu mâinile încă proptite în şolduri şi cu o 
expresie dezamăgită pe faţă. 

— Nu e cam devreme pentru o excursie cu 
clasa? s-a interesat ea. Arăta prea tânără că să fie 
polițistă, dar privirea care părea să spună „lăsaţi 
tâmpeniile” impunea un respect care intra în 
contradicţie cu tunsoarea şic şi silueta zveltă. 

— Ofiţer Levy! am zis, simţindu-mă cam aiurea 
în vreme ce-mi scuturam fusta de praf. 

Era neagră, iar pe poale avea un model cu 
cranii şi oase încrucişate. Se asorta cu şireturile de la 
adidaşi. În combinaţie cu dresurile negre, ansamblul 
era excentric, dar mă caracteriza întru totul. 

— Uau, ce mă bucur să vă văd! Nu ştiam că 
sunteţi repartizată aici, am continuat. 

Glasul mi s-a stins şi nimeni n-a mai zis nimic, în 
vreme ce ea ne privea pe rând. 

— Ah, luam ceva din camioneta lui Josh, am 
minţit eu, uitându-mă la maşina aflată la două rânduri 
mai încolo - două rânduri şi şase ore mai încolo. La 
naiba! 

Avea sprâncenele ridicate şi şi-a desprins 
mâinile din şolduri. 

— Josh, Madison... iar voi doi sunteţi...? a 
întrebat ea. 

— Barney s-a prezentat Barnabas, fără să ridice 
privirea, iar ochii i-au lucit argintiu. 

Îi zisese numele pe care-l foloseam eu când 
eram supărată pe el, ceea ce-mi dădea de înţeles că 
era enervat pe sine însuşi. 


— lar tu, domnişoară? 

— Nakita, a spus cu îndrăzneală spintecătoarea 
întunericului, pipăindu-şi amuleta de parcă s-ar fi 
pregătit s-o folosească. 

— E sora mea, a adăugat Barnabas, trăgând-o 
aproape de el, astfel încât poliţistei Levy să i se pară 
că o îmbrăţişează din lateral, dar eu ştiam că de fapt îi 
atrăgea atenţia să aibă grijă cum se poartă. Problema 
era că amândoi se credeau a fi şeful haitei, iar asta n-a 
făcut decât să înrăutăţească situaţia când ea l-a 
îmbrâncit la o parte. 

— Ne-am transferat din Danemarca, a 
continuat, iar eu i-am aruncat o privire surprinsă. 

„Parcă erau din Norvegia...” 

— Şi stau la mine, am intervenit. 

Poliţista Levy a părut să se relaxeze, aparent 
mulţumită de aerul nostru descurajat. 

— Dacă mai încercaţi să faceţi de-astea, o să vă 
pun sub supraveghere, a spus ea, retrăgându-se şi 
făcându-ne semn spre şcoală. lnăuntru. Cu toţii! N-am 
de gând să vă fac greutăţi din prima zi de şcoală. Daţi-i 
drumul, a zis, mânându-ne înaintea ei, şi am pornit-o 
cu toţii. 

— Scuze, a murmurat Josh când am ajuns în 
dreptul lui, dar nu mi-am dat seama dacă i se adresa 
poliţistei Levy sau mie. 

Eram dezamăgită, ba chiar puţin disperată. O 
auzeam pe poliţista Levy în spatele meu şi mi s-a 
ridicat părul pe ceafă. 

„N-o să mergem în linişte, nu-i aşa?”, m-am 
gândit, dar, când l-am surprins pe Barnabas făcându- 
mi cu ochiul şi zâmbindu-mi şmechereşte, m-am lăsat 
cuprinsă de nerăbdare. 

— Mergi înainte, a mimat el, apoi a tras-o pe 
Nakita de braţ, că să ajungă în rând cu Josh şi cu mine. 


Am zâmbit când ea a protestat înăbuşit, în 
vreme ce Barnabas şi-a apropiat capul de al ei şi a 
convins-o să n-o spintece pe femeie. 

— Am observat ce-aveai de gând să faci, a zis, 
strângându-şi amuleta în palmă pe când piatra 
începuse să lucească verzui. 

Fusese rubinie, dar, de când renunţase la 
poziţia de spintecător al luminii şi se dăduse de partea 
întunericului, îşi schimbase locul în spectru - spre 
ruşinea lui Barnabas. 

— Nakita, dac-o spinteci, dai dovada de 
eleganța unui rinocer, a adăugat. Trebuie să înveţi arta 
minimalizării. la exemplu! 

Apoi Barnabas mi-a şoptit: 

— Madison, încetineşte pasul până ce ofiţerul 
Levy trece pe lângă tine. Josh, îmi pare rău, dar nu pot 
să-ţi acopăr spatele. Femeia trebuie să ducă pe cineva 
înăuntru. Cel mult mă pot asigura că n-o să intri în 
bucluc. 

Josh a oftat şi mi-a aruncat o privire, apucându- 
mă de mână. 

— Ne vedem mai încolo, a spus încet, resemnat 
şi nefericit totodată. Ştiam eu că-i prea frumos să fie 
adevărat. 

Mi-am tras degetele dintr-ale lui şi am tresărit. 

— Îmi iei tu temele? 

— Da. O să trec pe la tine după ore. Ai numărul 
meu? 

Mi-am pipăit buzunarul, în căutarea telefonului 
mobil. 

— Întotdeauna, am răspuns, iar Nakita a pufnit, 
nepricepând nimic. 

Pentru ea, totul era raţional. Asta era principala 
diferenţă dintre ea şi Barnabas. Fie el şi ursuz, îşi urma 
glasul inimii. 


Mă simţeam că naiba pentru că îl lăsam baltă 
pe Josh, dar ce-aş fi putut face? Am încetinit treptat 
pasul, iar Nakita şi Barnabas mi-au urmat exemplul, în 
vreme ce Josh mergea în continuare în faţa noastră, 
ţinându-şi capul plecat şi mâinile în buzunare. Mi-am 
ţinut respiraţia când am făcut un pas în lateral, lăsând- 
o pe poliţista Levy să treacă pe lângă noi. Barnabas m- 
a apucat de cot şi m-am oprit în loc. Cu cealaltă mână 
îşi ţinea amuleta, iar ochii îi erau argintii când a intrat 
în legătură cu divinul, modificând amintirile poliţistei 
Levy astfel încât să nu ne includă şi pe noi. Era o 
sarcină minoră, dar una pe care niciunul dintre ei nu 
era prea nerăbdător să mi-o arate, din cauza a ceea ce 
aş fi putut face folosind-o. Sigur, eram şefa lor, dar 
obţinusem slujba fără să am parte de ucenicia de-o 
viaţă şi de disciplina care-o precedau de obicei. 

Stăteam între maşini şi priveam, nevenindu-mi 
să cred cum poliţista Levy părea să fi uitat cu totul de 
noi şi-l conducea pe Josh înapoi în clădirea şcolii, de 
parcă ar fi fost singurul pe care-l văzuse. Magia 
spintecătorilor - n-ai cum să n-o iubeşti. 

— Femeia o să-şi amintească, a pufnit Nakita, 
lăsându-şi greutatea pe un picior şi urmărind şi ea 
scena. Ai folosit atât puţin din puterea divinului, încât 
amintirea falsă n-o să reziste. 

— O să reziste suficient cât să ne luăm tălpăşiţa 
- nici n-avem nevoie de mai mult. 

Uitând cu totul de Josh, Barnabas m-a apucat de 
cot şi m-a îndrumat spre câmpul de la marginea 
parcării, dar eu încă mă uitam în urmă, la clădirea 
şcolii şi la geamurile deschise. 

— Şi când o să se-ntoarcă după noi şi n-o să 
găsească nimic, o să fie cuprinsă de îndoială. Peste o 
săptămână, nici n-o să-şi mai amintească, pentru că o 
să-i fie mai uşor să uite cu totul. 


„O săptămână”, m-am gândit, sperând că nu se 
înşela. Îmi imaginasem că era mai sigur de-atât. Nici 
Nakita nu părea prea convinsă. 

Umăr la umăr, ne-am întors şi-am lăsat maşinile 
în urma, îndreptându-ne spre un teren necultivat, plin 
de floricele şi de albine. Mă simţeam nelalocul meu 
mergând între cei doi îngeri, unul al luminii, celălalt al 
întunericului, de parcă aş fi fost cumva legată de tot 
trecutul şi de întregul viitor. Dacă n-aş fi ştiut că în 
spatele nostru era liceul şi dacă n-aş fi simţit mirosul 
asfaltului şi al metalului încins, aş fi zis că mă plimb 
prin Gradina Edenului. 

Nakita s-a uitat la cer şi şi-a dat părul pe spate. 
Pe chip i-a apărut un zâmbet dureros de frumos. Când 
şi-a ridicat braţele spre Ceruri, aripile ei - aripile ei 
minunate, cu pene negre, incredibil de mari - şi-au 
făcut apariția, lucind în soare. Spintecător al 
întunericului, aripi întunecate. 

Îngrijorată, am aruncat o privire în urmă, spre 
şcoală. Când m-am întors, Barnabas îşi afişase şi el 
aripile. Ale lui erau albe şi m-am întrebat dacă aveau 
să-şi schimbe şi ele culoarea, cum se întâmplase cu 
amuleta. 

Aveam mai putin de douăzeci şi patru de ore la 
dispoziţie ca să încerc să salvez un suflet pe cale să se 
trezească în mijlocul unei lupte pentru propria viaţă. 
„Şi noi, mi-am zis când Barnabas m-a cuprins cu un 
braţ pe după mijloc şi am făcut un pas în spate, 
călcând pe picioarele lui ca să mă poată ridica în aer, 
suntem singurii care-l putem salva.” li aduceam atât 
salvarea, cât şi moartea... pentru că, dacă nu-l puteam 
convinge să ia o altă hotărâre, Nakita avea să-l 
omoare. 


Mallul din Fort Banks era un val de răcoare 
iscată de aparatul de aer condiţionat. Simţeam practic 
cum mă părăseşte fierbinţeala soarelui în vreme ce, 
lângă punctul de informaţii, îi aşteptam pe Barnabas şi 
pe Nakita, care se certau pe şoptite chiar în interiorul 
uşilor duble de sticlă. Grace, fostul meu înger păzitor, 
acum devenit mesager, zbârnâia undeva pe deasupra 
mea. Mingea de lumină de mărimea uneia de baseball 
ni se alăturase aproape imediat ce ne înălţaserăm în 
aer şi, cu ajutorul ei şi-al serafimilor, descoperiserăm 
acest orăşel din mijlocul lanurilor de porumb. 

De fapt, o văzusem pe Grace doar de cele 
câteva ori în care mă disociasem de amuleta mea - şi 
când, apropo, aproape că murisem de tot. Deşi micuță, 
era frumoasă, cu un chip prea strălucitor ca să-l poţi 
privi. De cele mai multe ori, lua înfăţişarea unei ceţi 
luminoase, ca petele care apar uneori pe fotografii. De 
fapt, exact aşa arăta în pozele făcute pe film şi era 
singurul mod în care un om normal îşi dădea seama că 
se afla prin preajmă. Eu puteam să o aud. ŞI 
spintecătorii mei la fel, dar oamenii nu. Norocul lor. 

— A fost odată o fată cronometroare - cânta 
vesel Grace, coborând spre mine, plictisită să se tot 


joace cu ecoul care răsuna în tavan - care nu se- 
nţelegea cu a ei spintecătoare. Aşa că a dus o luptă 
dreaptă, crezând că o alegere deşteaptă îl face pe cel 
rău să cugete la a sa faptă. 

— Mersi, Grace, am rostit ironic. 

A luminat mai intens, iar chicotitul i-a sunat 
precum picurul unei ape. Lui Grace îi plăcea noua ei 
slujba de mesager, pe care o câştigase când o 
botezasem prima oară. Îi oferisem din greşeală 
această promovare, fără să ştiu că numele aveau o 
putere atât de mare în tărâmul îngerilor. Cred că 
serafimii mi-o distribuiseră drept pedeapsă, dar n-aş 
schimba absolut nimic, cu versurile ei cu tot. 

— Ce-i cu spintecătorii? a întrebat ea, făcându- 
se invizibilă când a aterizat pe capacul tomberonului 
de lângă mine. 

Când nu mai bătea din aripi, nici nu mai 
strălucea. 

— la pune tu un spintecător al întunericului să 
lucreze laolaltă cu unul al luminii şi vezi de nu apar 
neînţelegeri, am spus şi am oftat, sprijinindu-mă de 
panoul indicator, în aşteptare. Am luat amuleta în 
mână şi mi-am imaginat cum pătrund în divin, că să 
înfăşor lumina în jurul pietrei negre. Ca prin minune - 
ceea ce, într-un fel, şi era -, piatra neagră a dispărut, 
deşi încă îi simţeam greutatea în palmă. Să-mi fac 
amuleta să dispară era unul dintre primele lucruri pe 
care le învăţasem de la Nakita. Într-o bună zi, voi reuşi 
s-o fac să arate că un alt obiect, dar, deocamdată, 
doar asta-mi ieşea. 

Aripile lui Grace au apărut temporar când mi- 
am demonstrat aceasta „îndemânare”, apoi s-au 
disipat. 

— Măcar stau de vorbă. 

— Nu stau de vorbă, se ceartă, am corectat-o. 


Avea să fie mai greu decât îmi imaginasem 
dacă urma să „discute” absolut orice. Ne aflam acolo; 
era timpul să-l căutam pe cel însemnat. 

— Doar nu credeai că va fi uşor să schimbi 
Cerurile şi Pământul, nu? m-a întrebat Grace, iar eu m- 
am încruntat. 

— Ar fi mai uşor dacă aş putea călători pe axele 
timpului şi-aş vedea viitorul, m-am plâns eu. 

— la încearcă, a zis sec Grace. Când te-ai 
disociat de ea, ţi-ai stricat amuleta. 

M-am strâmbat când i-am auzit tonul acuzator. 
Mă avertizase să n-o fac, iar eu o ignorasem. Faptul c-o 
făcusem mă salvase, dar, până ce amuleta avea să se 
repare singură, serafimii erau cei care interpretau 
axele timpului şi-mi trimiteau spintecătorul 
întunericului să omoare oameni. 

Faptul că serafimii făceau asta era în sine o 
chestiune imperfectă. Puteau s-o facă, dar le era greu 
să discearnă trecutul de viitor, acesta fiind şi unul 
dintre motivele pentru care cronometrorii trebuiau să 
fie oameni. Cronometrorii umani - eu, în cazul de faţă - 
permiteau şi flexibilitate de-a lungul mileniilor, un mod 
de a oferi Cerurilor capacitatea de a se adapta pe 
măsură ce oamenii imperfecţi îşi schimbau relaţia cu 
viaţa, cu universul şi cu tot restul. 

Se petreceau spintecări de care eu nu aveam 
habar, iar asta mă deranja. Serafimii ştiau că vreau să 
schimb mai multe lucruri şi nu puteam să nu simt că 
fusesem însărcinată cu această spintecare pe post de 
probă. Dacă nu reuşeam să-l fac pe tipul asta să vadă 
o nouă posibilitate şi să ia o altă hotărâre, cum să-i 
conving pe spintecătorii întunericului? 

Observând că eram deprimată, Grace a plutit 
mai aproape de mine. 

— Nu-ţi face griji, m-a liniştit ea. Nu peste multă 


vreme, vei citi axele timpului. Cred că, inconştient, o 
faci deja. Instinctul tău de a te opri la mall a fost unul 
bun. Nu ştiam că ele aici. 

— Chiar e? am întrebat, iar ea şi-a intensificat 
strălucirea şi s-a înălţat când Barnabas şi Nakita au 
căzut în sfârşit la înţelegere şi au pornit-o spre noi. 

Poate că avea dreptate. Când zburasem pe 
deasupra mallului, simțisem un mic semnal în mintea 
mea, de parca m-ar fi urmărit cineva. Când îi 
pomenisem despre asta lui Barnabas, se îndreptase 
imediat către parcare. Mă făcuse mai încrezătoare, dar 
acum, privind în jur, mă întrebam dacă fusese o 
senzaţie adevărată sau pur şi simplu îmi dorisem să fiu 
iar cu picioarele pe pământ. Mallul nu arata prea 
promiţător. 

Era luni, aşa că nu erau mulţi oameni înăuntru - 
în special mame care-şi târau copiii dintr-un magazin 
într-altul căutând haine de şcoală sau copii care-şi 
târau mamele în acelaşi scop. Două fete care stăteau 
lângă un stand cu cercei mă urmăreau cu privirea. Mi- 
am târşâit adidaşii galbeni pe gresie, simțind că mă 
integrez perfect în peisaj cu parul meu în stil punk, cu 
vârfurile mov. 

— Crezi că Josh e-n regulă? am întrebat-o pe 
Grace, aranjându-mi cămaşa cu mâneci scurte, în 
carouri roşii şi negre. 

Dac-aş fi ştiut de dimineaţă c-aveam să-ncerc 
să revin la o spintecare, m-aş fi îmbrăcat mai puţin 
ţipător. 

— O să fie în regulă, m-a asigurat Grace când 
Barnabas s-a oprit în fata noastră. Nakita păşea sigură 
pe ea, dar când i-a observat silueta cocoşată, şi-a mai 
pierdut din prestanţă, încercând în continuare să se 
integreze, în vreme ce le urmărea pe fetele de lângă 
stand. 


— Aşa deci, Grace, a trântit-o Barnabas, eşti 
sigură că serafimii n-au putut să-ţi dezvăluie mai multe 
despre cel însemnat? 

Am oftat. Cel însemnat. Aşa erau numite 
potenţialele victime de către  spintecători. Ca-n 
expresia „Nu va fi decât o însemnare pe-o piatră de 
mormânt”. 

Nakita a rânjit cu superioritate, şi-a dat părul pe 
spate şi i-a zâmbit ceţii rotunde care-o înfăţişa pe 
Grace. Mesajul original care ne scosese din liceu şi ne 
făcuse să venim până aici îi fusese destinat doar ei, 
dar Barnabas trăsese cu urechea. 

— Care-i problema, Barnabas? N-ai destule 
informaţii? Credeam că te pricepi la asta. 

Fusese de-a dreptul răutăcioasă şi, în vreme ce 
Barnabas şi Nakita s-au luat din nou la harţă, eu am 
privit în jur. Un grup de băieţi de lângă chioşcul de 
ziare ne observaseră sau, mai degrabă, o observaseră 
pe Nakita, al cărei mijloc se tot dezgolea în vreme ce-i 
ţinea lecţii lui Barnabas despre supremaţia serafimilor. 
M-am răsucit pe călcâie şi m-am îndepărtat de cearta 
lor, ca să mă aşez la una dintre mesele libere. Zona cu 
restaurante părea în regulă, dar nu mă puteam ghida 
după senzaţii. Trebuia să ştiu. 

Imediat, subiectul disputei a devenit cine mă 
călca pe mine mai tare pe nervi, şi i-am auzit 
urmându-mă. Grace îi blagoslovea cu versuri despre 
cum „spintecătorii s-au sfădit oricât de tare au dorit 
până ce cronometrorul i-a părăsit”. Sincera să fiu, 
eram pe cale s-o fac. Nu-mi erau de niciun folos. 

După ce am găsit o masă cât de cât curată, mi- 
am tras un scaun şi m-am aşezat cu spatele la intrare. 
In sfârşit amuţiţi, cei doi spintecători şi-au ocupat locul 
la stânga şi la dreapta mea. Nakita şi-a pus geanta 
goală în poală, pipăindu-şi neliniştită amuleta şi 


urmărindu-le pe cele două fete de la standul cu cercei. 
Avea o expresie îngrijorată pe chip - nu din pricina 
stării mele de spirit, ci pentru că fetele erau îmbrăcate 
din cap până-n picioare în negru şi erau pline de 
dantelă, în stil gotic, iar ea purta o cămaşă roşie. 
Barnabas era posomorât şi s-a gârbovit şi mai mult, 
îmbrăcat în tricoul lui decolorat, arătând oricum bine, 
cu părul lui cârlionţat şi ciufulit. 

— Grace, ce anume ti-au zis de fapt serafimii? 
am întrebat-o, minunându-mă cum de ajunsesem eu 
cea care îşi păstrează sângele rece din întregul grup. 

De data aceasta, spintecătorii au păstrat 
tăcerea, iar îngerul mesager a coborât pe masă, ceața 
dispărând când s-a oprit locului. 

— Nu prea multe, a răspuns Grace, vocea ei 
diafana părând să-mi pătrundă în minte. Serafimii nu 
se prea pricep să descrie cum arată cineva. In afară de 
coordonatele oraşului, ştiu doar că e bun la 
calculatoare. 

M-am lăsat pe spate în scaunul de plastic şi l- 
am eliminat de pe listă, în minte, pe tipul de lângă 
chioşcul de ziare care citea revista Arme şi muniții. 

—  Serafimii n-au zis niciodată că-i vreun 
obsedat de computere, a intervenit sec Barnabas. 

Nakita s-a zbârlit. A dat drumul amuletei din 
mână, iar eu am ridicat din sprâncene când am 
observat că piatra cenuşie se transformase într-o cruce 
gotică. 

— Serafimii au prezis că un virus va infesta 
calculatoarele dintr-o şcoală, mai mult în glumă, a 
adăugat ea, uitându-se urat la el. Aş zice că asta 
înseamnă că se pricepe la computere. Abia când 
virusul va afecta şi calculatoarele din spitalul clinic 
local vor începe să moară oameni. Serafimii susţin că îi 
place atât de mult să aibă parte de notorietate ca 


anonim, încât continuă în acelaşi mod, făcând 
intenţionat rău oamenilor pentru tot restul vieţii lui. 
Aşa că înţelegi de ce este în interesul tuturor, Barney, 
să-i luăm sufletul devreme, înainte să ajungă atât de 
murdar şi de transformat, încât să nu-şi mai dorească 
mântuirea. 

Scrâşnind din dinţi, Barnabas a păstrat tăcerea, 
iar eu m-am foit neliniştită în scaun. Ciudat cum 
reuşea ea să facă moartea să pară un lucru bun. 

Cel de-al şaselea simţ al meu nu mai detecta 
nimic, aşa că mi-am sprijinit coatele de masă şi m-am 
gândit că toată treaba asta era la fel de productivă ca 
ora de la care chiuleam în acel moment. Puteam să 
pun pariu că tipul cu tricou Harley Davidson care se 
plimba prin mall împreună cu o fată care vorbea la 
telefon ieşea din discuţie. Trebuia să găsesc pe cineva 
cu ochelari de tocilar. 

— Obsedat de computere, am mormăit, mijind 
ochii când mi-am ridicat privirea spre ferestrele 
strălucitoare din tavan. 

Presupun c-ar fi trebuit să fiu recunoscătoare 
pentru puţinele informaţii pe care ni le-au putut da 
serafimii, dar mi-am lăsat capul pe masă, frustrată. S-a 
auzit un bufnet şi mi-am simţit fruntea lipită de 
suprafaţa rece. 

Barnabas mi-a pus mâna pe umăr, vrând să mă 
liniştească. 

— Madison, e-n regulă, a spus, făcându-mă să 
mă simt şi mai rău. Încercăm să-l găsim pe tipul ăsta 
incredibil de repede. Axele timpului sunt cu atât mai 
greu de descifrat cu cât sunt mai îndepărtate de clipa 
prezentă. Nici măcar Ron nu poate să ofere o descriere 
înainte să călătorească în viitor, şi asta, de obicei, doar 
cu câteva ore - nu cu o zi întreagă - înainte că decizia 
fatală să fie luata de cel însemnat. Ne bazăm pe 


interpretările îngereşti a ceea ce s-ar putea întâmpla, 
aşa că relaxează-te. 

Am ridicat capul, holbându-mă în continuare la 
masă. Cronometrorul luminii nu era preferatul meu în 
perioada aceea, dar mă simţeam mai bine pentru că 
Ron n-avea habar, probabil, de faptul că ne aflam 
acolo, încercând să-l salvăm pe tipul ăsta. Odată ce 
afla, avea să îngreuneze totul. 

— Madison, te descurci! Ne-ai adus aici, nu-i 
aşa? a continuat Barnabas, luându-şi mâna de pe 
umărul meu. Simt şi eu că cel însemnat e aici. Ai 
instincte bună. O să-l găsim. 

M-am uitat în sus şi-am văzut mai întâi speranţa 
de pe chipul lui, şi apoi îndoiala de pe cel al Nakitei. 
Grace stătea în tăcere pe masă şi asculta. 

— La timp? am întrebat. Înainte că Ron să 
călătorească în viitor şi să trimită pe cineva să ne 
oprească? Nu trăiesc cu impresia că un spintecător al 
luminii va crede că încerc să-l salvez pe tipul ăsta cu 
Nakita alătură, gata să-l omoare dacă nu-l pot face să 
se răzgândească. Tu ai crede? 

Barnabas i-a aruncat o privire Nakitei, iar fata a 
strâns mai tare poşeta roşie. 

— Sigur că da, a răspuns el, dar minţea. 
Madison, nu-ţi face griji. O să-l găsim. Ai doar emoţii 
pentru că e prima preîntâmpinare. 

— E o recoltare, a spus Nakita, admirându-şi 
unghiile negre şi uitându-se apoi la tipele îmbrăcate în 
stil gotic. Nu o prevenire a unei recoltări. 

— E orice vrea Madison, i-a trântit-o Barnabas, 
îmbujorându-se. 

— Ei bine, eu trebuie să plec! a anunţat Grace, 
iar strălucirea blândă din care erau închipuite aripile ei 
s-a ridicat şi a răspândit o aromă de căpşuni. Mi s-a zis 
să te aduc aici, apoi să mă retrag. 


— Pleci? am întrebat, îngrijorată, dar apoi ceva 
din cuvintele lui Grace mi-a atras atenţia. Te retragi? 
am repetat, iar strălucirea de deasupra mesei a 
căpătat o nuanţă aproape bolnăvicioasă de verde. Nu 
pleci? La naiba, Grace, ne spionezi? 

Barnabas s-a ridicat, cuprins de îngrijorare; şi 
dinspre Grace s-a auzit un geamăt ascuţit. 

— Nu te enerva! Serafimii sunt confuzi şi vor să 
se asigure că e posibil să schimbi drumul cuiva care 
este însemnat. De-asta ai şi primit recoltarea asta, 
Madison. Când vine un nou cronometror, mereu se 
schimbă regulile, dar niciodată la nivelul la care vrei 
tu. Ei nu cred că un spintecător poate deschide mintea 
unui om astfel încât să aleagă o altă cale şi să rămână 
şi anonim, mai ales dacă pentru asta e nevoie ca 
spintecătorul luminii să colaboreze cu cel al 
întunericului. Dacă Barnabas şi Nakita nu pot s-o facă, 
ajutaţi fiind de tine, cum o s-o facă atunci când nu eşti 
cu ei? 

„Îi ajut pe Barnabas şi pe Nakita?”, m-am 
întrebat, confuză. Nu mă gândisem decât că eu aveam 
să-l salvez pe tip, nu că voi crea un precedent pe care-l 
vor urma şi alţii. Dar trebuia să recunosc că Ron nu se 
ocupa singur de recoltări, ci-şi trimitea spintecătorii 
luminii, iar el îşi vedea de următorul suflet. 

— Împreună? am întrebat, aruncând o privire 
spre Barnabas şi Nakita, care arătau abătuţi. De ce-ar 
fi nevoie de amândoi? 

— Pentru că, dacă spintecătorul luminii nu 
reuşeşte să provoace o schimbare, serafimii îşi doresc 
că un spintecător al întunericului să-i secere pe fraieri, 
a spus cu veselie îngerul păzitor. Şi nu spionez! 
Evaluez! 

—  E-acelaşi lucru! am exclamat, apoi m-am 
cocoşat în scaun când când tipul care citea revista şi-a 


ridicat privirea. 

— Pai, nu-i că şi cum îţi doreşti cu adevărat 
slujba asta, a izbucnit Grace. Cât sprijin necondiţionat 
ar trebui să ofere serafimii ideilor tale dacă ai de gând 
să renunţi la funcţie imediat ce-ţi găseşti trupul 
adevărat şi devii iarăşi vie? 

Chipul Nakitei a devenit imobil, iar în ochi i se 
distingea umbra fricii. 

„Of, la naiba!” Zbârnăitul aripilor lui Grace a 
părut să crească în intensitate. Nakita nu-şi desprindea 
privirea de mine. Parcă aş fi abandonat-o deja - eu, 
care-i vătămasem din greşeală înţelepciunea perfectă 
de înger cu înţelegerea morţii specifică unui om. Nu se 
mai integra printre semenii ei întunecaţi şi probabil că 
eu eram singura care-o putea ajuta să-nţeleagă de ce, 
fiindcă amintirile şi temerile mele o transformaseră. 

— Ei bine, poate dacă ei mi-ar susţine ceva mai 
mult ideile, mi-ar trece prin gând să-mi păstrez slujba 
şi după ce-mi voi găsi corpul, am şoptit. 

Nu era prima data când luam în considerare 
această opţiune. Cronometrorii nu trebuiau să fie morţi 
- de fapt, cred că eu eram singura în acea stare. Dar 
nu voiam să conduc un sistem în care nu credeam. Fie 
mă lăsau să fac totul după cum consideram de 
cuviinţă, fie-mi luam tălpăşiţa. 

— Nu cred în supremaţia sortii şi n-o să trimit 
spintecători ai întunericului să sacrifice suflete pentru 
că oamenii nu au habar de liber-arbitru, am spus, 
ştiind că, prin intermediul ei, cuvintele mele vor ajunge 
la urechile cui trebuia. Dacă serafimii nu-mi pot face o 
concesie, atunci n-am de gând să fac asta nici moartă, 
nici vie. 

Ma certam cu Cerurile, dar nu-mi păsa. Grace 
era tăcută; apoi ceața i s-a luminat mai puternic. 

— Oricum nu ştiu de ce ţii atât să fii vie, a 


murmurat, aparent dispusă să-mi facă o concesie. E 
agasant. Adică ţi se scurg lichide prin toate orificiile şi 
nu poţi să rămâi treaz. 

— Da, şi mai şi mâncăm, am adăugat cu 
amărăciune. Ştii de câtă vreme mâncarea n-a mai avut 
niciun gust? 

Bine că nu trebuia să mănânc, altfel aş fi murit 
de foame până acum. 

A tuşit uşor şi o nouă problemă urgentă m-a 
învăluit că o a doua piele. Minunat! Nu doar că trebuia 
să salvez viaţa unui tip, ci să-i şi fac pe Barnabas şi pe 
Nakita să se înţeleagă în acest timp? Grozav! Absolut 
al naibii de grozav! 

— Doar nu credeai că va fi uşor! a rostit Grace 
dinspre mijlocul mesei, lucind în toate culorile 
curcubeului şi apoi ţâşnind drept în sus, că o stea 
căzând în sens invers, după care s-a strecurat afară 
prin luminatoarele aflate la înălţime. Părea că am 
rămas singuri, dar eram sigură că ne urmărea. 

Nimeni n-a mai zis nimic şi am privit ba la 
Barnabas, ba la Nakita, care nu mă băga în seamă, cu 
o expresie îndârjită. 

— Mă duc să-mi iau un shake, am anunţat 
deodată, fără să-mi fie deloc foame, dar având nevoie 
de o scuză ca să plec de lângă ei măcar puţin. Voi vreţi 
ceva? 

N-am aşteptat să-mi răspundă, m-am ridicat şi- 
aproape c-am dat peste un scaun pe care cineva îl 
lăsase în drum. 

Mi-am recăpătat echilibrul, sprijinindu-mă de el, 
m-am oprit şi l-am pus frumos la o masă, străduindu- 
mă să pară că asta avusesem de gând de la bun 
început. In vreme ce mă îndreptam spre restaurante, 
puteam să jur c-am auzit-o pe Grace chicotind. 

Chiulisem de la ore având mari aşteptări, dar 


acum mă simţeam complet nelalocul meu. Nu era un 
sentiment străin, dar era prima dată când în joc era 
viaţa cuiva. Am ales un restaurant la care nu era 
coadă, mi-am sprijinit mâinile pe tejghea şi m-am 
holbat la meniu, fără să-l vad cu adevărat. Aveam banii 
pe care mi-i dăduse tata pentru masa de prânz, deşi 
eu nu mai mâncam de mult prânzul. La naiba, trebuia 
să-i trimit un SMS ca să-i dau de ştire că aveam să 
întârzii după terminarea orelor. 

— Îi citeşti sau comanzi ceva? a rostit o voce 
chiar în faţa mea şi am tresărit, apoi mi-am coborât 
privirea spre un tip cam de vârsta mea, care purta un 
şor penibil, pe care era desenat un pui şi scria 
COTEŢUL GAINILOR, UN CLONCANIT PE CINSTE. O 
bonetă de hârtie încerca să-i acopere părul de un 
blond nisipiu, dar nu reuşea. Avea un chip plăcut şi a 
zâmbit când mi-a observat stânjeneala. Pe ecusonul 
din piept scria că-l cheamă ACE. Gândul mi-a zburat la 
Josh şi m-am simţit vinovată că-l lăsasem în urmă, la 
şcoală. _, 

— Aăă... aş vrea un shake de vanilie. Mic, am 
adăugat, pentru că oricum n-aveam să-l beau, iarela 
introdus comanda în casa de marcat. 

— Prietenii tăi vor ceva? 

M-am întors spre Nakita, care-şi sprijinea o 
mâna de geantă şi se uita la mine cu o privire pierdută. 
Barnabas îşi lăsase capul pe spate şi se holba la tavan 
de parcă ar fi fost plictisit. Măcar nu se certau. 

— M-ai urmărit? am întrebat, înclinându-mi 
capul într-o parte, ca să păr timidă. 

Cam proastă, dar timidă. 

Ace a luat din stativ un pahar mai mare decât 
ce comandasem şi a zâmbit. 

— Bună mişcarea cu scaunul. Aproape că ai dat 
impresia că exact asta voiai să faci. 


Mi-am dat ochii peste cap, blestemând-o pe 
Grace pentru că mi-l lăsase în drum. 

— Mda, am rostit, lăsându-mi greutatea de pe 
un picior pe altul, teribil de conştientă de felul în care- 
mi arăta părul. Nu văzusem pe nimeni pe-aici care să 
aibă părul mov în afară de zeiţa plină de pierceinguri 
care lucra la Hot Topic!. 

Ace n-a mai zis nimic, stând cu spatele la mine 
în timp ce umplea paharul. În camera din spate mai 
lucra un singur băiat, care curăța cuptoarele. Era prea 
devreme pentru masa de prânz. 

— Tu când începi şcoala? am întrebat, simțind 
nevoia să zic ceva. 

Ace s-a întors şi m-a privit cu viclenie, punând 
un capac pe pahar. 

— Mâine. Nici nu trebuia să fiu aici în dimineaţa 
asta, dar m-au sunat. Doamne, mi-a venit s-o omor pe 
mama, a răspuns şi a împins paharul spre mine. Imi 
făcusem deja planuri pentru azi. Să stau pe net şi să 
mănânc pufuleţi cu brânză. E ultima oară când o las pe 
mama să răspundă la telefon în locul meu. 

— Eu lucrez cu jumătate de normă la o florărie 
şi urăsc când tata face şi el asta. 

Ace s-a strâmbat şi şi-a aranjat boneta. 

— Dacă sunt la lucru, ştie unde mă aflu, a spus 
cu amărăciune. Mă verifică întruna, de parc-aş fi copil 
mic. Lucrează la spital, aşa că vede toţi oamenii care 
vin la camera de urgenţă şi crede c-o să am vreun 
accident. 

Mi-am adus aminte cum mă trezisem eu în 
morga oraşului, moartă în urma unui accident de 
maşină. Inima a început să-mi bată mai tare. Dar nu 
cred că din pricina amintirii morţii mele. Pe măsură ce 


1 Lant de magazine în care se vând îmbrăcăminte şi accesorii cu 
teme muzicale (n. tr.). 


în minte mi se forma un gând, simţeam ceva 
străbătându-mi aura. „Mama lui lucrează la spital? Aşa 
de uşor să fie? Poate că la asta s-a referit Barnabas 
când a spus că am instincte bune.” 

— Te-nţeleg, i-am zis, aruncând o privire spre 
Barnabas şi Nakita, dar ei se uitau pur şi simplu la 
mine, fără să aibă habar de nimic. 

— Aşa că o să fac mâine tot ce-am avut de gând 
să fac azi, a continuat Ace şi a ridicat din umeri. 

M-am smuls din şirul gândurilor. 

— Ai zis că mâine ai ore. 

— Ba am zis că mâine începe şcoala. Nu c-o să 
mă şi duc. 

„Ooo, suntem un micuţ rebel, aşa-i?” Am luat 
un pai, i-am rupt ambalajul şi l-am înfipt în shake. 

—  Chiuleşti în prima zi de şcoală? am 
întrebat,prefăcându-mă că iau o gura de shake. 

— Ceva de genul ăsta, a răspuns şi mi-a zâmbit. 
Am lucruri mai importante de făcut. 

— Cum ar fi? m-am interesat eu, zâmbind aşa 
cum mă învăţaseră fetele cool de la fosta mea şcoală 
înainte să le las baltă. 

Ace a râs, întrucâtva flatat. 

— Muzică. Shoe şi cu mine facem rost de 
muzică. 

Şi-a îndreptat pentru puţin timp atenţia spre 
tipul cu păr brunet din camera din spate şi-am simţit o 
uşoară dezamăgire. 

— Faci parte dintr-o trupă? 

La naiba, fusese o alarmă falsă. 

— Nu, nu facem noi muzica. Noi doar facem rost 
de ea. Înainte să fie difuzată. 

Felul în care accentuase cuvintele m-a adus cu 
picioarele pe pământ. 

— O furi? am întrebat, făcând ochii mari. 


Dacă putea să spargă un site de muzică, 
computerele dintr-un spital ar fi fost floare la ureche. 

Entuziasmată, m-am aplecat înainte. Ace mi-a 
observat mişcarea şi s-a aplecat şi el peste tejghea, 
apăsând butonul care încheia comanda pe casa de 
marcat şi închizând sertarul aproape înainte să apuce 
să se deschidă. 

— Săptămâna trecută, a spus el, iar ochii îi 
sclipeau. Shoe a intrat pe site-ul unei mari case de 
discuri şi a furat o melodie a trupei Coldplay care-ar fi 
trebuit să apară abia la primăvară. 

M-am înfiorat, iar aura a părut să-mi clincăne. 
Putea să spargă site-uri securizate. 

— Serios? Pot s-o ascult şi eu? 

Ace s-a tras înapoi, stând cu un aer viclean în 
spatele tejghelei, de parcă ar fi fost împăratul întregii 
lumi. 

— Shoe şi cu mine nu lăsăm pe nimeni să 
asculte. Nu până nu terminăm. Trebuie să fac o 
copertă pentru CD. Apoi îl vei putea cumpăra. 

Am expirat pufăind. Mimând neîncrederea, mi- 
am lăsat greutatea pe un picior. 

— OK, am priceput, am spus pe un ton plictisit. 
În fine. 

Dar Ace a ras. 

— Nu mă crezi? 

S-a întors spre camera din spate şi a strigat: 

— Shoe! Spune-i cum se cheamă ultimul album 
Coldplay. 

Băiatul a scos capul din cuptorul pe care-l 
curăța. Umărul îi era mânjit de grăsime şi părea furios. 

— Ce naiba-i în neregulă cu tine, Ace? o şi ne 
bagi în bucluc! 

— Frate! a spus Ace şi şi-a ridicat mâinile, 
prefăcându-se că se predă. Calmează-te, omule. N-o să 


zică nimănui nimic. 

Show a aruncat în Ace cârpa pe care o folosise, 
dar nu l-a nimerit. 

— Nici măcar nu ştii cine e! a strigat el şi o uşă 
laterală a bucătăriei s-a dat de perete şi pe ea a ieşit 
un bărbat scund, care purta o cămaşa cu o mărime 
mai mică decât ar fi trebuit. 

Manager. Mi-am dat seama chiar înainte să-i 
observ pantofii maronii şi naşpa, cu şireturi maro. 

— Mitch, e vreo problemă? a întrebat, iar Shoe 
s-a întors spre el, încă nervos. 

— Nu! a strigat el, luând soluţia de curăţat 
cuptorul şi împroşcând cu ea partea din faţă a 
următorului cuptor. 

— Calmează-te, frate! a zis Ace. Nu-i mare 
lucru! 

Aproape că izbucnise în râs, iar asta nu reuşea 
decât să-l înfurie şi mai mult pe Shoe, ale cărui mişcări 
erau tot mai rapide şi mai dezordonate. 

Observase şi managerul şi s-a apropiat. 

— Relaxează-te, l-a sfătuit bărbatul, încercând 
să pară că se află la conducere. Toată vara ţi-am 
suportat comportamentul. 

Shoe s-a întors spre el. 

— Da? Ei bine, îmi dau demisia! a ţipat, trântind 
pe jos lichidul de curăţat. N-am nevoie de porcăria 
asta! 

— Nu, te dau eu afară! a strigat şi bărbatul, iar 
Ace a început să râdă şi s-a uitat la zona de luat masa, 
că să vadă cine-i mai urmărea. Termini lucrul şi nu te 
mai întoarce. O să-ţi trimit prin poştă ultimul salariu! Şi 
să nu te oboseşti să-mi ceri o recomandare. 

— N-ai decât să-ţi păstrezi banii ăia stupizi, a 
bombănit Shoe şi am privit alarmaţi cum şi-a scos 
şorţul şi l-a aruncat cu dezgust. 


Apoi s-a răsucit spre Ace, căruia i se părea o 
glumă de proporții, şi i-a zis: 

— Eşti un ratat nenorocit, Ace. Ştii? Eşti aşa de 
prost, că nici măcar nu poţi să-ţi ţii gura. Am terminat- 
o! Ai priceput? Eşti pe cont propriu! 

Ace s-a îmbujorat, iar pe chip i s-a citit imediat 
furia. 

— Daa? a zis cu voce tare. Ei bine, tâmpitule, 
mai du-te dracului! 

Accesul brusc de furie al lui Ace părea greşit şi 
am strâns mai tare paharul cu shake, încercând să-mi 
dau seama ce se petrecea. 

Am rămas cu gura căscată şi m-am tras un pas 
în spate. Acum, toţi cei din zona meselor se uitau la 
noi. 

— Afară! a urlat managerul, iar chipul rotund i 
s-a înroşit. Amândoi! 

— Eu nici măcar n-am vrut să vin azi, morman 
de grăsime ce eşti! a spus în barba Ace, dar ştiam că 
managerul îl auzise, pentru că a-nceput să pufnească 
de parcă ar fi rămas fără suflare. 

Tremurând de furie, managerul a arătat spre 
intrarea în mall: 

— Afară! 

Când Ace şi-a pus o mână pe tejghea şi a suit 
peste ea, m-am tras repede înapoi. În spatele 
bucătăriei s-a trântit o uşă grea şi Shoe a ieşit 
valvârtej. Ace şi-a înşfăcat boneta de pe cap şi a 
aruncat-o pe podeaua de gresie. 

— Slujba asta e de tot rahatul, a spus şi s-a 
îndepărtat, scoţându-şi şorţul şi lăsându-l să cadă la 
pământ. 

Managerul spumega de furie şi am rostit 
şovăitor: | 

— Aăă... cât vă datorez? 


Şi-a ridicat privirea de parcă, atunci m-ar fi 
observat pentru prima oară, fiind cu mintea tot la Ace 
şi la Shoe. _ 

— Nimic. E gratis, a răspuns. Imi cer scuze c-a 
trebuit să asişti la toată treaba asta. A făcut pe 
deşteptul toată vara. Ar fi trebuit să-l concediez din a 
treia lui zi de lucru. 

— Îmi pare rău, am spus, deşi habar n-aveam 
pentru ce-mi ceream scuze. 

Mă simţeam ciudat, aşa că m-am răsucit şi m- 
am întors la Nakita şi Barnabas. Cu privirea aţintită în 
jos, m-am aşezat la loc pe scaun şi-am luat o gură de 
shake. 

Barnabas şi-a dres glasul. 

— Ce-a fost aia? 

Am uitat de toată urâţenia situaţiei şi m-am 
uitat în sus, zâmbindu-i întâi Nakitei, apoi lui Barnabas. 

— L-am găsit pe cel însemnat. E Ace. 

Nakita şi-a pipăit amuleta de parc-ar fi vrut să-l 
urmeze, să-l secere în parcare. Incepeam să înţeleg de 
ce serafimii considerau că spintecătorii luminii şi ai 
întunericului nu puteau să colaboreze. N-avea să fie 
deloc uşor s-o fac pe Nakita să se abţină până ce îi 
ofeream lui Ace o şansă să-şi schimbe intenţiile. 

— Eşti sigură? m-a întrebat ea, iar ochii i s-au 
luminat de nerăbdare. 

Am dat aprobator din cap, împărtăşindu-i 
entuziasmul, deşi nu şi cauza acestuia. Puteam s-o fac. 
Doar mă relaxasem, după cum mă sfătuise Barnabas, 
şi i-am permis intuiţiei să-mi vorbească. 

— Destul de sigură, am confirmat. Ace se 
pricepe la calculatoare şi nu-l deranjează să încalce 
legea. Susţine că şcoala începe mâine, dar are de gând 
să chiulească. Mama lui lucrează la spital şi îl ţine din 
scurt cu atâta severitate, încât e probabil gata să facă 


orice că s-o scoată din minţi. 

L-am urmărit pe Ace cum străbătea parcarea, 
gândindu-mă la tata şi la cât de îndeaproape mă 
supraveghea. Acum, că nu mai purta şorţul, Ace arăta 
destul de dur, îmbrăcat cu o pereche de blugi 
decoloraţi şi un tricou negru. 

— Să mergem, am spus când Ace a lovit furios o 
maşina la întâmplare. Trebuie să stau de vorbă cu el. 

Ne-am ridicat toţi odată, dar Barnabas şovăia. 

— Nu ştiu ce să zic, a rostit când am pornit-o 
după băiat. Părea că Shoe era tipul cu computerele. 

M-am întors spre el; shake-ul pe care-l ţineam în 
mâna era rece. 

— Ai auzit? 

— Toată lumea a auzit, a intervenit Nakita, 
dându-şi părul pe spate. 

Geanta îi atârna pe umăr şi mergea spre ieşire 
de parcă ar fi fost un model pe podium. 

M-a cuprins îndoiala şi am încetinit. 

— Shoe şi-a pierdut primul cumpătul, a spus 
Barnabas. Şi dacă el e cel care a intrat în sistem, 
atunci el e şi cel care poate face virusul, nu cel care 
face copertele de CD-uri. 

M-am încruntat când am ajuns la uşă şi-am ieşit 
în soarele după-amiezii. Dincolo de linia galbena a 
zonei de parcare pentru angajaţi, Ace se certa cu Shoe 
lângă o maşina sport. Mi-am muşcat buza şi m-am 
gândit la experienţa de o mie de ani a lui Barnabas cu 
asemenea situații, în comparaţie cu intuiţia mea. 
Probabil că era Shoe, dar nu voiam să-l pierd din 
vedere pe Ace. Faptul că-şi schimbase dispoziţia atât 
de rapid nu-mi ieşea deloc din minte. Ceva era în 
neregulă. 

— OK, am spus şovăitoare când am pornit-o iar 
din loc. Barnabas, dacă tu crezi că e Shoe, ar trebui să- 


| urmăreşti. Nakita şi cu mine rămânem pe urmele lui 
Ace şi aflăm ce putem. 

„Şi asta o să te şi ţină departe de Nakita.” 

Nakita a scos un sunet de mulţumire, evident 
bucuroasă că urma să acţioneze. 

— Eu ar trebui să mă iau după Shoe, nu 
Barnabas, a spus cu tărie. Aşa, dacă încearcă să 
viruseze un calculator, o să fiu acolo să-l omor. 

M-am oprit, iar ea a mai făcut doi paşi înainte 
să-mi urmeze exemplul. M-am uitat la Barnabas, care a 
arborat o mină neajutorată. 

— Aăă, Nakita, credeam că vii cu mine. 

Spintecătoarea n-avea habar de multe lucruri, 
dar nu era proastă. S-a îmbujorat uşor, apoi a 
încremenit, iar unghiile negre de la picioare îi luceau în 
soare. 

— Încearcă să mă ţii departe de Shoe. 

Încercam s-o ţin departe şi de Barnabas. 

Am tras aer în piept, să protestez, apoi am 
expirat. 

— Mda, dar vino oricum cu mine. Lui Ace îi plac 
fetele drăguţe. Ţie o să-ţi mărturisească orice. Nakita 
şi-a mijit ochii, iar eu am continuat: Haide! Ajută-mă cu 
asta! Ron n-are de unde să ştie că nu mai suntem în 
Three Rivers, aşa că avem o grămadă de timp la 
dispoziţie. 

— Ea este şefa ta, a murmurat Barnabas, iar 
Nakita s-a încruntat. 

— OK, a căzut ea de acord, dar dacă Shoe face 
vreo mişcare, promite-mi că mă chemi, Barnabas. 

— Vrei să te chem? s-a mirat Barnabas, cu 
degetele mari înfipte în buzunarele blugilor, în timp ce 
vântul îi flutura tricoul. Cum? Eşti un spintecător al 
întunericului, iar eu, al luminii. Vibraţiile noastre sunt 
prea îndepărtate pentru că amuletele să ne permită 


asta. 

Nakita a zâmbit şi şi-a transformat amuleta din 
cruce gotică în piatră obişnuită, prinsă în sârmuliţe 
argintii. 

— Nu eşti atât de luminos cum te crezi, 
spintecătorule. Ţi-ai privit aura în ultima vreme? Ai 
devenit neutru. Pun pariu că putem să vorbim prin 
intermediul amuletelor, dacă avem chef. Te întuneci, 
frate. 

Chipul lui Barnabas exprima groaza; s-a uitat la 
propria lui amuleta. Am apucat-o pe Nakita de braţ şi 
am făcut-o să se mişte înainte s-o şteargă Ace. Ştiam 
că Barnabas nu era deloc fericit pentru că-şi pierduse 
statutul de spintecător al luminii, dar asta nu însemna 
că fata trebuia să-l tachineze pe tema asta. De când îi 
părăsise pe Ron şi pe spintecătorii luminii, el era 
considerat un spintecător macabru, un grup de îngeri 
răzbunători dispreţuiţi atât de spintecătorii luminii, cât 
şi de cei ai întunericului pentru obiceiul lor de a omori 
fără niciun motiv. Dacă pe undeva lovea ciuma, 
spintecătorii macabri erau de faţă. Un dezastru îi făcea 
să se năpustească asupra corpurilor de parc-ar fi fost 
doar nişte valuri. Războiul era terenul lor de joaca. 
Doar când amuleta lui Barnabas avea să capete o 
culoare mai apropiata de a mea va putea fi considerat 
din nou respectabil, dar cum în acel moment va fi un 
spintecător al întunericului care nu credea în soartă, 
oricum n-avea să se integreze. Şi nici Cerurile probabil 
că nu-l vor primi înapoi. 

— Data viitoare când mă mai duci la mall, o să 
vă cumpăr nişte telefoane, am spus cu amărăciune. 

Dar  dac-aş fi ştiut cum să-mi folosesc 
nenorocita de amuleta că să vorbesc cu ei pe tăcute, 
n-ar mai fi fost nevoie de asta. 


Ja } 


— Ace! am tipat, alergând pe asfaltul dur spre 
camionul lui, fiecare pas provocându-mi un şoc în 
întregul corp. Aşteaptă! 

Nakita nu vedea de ce-ar fi trebuit să alerge şi 
mă urma netulburată, cu geanta pe umăr şi cu 
sandalele asortate bocănind pe asfalt. Barnabas se 
îndrepta în direcția opusă, căutând probabil un loc 
liniştit în care să aştepte, să-şi ia zborul ca să-l 
urmărească pe Shoe. Shoe călca apăsat, aplecat de 
spate, până în dreptul unei maşini sport parcate de 
una singură la umbră. 

Când m-a auzit, Ace s-a sprijinit de camionetă şi 
şi-a înfipt degetele mari în buzunarele blugilor. Am 


încetinit, iar răsuflarea nici măcar nu mi se înteţise. 
OK, poate că toată faza asta cu a fi mort avea şi părţi 
bune. Nakita m-a ajuns din urmă, iar eu am încetinit şi 
mai mult pasul. 

— E curios, a zis ea pe un ton firesc când a 
ajuns în dreptul meu. Eşti sigură că ne va dezvălui 
ceva? 

— Pai, poţi să fii furios pe prietenii tăi, am 
comentat, aducându-mi aminte cum mă supărasem pe 
Wendy, cea mai bună prietenă a mea din Florida, unde 
locuisem înainte să mă mut în Three Rivers. 

Cele mai multe certuri erau provocate de 
încercările mele de a ne integra în grupul celor cool, 
dar Wendy era mult prea independentă. Dar 
rămâneam prietene chiar şi când ne ciondăneam. 

— Cum poţi să fii furios pe cineva şi să-ţi. Placă 
de el în acelaşi timp? s-a mirat Nakita. 

Am urmărit cum Shoe s-a urcat în maşină şi a 
pornit-o, ambalând puternic motorul. 

— Pur şi simplu. Îţi place de Barnabas, nu-i aşa? 
Chiar şi atunci când vă certaţi? 

— Nu, a răspuns ea pe dată, apoi a şovăit. E 
mai deştept decât l-am crezut. Dar când mă gândesc 
că el ar putea avea dreptate, iar eu m-aş putea înşela, 
îmi ies din minţi. 

— Şi eu la fel, am adăugat, arătând spre Ace, 
care se dezlipise de camionetă şi-şi netezea tricoul 
şifonat. 

Şi-a pipăit amuleta şi a întrebat: 

— Cine are dreptate? 

l-am adresat un zâmbet lui Ace şi am răspuns: 

— Nu contează. 

— Nu înţeleg, a rostit ea şi a oftat. 

— Aşa fac prietenii. 

Am zâmbit şi mai larg şi m-am oprit, apelând 


din plin la farmecul meu de fată populară. De obicei, 
mergea că uns cu străinii; prin urmare, se părea că 
timpul petrecut încercând şi mă integrez printre fetele 
cool nu fusese complet pierdut. 

Dar zâmbetul mi-a pierit când Ace mai c-a 
lătrat: 

— Ce vrei? 

Nakita a ridicat braţul spre amuletă, iar eu am 
călcat-o din greşeală pe picior. 

— Ăăă, nimic, am răspuns chiar când ea m-a 
împins în lături, dar deja mă balansam înapoi. Voiam 
să-ţi spun că-mi pare rău c-ai fost concediat din cauza 
mea. Într-un fel, a fost vina mea. 

Am făcut ochii mari şi i-am aruncat o privire 
tristă, iar el şi-a schimbat pe dată atitudinea agasată 
într-una îndatoritoare. Ah, puterea unui chip drăguţ. 
Păcat că se uita la cel al Nakitei, nu la al meu. Dar ea 
era înger. De ce încercam măcar să concurez cu ea? 

— N-a fost vina ta, a zis el cu glas mai blând. 
Shoe e un dobitoc. Un acces de furie l-a făcut şi se 
îmbujoreze şi a strigat înspre maşina lui Shoe: Idiotule! 

— Pot să-l secer şi pe el? Doar aşa, de 
distracţie? m-a întrebat Nakita, iar Ace s-a întors şocat 
spre noi. 

— Încetează, am mormăit, dar el deja ne auzise. 

— Ce-ai zis? 

Mi-am lins buzele, căutând cuvintele potrivite. 

— Aşa deci, îţi place muzica? am trântit eu, iar 
el s-a întors din nou spre mine. 

Se uita când la Nakita, când la mine şi aproape 
că vedeam cum îşi pune ordine în gânduri şi se 
întreabă dacă are vreo şansă cu ea. Sigur, era destul 
de probabil. Ba pe naiba! 

— Mda, a rostit el, privind-o în continuare, iar ea 
i-a zâmbit dintr-odată şi a chicotit asemenea lui Amy, 


duşmanca mea pământeană de moarte de la şcoală, 
încălţată cu sandale de firmă. 

Când am auzit-o, nu mi-a venit să-mi cred 
urechilor şi nu m-am mirat deloc când Ace a adăugat: 

— N-am nimic de făcut acum. Vrei s-asculţi 
nişte muzică? 

— Sigur! am răspuns, plină de entuziasm, iar el 
s-a îndepărtat de portiera din faţă, lovind oglinda 
laterală cu umărul şi încercând să-şi păstreze aerul 
cool. 

— Urcă, m-a îndemnat şi a deschis portiera. 
Stau la douăzeci de minute distanţă. Poţi să asculţi 
chestiile alea noi. 

Preţ de o clipă, m-am uitat la bancheta lungă şi 
mi-am amintit ce se-ntâmplase ultima data când mă 
urcasem în maşina unui străin. O sfârşisem pe fundul 
unei râpe, moartă. „E bine, nu poţi omori pe cineva de 
două ori”, mi-am zis. În plus, Nakita era cu mine. M-am 
urcat cu grijă, atentă să nu calc pe vreunul dintre CD- 
urile aruncate peste tot, şi m-am aşezat în celălalt 
capăt al banchetei. Camioneta era veche, cu banchete 
tapiţate cu vinilin crăpat şi un bord prăfuit, decolorat 
de soare. Carcasele de CD-uri sclipeau când razele 
cădeau pe ele şi am tras una de sub Nakita înainte să 
apuce să se aşeze direct pe ea. Evident, CD-ul fusese 
inscripţionat acasă şi pe o parte avea un abţibild 
artistic. Josh avea şi el o camionetă veche, dar a lui 
măcar era curată. Mi-a trecut prin cap să-i trimit un 
mesaj, să văd ce mai face, dar să tastez SMS-uri de 
faţă cu Ace nu era probabil cel mai bun mod să-l 
conving să-mi arate ce descărcase ilegal de pe 
internet. 

— Asta-i opera ta? am întrebat când Ace s-a 
urcat la randul lui în maşină şi a trântit portiera de 
două ori, ca să se închidă cum trebuie. 


judecând doar după maşinile lor, îmi dădeam 
seama că Ace şi Shoe erau cum nu se poate mai 
diferiţi, şi m-am întrebat dacă nu cumva o parte din 
furia lui se trăgea de-aici. De la invidie. 

— A lui Shoe, a trântit-o el. 

— Nu, mă refer la desen, am adăugat, iar el şi-a 
descleştat fălcile în vreme ce a răsucit cheia în 
contact, pornind motorul. Îmi place. 

Muzica a bubuit din boxe, cu tobe foarte 
puternice şi solistul urlând atât de tare, încât nu 
înţelegeai ce zice. 

— Mersi, a zis el, dând muzica mai încet, că să-l 
putem auzi. Mama crede c-aş putea obţine o bursă, dar 
ce sens ar avea? Doar nu pot să-mi câştig traiul din 
nişte mâzgăleli. 

M-am gândit la propriul vis de a câştiga bani din 
fotografie şi am oftat înţelegător. 

— Poate, am rostit eu şovăitor. Dar e mai uşor 
să găseşti o cale de a face bani din ceva ce-ţi place 
decât să înveţi să iubeşti un serviciu care-ţi aduce 
bani. 

N-a zis nimic, iar eu, simțind privirea Nakitei 
aţintită asupra mea, am coborât geamul. Dumnezeule, 
maneta era înţepenită, de parcă nu mai fusese folosită 
de mai bine de-un an. Treptat, aerul statut a fost 
înlocuit de unul proaspăt, în vreme ce ne îndreptam 
spre ieşire, apucând-o pe acelaşi drum ca Shoe. 

Pe drumul încoace, pe care-l făcuseră în zbor, 
văzuse că la est, chiar în mijlocul lanurilor de porumb, 
se afla un orăşel. 

Ace dădea din cap în ritm cu muzica şi trăgea 
cu ochiul la Nakita, să vadă ce părere avea. 

Mi-am îndreptat atenţia spre CD-ul pe care-l 
tineam în mâini şi l-am pus pe bord, mângâind apoi un 
altul, decorat cu un desen asemănător. Erau tot felul 


de spirale viu colorate, care mă duceau cu gândul la 
modelele celtice. 

— Sunt chiar bune, am zis, uitându-mă la cele 
câteva CD-uri din imediata mea apropiere. Mă refer la 
desene. Ar trebui să stai de vorba cu profesoara ta de 
desen. Pun pariu că ştie ceva despre vreo bursă. 

— Oamenii de genul lor nu-i ajuta pe cei că 
mine, a spus Ace,  posomorându-se. În plus, 
facultatea... Nu-i de mine. 

Am ridicat din sprâncene. „Pe cei că el?” 

— Şi ăla-i făcut tot de mine, a spus şi m-am 
uitat în direcţia înspre care arăta cu degetul, 
observând podul rutier pe sub care treceam. Era 
acoperit de graffiti în acelaşi stil plin de unghiuri şi 
spirale. Cuprindea şi o mulţime de simboluri arhetipale 
care făceau ca desenul să arate precum o combinaţie 
de vitraliu cu un tatuaj. 

— Uau! am rostit şi m-am răsucit pe banchetă, 
ca să descopăr că şi partea cealaltă a podului era 
decorată. Ce frumos e! 

Ace a afişat un zâmbet de băiat rău şi a bătut 
darabana cu degetele în ritmul tobelor. 

— Aproape că m-au găbiit în ultima noapte în 
care l-am făcut. Stăteau la pândă. Uită-te la turnul de 
apă. 

Nakita a scos un sunet sugrumat şi m-am uitat 
în aceeaşi direcţie cu ea, spre construcţia umflată care 
se ridica mult deasupra lanurilor de porumb. Am rămas 
cu gura căscată şi-am făcut ochii mari. 

— iți place? m-a întrebat Ace, iar eu am 
încuviinţat, prea uluită ca să pot rosti ceva. 

— Seamănă cu o aripă neagră! a şoptit Nakita, 
iar eu am dat iar aprobator din cap. 

Pe turnul de apa era înfăşurată o cioară 
desenată în alb şi negru, care arăta de parcă s-ar fi 


topit într-o băltoacă picurătoare de mâzgă. Arăta 
întocmai că o aripă neagră văzută de către cei vii, un 
fel de amestec de graffiti sofisticat şi petroglife ale 
amerindienilor. Aripile negre sunt necrofagii lipsiţi de 
inteligenţă ai lumii sufletelor, care îşi fac mereu 
apariţia la spintecări, sperând că vor înşfăca o bucăţică 
din sufletul nesupravegheat. Le uram şi îmi dădeau 
fiori. Atât spintecătorii luminii, cât şi cei ai întunericului 
se foloseau de ele că să depisteze o ţintă, oricât de 
dezgustătoare ar fi fost. 

— Sunt semnătura mea, spunea Ace, iar eu mi- 
am îndreptat atenţia asupra lui. 

— Ciorile? am întrebat, străduindu-mă să nu mă 
cutremur. De unde ţi-a venit ideea să le înfăţişezi aşa, 
topindu-se? 

A strâns din dinţi. 

— Shoe. 

lar venise vorba de Shoe. Se părea că Barnabas 
avusese dreptate: Shoe era ţinta noastră, nu Ace. 

Ace a luat o mână de pe volan şi s-a uitat la 
Nakita. 

— Nu eşti prea vorbăreaţă. 

— Nu vad ce rost ar avea când faptele sunt mult 
mai convingătoare, a rostit ea sec, purtându-se 
complet diferit faţă de chicotitul de mai devreme. 

Dând din cap de parcă fata spusese ceva plin 
de înţelepciune, Ace a zis: 

— Şi eu la fel. 

Trebuia să revin la Shoe. Barnabas avusese 
dreptate. 

— Hei, îmi pare rău pentru prietenul tău, am 
spus şovăitor, încercând să schimb subiectul discuţiei. 

Ace a pufnit. 

— E un dobitoc. Îl cunosc din clasa a treia şi a 
fost mereu un dobitoc. Nimic de-aici nu-i suficient de 


bun pentru el. Visează mereu la oraşul cel mare şi la „o 
viaţă mai bună”. Ce-are dacă rămânem aici şi suntem 
pur şi simplu normali? 

— El e hackerul? am întrebat. Tu eşti artistul, iar 
el face rost de lucruri? 

Ace s-a uitat fix înainte, iar viteza maşinii a 
rămas constantă. 

— Mda, a rostit pe un ton sarcastic. Eu sunt 
doar tipul care face ca lucrurile să arate cool. Elo să 
plece la facultate la sfârşitul anului. Apuc să-l vad doar 
la serviciu, că-n rest e ocupat să completeze cereri de 
înscriere şi să se pregătească pentru testele de 
aptitudini. 

„Oooo, e gelos. Se simte dat la o parte.” Poate 
că nu era tocmai momentul potrivit, dar, în cele din 
urmă, tot aveam să ieşim dintre lanurile de porumb. 
Nu voiam să-mi petrec întreaga zi cu Ace, când Shoe 
era cel care se afla în pericol. 

— Aăă, ai putea să ne duci la Shoe acasă? l-am 
rugat, iar Ace s-a aplecat înainte, pe lângă Nakita, ca 
să se uite la mine. 

— Sper că glumeşti, a zis el cu dezgust. Faci 
asta că ajungi la el, nu? Voi, fetele, sunteţi toate la fel. 
Vedeţi o maşină faină şi credeţi că eu sunt doar un 
gunoi. 

— Nu! am exclamat, iar pulsul mi s-a accelerat. 
Nakita a simţit asta şi m-a privit. Ace, Shoe e în pericol, 
am adăugat şi, observând cât era de furios, i-am 
trântit: ştiu totul despre virusul pe care vrea să-l 
încarce pe calculatoarele şcolii. O să omoare oameni! 

Camioneta a virat brusc şi Ace s-a uitat şocat la 
mine. 

— Fii cu ochii la drum! i-am strigat, amintindu- 
mi cum mă răsturnasem în râpă. 

Mâna mi s-a lovit de bord. Dar nu mă asculta. 


—  Virusurile de pe computer nu omoară 
oameni, m-a contrazis furios. Cum ai aflat de asta? Ţi-a 
povestit el? Ţi-a zis Shoe, apoi s-a înfuriat că eu ţi-am 
spus despre nişte prostii de melodii pe care le-am 
furat? 

Vocea lui mă zgâria pe urechi şi mi-am mutat 
privirea spre drum, bucuroasă că nu venea nimeni pe 
şosea. 

— Nu mi-a spus, am răspuns. Treaba mea e să 
aflu anumite lucruri. 

Ace a izbucnit în ras, dar am răsuflat mai 
uşurata când şi-a aţintit din nou privirea la drum. 
Nakita stătea nemişcată între noi, pipăindu-şi amuleta 
şi neintervenind în discuţie, dar, judecând după cât era 
de încruntată, mi-am dat seama că i se părea că faco 
greşeală. 

— E treaba ta, zici? şi tu cine eşti, tăcuto? 
Bodyguardul ei? 

Nakita şi-a coborât braţul că să-şi sprijine 
gentuţa pe genunchi. 

— Da. 

El a râs iar cu amărăciune, a clătinat din cap şi 
a mormăit: 

— Atrag numai tipe nebune. Atrag numai tipe 
nebune de legat. 

M-a străbătut un fulger de furie. 

— Nu-mi pasă dacă mă crezi sau nu, i-am tăiat- 
o, dar virusul o să scape din şcoală şi o să ajungă în 
calculatoarele spitalului. O să moară oameni. Tonul mi- 
a devenit rugător. Trebuie să mă ajuţi să-l conving pe 
Shoe să n-o facă. Pe mine n-o să mă asculte, dartu îi 
eşti prieten. 

Ace m-a privit, iar în ochi i se citea mânie 
intensă. 

— Du-te naibii, a zis dintr-odată. Şi să-l ia naiba 


şi pe Shoe! De ce-aş da doi bani pe el? 

Frustrata, am dat drumul bordului. Shoe va 
merge la facultate, iar Ace nu. Se temea că nu era 
suficient de bun ca să ţină pasul şi îi venea mai uşor 
să-l urască pe Shoe decât să încerce şi, poate, să nu 
reuşească. 

— Nu mergem acasă la Shoe? s-a interesat 
Nakita. 

— Mai degrabă mă duc la dracu', a comentat 
Ace, iar Nakita s-a mirat. 

— Hei! a ţipat Ace când Nakita s-a răsucit 
deodată pe banchetă şi l-a apucat de bluză. 

— Nu te duci la dracu'. Ne duci pe noi acasă la 
Shoe, i-a poruncit ea, iar camioneta a virat. 

— Nakita! Da-i drumul! am tipat când am trecut 
peste linia care delimita şoseaua, apoi camioneta a 
virat înapoi, iar cauciucurile au părăsit asfaltul. 

— Dă-mi drumul, nebuna naibii! a strigat Ace, în 
vreme ce înaintam cu aproape o sută de kilometri pe 
oră, iar o roată era încă în afara şoselei. 

Am revenit încet pe asfalt şi, abia după ce toate 
cele patru roţi s-au aflat pe carosabil, a apăsat frâna şi 
ne-am oprit brusc. 

— Afară! strigă Ace. Coborâţi din camioneta 
mea, ciudatelor! 

Eram mai mult decât dispusa s-o fac, aşa că am 
deschis portiera şi am pus piciorul pe asfaltul încins. 
Tremuram, aproape că mi se făcuse rău, căci îmi 
amintisem de accidentul de maşină în care murisem. 

— i-am zis să ne duci la Shoe, a zis Nakita, 
aflată încă în camionetă. 

— lar eu ţi-am zis să cobori! 

Poşeta Nakitei a zburat prin aer şi a aterizat la 
picioarele mele. 

— N-am mai dat niciodată într-o fată, dar cam 


întinzi coarda, păpuşă. De ce toate tipele sexy sunt 
nebune de legat? 

„Păpuşă? Chiar o numise păpuşă?” 

Nakita era cât pe ce să-şi piardă controlul şi m- 
am întins s-o apuc de braţ. 

— Haide, să mergem! 

Am smucit-o afară chiar când Ace a călcat pe 
pedala de acceleraţie, punându-se în mişcare, iar 
cauciucurile au scârţâit pe asfalt. Nici măcar nu 
închisese portiera. 

— Ţicnitelor! a mai strigat, lăsând în urmă un 
nor de fum uleios şi uruitul din ce în ce mai slab al 
motorului. 

Nakita stătea lângă mine, tremurând de furie. 

— Nu sunt ţicnită, a zis şi şi-a ridicat poşetuţa 
roşie şi goală, iar eu am dat aprobator din cap. 

Zgomotul camionetei lui Ace s-a diminuat rapid 
şi am privit într-o parte şi într-alta a drumului pustiu, 
întrebându-mă unde era Barnabas. 

— N-a ieşit cum mi-aş fi dorit, am spus, 
apucând-o în direcţia în care o luase Ace. 

Oraşul n-avea cum să fie prea departe. 

Nakita şi-a aranjat sandaua, apoi a pornit pe 
urmele mele, poc, poc, poc pe asfaltul încins. 

— l-ai dezvăluit prea multe. Cei însemnați nu 
cred niciodată. De-aia îi secerăm. 

În tonul ei distingeam o acuzaţie mută, cum că 
eram fraieră dacă încercam să schimb mii de ani de 
tradiţie. Căzând pe gânduri, am privit rândurile aliniate 
de porumb care unduia uşor în vânt în vreme ce 
mergeam. Măcar Barnabas era cu ochii pe persoana 
potrivită. 

— N-ar trebui să-l găsim pe Barnabas? a 
întrebat Nakita, tăcerea mea părând s-o neliniştească. 
Am încercat să-l chem când eram în camioneta lui Ace 


şi n-am reuşit să dau de el. Încă nu e suficient de 
întunecat. Dar poate că tu o să reuşeşti să dai de el. 

— Eu? am protestat, cuprinsă de jena chiar 
dacă ea ştia deja de săptămânile întregi de eşec, când 
eu şi Barnabas stătuserăm pe acoperişul casei mele şi 
tot încercaserăm. Şi amuleta mea e prea departe de a 
lui. Spintecător al luminii, cronometror al 
întunericului... ştii tu, am zis, bucuroasă că aveam 
telefonul la mine. 

În cel mai rău caz, aveam să-l sun pe tata şi să-i 
spun că făceam ceva cu Josh. El sigur m-ar acoperi. „N- 
ar fi trebuit să-i spun lui Ace toate alea. Nu-i de mirare 
că ne consideră ţicnite. Şi eu aş crede la fel.” 

Paşii Nakitei deveniră tăcuţi când călca chiar pe 
linia întreruptă de pe mijlocul drumului. 

— Ultima dată când ai încercat, rezonanţa 
amuletei lui Barnabas era roşie, precum cea a unui 
spintecător al luminii, a continuat ea, iar eu i-am 
aruncat o privire, gândindu-mă că eram amândouă o 
adevărată privelişte. De atunci, a căpătat nuanţa 
neutră de verde a unui spintecător al morţii. Eu nu pot 
să-l contactez, dar amuleta ta de cronometror e mai 
fluidă decât a mea şi doar cu el ai exersat. li aud 
amuleta rezonând în eter, aşa că încă nu s-a protejat. 
Pot să te duc, dar ar fi mai uşor să-l găsim pe Barnabas 
dac-am şti exact unde se află. 

Am oftat şi mi-am dus mâna la amuletă. De 
fiecare dată când încercam s-o folosesc, fie nu se 
întâmpla nimic, fie făceam o greşeală. 

— Ce-ai de pierdut dacă încerci? m-a linguşit 
Nakita. Barnabas trebuie să afle ce s-a întâmplat. Cu 
toată atitudinea lui insuportabilă de „ştie-tot”, face 
parte din... echipa noastră. 

Rostise ultimele cuvinte de parcă ar fi fost 
otrăvite şi un zâmbet slab mi-a mai înseninat 


dispoziţia. Măcar se străduia. 

— OK, am căzut eu de acord. Dar dacă nu dau 
de el, o să-l găsim pe calea aerului. 

Nakita a  încuviinţat şi m-am înfiorat de 
nerăbdare. Dacă mi-ar fi reuşit, ar fi fost grozav. 
Amuleta avea aceeaşi nuanţă profundă şi strălucitoare 
de negru de când o revendicasem, dar cea a lui 
Barnabas chiar îşi schimbase culoarea spre celălalt 
capăt al spectrului. Nakita avea dreptate: era posibil. 

Entuziasmată, m-am întors spre lanul înalt de 
porumb, apoi spre drumul pustiu, ascultând vântul. Fie 
n-avea să se întâmple nimic, fie va funcţiona. Doar 
ştiam teoria pe dinafară, după nenumăratele nopţi 
petrecute pe acoperiş, încercând. 

M-am oprit şi m-am aşezat pe marginea 
drumului, foindu-mă până ce pietricelele nu mi-au mai 
înţepat gleznele. 

Nakita m-a privit înţelegătoare. 

— Nu mă prea pricep, i-am explicat ruşinată. 
Trebuie să stau jos. 

Am închis ochii şi am inspirat încet de trei ori - 
aşa încercam eu să mă calmez. Umerii mi s-au relaxat 
şi am expirat. 

Am încercat să-mi imaginez propria aură cu 
ochii minţii. Practic, nu era aura mea, pentru că eram 
moartă, dar rezonanţa amuletei funcţiona identic. 
Fiindcă aveam amuleta cronometrorului întunericului, 
aura sau rezonanţa mea era de un violet atât de 
intens, încât nu făcea parte din spectrul vizibil şi era, în 
fapt, aproape neagră. Cu ochii închişi, mi-am dus mâna 
la piatra neagră şi strălucitoare, prinsă în argint şi 
atârnând la gâtul meu de un simplu şnur. Cât timp era 
la maxim şase metri de mine, dispuneam de iluzia unui 
trup. Dacă mă îndepărtam mai mult de ea, aripile 
negre aveau să mă simtă şi s-ar fi năpustit să-mi 


mănânce sufletul - şase nenorociţi de metri stăteau 
între mine şi moarte. Piatra semăna mult cu amuleta 
unui spintecător, dar era mai puternică şi, cu toate 
astea - după cum zisese şi Nakita - mai flexibilă. Faptul 
că o revendicasem de la predecesorul meu nu-mi 
pulverizase sufletul, cum s-ar fi întâmplat dacă aş fi 
încercat să revendic amuleta unui spintecător. Cei mai 
mulţi oameni nici nu o vedeau dacă eu nu le-o arătăm 
clar. Aş fi putut să mi-o scot de la gât, dar nu mă 
atrăgea gândul. 

Sârmuliţele de argint care adăposteau piatra 
erau calde, dar amuleta era şi mai caldă, de parcă ar fi 
înmagazinat fierbinţeala soarelui. Teoretic, nu trebuia 
decât să-mi imaginez că gândurile mele capătă 
aceeaşi culoare sau lungime de undă ca aura mea, ca 
să se poată desprinde de mine. Apoi le ţineam bine 
până ce le schimbam culoarea că să se potrivească 
întocmai cu aura lui Barnabas, astfel încât gândurile 
mele să-i pătrundă prin aură, şi el să le poată auzi. 
Acum, rezonanţa lui era verde. Trebuia să fie mai uşor 
decât să schimb totul spre celălalt capăt al spectrului. 
Poate că reuşeam s-o fac. Poate. 

Mi l-am imaginat pe Barnabas, zâmbetul lui, 
umorul lui negru, felul lui ciudat de a privi lumea, 
vârsta ochilor lui căprui şi felul în care luceau argintii 
când intra în contact cu divinitatea. „Barnabas, am 
cugetat, făcându-mi gândurile cât puteam de violet că 
să-mi treacă prin aură. Nakita şi cu mine suntem cam 
blocate aici, pe drum.” 

M-am înfiorat de bucurie când mi-am simţit 
gândurile părăsindu-mă şi reverberând în interiorul 
sferei de aer care înconjura Pământul. Dar apoi 
întregul meu gând a părut să explodeze într-o lumină 
strălucitoare. Şocată, am deschis ochii şi am cilipit. 

— Am simţit cum te părăsesc, a zis zâmbind 


Nakita. Dar s-au împrăştiat când s-au difractat de 
suprafaţa soarelui. Trebuie să-ţi modifici gândurile că 
să se potrivească aurei lui înainte să reverbereze în 
atmosferă, nu după. 

„Le-a simţit”, mi-am spus, înăbuşindu-mi un fior 
de nerăbdare. Barnabas nu zisese niciodată asta când 
exersasem. M-am foit neliniştită pe asfalt, că să-mi 
ascund fiorul, imaginându-mi cât de aiurea arăta totul 
pentru cineva care-ar fi trecut pe-acolo. Nu că am fi 
văzut pe cineva pe drum. Niciodată până atunci nu mai 
fusese cât pe ce să reuşesc. Nakita mă învățase şi cum 
să curbez lumina în jurul amuletei mele, că s-o ascund. 
Poate că Nakita, în ciuda lipsei ei de cunoştinţe în a se 
purta cu oamenii, era un profesor mai bun. Nu l-ar fi 
bucurat oare asta pe Barnabas? 

— Lasă-mă să-ncerc din nou, am şoptit, apoi am 
închis ochii şi mi-am calmat gândurile, că să le fac să 
treacă de rezonanţa aurei mele, apoi concentrându-le 
cu exactitate. 

„Barnabas, suntem blocate pe drum. Poţi să ne 
găseşti?” 

— Acum! a exclamat Nakita şi mi-am răsucit 
gândul, făcând unda mai lată şi poate mai verde. 

A lovit curbura atmosferei şi a reverberat, fiind 
atras de ceva de parcă acolo i-ar fi fost locul. Poate de 
Barnabas? 

M-am încordat şi am icnit când am simţit o 
emoție de scurtă durată, precum amintirea altcuiva. 
Parca aş fi privit prin ochii lui Barnabas, care era 
ascuns în nişte tufişuri, vizavi de o casă drăguță, şi a 
tresărit când gândul meu i-a apărut în minte. Apoi a 
dispărut, iar eu m-am trezit înconjurată de nisip şi 
mijindu-mi ochii din pricina soarelui. Purtam o cămaşă 
albă, care se umfla în vântul insuportabil de uscat. Un 
tânăr cu ochi negri stătea în faţa mea, făcându-şi de 


lucru cu un laptop şi îmbrăcat în haine la fel de albe şi 
de umflate de vânt că ale mele. Cineva a înjurat când 
gândul meu a avut ecou într-al lui şi am deschis ochii - 
eram iar pe drum, în mijlocul lanurilor de porumb. 

„Oooof, asta sigur nu-i de bine.” 

Nakita stătea pe vine în faţa mea, cu o mână pe 
umărul meu, cu părul negru căzându-i pe lângă obraji, 
iar în ochi i citea îngrijorarea. 

— Madison? Eşti în regulă? 

Mi-am mijit ochii, am întins mâna şi ea mi-a 
prins-o, trăgându-se înapoi că să mă ajute să mă ridic 
în picioare. M-am uitat în jos, la adidaşii mei, şi m-am 
scuturat de praf pe coapse. Senzaţia neplăcută se tot 
intensifica şi, când mi-a văzut expresia de pe chip, am 
simţit cum grija Nakitei se transforma în panică. 

— Cât de repede poţi să zbori? am întrebat-o, 
iar ea s-a uitat la mine de parcă eram nebună. 

— De ce? a zis, iar eu am privit cerul şi m-am 
strâmbat. 

— Pentru că am impresia că tocmai ce i-am 
spus lui Ron că punem ceva la cale. 


Nakita stătea lângă mine, îmbrăcată cu blugii ei 
de firmă şi purtând sandalele la modă, unghiile negre 
de la picioare reflectând o rază de soare. Şi-a mutat 
privirea de la cer către lanurile foşnitoare care ne 
înconjurau.  Amuleta strălucea violet, trimițând 
străfulgerări movulii spre umbrele mai întunecate din 


porumb. Cu părul fluturându-i, se învârti în cerc, 
cercetând cerul. 

— Barnabas, unde eşti? a rostit, iar eu m-am 
înfiorat. 

Ezitarea şi senzaţia de nelinişte dispăruseră. Era 
un înger răzbunător şi nimic nu putea să treacă de ea. 

— Poate-ar fi bine să plecăm fără el. Ascund 
amprenta amuletei tale, dar dacă Barnabas poate să 
urmeze ecoul gândului tău până aici, atunci şi Chronos 
poate s-o facă. 

Nu m-am mişcat, ascultând cum vântul făcea să 
foşnească frunzele ca de hârtie, privind cu atenţie 
cerul şi aura mea, în căutarea oricărei manifestări de 
energie. La naiba, dacă Ron ştia că ne aflăm aici, totul 
avea să devină mult mai dificil. 

— Barnabas, a şoptit Nakita, uitându-se la ceva 
ce eu nu puteam vedea, şi mi-a trecut prin cap că era 
probabil prima oara când se bucura să dea cu ochii de 
el. 

Umerii mi s-au relaxat, dar tot mi se făcea 
greață când îmi aminteam cum fusesem în mintea lui 
Ron. El trebuia să fi fost. Dacă puteam să am acces la 
gândurile lui, atunci şi el avea acces la ale mele. Şi 
cine era tipul de lângă el? Cel care avea să-i ia locul? 
Viitorul meu adversar? 

Ron - sau Chronos, titulatura lui formală - era 
un gunoi. Da, credea în liber-arbitru, că şi mine, nu în 
soartă. Da, trimitea spintecători ai luminii să-i oprească 
pe cei ai întunericului din a colecta prea curând 
sufletele din trupuri, cum mi-ar fi plăcut şi mie să fac. 
Dacă lucrurile ar fi stat altfel, am fi lucrat împreună 
pentru atingerea aceluiaşi ţel. Dar mă minţise când 
fusesem omorâtă, nespunându-mi cine eram. Mi-a 
ascuns că eram cronometror până ce a fost prea 
târziu, iar trupul mi-a fost ascuns de Kairos, forţându- 


mă astfel să accept poziţia de cronometror al 
întunericului ca să rămân în viaţă. Ne trădase pe mine 
şi pe Barnabas şi minţise Cerurile în încercarea de a 
înclina balanţa puterilor divine manifestate pe Pământ 
în favoarea lui. lar el ar fi trebuit să fie personajul 
pozitiv. 

Sandalele Nakitei se târşâiau pe asfalt, iar ea 
era încruntată, îngrijorată. 

— Imediat ce apare Barnabas, plecăm. Niciunul 
dintre noi nu-i poate tine piept lui Chronos, a spus, 
vizibil supărată. El ştie cum să oprească timpul. 

M-am apropiat de ea, dorindu-mi că Barnabas 
să fi aterizat deja. Se vedea doar ca o pată alba pe 
cerul senin. 

— E-n regula, i-am zis, de parca aş fi încercat să 
mă conving singură de asta. Chiar dacă Ron 
încremeneşte timpul, nu poate să mă omoare. 

Nakita s-a întors spre mine, iar ochii i-au 
devenit argintii pentru o clipă, atunci când a intrat în 
legătură cu divinul. 

— Dar dacă te duce într-un loc unde eu nu te 
pot urma? 

Am înghiţit în sec şi am ridicat din umeri. 

— De ce-ar face asta? Suntem aici, pe o şosea. 
Poate că o să trimită pur şi simplu un spintecător, să 
vadă care-i situaţia. 

Dar era mai mult decât atât şi o ştiam 
amândouă prea bine. Odată ce Ron afla ce puseserăm 
la cale, nu trebuia decât să-i aloce un înger păzitor lui 
Shoe şi aş fi pierdut. 

Mi-am ridicat privirea când lumina a fost 
astupată pentru o clipă, dar o pereche de aripi albe a 
fâlfâit în soare şi m-a orbit. Stârnind o pală de vânt, 
Barnabas a aterizat înaintea noastră, iar ochii căprui îi 
străluceau de încântare. 


— Madison, ai reuşit! a spus el, în vreme ce 
aripile i s-au arcuit, iar vârfurile li s-au încrucişat 
pentru o clipa înainte să dispară. A venit înspre noi şi a 
exclamat: ştiam eu c-o poţi face! Când gândurile tale 
au pătruns într-ale mele... sunt atât de mândru de 
tine! Insa când a observat cât de îngrijorate eram eu şi 
Nakita, s-a oprit locului. Ce s-a întâmplat? 

Nakita a adoptat o postură hotărâtă, cu ochii 
aţintiţi din nou spre cer. 

— Mesajul ei a răsunat nu doar în mintea ta, ci 
şi într-a lui Chronos. 

— Cred că-i pe drum încoace, am spus, 
nefericită. 

— Cum aşa? s-a mirat Barnabas. Rezonanţa lui 
nu-i apropiată de a mea. 

Nakita privea neliniştită în toate părţile. 

— Sunt amândoi cronometrori, a zis ea. Nu crezi 
că serafimii i-au făcut de aşa natura încât să poată 
vorbi dacă au chef? 

— Am privit prin ochii lui, am adăugat eu. 

— Fir-ar să fie de vânticele! a blestemat 
Barnabas. O ecranezi? 

— Sigur că da, băi pene rupte! a izbucnit 
Nakita. Dar sunt convinsă că a întrezărit unde ne aflăm 
înainte să-mi activez scutul. Că doar tu aşa ai făcut, 
nu? 

Barnabas s-a strâmbat. M-a înşfăcat de cot şi m- 
a tras pe marginea drumului, aproape de tulpinile 
fâşâitoare de porumb. 

— Bine. Plecăm, i-a zis el Nakitei. S-o ştergem 
de-aici înainte ca el chiarsă apară. 

Nakita a dat aprobator din cap, iar amuleta i-a 
lucit când a ridicat din umeri şi aripile i-au apărut. Într- 
o clipă, mă aflam între doi îngeri, unul cu aripi 
luminoase, celălalt cu aripi întunecate, dar amândoi 


îngrijoraţi. 

— De ce nu pot să fac nimic cum trebuie? am 
întrebat, fără să mă aştept la un răspuns; aşa făceam 
când mă speriam - turuiam. 

Barnabas şi-a întins iar aripile, care ajungeau de 
la o margine a şoselei la cealaltă. 

— Nu există „cum trebuie” şi „cum nu trebuie”, 
a comentat el, trăgându-mă aproape ca să mă poată 
ridica în aer. Ai făcut-o, iar acum e nevoie să înveţi 
cum să te concentrezi. De ce crezi că trebuie să-ţi iasă 
perfect din prima? Te-aş pune chiar acum să mai 
încerci, dar trebuie să rămânem protejaţi de-acum 
încolo, iar o minte ecranata este una închisă. 

M-am sprijinit tăcută de el, inspirând mirosul 
soarelui şi-al penelor. Deşi zisese că era în regulă, tot 
eu aş fi fost de vină dacă Ron îşi dădea seama că 
puneam ceva la cale. 

— Te-ai descurcat, a continuat el, cuprinzându- 
mă cu braţul. Ai muncit din greu ca să faci asta şi-ar 
trebui să te bucuri. 

— Mersi, am rostit, simţindu-mă ceva mai bine 
când m-am urcat pe picioarele lui. 

Dar nu s-a clintit. De fapt, nimic nu se clintea - 
nici Barnabas, nici vântul, nici lanul de porumb - şi am 
tresărit când am simţit cum ceva nebulos mi-a atins 
amuleta şi a revendicat o parte din ea. 

Instinctul mi s-a activat şi, bazându-mă pe orele 
întregi de exerciţiu, mi-am invocat imaginea interioara 
a amuletei, plasând-o în țesătura timpului. 

Clipa prezentă era un fir strălucitor ce se 
întindea la infinit. Pe el, sufletul meu trimitea gânduri 
în viitor, trăgându-mă în urma sa şi fixându-mă de 
viitor cu o clipă înainte să devină prezent. In urmă îmi 
puteam vedea trecutul, întreţesându-se strâns cu 
Barnabas, Nakita şi chiar şi gândurile argintii, 


strălucitoare, ale lui Ace. Dar nu numai gândurile mele 
îmi legau amuleta de prezent, ceea ce era şi normal. 
Mai erau şi cele ale altcuiva. 

„Ron”, m-am gândit, cuprinsă de panică, 
trecându-mi o mână imaginară peste țesătura timpului 
pentru a distruge legăturile amuletei sale, şi doar pe 
acelea, cu mine. 

Am deschis ochii... întregul proces durase mai 
puţin decât să spargi un balon de săpun. 

— Barnabas? am rostit cu glas tremurat, văzând 
că încă mă cuprindea cu braţul. 

M-am strecurat din strânsoarea lui, în care mă 
ţinea nemişcată. Între gândul meu şi acţiune s-a 
infiltrat panica. Ron oprise timpul. „Pui de căţeluşi!” 

Cu inima  bubuindu-mi, m-am răsucit în 
încremenirea completă a timpului oprit în loc. Acolo, 
chiar în mijlocul drumului, se afla Ron. 

Ron nu era înalt, era cam cât mine, ceea ce nu 
era de mirare, având în vedere că se născuse cuo mie 
de ani în urmă. Dar cred că-l deranja că era scund. 
Parul lui creţ şi grizonat fusese cândva negru, iar tenul 
îi era închis la culoare. Ochii lui aveau nuanţe diferite, 
în funcţie de dispoziţia în care se afla, şi mă întrebam 
dacă şi ai mei făceau acum la fel. Purta aceleaşi haine 
deschise la culoare cu care-l văzusem îmbrăcat în 
minte şi avea un aspect de grec. M-a străbătut un fior 
de satisfacţie când l-am zărit stând la trei metri 
depărtare, cu o expresie şocată pe chip. Poate că nu 
se aşteptase să-i înfrâng atât de uşor influenţa. 

— Încetează, i-am zis şi mi-am cuprins amuleta 
în mână. 

Nu credeam că ar fi încercat să-mi ia amuleta, 
pentru că n-o putea folosi, dar tot mi-era greu să dau 
drumul pietrei calde. 

Ron şi-a mijit ochii, privind în lungul drumului 


din spatele meu. 

— Felicitări, a spus, atât pentru că mi-ai înfrânt 
influenţa asupra amuletei tale, cât şi pentru că ai 
învăţat cum să conversezi în tăcere cu ajutorul ei. Ştiu 
că Barnabas nu te-a învăţat asta. Are tot atâta 
imaginaţie cât o râmă. Serafimii au fost? Poate că data 
viitoare o să-ţi foloseşti totuşi vocea interioara? Ţipai. 

Era sarcastic şi, când a făcut un pas în faţă, am 
întins braţul în semn de avertisment. S-a oprit, şi-a pus 
o mână în şold şi s-a uitat la mine că şi cum aş fi fost 
un câine care lătra după un gard. 

— Ce cauţi aici? N-aveai şcoală? 

— Nu-i cazul să-ţi baţi capul cu asta, am 
comentat, dându-mă înapoi ca să ajung în dreptul 
Nakitei şi al lui Barnabas. Dă-le drumul! 

A zâmbit. Mi-am amintit când crezusem în asta. 

— N-ai de ce să te temi de mine, Madison. N-o 
să-ţi fac niciun rău. Serafimii m-ar omori. Tu eşti marea 
lor speranţă. 

A clătinat din cap, aproape râzând de mine. 

— Exista şi lucruri mai rele decât să fii rănit. 

„Şi pun pariu că tu le ştii pe toate”, m-am 
gândit, dorindu-mi că Barnabas şi Nakita să mă poată 
apăra. Doamne, ce ciudat era să stea tăcuţi şi 
nemişcaţi în spatele meu! Cu un gând subit, mi-am 
activat vederea inferioară a minţii şi am cercetat 
țesătura timpului în căutarea strălucirii violete a 
Nakitei şi a celei verzi a lui Barnabas. Când le-am găsit, 
am rupt toate firele care le legau de amuleta lui Ron. 

Ron a simţit asta şi a înjurat, retrăgându-se 
când Barnabas şi Nakita au revenit la viaţă. 

M-a străbătut un val de entuziasm şi m-am 
împleticit din pricina efortului de a-mi împărţi atenţia 
între clipa prezentă şi cea următoare. În momentul în 
care nu aş mai fi rupt firele amuletei lui Ron, Nakita şi 


Barnabas ar fi încremenit la loc. 

— Las-o în pace, Ron! a strigat Barnabas când 
m-a prins şi o senzaţie ciudată mi-a străbătut aura. 

Nakita stătea între noi şi mi-a venit să plâng. Îi 
eliberasem! Nu eram chiar atât de neajutorată, chiar 
dacă Barnabas mă ţinea să nu cad. 

— Nu-s eu de vina, a zis sumbru Ron. Atâta că 
nu se pricepe deloc la ceea ce are de făcut. 

Barnabas m-a strâns şi mai tare şi mi-am 
recăpătat treptat echilibrul. 

— E-n regulă, am zis încet, căci mi-era mai uşor 
să-mi împart gândurile. 

Exersasem ruperea firelor, dar n-o mai făcusem 
de ceva vreme. Chiar şi aşa, atunci distrusesem firele 
pe care le crea amuleta mea, nu pe cele făcute de alta. 
Asta era... greu şi nu mă puteam concentra 
pretutindeni. 

Nakita s-a relaxat uşor din poziţia ei ghemuită, 
pe care o luase instinctiv, dându-şi seama că Ron nu 
era chitit să ne rănească. Voia doar să ştie ce făceam. 
Eu n-aveam de gând să-i spun, iar Ron a părut 
nemulţumit când eu m-am ţinut singură pe picioare. N- 
aveam decât să plecăm, iar el nu se alegea cu nimic. 

— Ce vrei? l-am întrebat, deşi era evident. 

„Şi cine era cu tine în deşert? Ai suficient timp 
la dispoziţie să-l înveţi pe el, nu-i aşa?” 

Ron şi-a depărtat braţele şi a încercat să pară 
rezonabil. 

— Să aflu ce faceţi, a răspuns. Nu e o secerare, 
altfel m-aş teleportat în viitor. 

Nakita s-a interpus între mine şi Ron. 

— Poţi să pleci atunci, nu? a propus ea, darela 
ignorat-o, uitându-se în schimb la Barnabas. 

— Să-i omor pe cei pe care m-ai implorat la un 
moment dat să-i salvez, a completat sarcastic Ron şi 


mi-am dat seama că cei doi nu mai vorbiseră de când 
eu  devenisem  cronometrorul întunericului, iar 
Barnabas îl părăsise. i-am dat amuleta. Ai fost cel 
mai bun spintecător al meu, Barnabas, dar nu te-aş 
mai primi înapoi nici dacă te-ai lega de o stâncă preţ 
de o mie de ani. Să te înhăitezi chiar cu acel 
spintecător al întunericului împotriva căruia ai luptat? 
Uită-te la ea, cu unghiile alea negre şi poşeta lucioasă. 
Nu e o luptătoare. Te-ai însoţit cu cei absurzi şi 
necugetaţi. Chiar ai decăzut, îngere! 

— Nu mi-ai dat amuleta, a rostit încordat 
Barnabas. Predecesorul predecesorului tău a făcut-o, a 
continuat el, dând drumul amuletei, astfel încât 
verdele său neutru şi pur să strălucească. Nakita şi cu 
mine am schimbat priviri îngrijorate. De cât timp era 
Barnabas aşa? Eu cred în continuare în liber-arbitru, a 
adăugat el cu stoicism. Vremurile s-au schimbat. Tu, 
nu. Nu-ţi datorez nimic. M-ai minţit, a încheiat cu 
amărăciune Barnabas. 

— M-ai dezamăgit, a spus Ron, de parcă n-ar fi 
contat. Ţi-am zis să-ţi ţii gura. Dacă ai fi făcut-o, totul 
ar fi mers perfect, iar spintecătorii luminii ar fi acum la 
conducere. 

— Am avut încredere că vei face ceea ce 
trebuie, a şoptit Barnabas. Acum am încredere în 
Madison. 


Ron a pufnit. 
— Atât de uşor de influenţat să-i omori pe cei 
nevinovaţi! l-a luat în râs cronometrorul luminii, 


încercând să nu pară că dădea înapoi. 

— Ba nu sunt, l-a contrat Barnabas, iar Nakita 
şi-a croit drum pe lângă el. 

— lar cel însemnat nu e nevinovat, a spus ea 
înfierbântată şi îmbujorată. lIntenţionează să lase 
oamenii să moară din pricina faptelor lui, apoi va tot 


continua aşa! 

l-am aruncat alarmată o privire. 

— Tai! i-am cerut. 

Dădea totul de gol! 

Dar răul fusese deja făcut, iar ochii lui Ron s-au 
luminat. 

— Deci chiar este o secerare, a zis el. Însă eu nu 
m-am proiectat în viitor. 

Nakita a luat o poziţie teatrală. 

— Serafimii văd mai departe decât tine. 

— Taci odată din gură! a ţipat şi Barnabas. 

— Nu-ţi face griji, Chronos, s-a lăudat neabătută 
Nakita. O să-l omor înainte să-i aloci un înger păzitor 
care să-l apere până la sfârşitul zilelor lui. De data 
asta, n-o să întuneci vederea perfectă a serafimilor! 

Grozav! Absolut grozav! Nu mergea bine deloc 
şi m-am uitat la lanurile încremenite de porumb, stând 
în mijlocul unei şosele pustii, sub un cer pe care 
soarele era nemişcat. 

— Ron, n-ai de gând să te dai la o parte? l-am 
întrebat, ştiind că n-o va face. Crezi sau nu, încerc să 
salvez pe cineva. 

Barnabas a scos un sunet sugrumat şi m-am 
întors spre el. 

— De parcă nu şi-ar fi dat deja seama că eo 
secerare, am continuat cu amărăciune. Nakita a făcut 
deja boroboaţa. 

Nakita s-a strâmbat, amărâtă, abia acum 
dându-şi seama ce făcuse. 

— Tu, a rostit Ron, arătându-mă cu degetul, eşti 
o ucigaşă pentru că-i permiţi unui înger răzbunător, 
însetat de sânge, să-i spintece pe cei nevinovaţi. Am 
încercat să te salvez de asta, dar ai ratat şansa ca să 
schimbi ceva pentru cei lipsiţi de orice valoare! 

Mi-am mijit ochii şi am păşit înainte până ce 


atingerea lui Barnabas m-a oprit. 

— Ei bine, poate dacă nu m-ai fi minţit, aş 
vedea altfel lucrurile! am exclamat, dându-l la o parte 
pe Barnabas. 

Da, lucram pentru spintecătorii întunericului, 
dar încercam să schimb ceva, să potrivesc ceea ce-şi 
doreau serafimii cu propriile convingeri. Însă Ron n- 
avea să înţeleagă niciodată asta. 

— Nu-mi pasă dacă mă crezi sau nu, am 
adăugat. Incerc să salvez viaţa cuiva. Pleacă, pur şi 
simplu. 

Zâmbind, a privit-o pe Nakita. Ea se afla acolo 
să-l omoare pe Shoe dacă eu eşuam, iar în ochi i-a 
apărut o lucire calculată. Orice s-ar fi întâmplat, avea 
să mă vadă mereu într-o lumină proastă, închistat de 
ceea ce credea, pentru că doar asta ştiuse vreodată. 

— Incerci să salvezi pe cineva, a repetat el, 
luându-mă în râs. Cu un spintecător al luminii trădător, 
care a devenit unul al morii, şi un spintecător al 
întunericului, în caz că dai greş. 

— Eu nu trădez nimic din ceea ce cred! a zis 
Barnabas, iar eu mi-am ridicat bărbia. 

— O să-l găsim primii, am spus, sigură pe mine. 

Ron a chicotit, dându-se înapoi cu o mişcare 
fluidă. 

— Mai vedem noi, a zis el cu subiînţeles. Nu ştii 
pe cine cauţi. Nici tu nu te-ai proiectat în viitor. Îmi dau 
seama. Eşti prea încrezătoare. Serafimi care să-ţi ofere 
informaţii? Mult succes! Privesc în viitor şi nu vad ce se 
afla chiar sub nasul lor îngâmfat. Habar n-ai ce faci. 

— Da? am zis, scoasă din ţâţâni. Şi cine-i de 
vină? 

A zâmbit larg. 

— Eu, a răspuns el şi, încă uitându-se la mine, a 
dispărut. 


Lumea s-a pus în mişcare cu un fâşâit şi eu am 
tresărit, surprinsă de explozia bruscă de lumină şi de 
zgomote. Vederea mi s-a înceţoşat când m-am trezit 
încercând să rup firele unei amulete care nu se mai 
afla acolo. De data asta, îl văzusem plecând, pliindu-se 
în sine şi dispărând cu o mişcare luminoasă şi mută. 
Până atunci, nu mai reuşisem s-o fac. 

— Dumnezeu să te ajute, Nakita, a zis 
Barnabas, îndreptându-se spre mijlocul şoselei. Mai că 
i-ai desenat o schiţă cu cel pe care avem de gând să-l 
salvăm. 

Nakita s-a răsucit pe călcâie. 

— Încă trăieşti cu impresia că încerc să-l salvez 
pe Shoe, a spus ea, îndreptând poşeta spre el de parcă 
ar fi fost o arma. Dacă zăresc măcar o aripă neagră, un 
spintecător al luminii sau un alt înger păzitor în afara 
de Grace, o să-l omor. N-o să-l las pe tâmpitul ala de 
cronometror să-i aloce un înger păzitor lui Shoe! 

— Ron nu e tâmpit! a strigat Barnabas, părând 
să mai aibă în el o urmă de loialitate. 

Am oftat şi m-am aşezat pe asfaltul cald, cu 
spatele la ei, aşteptând să termine de tipat unul la 
celălalt. Măcar Ron plecase având impresia că nu 
ştiam cine este cel însemnat. 

— N-o să-l omori pe Shoe! a zis Barnabas. N-o 
să te las! 

— Ai grija, Barnabas, l-a luat ea în râs. [i se 
vede latura macabră. 

Fusese o lovitură sub centură şi m-am întors. 
Stătea la câţiva centimetri de el, cu o mână în şold. El 
se încrunta, simțind ruşinea cuvintelor peiorative. 
Barnabas nu era sinistru. 

Da, îl părăsise pe Ron, dar nu era un răzbunător 
al cărui unic scop era plăcerea de a omori pe cineva. 

— N-o să permit că un înger păzitor să-i fie 


alocat lui Shoe, a spus ea, arătând vag în direcţia 
oraşului nevăzut. Din momentul în care alege să 
omoare, va provoca numai durere. Nu există nicio 
graţie într-o viaţă trăită astfel! 

— Ce amuzant - nu asta faci tu? Omori oameni? 
i-a strigat el, iar ea a scos un țipăt înăbuşit de 
frustrare. 

— Mai tacă-ţi fleanca, i-a şuierat lui Barnabas. 
Toată ciorovăiala asta o s-o bage pe Madison în bucluc. 

— Atunci tacă-ţi ţie fleanca, a pufnit el, dar am 
simţit că o nouă grijă se adaugă celor vechi. 

Uitasem de asta. Serafimii ne priveau şi, dacă 
nu reuşeam să fac un spintecător al luminii să 
colaboreze cu unul al întunericului, atunci n-avea să 
funcţioneze niciodată. 

— Barnabas, i-am întrerupt, fără să-mi ridic 
privirea de la lanurile de porumb. Faptul că Ron ştie ce 
avem de gând strică totul sau doar îngreunează 
situaţia? 

În cele din urma, au terminat cu cearta. Paşii lui 
Barnabas erau tăcuţi, încălţat fiind cu adidaşii lui tociţi, 
iar el părea preocupat. Evident, discuţia cu Ron îl 
zdruncinase. 

— Până ce Ron o să descopere cine este cel 
însemnat, cred că nu se va schimba nimic, a răspuns 
Barnabas, iar Nakita a pufnit. Va trebui să fim mai 
precauţi, ca să nu ne urmărească. Unul dintre noi va 
rămâne cu tine şi-ţi va ascunde rezonanţa amuletei. S- 
a uitat în spatele meu, la Nakita. Ar fi mai simplu dacă 
ai fi pur şi simplu de acord să nu-l omori pe Shoe. 

— Nu l-am omorât! a protestat ea, avântându- 
se în faţă. Dar o s-o fac înainte de a-i permite lui 
Chronos sau vreunuia dintre spintecătorii lui să-i aloce 
un înger că să-l apere de soarta lui. Un înger e pentru 
totdeauna şi, beneficiind de protecţia nesăbuită a 


Cerurilor, cine ştie ce dezastre ar putea provoca. 

M-am întrebat câţi dintre dictatorii de dată 
recentă ai lumii fuseseră rezultatul faptului că Ron 
trimisese un spintecător al luminii ca să sprijine liberul- 
arbitru al unui suflet. 

M-am ridicat în picioare şi am oftat. 

— E tare ciudat, am spus şi mi-am scuturat 
ciorapii negri de praf. Îmi place de voi amândoi şi nu 
ştiu de ce. 

Nakita a clipit şi nu şi-a mai concentrat atenţia 
asupra lui Barnabas. 

— Pentru că eşti cronometrorul întunericului, a 
zis ea, de parcă ar fi fost evident. 

Am oftat şi-am privit într-o parte şi într-alta a 
drumului, dorindu-mi să mă aflu altundeva. Oriunde 
altundeva. 

— Ce crezi că va face? l-am întrebat pe 
Barnabas. La Ron mă refer. Tu-l cunoşti cel mai bine. 

Barnabas s-a uitat la locul de pe asfalt unde 
stătuse Ron. 

— Va cerceta probabil axele locale ale timpului 
până va afla unde-am fost, apoi va încerca să identifice 
oamenii cu care am intrat în contact. Dar nu va putea 
să acţioneze propriu-zis până ce nu se va proiecta şi va 
vedea viitorul. Atunci va putea să trimită un 
spintecător. Uneori, cronometrorul întunericului se 
proiectează primul, alteori cel al luminii. Cel care o 
face ultimul vede imaginea clara a celui însemnat, aşa 
că presupun că asta echilibrează cumva lucrurile. 

Am dat aprobator din cap, zicându-mi că părea 
destul de logic. Cu cât proiecția era mai apropiată în 
timp de punctul de cotitura, cu atât percepțiile 
cronometrorului erau mai limpezi. M-am strâmbat şi m- 
am uitat la ceas. Se făcea târziu şi va dura ceva să mă 
întorc acasă, fie şi în zbor. 


— Trebuie să merg la şcoală, am zis, cuprinsă 
de îngrijorare. Să mă vad cu tata. Să-mi iau temele de 
la Josh. 

— Eu rămân aici, a rostit pe dată Barnabas, iar 
Nakita, evident, s-a zbârlit. 

— De ce tu? a întrebat ea, pusă pe harţă, cu 
picioarele larg desfăcute şi înfipte în asfalt. 

l-am întâlnit privirea lui Barnabas şi i-am 
transmis pe tăcute că mă descurcam cu asta. Era deja 
destul de furioasă pe el. 

— Fiindcă Barnabas nu-l va ucide pe Shoe dacă 
Ron trimite pe cineva să ne urmărească. 

Nakita a dat să protesteze, iar eu m-am 
enervat. 

— Uite ce e, am zis, lăsând să se vadă o parte 
din frustrarea mea. Nu se zăreşte nicio aripa neagră. 
Încă nu m-am proiectat în viitor, şi nici Ron. Barnabas, 
poţi să-mi atingi gândurile chiar şi la o asemenea 
distanţă? 

— Nu şi când eşti ecranată, a răspuns el ursuz. 

— Nicio problemă, am spus, trecându-mi o 
mână peste ceafă, ca să-mi netezesc părul. Nu-i cazul 
să fiu ecranată când sunt acasă. Ron ştie unde stau şi, 
dacă mă vede acolo, s-ar putea să renunţe cu totul să 
mă urmărească. Nakita poate să mă duca în zbor 
acasă şi înapoi, după ce se culcă tata. Intre timp, ne 
dai tu de ştire dacă se schimbă ceva. 

Din câte-mi puteam da eu seama, era un plan 
bun, dar Barnabas părea la fel de entuziasmat că şi 
Nakita. 

— O să te anunţ dacă se schimbă ceva, a căzut 
el de acord, cu privirea aţintită în jos, şi mi-am dat 
seama că-l deranja că rezonanţa lui se schimbase 
oficial spre celălalt capăt al spectrului. 

Nu mai putea fi considerat un spintecător al 


luminii, indiferent ce-ar fi crezut el. Legătura cu mine ÎI 
mânjise la fel de mult pe cât o afectase pe Nakita. 

— OK, am rostit pe un ton împăciuitor, căci nu- 
mi plăcea să-l văd deprimat. 

Fusese multă vreme un spintecător al luminii. 
N-avea să-şi găsească niciodată locul printre 
spintecătorii întunericului, chiar dacă amuleta lui 
devenea la fel de neagră că a mea. Va fi singur şi 
diferit pentru tot restul vieţii. 

M-am îndreptat spre Nakita. Nu mai zburasem 
niciodată cu ea, dar m-am gândit că, dacă Barnabas 
putea s-o facă, atunci va reuşi şi ea. Preţ de o clipă, a 
părut că are de gând să protesteze, dar, când a 
observat cât de nefericit era Barnabas, şi-a arcuit pur 
şi simplu aripile şi le-a atins vârfurile mult deasupra 
capului. M-am holbat la ele, gândindu-mă cât erau de 
frumoase, chiar dacă nu se potriveau cu hainele ei viu 
colorate şi cu sandalele. l-am aruncat o privire lui 
Barnabas, simţindu-mă ciudat pentru că-l lăsam în 
urmă când el era într-o asemenea stare. 

— Poţi să zbori cu încă cineva? am întrebat-o, 
iar Nakita s-a uitat mai întâi la Barnabas, apoi la mine. 

— O să-ţi zic imediat, a răspuns, iar eu m-am 
bucurat că eram deja moartă. 

Când a văzut că ne pregăteam de plecare, 
Barnabas a schiţat un zâmbet. 

— Ştergeţi-o, ne-a îndemnat. O să mă duc într- 
un loc îndepărtat, de unde-l pot urmări pe Shoe fără să 
dau de gol pe cine supraveghez. Aş zice că avem timp 
măcar până la miezul nopţii înainte că Ron să identifice 
rezonanţa lui Shoe în țesătura timpului. 

judecând după atitudinea lui neliniştită, nu 
ştiam dacă ar trebui sau nu să-l cred. Am oftat şi m-am 
dat înapoi, ca să fiu lângă Nakita. Şovăind, m-a cuprins 
cu braţele de mijloc şi m-am poticnit când şi-a întins 


aripile, făcându-ne să ne desprindem câţiva centimetri 
de sol, apoi să aterizam înapoi. Inima mi-a bătut mai 
tare, iar ea şi-a mutat centrul de greutate. 

— Îmi pare rău că acum eşti diferit, i-a zis ea lui 
Barnabas. Rostise cuvintele încet, dar am ştiut că o 
auzise când smocul ciufulit de păr i s-a mişcat. Ea îi 
schimbă pe oameni, a continuat, de parcă n-aş fi fost 
chiar acolo, lângă ei. Poate că asta este menirea mea. 

— Poate, a spus Barnabas, apoi s-a aplecat 
când Nakita a fâlfăit din aripi. 

Am icnit când porumbul din jurul nostru s-a 
lăsat la pământ şi, dintr-odată, ne aflam în aer. 
Schimbarea subita de presiune m-a făcut să mă înfior - 
asta ca să nu mai pomenesc de ascensiunea 
şovăielnică a Nakitei - şi m-am uitat în jos în acelaşi 
moment în care Barnabas şi-a ridicat privirea. Stătea în 
mijlocul şoselei pustii, iar bătaia de aripi a Nakitei 
aproape că dădea naştere unui cerc în lanul din jurul 
lui. Stomacul mi s-a dat peste cap şi am strâns-o pe 
Nakita de braţul cu care mă ţinea. Nu se pricepea la fel 
de bine ca Barnabas să-mi ducă greutatea, dar putea 
s-o facă, aşa că m-am relaxat şi am auzit-o oftând de 
uşurare. 

În timp ce ne îndreptam spre Three Rivers, 
gândurile îmi zburau la faptul că pe Nakita o întristase 
situaţia lui Barnabas, deşi nu demult nutrise doar 
dispreţ faţă de el. O schimbasem şi pe ea. 

Să-ţi dedici viaţa persoanei care te infestase din 
greşeală cu aripi negre care ţi-au mâncat amintirile şi 
ti-au arătat ce înseamnă moartea n-avea cum să fie un 
lucru uşor. 


Sosul de spaghete mirosea picant, exact cum 
îmi plăcea mie. Sau, mai bine zis, cum îmi p/ăcuse. Am 
răsucit furculita, adunând un cocoloş de macaroane pe 
care aveam de gând să i-l pasez lui Josh imediat ce 
tata s-ar fi uitat în altă parte. Era nasol rău să fii mort. 
Nu-mi dădusem seama cât de mult îmi plăcea 
mâncarea până ce nu mai putusem s-o gust. Nakita se 
juca şi ea cu mâncarea din farfurie, stând pe un scaun 
vizavi de mine, în bucătăria tatei. Josh n-o ajuta să-şi 
mănânce spaghetele, iar tata începuse să se uite 
îngrijorat la farfuria ei plină. 

— Are prea mult oregano? a întrebat el, 
împingându-şi ochelarii pe nas. 

— Sunt foarte bune, domnule A., a zis Josh 
vesel, cu gura plină. 

Tata mă privea, iar eu am zâmbit, forţându-mă 
să bag în gură o furculiţă plina şi să mestec. Pur şi 
simplu, nu era la fel, iluzia solida a corpului meu prelua 
din amuletă tot ce-i era necesar. N-avea nevoie de 
energie exterioară că să fiinţeze, iar dorinţa de a 
mânca pur şi simplu nu exista. Puteam s-o fac, dar 
parc-aş fi mestecat pesmeţi de orez. 

— Un deliciu, tati, am spus, dar, judecând după 
„hmmm” -ul suspicios pe care l-a scos, era evident că 
nu mă credea. Am luat o gustare când am ajuns acasă 
după ore, am continuat, adăugând în minte: „Anul 
trecut, când eram în clasa a noua”, ca să nu fie chiar o 
minciună. 

Tata s-a ridicat şi s-a dus să deschidă fereastra 
de deasupra chiuvetei. Dimpreună cu strălucirea aurie 
a soarelui gata să apună au pătruns ţârâitul greierilor 
şi zgomotul unei maşini trecând pe strada noastră 


rezidenţiala tăcută. Am făcut repede schimb de 
furculiţe cu Josh, iar Nakita s-a încruntat. Trebuia să 
găsească altă metodă să scape de mâncarea ei. Josh 
era dispus s-o facă, dar nu era chiar atât de gras. 

Nakita şi cu mine ne întorseserăm pe la trei şi 
jumătate şi dăduserăm peste Josh pe treptele din faţa 
casei, stând acolo cu un teanc de manuale noi şi 
arătând tare bine. Îi rămăsesem datoare într-un mare 
fel. Mai mare decât cina acasă la mine. Îl sunasem pe 
tata de pe telefonul fix şi apoi stătusem în curtea din 
spate, urmărindu-l pe Josh cum ronţăia chipsuri în 
vreme ce-i povesteam toată tărăşenia. Josh ascultase 
cu atenţie, evident dezamăgit că nu fusese şi el de 
faţă. 

Era în jur de şapte seara şi deveneam din ce în 
ce mai neliniştită din pricina lui Shoe. Până acum, Ron 
trebuie să fi aflat ceva, dar Barnabas nu spusese 
nimic, însemnând că situaţia nu se schimbase. Am 
oftat, am răsucit nişte spaghete pe furculiţa şi i-am 
dat-o lui Josh, care a luat-o vesel, dând din cap şi 
mestecând încă ultima îmbucătură. Pantofii tatei au 
scârţâit pe linoleumul tocit când s-a întors, şi, când a 
revenit la masă, am inspirat mirosul de ulei şi de 
cerneală în care se îmbibase la serviciu. Evident, nu 
era cu gândul la cină. Ci, probabil, la mine. 

Tata era tipul clasic de savant obsedat de 
munca în laborator, destul de înalt, slab, poate chiar 
tocilar când fusese mai tânăr, simțindu-se mai în largul 
lui într-un halat de laborator decât cu o cravată la gât 
sau o cămaşă la modă. In afara de cele câteva fire de 
păr alb care începuseră să-i apară şi ridurile fine din 
jurul ochilor, arăta la fel ca acum zece ani, când el şi 
mama se despărţiseră. 

Mama se mutase în Florida şi mă luase cu ea. 
Era expert în plasarea de capital, ceea ce însemna că 


organizaţiile caritabile de prestigiu o angajau ca 
specialist. Era experta în a stoarce bani de la bătrânici 
- se pricepea foarte bine la asta, dar era mereu un 
motiv de ceartă când nu mai suportam să-mi pun 
mănuşile albe şi să fac figuraţie în piesa ei de teatru. 
Tata rămăsese aici. 

Bubuitul tunetului era slab, dar devenea din ce 
în ce în puternic, iar razele de soare care pătrundeau 
pe fereastră slăbeau pe măsură ce se adunau norii. 
Apusul îşi făcea simțită prezenţa mai devreme. Am 
plimbat un alt cocoloş de spaghete prin farfurie, 
făcându-mă mică atunci când am întâlnit privirea 
Nakitei. Farfuria ei era plină. Am dat din cap spre Josh, 
făcându-i semn să-i dea măcar o furculiţă de spaghete, 
iar Nakita a strâns din buze, luând în considerare 
propunerea. 

Tata s-a aşezat şi s-a lăsat pe spate, 
cercetându-mă în timp ce mesteca. 

— Voi, fetelor, nu păreţi prea slabe, a zis el, iar 
în ochii căprui i se citea durerea. 

— Poftim? m-am bâlbâit eu şi m-am uitat în jos, 
la corpul meu. 

— Cred că aşa-s toate liceenele, a adăugat el şi 
i-a zâmbit Nakitei. Îţi propun ceva. Ce-ar fi să mă ajuţi 
să pregătesc cina mâine-seară, Madison? Orice ai tu 
chef. 

Josh a pufnit, s-a cocoşat deasupra farfuriei, iar 
eu am tresărit, amintindu-mi cum găteam împreună cu 
tata când aveam cinci ani. Faptul că puneai un copil de 
grădiniţă să pregătească mazărea nu-l făcea mai 
nerăbdător s-o mănânce, dar imaginea părinţilor mei 
înfulecând legumele scăldate în sos de grătar mi se 
păruse tare amuzantă la vârsta aia. Seara sfârşise cu 
râsete şi chicoteli. Poate c-ar fi trebuit să gătim mai 
des mazăre cu sos. 


— OK, am rostit, uitându-mă în jos în vreme ce- 
mi aminteam. 

Tata a mormăit iar „hmmm”, de parcă ar fi 
privit în viitor. Sau poate în trecut. Mă cuprinsese o 
tristeţe melancolică, şi m-am chinuit să mai înghit 
câteva spaghete şi să savurez aroma roşiilor şi 
dulceaţa moscata a plantei de oregano. 

Fusesem trimisă aici cu aproape şase luni în 
urmă, chiar la sfârşitul clasei a noua. Ratasem balul 
bobocilor şi tot restul. Încă nu-mi era clar care fusese 
picătura ce umpluse paharul mamei. Poate că poliţiştii 
care mă aduseseră acasă pentru că eram afară după 
ora stingerii, în vreme ce ea credea că mă aflu la etaj, 
în camera mea, navigând pe internet. Sau faptul că mă 
dusesem la petrecerea de pe plajă, deşi spusesem că 
n-o s-o fac, sau în croaziera de la apus, cu tipii ăia şi 
faptul că înotasem pe lângă geamandură - deşi asta 
nu fusese în totalitate vina mea. Sunasem s-o anunţ 
unde eram. Mama aproape că-şi ieşise atunci din minţi. 

Dar, indiferent din ce motiv hotărâse mama să 
mă trimită înapoi în nord, mă bucuram şi am zâmbit 
privind tapetul urât cu trandafiri galbeni pe care mi-l 
aminteam vag din copilărie. Crezusem că voi avea 
parte de un transfer de la un gardian lipsit de 
înţelegere la un altul, dar să-l cunosc din nou pe tata 
fusese o surpriză plăcută, mai ales că el chiar mă 
asculta când îi spuneam de ce aveam nevoie de o 
anumită pereche de sandale, şi nu de alta. Mama nu- 
mi înţelegea deloc gustul în materie de modă. Nici tata 
n-o făcea, dar el măcar se străduia. 

Încercam cât se poate de serios să fiu bună. Nu 
mă strecurasem afară din casă de aproape o 
săptămână, cu excepţia dăţii când trebuise să-l apăr 
pe Josh de aripile negre. Sunam când aveam să întârzii 
şi eram mereu prezentă la cină, asta dacă nu 


pretindeam că mănânc acasă la Josh. Dar avea să 
devină mai greu dacă mă luptam cu cronometrorii 
întunericului şi încercam să salvez suflete. 

— Sunteţi cu toţii foarte tăcuţi, a zis el din 
senin, iar eu am ridicat privirea. A fost în regulă la 
şcoală? 

„La naiba, vrea să vorbim despre şcoală?” 

— Eu am ore de economie casnică, a rostit 
şovăitor Nakita, văzând că aproape intrasem în panică. 

Tata s-a strâmbat uşor, dar apoi s-a relaxat şi 
şi-a sprijinit un cot pe masă. 

— Am urât materia asta. Vă pun şi anul ăsta să 
confecţionaţi plase pentru cărţi? 

Nakita a împins cocoloşul de spaghete de pe 
furculiţă şi a început să învârtă altele. 

— De ce-ar avea nevoie o carte de o plasă? 

— Ăăă, Nakita şi cu mine avem împreună un 
curs de fotografie, am intervenit eu, încercând să-i 
distrag agenţia de la expresia ei nedumerită. 

Din cate ştia tata, Nakita se trăgea din Noua 
Scoţie şi franceza era limba ei maternă. Faptul că cei 
de la şcoala credeau că locuieşte cu mine era o 
intervenţie cerească. Nimeni nu se obosise să verifice 
unde stătea. De fapt, nici eu nu ştiam unde mergea 
când pleca. 

Josh a mâncat puţină pâine. 

— Noi suntem în aceeaşi clasă la fizică, a zis el 
cu gura plină. Ura! 

Exclamaţia lui lipsită de entuziasm m-a făcut să 
zâmbesc. 

— A fost grozav să mă-ntorc şi să-i vad pe toţi, 
am spus, răsucind alte spaghete pe furculiţă. 

Tata a zâmbit atotştiutor. 

— Anul ăsta va fi mai bun. Aşteaptă şi-o să vezi, 
a prezis el, rupând o bucată de pâine şi înmuind-o în 


ulei de măsline şi oţet. Şi apoi, facultatea. 

— Stai să termin întâi cu fizica, am rostit cu un 
geamaăt. Măcar anul asta am ore de fotografie. O să fie 
distractiv. 

Tata a dat din cap. 

— Bine că mi-am amintit, a zis el, aruncând o 
privire peste umărul meu spre tăbliţa de plută de lângă 
telefonul prins în perete. M-a sunat profesoara ta de 
fotografie şi mi-a dat o listă de rechizite. De ce 
Dumnezeu nu ţi-a dat-o ţie când ai fost la şcoală? 

— Doamna Cartwright? am întrebat, simțind că 
mă năpădeşte îngrijorarea, iar el a încuviinţat. Aăă, 
poate că atunci n-a ştiut, am dat cu presupusul, 
încercând să nu mint. 

„Minunat”, mi-am zis şi m-am uitat la Josh, care 
a ridicat din umeri. 

— Ai nevoie să treci pe la mall în seara asta? m- 
a întrebat tata, privind scurt unghiile negre ale Nakitei. 

— Pot să te duc eu, s-a oferit Josh, văzând 
ocazia de a reveni la prevenirea spintecării, dar 
impulsul meu iniţial de a spune „da” s-a stins. 

Ar fi fost un mod grozav de a scăpa de radarul 
tatei pentru vreo două ceasuri, dar nu puteam să plec 
până nu credea că mă dusesem la culcare. 

— Ăăă, nu, m-am bâlbâit, iar Josh şi-a înăbuşit 
dezamăgirea. 

Cred că mare parte dintre materiale le am sus. 

Nu văzusem lista, dar aveam toate lucrurile de 
anul trecut. 

— Am nevoie de un aparat foto, a zis dintr- 
odată Nakita, pe un ton îngrijorat. 

— Am eu unul pe care pot să ţi-l împrumut, am 
răspuns repede. Nu-ţi face probleme, Nakita. 

Şi-a tamponat buzele cu un şerveţel. 

— N-am mai folosit niciodată unul. Nu vreau să-l 


stric. 

Nakita chiar părea îngrijorată, iar tata a izbucnit 
în râs. 

— Dacă e cel la care mă gândesc eu, nici n-ai 
avea cum. Şi-a proptit un cot pe masă şi s-a sprijinit pe 
el. Madison nu avea prea multă grijă cu aparatele ei 
foto, dar nu poţi s-o învinovăţeşti. Face poze de când 
avea patru ani. Tu de când ai pasiunea asta? 

Nakita a clipit, surprinsă că întotdeauna când 
tata încerca s-o includă în conversaţie. Tata o plăcea, 
considera că tăcerea studiată pe care o afişa de faţă 
cu el avea să mă facă mai liniştită. Dar aş fi putut la fel 
de bine să aduc acasă o motociclistă şi ar fi rugat-o să 
rămână la cină, considerând-o o dovadă că nu-mi 
pierdeam vremea de una singură în camera mea sau 
evitam oamenii, ca atunci când mă mutasem aici. 
Faptul că invitasem doi; prieteni la cină îi înseninase 
probabil întreaga săptămână. 

— Nu de prea mult timp, a răspuns ea, asta 
însemnând de fapt „niciodată”, apoi a adăugat: nu 
sunt creativă. Urmez cursul pentru că Madison crede 
că mă va ajuta să mă integrez. 

— La o şcoală nouă, am trântit eu. 

— N-o să pot niciodată să fac fotografii precum 
cele ale lui Madison, a zis Nakita. 

— Mda, a exclamat Josh, ştergând ultimele 
urme de sos din farfurie cu o bucăţica de pâine. 
Madison face fotografii grozave. 

— Ah! a rostit tata, făcându-mă să tresar. Toţi 
oamenii sunt creativi. Trebuie doar să exersezi. 
Madison face asta de multă vreme, a continuat el, 
scotocind în propria-i memorie. Probabil că nu-şi mai 
aduce aminte, dar o luam cu mine când mergeam în 
locuri îndepărtate, să adun mostre. Mama ei i-a dăruit 
un aparat de fotografiat ca să-i dea de lucru. 


— Îmi aduc aminte, am spus, întrebându-mă 
dacă tata ar fi observat în caz că schimbam farfuria cu 
cea a lui Josh. 

Încercasem să arunc albumele foto care 
înfăţişau nori şi locuri îndepărtate, cu aproape trei ani 
în urmă, dar mama le scosese din gunoi şi le 
ascunsese undeva. 

— Vechea mea cameră foto e sus. 

Şi, depistând o ocazie de a-mi lua tălpăşiţa, m- 
am ridicat, luând cu mine şi farfuria aproape plină. 

— Ai terminat? s-a mirat tata, uitându-se la 
mine cu o expresie pierduta când Nakita mi-a urmat 
exemplul. 

Josh a clipit, apoi a înşfăcat ultima bucată de 
pâine şi s-a ridicat şi el. 

M-a copleşit iar vinovăția când am aruncat 
mâncarea şi am deschis robinetul ca să clătesc 
farfuria. Tata se purtase grozav de când mă mutasem 
cu el, făcându-mă să mă simt dorită şi oferindu-mi şi 
libertatea de care aveam nevoie. Faptul că murisem şi 
nu puteam să spun asta nimănui păruse să ridice între 
noi un zid mai înalt decât distanţa de mii de kilometri 
care ne despărţise la un moment dat. 

Dar nu puteam alunga senzaţia pe care şi-o 
amintea din noaptea în care murisem. Nu zisese 
niciodată nimic, însă acum şovăia, deşi înainte nu o 
făcuse. Barnabas se asigurase că tata nu-şi amintea, 
însă eu cred că ştia - într-un anume fel. Şi nu voiam să 
fiu singură cu el, pentru că mi-era teamă că va aduce 
vorba despre asta. 

Nakita îşi aruncă tăcută resturile de mâncare. 
Lângă ea, Josh îşi clătea farfuria. 

— Ar fi cazul să merg acasă, a spus Josh, părând 
dezamăgit. 

Mi-ar fi plăcut la nebunie să poată veni cu mine 


la Fort Banks, dar Nakita nu putea duce decât pe unul 
dintre noi. 

— Am însă timp să va ajut cu spălatul vaselor a 
adăugat el. 

— Mă descurc împreună cu Nakita, m-am oferit 
repede. 

„Îţi cam rămân datoare”, mi-am zis, dar n-am 
rostit-o cu voce tare. Probabil că vrei să te întorci 
înainte să înceapă ploaia. 

— Pot să conduc pe ploaie, m-a contrat rânjind 
Josh. 

Tata şi-a împins scaunul şi ni s-a alăturat la 
chiuvetă. 

— Mersi c-ai venit, Josh, a zis el cu veselie. Îmi 
place să am casa plină şi să gătesc pentru mai mulţi. 

— Tată... m-am plâns eu. Pur şi simplu nu mi-e 
foame. 

N-a mai spus nimic şi a ridicat din sprâncene. 
Josh şi-a şters mâinile pe blugi şi s-a legănat, 
îndepărtându-se de chiuvetă şi privindu-mă. Era 
evident că voia să spună ceva. 

— Trebuie să-mi iau lucrurile, a rostit în cele din 
urmă, apoi s-a strecurat afară din bucătărie, lăsând în 
urmă o tăcere stânjenitoare. 

Nakita a adus la chiuvetă farfuria cu pâine, 
şovăind doar o clipă înainte să se întindă după punga 
în care s-o pună. 

— Putem să spălăm vasele mai târziu? l-am 
întrebat pe tata. Vreau să... 

„Vreau să ce?”, m-am gândit, cuprinsă de 
panică. Nu puteam să recunosc că voiam să stau de 
vorbă cu Josh! Tata fi putut crede că era iubitul meu 
sau ceva de genul ăsta. Într-un fel, chiar era, dar nici 
măcar nu ne sărutaserăm sau ceva. Deocamdată. 

Nakita s-a încruntat. Nu-i prea plăcea de Josh. 


Eu eram însă încântată şi m-am răsucit pe călcâie, 
ştergându-mi mâinile cu şervetul de vase. 

— Mersi, tati! 

— Oricum trebuie s-o sun înapoi pe Levy, a spus 
el, uitându-se la ceasul de pe cuptor. 

„Ofiţerul Levy? Oh, la naiba!” 

M-am oprit locului. Am schimbat o privire cu 
Nakita, eu îngrijorată, ea iritată, probabil din pricina lui 
Barnabas, că o împiedicase să o secere pe femeie. 
Tata însă nu părea îngrijorat când s-a ridicat în 
picioare. 

— Tată, pot să-ţi explic, am zis. 

„Cum să-i explic?”, m-am întrebat, înjurându-l în 
gând pe Barnabas. Era a doua oară când modifica 
amintirile oamenilor, doar că acestea să le revină şi să- 
mi complice mie viaţa. Probabil că asta se trăgea de la 
vechiul lui obicei „salvează-omul-şi-apoi-tai-o”. El nu 
trebuia să aibă de-a face cu oameni care-şi aminteau 
de minciunile pe care-i instruia să le creadă. 

Dar, în vreme ce-şi clătea paharul, tata nu 
părea supărat. 

— M-a sunat la serviciu. Era ceva în legătură cu 
faptul că trebuie să se asigure că ai permis să-ţi laşi 
maşina în parcarea şcolii, a spus el, părând amuzat în 
vreme ce potrivea robinetul. l-am zis că n-ai maşină şi 
a părut nedumerită. Dar, în orice caz, voia să stea de 
vorbă cu mine despre o strângere de fonduri. 

— Oh, am rostit eu şi m-am relaxat. În spatele 
lui, ochii Nakitei erau de un albastru clar. Dacă ar fi 
devenit argintii, ar fi trebuit să minimizeze daunele. 
Orice-ar fi făcut Barnabas, se părea că funcţiona. Ei 
bine, nu cred că-i cazul să ne facem griji pentru o 
maşină, nu? am zis cu amărăciune, iar el a oftat. 

De când ajunsesem aici, mă tot plânsesem că 
maşina mea rămăsese în Florida, iar răspunsul lui 


fusese mereu acelaşi: „Nu încă.” 

Însă de data asta, în loc să răspundă ca de 
obicei, s-a întors spre mine cu o privire îngrijorată şi m- 
a întrebat: 

— Madison, e totul în regulă? 

Îl auzeam pe Josh coborând scările şi am dat 
aprobator din cap, îndesând şervetul de vase pe rastel, 
când mi-am seama că-l răsuceam pe degete. 

—  Crede-mă, tată, am spus, încercând să 
combin perfect enervarea şi sinceritatea, în vreme ce 
mergeam cu spatele spre hol, înşfăcând-o şi pe Nakita 
în drumul meu. Îmi place aici. N-o să stric totul. Acum 
am prieteni şi aşa mai departe. Chiar dacă n-am 
maşină. 

Şi-a îndreptat atenţia spre Nakita şi m-a rugat 
zâmbind. 

— Promite-mi că-mi dai de ştire dacă vrei să 
stăm de vorbă. Dacă nu ştiu care-i problema, nu am 
cum să te ajut. 

Era atât de aproape de ceea ce-mi doream cu 
adevărat - să mărturisesc totul şi să-i cer sfatul. Dar, în 
schimb, am înşfăcat lista de rechizite prinsă pe frigider 
şi am mormăit: 

— Sunt doar chestii normale, de adolescent. 

— „Norma!” şi „adolescent” nu prea au ce căuta 
împreună, a comentat el, iar eu m-am îndreptat spre 
hol. Sun-o pe mama în seara asta, bine? a adăugat el 
când Nakita a ieşit înaintea mea din bucătărie. Te-a 
sunat după-amiază; voia să stea de vorbă cu tine. 
Chiar după ore. l-am zis că nu ai voie să-ţi deschizi 
mobilul la şcoală şi să se calmeze, dar ştii cum e 
mama. 

În voce i se distingeau vechi frustrări şi m-am 
oprit în uşă, urmărind cum retrăia trecutul. Însă eu 
eram ceva mai preocupată de prezent. Mama era la 


mii de kilometri depărtare, iar detectorul ei de necazuri 
încă funcţiona. 

— O s-o sun. Mersi că îi dai voie Nakitei să 
doarmă aici în noaptea asta. 

— Nu ştiu cum de te las să mă convingi să fac 
din astea, a bombănit el, s-a întors cu faţa spre 
chiuvetă şi şi-a suflecat mânecile. Eu n-am avut 
niciodată voie să-mi chem un prieten să doarmă la 
mine, cu atât mai puţin într-o zi de şcoală. 

Am zâmbit şi-am intrat iar în bucătărie, 
îndreptându-mă pe vârfuri spre el, ca să-l sărut pe 
obraz. Barba lui m-a înţepat; mirosea a... tata. 

— Pentru că sunt preferata ta, am spus, 
reproducând o glumă de familie pe care n-o mai 
rostisem de zece ani. 

Tata a zâmbit, alungându-mi toate sentimentele 
de nelinişte. 

— Şi singura, a răspuns el, îmbrăţişându-mă 
stângaci, pentru că încerca să nu mă umple de spumă. 
Stingeţi lumina la zece. Vorbesc serios! 

Eram în regulă cu asta şi, ieşind ceva mai 
veselă din bucătărie, am pătruns în hol, unde am dat 
peste Josh, cu geanta pe umăr, şi peste Nakita. Când 
m-a văzut, a lăsat geanta jos. Din bucătărie se auzea 
sunetul apei umplând chiuveta. 

Josh a aruncat o privire spre bucătărie în vreme 
ce eu mă îndreptam spre el. 

— Ne vedem mâine? a întrebat, iar eu am dat 
aprobator din cap. 

Cel mai probabil, avea oricum să se termine, 
într-un fel sau altul, până la răsăritul soarelui. 

— Mersi pentru tot, i-am zis, apoi m-am uitat la 
geanta lui, m-am strâmbat. Josh, îmi pare rău. Ştiu că 
voiai să vii cu noi. 

El se uita în tavan. 


— Poate data viitoare, a rostit, ceea ce m-a 
făcut să ma simt şi mai prost. 

Nakita şi-a încrucişat braţele la piept şi şi-a 
lăsat toată greutatea pe un picior. Josh s-a uitat din 
nou la ea şi s-a încruntat. 

— Te superi dacă stau de vorba cu Madison 
între patru ochi? a întrebat-o. 

Ea a expirat şi şi-a dat ochii peste cap. S-a 
răsucit ţâfnoasă pe călcâie şi a urcat apăsat scările. 
Jur ea unele aspecte ale integrării le prinsese aproape 
din zbor. 

Încă mai zâmbeam când mi-am îndreptat 
atenţia asupra lui Josh. Dar, observând cum i se 
luminase privirea când m-am uitat la el, am simţit cum 
m-a străbătut un fior de nelinişte. „Vrea să fie singur 
cu mine?” 

— Ai toate temele? m-a întrebat, uitându-se la 
hârtia pe care o ţineam în mână. 

— Da, mulţumita ţie, am răspuns, îndesând 
foaia în buzunar. Chiar voiam să vii. Dar Nakita nu 
poate ridica decât o singură persoană. 

A aruncat o privire spre uşa cu arcada care 
dădea în bucătărie. 

— E-n regulă, a spus el, retrăgându-se un pas 
spre uşă. Doar nu mă transforma în tipul ala care 
merge la bibliotecă şi caută tot felul de lucruri pentru 
tine şi ratează mereu distracţia. 

Mi-a zâmbit. Cina a fost bună. 

— Te cred pe cuvânt. 

Josh a scos din buzunar cheile camionetei şi a 
întins mâna spre clanţa uşii din spatele lui. 

— Ei bine, ne vedem mâine, a mai zis, punându- 
şi iar geanta pe umăr. 

M-am simțit dezamăgita, dar la ce mă 
aşteptasem oare? 


Doar nu fuseserăm la o întâlnire - în afară de 
balul de anul trecut, iar acela se dovedise a fi un 
dezastru. L-am atins pe braţ. Josh s-a oprit; uşa era 
întredeschisă. 

— Mersi, i-am şoptit. Josh, vorbesc serios. 

S-a uitat la mâinile noastre, care se atingeau, 
apoi spre bucătărie, unde tata punea cu zgomot 
farfuriile în maşina de spălat vase. 

— Oare tatăl tău o să se crizeze dacă te sărut 
de la revedere? a întrebat. 

Am clipit, iar inima mi-a bătut mai tare înainte 
s-o opresc. 

— Probabil, am răspuns şi mi s-a tăiat 
răsuflarea. 

Mai sărutasem şi alţi băieţi - că doar mama nu 
mă pedepsise de neprihănită ce eram -, dar mă cam 
stresasem în ultima vreme pentru că eram moartă şi 
mă cam ţinusem deoparte. Faptul că-şi dorea să mă 
sărute mă încânta peste măsură. 

josh m-a strâns mai tare de mână. Din 
bucătărie s-a auzit troncănitul oalelor în chiuvetă. Mi- 
am ţinut respiraţia, simțind cum amintirea inimii mele 
bătea şi mai tare. 

— Nu mă uita, mi-a şoptit, cu obrazul lângă al 
meu, fără să mă sărute, dar stând foarte aproape. 

Aroma de spaghete, pâine şi şampon m-a făcut 
să mă simt în siguranţă. 

— Niciodată, am zis şi vorbeam serios. 

Mi-am înclinat capul şi am închis ochii. Buzele ni 
s-au atins, aşa cum sperasem să se întâmple. Abia i- 
am simţit gura caldă înainte să se retragă. M-a 
străbătut un fior şi am deschis ochii, uitându-mă într-ai 
lui. Schița un zâmbet. Se întâmplase prea repede şi şi- 
a ferit capul când a auzit tacâmurile clincănind. 
Simţeam că mă îmbujorasem şi mă încălzisem. Eram 


entuziasmata şi calmă în acelaşi timp. 

— Ar fi bine să plec, a zis, punându-şi iar geanta 
pe umăr. 

— Da, am spus, întrebându-mă cum de ceva 
atât de simplu putea să facă lumea să pară complet 
schimbată. 

— Ne vedem mâine, Madison, a adăugat, 
aruncând o privire spre bucătărie. 

— Pa. 

Chiar nu voiam să plece. 

Josh s-a întins, m-a prins de mână, apoi mi-a dat 
drumul, a ieşit pe uşă şi a închis-o în urma lui. 

Am expirat aerul pe care cine ştie de când il 
trăsesem în piept şi, când tata a strigat prin geamul 
deschis, mi-am îndreptat atenţia spre bucătărie. 

— Pa, Josh. Ai grijă cum ajungi acasă, l-a sfătuit 
el. 

— Sigur, domnule A., s-a auzit slab răspunsul, 
iar eu m-am răsucit spre scări, tresărind când am zărit- 
o pe Nakita aşteptându-mă în capul lor. 

Josh nu dăduse vreun semn că ea se afla acolo, 
dar mi-am dat seama, judecând după expresia 
deranjată de pe chipul ei, că fusese martora la 
întreaga scenă. 

— Te-a sărutat, a spus ea când eu abia 
ajunsesem la jumătatea scărilor. 

— N-ai vrea să zici asta ceva mai tare? am rostit 
pe un ton acru. S-ar putea ca tata să nu te fi auzit din 
prima. 

S-a dat la o parte când am ajuns în dreptul ei, 
părând neliniştită. 

— Ţi-a pornit pulsul, a adăugat şi m-a urmat. 

— Mda, am confirmat zâmbind. 

Am auzit zgomotul camionetei lui Josh, care 
accelera, răsunând în întreaga casă. Încă îmi era 


gândul la el când m-am trântit pe pat. Chiar era un 
băiat de treabă. 

Nakita a închis uşa în urma ei. 

— Crezi c-ar fi cazul să-mi dau cu ojă pe unghii? 

Schimbarea subiectului mi-a distras atenţia de 
la tavan şi m-am proptit într-un cot. 

— L-ai observat pe tata cum se uita la ele? am 
întrebat-o, iar ea a dat aprobator din cap, în vreme ce 
pe chipul ei frumos se citea o îngrijorare de-a dreptul 
comică. Dacă ai chef. 

— Da, am, a întărit ea, părând mai uşurată. ŞI 
pe cele de la picioare. 

— Mie-mi plac aşa cum sunt, am zis, răsucindu- 
mă pe burtă ca să ajung la noptieră. 

Am deschis sertarul, am scotocit până ce am 
găsit o sticluţă de ojă roşu aprins, care se asorta cu 
poşeta ei, aşezată acum pe măsuţa de toaletă, lângă 
manuale. Tot Josh mi le adusese şi pe astea. Frate, îi 
rămăsesem foarte îndatorată. 

— E bună? am întrebat-o, arătându-i-o. 

Nakita a luat-o, fără nicio expresie pe chip. 

— N-ai o culoare mai ştearsă? 

Mi-am dat dintr-odată seama că încerca să 
arate normal - să se integreze - şi m-am răsucit iar pe 
burtă, să mai caut. 

— Am una roz, am anunţat-o, iar Nakita s-a 
liniştit vizibil. 

— Mulţumesc. 

Zâmbea din nou. Gândindu-mă că oricine 
altcineva în locul ei ar fi fost diagnosticat cu tulburare 
bipolara, am închis sertarul şi am scos din buzunar 
lista cu materiale necesare pentru cursul de fotografie, 
am parcurs însemnările de pe foaia mototolită şi mi-am 
notat în minte ce aveam deja în dulap. 

— Am mare parte dintre astea, am spus, 


rostogolindu-mă şi ridicându-mă în picioare. Vrei 
aparatul foto roşu sau pe cel negru? 

— Negru. Ba nu, roşu, s-a corectat ea imediat, 
apoi a continuat: Tu pe care l-ai alege? 

Am deschis dulapul. Cu mâinile în şolduri, m-am 
uitat după cutia în care le depozitasem. Josh susţinea 
că fac nişte fotografii grozave. Şi tata spunea la fel, dar 
să-l aud pe Josh complimentându-mă într-o doară mă 
făcea să mă încălzesc - asta în contextul în care nu 
mai simţisem căldură de luni de zile. 

— Uite-o, am zis încet, aplecându-mă în spatele 
fustelor, bluzelor şi blugilor ca să ajung la cutie. O 
luasem din magazinul mamei şi mi s-a făcut puţin dor 
de casă când am aşezat-o pe birou. „Sun-o pe mama! 
Nu uita!” 

Mirosul de  neconfundat al aparatelor 
electronice s-a răspândit în aer când am deschis-o, 
provocându-mi aduceri aminte. 

— Cel roşu e mai nou, dar cel negru e mai 
versatil, am răspuns, şi, când a clipit fără să înţeleagă 
nimic, i l-am dat pe cel negru. Asta face fotografii mai 
bune. Nu are focalizare automată şi poţi să alegi tu 
unde anume să focalizezi. Uneori, când înfăţişezi ceva 
în ceaţă e mai uşor să distingi ce anume încerci să 
arăţi. 

OK, nu prea avea logică, dar a luat aparatul foto 
vechi, a desfăcut cu grijă fermoarul poşetei şi l-a băgat 
înăuntru. Puteam să jur că am văzut-o zâmbind, căci 
poşeta care până atunci fusese complet nefolositoare 
căpătase brusc un sens. Altceva nici nu avea înăuntru. 

— Poţi să păstrezi şi oja, am spus, gândindu-mă 
că o poşetă ar trebui să nu conţină doar un singur 
lucru. 

— Mulţumesc, a rostit pe un ton serios, apoi a 
pus geanta lângă manuale şi şi-a aruncat sandalele din 


picioare, că un om normal. 

Normal, însă încălţările cu talpă de tip platformă 
au aterizat ordonat sub fereastra lată, de parcă ar fi 
fost aşezate frumos acolo. 

— N-o să fiu niciodată atât de bună că tine, a 
comentat gânditoare. 

Am aruncat o privire spre picioarele ei perfecte, 
apoi m-am uitat în altă parte. Doamne, nu era de 
mirare că băieţii se dădeau peste cap să stea de vorbă 
cu ea. 

Până şi picioarele ei erau frumoase. 

— Scopul tău nu e să fii la fel de „bună” ca 
altcineva, am spus, trântindu-mă iar pe pat, cu ochii în 
tavan. 

Aveam s-o sun mai târziu pe mama. 

— Ci să găseşti un mod de a arăta cum te face 
să te simţi ceva anume. Nu există un fel greşit de a 
fotografia. Dacă îţi stârneşte un sentiment anume, 
atunci ai făcut totul bine. 

Patul s-a mişcat când s-a aşezat într-un capăt, 
iar eu m-am foit. 

— Crezi că-i vor plăcea tatălui tău? a întrebat. 
Mă refer la fotografiile mele. 

Nakita era atât de încrezătoare în sine când 
avea de făcut o secerare, încât mi se părea ciudat să o 
vad aşa de nesigură. 

— Sunt convinsă că da. 

Am schiţat un zâmbet când mi-am imaginat-o 
arătându-i-le tatei. Tatei îi plăceau fotografiile mele. 
Decorase cu ele un perete întreg din sufragerie, cu 
spoturi care să le lumineze pe cele care-i plăceau cel 
mai mult şi tot tacâmul. El îmi spusese teoria despre 
imortalizarea felului în care te face să te simţi ceva şi 
cred că încerca să înţeleagă ce se petrecea în mintea 
mea judecând ceea ce ieşea din imprimantă. 


Mirosul înţepător de ojă era puternic. Toată 
chestia asta cu aşteptatul era enervantă, dar nu 
puteam să plecăm înainte să se culce tata. Privirea mi- 
a alunecat prin cameră, şi am zărit poza lui Wendy şi a 
fostului meu prieten, Ted, prinsă la oglindă. Păreau 
fericiţi împreună, stând pe plajă, la apusul soarelui. M- 
am rostogolit ca să-mi pot vedea cum trebuie vechii 
prieteni. Renunţasem aproape imediat ce mă mutasem 
aici la ideea de a-l avea pe Ted în viaţa mea. 

Uneori, băieţii erau asemenea căţeluşilor - 
loiali, dar atenţia le era distrasă uşor - şi ştiusem că, 
imediat ce aveam să dispar, va găsi pe altcineva după 
care să se ţină. Nu mă surprinsese că persoana 
respectiva fusese cea mai bună prietena a mea, 
Wendy. Mi-am mijit ochii şi m-am întrebat dacă 
puteam să întrezăresc o strălucire albastră în jurul lui 
Wendy, amestecându-se cu una galbenă din jurul lui 
Ted. Aurele lor? Gândul mi-a zburat iar la Josh şi la acel 
prim sărut. Am zâmbit. 

— Crezi că Barnabas e-n regulă? am întrebat-o 
pe Nakita. 

— Nu ştiu. Nu reuşesc să-l contactez, a răspuns 
ea, părând aproape dispreţuitoare. 

„Pfui, ce-o fi cu ea în seara asta?” M-am întors 
şi-am văzut-o aplecată mult de spate, cu faţa aproape 
de degetele de la picioare. Părul îi cădea într-o parte, 
încadrându-i pomeţii bine conturaţi şi punându-i în 
valoare tenul perfect. Amuleta i se legăna uşor în 
vreme ce ea îşi dădea unghiile negre cu ojă roz, 
ascunzând ce era de fapt. Sincer, arăta că un 
fotomodel. Pieptul meu era prea plat şi, având în 
vedere că acum eram moartă, n-aveam decât să o 
aştept pe zâna zânelor până la sfârşitul zilelor. „Aşa-i 
că-i drăguţ...?” 

Nakita ştia că nu puteam să iau legătura cu 


Barnabas, dar asta nu însemna că trebuia să irosesc 
următoarele două ore. Conform serafimului care fusese 
de faţă când preluasem rolul de cronometror al 
întunericului, corpul meu se afla undeva între clipa 
prezentă şi cea următoare. Dacă-l puteam găsi, atunci 
aş fi trăit din nou cu adevărat şi n-aş mai fi fost şefa 
unui sistem cu care nu eram de acord. Puteam să dau 
uitării cronometrorii, amuletele, spintecătorii şi aripile 
negre. Puteam să fiu din nou eu însămi. Chiar dacă 
asta presupunea să uit totul. 

l-am aruncat o privire Nakitei şi m-am întrebat 
dacă îmi doream în continuare aşa ceva. 

„Sigur că da”, mi-am zis, apoi m-am holbat în 
tavan, întrebându-mă cum putea fi găsit spaţiul dintre 
clipa prezentă şi cea următoare. 

Sufletul mi s-a umplut de linişte şi am închis 
ochii. Nu ştiam nici măcar unde anume să caut. Dar, 
oriunde s-ar fi aflat, probabil că trebuia să-l găsesc cu 
ajutorul minţii, nu al ochilor. Am inspirat încet de trei 
ori şi mi-am ţinut apoi răsuflarea, expirând încet, până 
ce plămânii mi s-au golit. Era primul pas din exerciţiul 
lui Barnabas de „centrare pe sine”. 

— Ce faci? m-a întrebat Nakita, speriindu-mă 
chiar dacă vorbise încet. 

Am tras aer în piept. 

— În afară de faptul că aştept să se culce tata? 
Vreau să văd dacă pot găsi clipa prezentă şi pe cea 
următoare. 

Aveam de ales: fie făceam asta, fie o sunam pe 
mama. 

Am auzit-o schimbându-şi poziţia ca să-şi dea 
cu ojă pe unghiile de la celălalt picior. 

— Multă baftă! 

Am ridicat din sprâncene. Cuvintele moderne 
sunaseră ciudat rostite de ea. Era furioasă. 


— Te integrezi de minune, Nakita, am zis, am 
deschis ochii şi m-am aşezat turceşte pe pat. Ai vorbit 
aproape ca o adolescentă adevărată. 

— Nu vrei să fii cronometror, m-a acuzat, cu 
ochii albaştri scânteindu-i, apoi s-a corectat, adăugând 
ursuza: Nu vrei să fii cronometrorul întunericului. Dacă 
ai fi avut ocazia, i-ai fi alocat chiar tu un înger păzitor 
lui Shoe. 

„Asta o deranja oare?” 

— N-o să-i aloc un înger păzitor lui Shoe, am 
răspuns. Îngerul n-ar ajuta la nimic. 

Am înşfăcat sticluţa cu ojă roşie şi am frecat-o 
între palme, ca s-o amestec fără să între aer înăuntru. 

Nakita m-a urmărit şi aproape că am văzut cum 
stoca această informaţie. Şi-a ridicat privirea, a strâns 
din buze şi s-a uitat urât la mine. 

— Nu crezi în soartă. De îndată ce nu vei mai 
avea nevoie de amuletă ca să rămâi în viaţă, o s-o dai 
înapoi. Şi apoi vei uita totul. Am fost acolo. Am auzit ce 
i-ai zis serafimului. 

— Nakita..., am încercat eu s-o îmbunez. 

— E-n regulă, a spus încordată şi a băgat 
pensula înapoi în sticluta sprijinită într-un echilibru 
precar pe genunchiul îndoit. Sunt o spintecătoare a 
întunericului. Treaba mea e să ucid oameni. Nu am 
pretenţia să mă placi. 

Situaţia se înrăutăţea întruna. Am oftat, am pus 
sticluţa pe masa de toaletă şi am deschis-o cu grijă. 

— Ba îmi place de tine, am contrazis-o, fără să 
mă pot uita la ea în vreme ce îmi dădeam cu ojă roşie 
pe unghiile negre. Cred că eşti grozavă. Doamne, 
Nakita, poţi să zbori! Mi-am ridicat privirea. Dar mi-e 
dor să dorm. Îmi place să-mi fie foame şi să mă simt 
bine după ce mănânc. Detest să-l mint pe tata şi să-i 
modific amintirile. Şi nu pot fi şefa unui sistem în care 


nu credo. Dacă nu pot schimba lucrurile, atunci o să 
renunţ la el imediat ce-mi voi recupera corpul. 

A tras aer în piept, gata să vorbească. Mă 
ţintuia cu privirea, iar eu nu puteam să-mi desprind 
ochii de la ea. 

— Dar te pricepi la asta, a rostit încet. 

„Ma pricep la asta?” M-am holbat şocată la ea şi 
o picătură de ojă a căzut pe cuvertură. 

— Cum aşa? m-am mirat, băgând pensula în 
sticluţă şi căutând febril un şerveţel. Mi-ai zis cât se 
poate de clar că tu crezi că greşesc. Cum să-i conving 
pe serafimi, dacă nici măcar pe tine nu te pot lămuri? 

„Minunat! Tata o să se enerveze c-am pătat 
cuvertura”, m-am gândit,  îmbujorându-mă şi 
tamponând grosul, dar în ochii Nakitei se citea 
confuzia când mi-am ridicat privirea. 

— Nu ştiu, a zis, dar crezi în ceea ce faci. 
Cronometrorii se schimba cu un anumit motiv. Pe 
tine... te înflăcărează ideea de a ajuta oamenii, chiar 
dacă eu nu prea înţeleg ce vrei de fapt să faci. 
Greşelile nu contează. Contează însă ce faci când o dai 
în bară. 

Acum era rândul meu să fiu nedumerită. 
Pricepeam, în mare, ce spunea, dar nu se putea şi aşa, 
şi aşa. 

— În plus, a continuat şoptit Nakita, 
îndreptându-şi iar atenţia spre unghiile ei, dacă ai 
pleca, mi-ar fi dor de tine. 

Stăteam pe pat, cu doua unghii date cu ojă, 
restul fiind în continuare complet negre. Nu ştiam ce 
să răspund. O pală de vânt a mişcat perdelele şi un 
tunet a acordat mai multă greutate ultimelor ei 
cuvinte. Probabil că soarele încă nu apusese, dar nu-l 
puteam zări dincolo de pătura de nori negri. 

Nakita a oftat şi sunetul s-a amestecat cu 


primele picături de ploaie care au căzut pe acoperiş. 
Trebuia să spun ceva, dar nu mi-a venit nimic în 
mintea mea minunat de goală. Picături mari de ploaie 
cădeau din loc în loc şi mirosul ţiglei ude a intrat pe 
fereastră, purtat de briză. Incă încercam să-mi dau 
seama ce să zic că s-o liniştesc, dar şi să dau clar de 
înţeles care-mi erau intenţiile, şi m-am apropiat de 
geam. 

— Nakita... am rostit, uitându-mă afară, la 
întunericul care se lăsase brusc şi la norii cenușii. 

Insă un sunet slab şi foarte cunoscut mi-a 
pătruns în conştiinţă asemenea unui cuţit. Era sunetul 
adidaşilor scrâşnind pe acoperiş. Şi apoi s-a auzit 
cântecul subţire! al lui Grace. 

— Fost-a odată un băiat pe-acoperiş, care a stat 
prea mult în ascunziş. Ca un melc s-a târât până ce-n 
cap a căzut. Pen' că era mare tolomac. 

„S-a întors Barnabas?” 

— Barnabas? am strigat, aplecându-mă afară pe 
fereastră. 

Nakita şi-a ridicat privirea de la unghii. Deodata, 
o râcâitură care s-a auzit şi mai de sus, de pe acoperiş, 
m-a înfiorat. Am scos rama cu plasă de țânțari de la 
geam şi am pus-o deoparte. Un strigăt alarmat venind 
dinspre acoperiş a făcut-o pe Nakita să se ridice în 
picioare şi, odată cu sunetul înspăimântător al 
pietrişului care se rostogoleşte, o umbră albă a căzut 
prin dreptul ferestrei. Dând din mâini şi din picioare, 
cineva s-a prăbuşit de pe acoperiş. Un bufnet puternic, 
urmat de un geamăt au răsunat deodată cu huruitul 
tunetului. 

M-am întors spre Nakita. 

— Nu cred c-a fost Barnabas, am spus. 

Chipul îi era calm, dar ochii îi luceau argintii 

— Nu-mi dau seama. Oricine-ar fi fost, îşi 


ecranează aura. Nerăbdătoare să afle, mi-a dat sticluţa 
cu ojă. Vin imediat. 

Am făcut ochii mari. 

— Nakita! am şuierat, dar apucase deja amuleta 
în mână. A cuprins-o o lumina violet, iar în mâna libera 
i-a apărut apoi sabia. Nakita, stai! i-am poruncit, 
punând sticluta de ojă jos, dar ea deja ieşise pe 
fereastră şi se afla pe acoperiş. 

— Căcăţei de căţei pe preş, am şoptit, în vreme 
ce Nakita stătea pe marginea acoperişului şi se uita în 
jos, cu o mână proptită în şold. 

Vântul sufla, iar ploaia se înteţise, deşi ramurile 
din dreptul camerei mele opreau majoritatea 
picăturilor. 

— Cine eşti? a zis tare, privind în jos; apoi a 
dispărut din vedere. 

— Grace! am ţipat. 

OK, nu Barnabas trăsese cu urechea, dar cineva 
o făcuse, iar Grace îi provocase căzătura. 

Îngerul a zburat înăuntru, aducând cu el 
mireasma de ozon şi de ploaie, ţâşnind amăraât încoace 
şi-ncolo, asta dacă o minge de lumină putea să pară 
amărâtă. 

— La naiba, Madison! Nu voiam să afli că sunt 
aici, a spus ea pe un ton dezamăgit. Nu te spionam. 
Jur! Era băiatul ăla al unui cronometror în ascensiune. 
Paul nu se purta frumos, aşa că l-am făcut să cadă. N- 
ar fi trebuit să afli că sunt aici! 

— Du-te şi adu-l pe Barnabas, i-am cerut, 
sprijinindu-mă de pervaz. 

— Nu eşti supărată? 

Strălucirea pe care o puteam vedea a dispărut 
când n-a mai dat din aripi. 

— Nu, dar o să fiu dacă nu-l aduci pe Barnabas. 
E ecranat, iar eu nu pot să dau de el. 


De fapt, eram furioasă, dar eram încă şi mai 
îngrijorată în privinţa Nakitei şi a celui care căzuse de 
pe acoperiş. 

— Vin imediat, a clopoţit ea uşurată şi a ţâşnit 
afară pe fereastră. 

Am tras aer în piept şi am întins braţul să închid 
geamul. Un pufăit slab de surpriză s-a auzit din curte, 
chiar de sub geamul meu, urmat de un şuierat. A fost 
mai degrabă o senzaţie decât un sunet, şi o strălucire 
violet a luminat frunzele stejarului care creştea în 
dreptul camerei mele. 

Nu arăta deloc bine. Am tras deoparte draperiile 
şi m-am urcat pe acoperişul cald şi umed, în întunericul 
dens. 


Adidaşii mi-au alunecat pe acoperişul umed şi 
m-am aşezat repede, ca să nu cad. Crengile care 
atârnau peste casă păreau să facă noaptea şi mai 
întunecată. Şi m-am grăbit, cu grijă, spre margine, m- 
am uitat în jos şi am zărit-o pe Nakita stând în picioare, 
deasupra cuiva. Avea două săbii, câte una în fiecare 
mână. Când l-am recunoscut pe tipul care zăcea pe 
spate în curtea mea, am rămas cu gura căscată. Îl mai 
văzusem în deşert, prin ochii lui Ron. Purta o amuletă 
care răspândea o lumină de un verde profund, 
pământesc. Una dintre săbiile pe care le ţinea Nakita 
avea aceeaşi culoare. 

Era a lui, evident. Grace îi zisese Paul. 

— Spune-mi cine eşti! i-a poruncit Nakita. 

Am oftat, mi-am lăsat picioarele să atârne şi am 


dat drumul jgheabului, împingându-mă ca să nu-mi 
agăţ ciorapii în burlan. Am lovit tare pământul şi mi-am 
tras repede fusta în jos. 

— Nakita! Mai uşor! i-am şoptit eu, cutremurată 
de impact. 

S-a întors spre mine, iar eu am adăugat: 

— Cred că e cel care-l va înlocui pe Ron, Paul. 

— Chronos... a rostit ea, apoi a strigat şi a sărit 
înapoi când tipul a lovit-o. 

Sandy, labradorul auriu al vecinului, a început 
să latre şi să sară pe gardul de plasă. 

Tipul s-a ridicat în picioare împleticindu-se şi şi- 
a netezit hainele, rămânând însă în raza de acţiune a 
sabiei Nakitei. „Ce muritor prostuţ!” 

— Dă-mi sabia, i-a cerut, dar Nakita nu era 
atentă la el. 

Şi nici Sandy, căreia i-am strigat să tacă. Ploua 
mai tare şi tot ce nu se afla la adăpostul copacului se 
uda. 

— Tu eşti cel ce va deveni cronometrorul 
luminii? s-a interesat ea, cu faţa adumbrită, dar cu 
voce limpede. Eşti cam tânăr. 

Am tresărit de compasiune, în vreme ce ela 
strâns din dinţi şi a întins mâna. 

— Dă-mi sabia, OK? 

Accentul lui era tipic pentru cei din centrul 
Statelor Unite, în ciuda hainelor ciudate - aceeaşi 
cămaşă şi aceiaşi pantaloni umflaţi de vânt în care-l 
văzusem îmbrăcat mai devreme, prin ochii lui Ron - 
care semănau cu un echipament de arte marţiale. 
Sigur Ron îl pusese să poarte hainele alea caraghioase. 

Nakita şi-a ridicat bărbia şi a adoptat o atitudine 
mai fermă. 

— De ce? Ne spionai! 

— Pentru că aşa-i frumos, am intervenit, 


întrebându-mă cât auzise el din conversaţia mea cu 
Nakita. 

Minunat! Fix de asta aveam nevoie - ca Ron să 
afle că Nakita îşi făcea griji că aş putea s-o trădez. 

Sandy a tăcut în sfârşit şi m-am apropiat de 
Nakita. Era plăcut să simt - măcar o dată - că am 
controlul asupra situaţiei, şi m-am uitat fix la el, în 
vreme ce el m-a cercetat din priviri. 

— Du-te naibii! a rostit el sec. 

„OOo, ce drăguţ!” 

— Planul s-a schimbat. Nu-i înapoia sabia, am 
zis, iar el s-a retras în umbra garajului, mai aproape de 
Sandy. 

Căţeaua prietenoasă a început să râcâie gardul. 

— Vezi? E nepoliticos, a constatat Nakita, mi-a 
dat sabia lui, iar Paul a înlemnit. 

Sabia lui Paul era grea şi mă gâdila puţin, dar 
mă ducea mintea mai mult decât s-o flutur şi să-i 
dezvălui că nu ştiam s-o folosesc. Însă niciodată nu 
mai văzusem o piatră atât de frumoasă, iar strălucirea 
verzuie a mânerului se potrivea perfect cu cea a 
amuletei, împestriţată cu auriu precum ochiul unei 
pisici. 

Tipul s-a adunat; era evident că nu-i plăcea 
deloc că-i ţin sabia. 

— Nu eu sunt ăla care omoară oameni pentru 
că iau anumite decizii şi pentru nişte fapte pe care nici 
nu le-au comis. 

— La cine te referi, la mine sau la ea? a întrebat 
Nakita. 

Am aruncat o privire către fereastra deschisă a 
camerei mele. 

— Vorbeşte mai încet! Tata e înăuntru, am 
spus, dar niciunul dintre ei nu mă asculta. 

Paul îşi privea în continuare fix sabia. A, da. Şi-o 


dorea înapoi cu ardoare. 

— Unde-i Ron? l-am întrebat, căci îmi venise o 
idee, iar chipul i-a devenit impenetrabil. 

Era întuneric, dar încă îi puteam zări faţa în 
lumina slabă de pe verandă. Răpăitul ploii s-a întețit şi 
o ceaţă uşoara a început să şuiere printre frunze, 
înconjurându-ne. 

Lângă mine, Nakita a scos un mic sunet de 
plăcere. 

— Se teme, a constatat ea, ridicând vârful 
sabiei, iar el a mai făcut un pas în spate, spre gard. 
Ştiu prea bine ce-i teama. O ştiu mai bine decât orice 
alt spintecător. Chronos habar nu are că te afli aici şi 
ţi-e frică. Nakita s-a uitat la mine şi a strâmbat din 
buze. 

— Îmi aduce aminte de tine. E impulsiv. 

„Mda, mersi”, mi-am zis, iar ucenicul lui Ron a 
devenit mai ţeapăn. 

— Nu semăn deloc cu tine! a susţinut el, apoi a 
privit în sus, auzind fâlfâitul unor aripi. 

Era Barnabas - cu Grace - şi umerii mi s-au 
relaxat. Mirosul de floarea-soarelui a umplut deodată 
aerul. O străfulgerare a luminat scurt noaptea şi 
bubuitul tunetului s-a rostogolit deasupra noastră. 
Fulgere. Mda, ar încheia frumos toată povestea. 

— Suntem bine! E-n regulă! am zis pe cât de 
tare am îndrăznit, aruncând o privire spre dreptunghiul 
puternic luminat al ferestrei mele de la etaj. Ultimul 
lucru de care aveam nevoie era să mai scoată cineva 
sabia. 

Grace ne-a înconjurat de trei ori pe Nakita şi pe 
mine înainte să ţâşnească în sus, printre ramurile 
copacului. Paul nici măcar nu s-a uitat la ea. „Ciudat...” 

Nakita a strâns mai tare mânerul sabiei când 
Barnabas a aterizat pe stradă. Aripile i-au dispărut şi, 


arătând ca de obicei, îmbrăcat cu un tricou spălăcit, 
blugi şi pelerina cenuşie pe care o purta uneori, înainta 
agale pe gazon. Sandy chelălăia tot mai tare, dând 
nebuneşte din coadă şi făcându-l pe Paul să se foiască 
neliniştit. 

— Ştiu cine eşti, i-a spus Paul lui Barnabas, 
trăgându-se înapoi, mai aproape de gard, până ce 
câinele a sărit spre el, făcând plasa să zdrăngăne. Ai 
devenit macabru. Ai schimbat tabăra cu cea împuţită. 
Eşti chiar mai rău decât ei. 

— E obraznic! a rostit Grace. De-asta l-am făcut 
să cadă de pe acoperiş, să facă „aah!”. 

Ştiam că acuzaţia lui Paul îl deranja pe 
Barnabas, dar nu părea afectat şi a înaintat neabătut 
până ce a ajuns în dreptul nostru... apoi şi-a continuat 
drumul. Paul a pălit. Părea speriat şi s-a retras pe 
lângă gard, dar Barnabas se îndrepta spre câine, care 
l-a lins vesel când el i-a murmurat câteva cuvinte de 
întâmpinare şi şi-a băgat degetele prin plasă. 

— Ei, ei, ei, a zis el, ştergându-şi degetele de 
tricou şi întinzând mâna după sabia necunoscută pe 
care-o ţineam. Când a luat-o, m-a străbătut un fior şi 
m-am cutremurat. la uite cine-a scăpat din lesă, a 
adăugat, cercetând piatra verde. Eşti cel care-l va 
înlocui pe Ron, nu? Cronometrorul în devenire? 

Paul s-a încăpățânat să nu zică nimic, dar era 
evident că aşa stătea situaţia. 

— Ti-am zis eu! a izbucnit plină de veselie 
Grace. Serafimii l-au văzut plecând şi m-au trimis să-l 
urmăresc. Nu o spionam pe Madison. Ştiam că Madison 
avea să se înţeleagă cu Nakita. Îngerul a zburat în jurul 
meu. Serios, Madison. Nu asta făceam. 

— Te cred, i-am spus şi am putut să jur că 
aripile i-au devenit atât de strălucitoare, încât Paul n-ar 
fi avut cum să n-o observe. 


Dar nu a făcut-o, iar privirea lui mi-a dat de 
înţeles că a crezut că vorbeam cu Barnabas. 

— A căzut de pe acoperiş, a explicat Nakita. E la 
fel de căscat că Madison. Următoarea sută de ani o să 
fie foarte grea, până o să se prindă ce anume fac. 

Paul s-a încruntat. Nici pe mine nu mă 
încântaseră prea tare spusele ei. 

Grace s-a luminat. 

— Oh! a făcut ea, dându-şi în sfârşit seama că 
Paul habar n-avea că se afla şi ea de faţă. Nu mă poate 
vedea? De ce nu? A ţâşnit în jos şi a plutit în dreptul 
amuletei lui. Fost-a odată un cronometror pe nume 
Ron, nu era deştept, ci mai mult fanfaron. O amuletă-a 
făurit, elevului său de dăruit, dar puterile-i erau bune 
de-aruncat la tomberon. 

„Ron i-a dat lui Paul o amuletă inferioară? De ce 
nu mă surprinde deloc?” Nakita râdea şi până şi 
Barnabas a chicotit. 

— Ce căutai pe acoperişul meu? l-am întrebat, 
privind fix piatra strălucitoare, în vreme ce Barnabas a 
răsucit lama astfel încât să reflecte lumina slabă care 
venea dinspre veranda din faţă. 

— Asta aş vrea şi eu să ştiu, mi-a ţinut isonul 
Barnabas, fluturând sabia şi punându-i la încercare 
echilibrul cu o serie de lovituri rapide şi complicate, 
aproape prea iuți ca să le poţi vedea, iar mişcările îi 
făceau pelerina să i se înfăşoare în jurul corpului. 

Eram obişnuită cu îndemânarea îngerului, dar 
Paul îl urmărea cu gura căscată de uimire. Sabia 
fusese creată de amuleta lui Paul şi, până ce energia 
nu avea să-i fie absorbită înapoi în piatră, puterea 
amuletei era diminuată. Odată, preluasem controlul 
asupra amuletei Nakitei doar luându-i sabia. Paul avea 
tot dreptul să fie îngrijorat. 

— Dă-mi sabia înapoi! a cerut Paul, iar Barnabas 


l-a cântărit din priviri, încetând să fluture sabia. 

Era ceva nou să văd furia din ochii lui Barnabas 
şi nu mi-a plăcut deloc. 

— Ce căutai pe acoperişul cronometrorului 
întunericului? s-a interesat Barnabas şi mi-am dat 
seama cât de mult îl deranjase asta. 

Mă deranja şi pe mine şi, stând lângă Nakita, l- 
am lipit pe Paul de gard. În spatele lui, Sandy a scâncit. 
începuse să toarne de-a dreptul şi puteam să jur că 
simţeam miros de pene ude. 

Paul nu zicea nimic, ci doar şi-a ridicat bărbia, 
iar ochii îi luceau în lumina felinarului. Mi-am pus o 
mână în şold, gata s-o las pe Nakita să facă ce avea de 
gând, când o voce slabă a strigat din casă: 

— Madison? 

La naiba, era tata. M-am înfiorat şi am ridicat 
privirea spre fereastra luminată. Păruse că se afla la 
parter, dar asta se putea schimba foarte repede. 

— Mă ocup eu, a zis Barnabas, dându-mi sabia 
lui Paul. 

Era caldă şi alunecoasă din pricina ploii şi m-a 
mirat iar cât de ciudată o simţeam în mână. Barnabas 
i-a aruncat o privire Nakitei, avertizând-o să se poarte 
cum trebuie, apoi a alergat spre uşa de la intrare şi a 
sunat la sonerie. 

— Adăposteşte-te în umbre, a şuierat Nakita, iar 
eu m-am postat sub streaşina îngustă a garajului. 

Pe aici urcam de obicei înapoi pe acoperiş, când 
mă strecuram în casă, şi am pipăit după cei doi biscuiţi 
de câini pe care-i puneam pe pervazul geamului de la 
garaj, aruncându-i unul lui Sandy, peste gard, că s-o ţin 
ocupată cât răspundea tata la uşă. Paul s-a ferit când 
biscuitul i-a zburat pe deasupra capului, iar parul îi 
şiroia de apă. 

— Nu poţi să m-atingi, i-a spus el Nakitei, deşi şi 


el părea încordat, de teamă să nu fie prins. 

— Poate să te omoare de-a dreptul, i-o trântesc 
eu, iar Grace oftează. Eu am murit de sabia unui 
spintecător. 

Paul a făcut ochii mari, iar Nakita a zâmbit cu 
superioritate. 

— Nu ştiai asta, nu-i aşa? a şoptit ea când tata a 
deschis uşa de la intrare, iar Barnabas l-a salutat. 

— Fost-a odată un om orgolios - a cântat 
încetişor Grace, coborând treptat până ce a aterizat pe 
pervazul murdar - care s-a crezut un erou glorios. Ca al 
întunericului spintecător, a secerat un cronometror. 
Dar asta l-a transformat într-un nimic grandios. 

Vorbea despre Kairos, cronometrorul a cărui 
amuletă era acum în posesia mea. Nu doar că 
încercase să mă omoare că să-şi păstreze funcţia, dar 
îşi ucisese predecesorul ca să obţină titlul mai 
devreme. 

Paul era destul de intimidat, aşa că am înaintat 
spre partea din faţă a garajului, ca să arunc o privire 
după colţ. O rază de lumină se revărsa în noaptea 
mohorâtă, dându-l la iveală pe Barnabas şi părând să-l 
facă să strălucească. Ştiam că totul era doar în 
imaginaţia mea, dar, în comparaţie cu el, tata părea 
palid. 

— Buna seara, domnule A., a zis Barnabas, pe 
un ton cât se poate de normal. Ştiu că e târziu, dar 
trebuie s-o duc pe Nakita acasă. 

M-am simţit brusc vinovată şi m-am tras în 
spate când silueta tatei a obturat lumina, iar vocea lui 
tunătoare a rostit: 

— Credeam că-şi petrece noaptea aici. Intră. 

— Aşa trebuia, a răspuns Barnabas în vreme ce 
se ştergea pe picioare şi pătrundea înăuntru. Dar n-a... 

Uşa s-a închis şi n-am mai auzit şi restul 


minciunii. 

— Pe penele rupte ale lui Gabriel! a înjurat 
Nakita, aruncând o privire spre fereastră. Acum trebuie 
să-mi fac apariţia. Madison, o să fii în regula? 

— Sigur, am zis, ridicând sabia lui Paul. Dar să 
nu stai mult. 

Voiam să-i înapoiez sabia lui Paul imediat ce ea 
îşi lua tălpăşiţa. Dacă încerca vreo manevra, Grace 
avea să-l facă să se împiedice. 

Neavând habar de planurile mele, Nakita i-a 
aruncat o privire severa, avertizându-l să se poarte 
cum trebuie. A mers pe tăcute până dincolo de 
acoperişul garajului şi a sărit aproape drept în sus, 
apucându-se de streaşina garajului şi ridicându-se 
dintr-un balans, că un atlet de top. Şi eu făceam la fel, 
doar că aveam nevoie să mă urc pe tomberon ca să 
reuşesc. Şi nu eram nici pe departe la fel de graţioasă. 
Nakita s-a ridicat în picioare, şi-a scuturat pietrişul de 
pe blugi şi a aterizat dintr-o săritură pe marginea 
ferestrei. Mai degrabă am auzit-o, decât s-o vad 
strecurându-se înăuntru. „In sfârşit, singură...” 

— Dacă încearcă ceva, o s-o asmut pe Sandy pe 
el, a zis Grace, stând lângă mine. 

Nu voiam să ştiu cum avea de gând s-o treacă 
pe Sandy dincoace de gard. Poate că fulgerele ar fi 
avut ceva de-a face cu asta. Am dat afară aerul pe 
care-l inspirasem probabil cu vreo două minute în 
urmă şi l-am cercetat din priviri pe Paul. 

— Poftim, i-am zis şi i-am dat sabia, cu vârful în 
jos. Îmi pare rău. Nakita ia lucrurile cam în serios. 

— Madison! a exclamat Grace, devenind de trei 
ori mai luminoasă, dar eu n-am luat-o în seamă. 

Evident, Paul n-a luat hotărârea cea mai 
înţeleaptă. 

— N-o să te las să ucizi din nou! a strigat el, iar 


eu am sărit într-o parte când el a ţâşnit în faţă, şi m- 
am lovit cu spatele de peretele lateral al garajului. Am 
simţit cum mă străbate ceva - parcă nişte pene negre 
şi reci - şi am icnit. 

— Hei! am ţipat când mi-am dat seama că mă 
lovise cu sabia. Care-i problema ta, frate? am 
continuat enervată, în vreme ce Sandy lătra cu furie. 

Grace râdea, iar vocea i-a devenit atât de 
subţire, încât n-o mai puteam auzi, în vreme ce 
strălucea în toate culorile spectrului. Însă eu nu 
vedeam ce era atât de amuzant. 

Paul se holba la mine, ţinând strâns sabia, iar 
ploaia îi curgea şiroaie pe faţă. 

— Te-am lovit! Ştiu că te-am lovit! a spus, 
părând că se simţea trădat. Te-am străpuns, dar eşti în 
regulă! Chiar eşti moartă! 

— Nu zău? am rostit cu asprime, trăgându-mă 
de bluză ca să vad dacă n-o spintecase. Grace se 
rostogolea pe iarbă, râzând şi răspândind o lumină de 
un roşu intens. Vrei şi tu să fii mort? Atunci continuă 
aşa, ţicnitule. Ce naiba-i în neregulă cu tine? 

Paul se holba în continuare, trăgându-se înapoi 
până ce s-a lipit de gard. Sandy a sărit spre el, iar el a 
făcut distras un pas înainte, având probabil urme ude 
de labe de câine pe spate. 

— Ron a zis că eşti moartă, s-a bâlbâit el. 

— Din când în când, mai spune şi adevărul. 

Din fericire, sabia lui Paul era făcuta să spintece 
suflete, nu haine. Bluza mea era în regulă. 

— Ai idee cât m-a costat asta? l-am întrebat, 
uşurată că nu trebuia să-i explic tatei o ruptură de 
treizeci de centimetri. Doar pentru că tu te-mbraci ca 
Luke Skywalker nu înseamnă că noi, restul, am vrea să 
purtăm doar cârpe! 

— Paul era pe cale să devină cronometror, dar 


îşi dorea să fie asemenea unui spintecător. Cu sabia 
mare-a lovit, ca un nobil vestit, dar că un fraier a fost 
privit. 

— Aproape că are logică, Grace, am comentat 
eu, iar ea s-a ridicat iar în aer. A lucit uşor şi, când şi-a 
scuturat aripile de apă, a răspândit şi-un norişor de 
praf. 

Când şi-a dat seama că nu sunt doar eu, 
precum crezuse, Paul s-a uitat neliniştit în jur. Nesigur 
pe el, a tăcut până ce mi-a întâlnit privirea. 

— Nu eşti aşa cum mi te-am închipuit. 

Am ridicat din umeri şi m-am lăsat pe spate, 
sprijinindu-mă de peretele garajului ca să mă 
adăpostesc de ploaie şi încrucişându-mi braţele la 
piept, până ce mi-am dat seama că asta mă făcea să 
par vulnerabilă, aşa că mi-am înfipt degetele mari în 
buzunarele de la pantaloni. 

— Ron ţi-a zis că sunt moartea-n vacanţă? l-am 
întrebat, încă ţâfnoasă din cauză că mă lovise cu sabia. 
Ţi-a zis şi că m-a minţit în privinţa a ceea ce sunt? 
După ce murisem şi aşa mai departe? Ţi-a zis cum le-a 
ascuns serafimilor faptul că existam, ca să nu-mi poată 
înapoia corpul şi să nu pot reveni la viaţă? Sunt 
moartă, Paul, iar asta e tare nasol. 

Paul şi-a coborât privirea. Şi Grace tăcuse, 
amintindu-şi probabil ce rol jucase ea în toată 
povestea. Ron se folosise şi de ea. In depărtare s-a 
auzit un bubuit de tunet, iar lumina felinarului stradal a 
lucit în părul ud al lui Paul. Acum părea negru, dar, 
când îl văzusem în deşert, fusese şaten. 

— N-am vrut să fiu cronometrorul întunericului, 
am continuat, iar el avea buzele crispate de parcă nu 
m-ar fi crezut. Şi nici acum nu-mi doresc asta. Mi-aş fi 
putut recăpăta atunci corpul şi aş fi renunţat la toate 
astea. l-am arătat amuleta, ca să observe cât de veche 


arăta în comparaţie cu a lui. Poate că nu ştiam eu cum 
s-o folosesc, dar era mult mai puternica decât cea pe 
care i-o făurise Ron. Însă Ron n-a spus nimănui şi, când 
adevărul a ieşit în sfârşit la iveală, Kairos murise, aşa 
că era prea târziu. Ţi-a povestit Ron despre el, nu? 

— Vechiul cronometror, a zis Paul. Tu l-ai 
omorât? 

— Ce anume din faptul că nu eşti o ucigaşă n-a 
priceput? a bombănit Grace şi am simţit cum mă 
străbate un val de căldură când mi s-a aşezat pe umăr. 

— Nu, am răspuns. Nakita l-a secerat când a 
aflat că o minţise şi că eu eram înlocuitoarea lui. Nu-i 
plăcuse faptul că încercase să acţioneze contrar 
voinţei serafimilor atunci când mă omorâse. Ştii cum e 
să încerce cineva să te omoare? 

M-am desprins de peretele garajului, iar el a 
făcut un mic pas în spate. 

— Nu. 

— Mie mi se întâmplă mereu asta. 

Paul s-a uitat la sabia lui, iar Grace şi-a luat 
zborul de pe umărul meu. Preţ de o clipă, sabia a 
strălucit pe toată lungimea ei. Apoi, a dispărut, iar el a 
rămas cu mâna goală. În adâncurile amuletei lui s-a 
învârtejit o  scânteiere aurie, apoi şi aceasta s-a 
întunecat şi a intrat în repaus. Acum nu era decât o 
piatră neagră, mată. 

— De ce-ai venit aici? l-am întrebat, simţindu- 
mă aproape deprimată. 

Tipul ăsta mă ura, dar nici măcar nu mă 
cunoştea. 

Paul s-a uitat pe stradă, apoi la mine. 

— Ron a zis că ai pretins că încerci să salvezi pe 
cineva. Însă treaba ta e să trimiţi spintecători care să 
pună prematur capăt unor vieţi. Voiam să văd cu ochii 
mei. 


Nu-l crezuse pe Ron. Şi mai ciudat. 

Aripile lui Grace şi-au făcut apariţia, iar ea a 
şoptit: 

— Am spus eu că te spiona! Serafimii i-au sortit 
să te întâlnească în seara asta, iar eu am fost trimisă 
că să mă asigur că supravieţuiţi amândoi. 

„A, da?” Asta era... tulburător. Îndepărtând 
gândul, m-am îndreptat de spate. 

— Şi? am insistat eu. 

În spatele lui, Sandy stătea liniştită în ploaie, 
dând din coadă, care i se murdărea tot mai tare de 
noroi. 

— Ei bine, tu eşti cronometrorul întunericului, a 
zis el posac. 

— A fi de partea întunericului nu înseamnă a fi 
rău, am ripostat eu, înfierbântată. Lumina-i pentru cei 
ce pot alege, asta-i clar. Întunericul e-al sorţii-ascunse 
de serafi, alegerea-i în zadar. 

Am tras încet aer în piept. Dacă voia, n-avea 
decât să plece - faptul că n-o făcuse dădea multe de 
înţeles. Sau poate însemna doar că dorea ceva. 

— Mă cheamă Madison, am adăugat, în caz că 
Ron nu-i spusese asta. 

A şovăit, apoi a rostit precaut: 

— Eu sunt Paul. 

— Grace e al meu nume. Mai fă şi tu nişte 
glume. Să se bucure-ntreaga lume. Las-o pe Madison 
şi-al ei renume. Trebuie să iasă o poezie de-aici, de 
undeva, a murmurat Grace, luându-şi zborul. 

Mă simţeam singură. Paul arăta caraghios, 
stând în ploaie, cu părul lipit de frunte şi picurându-i 
apa din poalele hainei. 

— Fă-mi o favoare, Paul, l-am rugat. Spune-i lui 
Ron că vreau să se dea la o parte. Încerc să-l salvez pe 
tipul ăsta. Dar faptul că Ron îşi bagă nasul o va face pe 


Nakita să... ei bine, să-şi termine treaba, am încheiat 
eu, căci nu voiam să zic „să-l omoare”. Chiar dacă mă 
crezi, chiar dacă nu, eu cred în liber-arbitru la fel de 
mult ca tine. 

Paul a râs eu amărăciune. 

— Liber-arbitru? Cronometrorii întunericului nu 
cred în aşa ceva. 

_ — Da, ştiu, am gemut eu. Dar asta-i situaţia, 
OK? Incerc să găsesc o cale să-mi fac treaba într-un fel 
care să nu contravină tuturor credințelor mele. Mai 
scuteşte-mă! 

Deveneam din ce în ce mai frustrată şi, eu cât 
mă agitam mai tare, cu atât mai încrezător era el - 
chiar şi-aşa, ud fleaşca, stând în ploaie. 

Cu apa scurgându-i-se pe gât, a zis: 

— De ce nu-mi dezvălui pur şi simplu cine e cel 
însemnat, ca să-i putem aloca un înger păzitor? 

M-am gândit la ce-mi spusese Nakita cu nici o 
oră în urmă şi mi s-a făcut rău. Dacă i-aş fi promis că 
nu fac asta, aş fi căzut de acord acum? 

— Asta-i soluţia ta? l-am întrebat. Să-i alocăm 
un înger păzitor? Pe termen mai scurt poţi să gândeşti? 
In plus, tipul e un gunoi, Paul. O să provoace multă 
durere doar ca să se distreze, dacă nu se-ntâmplă ceva 
să-i schimbe parcursul. 

— Inseamnă că te-ai proiectat în viitor, a rostit 
încet. 

— Nu, l-am contrazis eu, nevrând să recunosc 
că încă nu eram în stare să fac toate chestiile specifice 
unui cronometror adevărat. Mi-au spus serafimii. 

— Şi îi crezi. 

Expresia de pe chipul lui era neplăcută, de 
parcă serafimii ar fi fost personajele negative. 

— N-au de ce să mintă. 

Insă Paul nu mă mai asculta. Scârţâitul uşii din 


faţă, care se deschisese, mi-a atras atenţia şi i-am 
aruncat lui Sandy ultimul biscuit. 

— Incerc să stau de vorbă cu el, i-am anunţat 
pe Barnabas şi pe Nakita, care ieşiseră şi se certau. 
Dacă-l pot ajuta pe tipul ăsta să-şi schimbe viaţa, 
atunci poate că soarta nu va dicta că trebuie să-i fie 
curmată. Atâta tot. Doar asta fac. Vrei, te rog, să-l faci 
pe Ron să se dea la o parte şi să-mi permită să încerc 
cu adevărat? Imediat ce va apărea un spintecător al 
luminii sau aripile negre, o să-mi fie greu s-o împiedic 
pe Nakita să... 

— ... îl omoare, a încheiat Paul fraza în locul 
meu, cu o privire dură. Toţi au dreptul să aleagă, chiar 
dacă alegerea se dovedeşte a fi greşită. 

— Nu te contrazic, am spus, în vreme ce 
Barnabas şi Nakita se apropiau. Dar de ce să permiţi 
cuiva să ia o hotărâre greşita când câteva informaţii ar 
putea da naştere uneia mai bune? E greu să te trezeşti 
şi să vezi soarele dacă draperiile sunt trase. Eu sunt 
cea care trage draperiile, Paul. Nu mai încerca să mă 
smulgi de lângă fereastră. 

S-a gândit la asta, uitându-se la spintecătorii 
care se apropiau. 

— Dezvăluie-mi pe cine vei spinteca, mi-a cerut 
el înainte ca ei să il poată auzi. Poate-atunci te voi 
crede. 

— N-o s-o trădez pe Nakita, am zis în şoaptă, 
prin răpăielile ploii. E prietena mea. 

— Ar fi mai uşor dacă ai face-o. 

Paşii lui Barnabas răsunau tot mai aproape şi m- 
am tras deoparte ca să-i fac loc. Nakita îşi tot balansa 
poşeta, de parc-ar fi vrut s-o folosească pe post de 
ciocan. Ştiam că sunt îmbujorată şi, când Barnabas mi- 
a văzut mâinile goale - şi şi-a dat seama că Paul îşi 
recăpătase sabia -, a oftat. 


— Madison, s-a plâns el. 

Evident, n-aveam s-ajungem nicăieri şi, dorindu- 
mi doar ca Paul să dispară, am rostit: 

— Paul era pe picior de plecare. Apoi m-am 
întors spre el. Nu-i aşa? 

— Atunci mai bine l-ai chema pe Ron. Eu n-am 
de gând să-l duc în zbor acasă, a mormăit Barnabas. 

— N-am nevoie să mă ducă nimeni în zbor 
acasă, a zis Paul şi, ridicând uşor din sprâncene, a 
alunecat cumva într-o parte şi a dispărut într-o linie 
neagră, strălucitoare. 

— La naiba! am exclamat eu, trăgându-mă 
înapoi, şocată. Eu nu pot să fac asta! M-am răsucit 
spre Barnabas şi Nakita. Eu de ce nu pot să fac asta? 

Fir-ar, ar fi putut să plece în orice clipă după ce 
şi-a recăpătat sabia. De ce n-o făcuse? 

— Ba poţi, mi-a zis Nakita, venindu-şi repede în 
fire. 

— Doar că nu ştii cum, a adăugat Barnabas. 

Grace a scos un sunet ascuţit de surpriză. 

— Ştiu eu, ştiu eu! a strigat ea. Eu Grace mă 
numesc, vin din spaţiul ceresc. Pe Paul îl urmăresc şi- 
acum tre' să-l dibuiesc, a încheiat ea şi a dispărut cu 
aceeaşi mişcare laterală, luminoasă. 

Enervată, mi-am băgat dezgustată amuleta în 
bluza umedă. 

— Chestiile astea n-au şi manual de utilizare? 
am bombănit eu. 

Toată treaba avea însă şi o parte bună: dacă 
Grace era pe urmele lui Paul, atunci nu mai stătea pe 
capul meu. 

Barnabas s-a înfiorat, iar aripile au părut să-i 
lucească în lumina felinarului. 

— Plecăm? mi-am dat eu cu părerea, iar 
Barnabas a încuviinţat, arcuindu-şi aripile astfel încât 


să mă adăpostească. Şi cum rămâne cu tata? 

N-a zis nimeni nimic. M-am întors spre Nakita, 
care strângea din buze. Mi-am amintit cum se certau 
când ieşiseră din casă. 

— Cum rămâne cu tata? am repetat mai tare. 

Barnabas m-a apucat de braţ şi m-a tras mai 
aproape. 

— Stă pe canapea şi se uită la televizor. 

Mirosea a pene ude şi i-am îndepărtat mâna. 

— Ce i-ai făcut tatei? l-am acuzat, iar el s-a 
înroşit. 

— Nimic! s-a apărat el. Haide! Pot să te usuc pe 
drum. 

Nu m-am mişcat, iar Barnabas i-a aruncat 
Nakitei o privire care s-o reducă la tăcere atunci când 
ea a tras aer în piept. 

— OK, OK, a continuat el. Pur şi simplu i-am 
implantat o amintire cum că te-ai dus deja la culcare. 
Nu vă las pe tine şi pe Nakita aici şi nici pe Shoe nu-l 
pot lăsa singur prea multă vreme. Tatăl tau o să fie în 
regulă. Acum hai să urcăm mai sus de nori, deasupra 
ploii, vă rog. 

Din umbre, Nakita cea cu aripile întunecate a 
bodogănit că ea s-ar fi descurcat mai bine cu tata. 

Stând acolo, cu ploaia stropindu-mă pe faţă, m- 
am întrebat dacă nu cumva Paul avea dreptate. l-aş fi 
putut dezvălui numele lui Shoe şi-atunci totul ar fi luat 
sfârşit. Doar că Shoe şi-ar fi petrecut restul vieţii lui 
fermecate provocând dezastre. Şi, mai important decât 
asta, aş fi trădat încrederea Nakitei. 

M-am uitat şovăind la Barnabas. Ploaia îi picura 
din păr, iar el aştepta în tăcere, încruntându-se 
întrebător. Într-un moment de limpezime, mi-am dat 
seama că o ademenise intenţionat pe Nakita în casă, 
astfel încât eu să pot face taman asta. Imi oferise 


ocazia de a-i spune lui Paul pe urmele cui ne aflam. 

Şi, când i-am zâmbit şi am clătinat din cap, a 
părut să se relaxeze. Nu-şi dorise s-o fac, dar îmi 
dăduse prilejul. 

Cumva, asta m-a făcut să mă simt bine. De 
parcă, în sfârşit, procedasem cum trebuie. 

Nakita s-a uitat ba la mine, ba la el, ştiind că ne 
comunicaserăm ceva pe tăcute, dar nu şi ce anume. 

— Mergem? a întrebat ea încet. 

— Sigur, am răspuns, iar Nakita a zâmbit. 

Credeam în liber-arbitru, dar a-i aloca lui Shoe 
un înger păzitor nu avea nimic de-a face cu asta. Ar fi 
fost doar o fugă de responsabilitate. 


În vreme ce stăteam ghemuită lângă fereastra 
lui Shoe, m-am bucurat că trupul meu nu era adevărat, 
pentru că, în mod normal, atunci ar fi început să mă 
doară genunchii. M-am ridicat, m-am postat lângă 
geam şi am aruncat o privire spre patul lui ordonat. 
Stând lângă mine, Barnabas îl urmărea şi el pe Shoe, 
iar ochii lui căprui nici nu clipeau. Nakita se vântura 
prin curtea din faţă, făcând poze frunzelor, copacilor şi 
unei crăpături din trotuar, fapt care mă neliniştea, 
chiar dacă nu activase bliţul. Măcar aici nu ploua. Mici 


avantaje. 

Pe când eram în aer, mă uscasem într-o 
oarecare măsură, iar acum eram umedă şi lipicioasă; 
invidiam capacitatea lui Barnabas de a se usca în 
totalitate. Şi Nakita era uscată în blugii şi sandalele ei, 
iar degetele de la mâini aveau acum aceeaşi nuanţă 
de roz perlat precum cele de la picioare. Şi îşi dăduse 
cu ojă cu doar câteva clipe în urmă, plictisită de toată 
situaţia. 

— Nu putem să mergem şi să stăm pur şi 
simplu de vorba cu el? am şoptit când Nakita s-a 
apropiat iar, făcând o poză la ceea ce mie-mi părea a fi 
absolut nimic. J 

Obosisem să ne tot ascundem atâta. Asta era 
tipul pe care-ar fi trebuit să-l salvez şi nici măcar nu 
vorbisem cu el. Dispuneam de doi spintecători care să 
mă ajute, dar unul era concentrat la noua lui jucărie, 
iar celălalt era prea înţepenit în protocolul vechi ca să 
încerce ceva nou. 

— Încă un minut, a zis Barnabas pentru a şasea 
oară. Vreau să văd ce face. 

Cufundată în umbre, Nakita s-a uitat la partea 
din spate a aparatului foto, iar strălucirea ecranului i-a 
luminat faţa când a murmurat: 

— E un om, e vremea să ucid. Vremea să ucid 
omul. 

Barnabas s-a  încruntat printre  pletele-i 
ondulate, iar eu am oftat. 

Nu-mi plăcea să spionez şi am stat între tufişuri 
şi perete, gândindu-mă la insecte în vreme ce-mi 
dădeam părul umed după ureche şi mă uitam la curtea 
întunecată. Cartierul era unul plăcut - mai plăcut decât 
al meu - şi m-am întrebat de ce un tip care avea totul 
simţea nevoia să ia totul altcuiva. 

Stelele şi-au făcut apariţia deasupra 


acoperişurilor şi mi-am făcut griji că Ron ar putea să 
apară. Barnabas sau Nakita îmi ecranau rezonanţa 
amuletei de când plecasem din curtea mea din spate. 
Probabil c-ar fi trebuit să-mi dedic ceva timp, că să- 
nvăţ s-o fac şi singură. Nu-mi plăcea să mă bazez pe 
Barnabas sau pe Nakita. 

Ţăcănitul tastelor mi-a atras atenţia şi am 
aruncat o privire pe fereastră, zărindu-l pe Shoe stând 
în continuare cocoşat la calculator. Camera tipului era 
plictisitoare, cu pereţi albi şi un covor gri, care părea 
să se potrivească mai degrabă în cabinetul unui 
doctor. Biroul lui era înspăimântător de ordonat. Toate 
lucrurile erau fie aşezate pe rafturi, fie îndesate într- 
un sertar. Nu se vedeau haine sau alte obiecte 
împrăştiate. Până şi patul era făcut. In afara de 
bannerul cu sigla Harvard, singurele pete de culoare 
erau oferite de operele lui Ace. Pe birou avea câteva 
CD-uri cu muzică, iar pe uşa dulapului era lipită o 
imagine care înfăţişa nişte vulturi cu gheare 
înfricoşătoare. Poate că mamei lui nu-i plăcea să 
prindă ceva cu piuneze în perete. Muzica era 
plictisitoare şi mi-am răsucit pe degete vârfurile 
părului meu mov, pentru că melodiile New Age mă 
făceau să-mi fie somn. Mie, să-mi fie somn... nu mai 
dormisem ca lumea de când murisem. 

— Asta faci într-o misiune de secerare? am 
întrebat, aruncându-i o privire lui Barnabas. li spionezi 
pe oameni? 

— Eu îi găsesc şi-i împung, a spus Nakita, 
făcând tufişurile să foşnească atunci când s-a apropiat. 

Uitându-se în continuare la Shoe, Barnabas s-a 
dat la o parte, că să-i facă loc. 

— E o preîntâmpinare a secerării, nu o 
spintecare, a rostit încet. Nu ştiu ce să fac şi nu-i nimic 
în neregulă dacă doar îl urmăresc până ne vine o idee. 


Când s-a lipit cu spatele de perete, Nakita a 
scos un sunet asemănător cu un geamăt. 

— In camera aia se pot întâmpla o sumă de 
accidente, a comentat ea. Pot să fac să pară că s-a ros 
un cablu şi el s-a electrocutat. 

— Nu! am exclamat încet atât eu, cât şi 
Barnabas. 

Shoe şi-a ridicat privirea de la tastatură; poate 
că ne auzise. 

M-am lăsat iar pe vine, iar Barnabas a tras-o pe 
Nakita în cealaltă parte. Muzica adormitoare a fost 
dată mai tare, dar abia când ţăcănitul tastelor s-a auzit 
din nou am putut să ne relaxăm şi să tragem iar cu 
ochiul pe fereastră. 

— N-o să-l omori! a zis Barnabas, iar ea şi-a 
băgat aparatul foto în poşetă, încruntându-se în vreme 
ce trăgea fermoarul. 

— N-ai habar cât de frumos mă port, a şoptit 
Nakita, urmărindu-l pe Shoe, care a apăsat butonul 
imprimantei, apoi s-a aplecat ca să prindă foaia de 
hârtie aruncată afară. Chronos ar fi putut să ne urmeze 
aici. Dacă-l adulmec, jur c-o să-l omor. 

„Pe cine, pe Ron sau pe Shoe?”, m-am gândit, 
aruncându-i o privire lui Shoe. Tipul era un mare 
tocilar, dar asta nu însemna că merita să fie secerat. 
Ceea ce susţinuseră serafimii pur şi simplu nu se 
potrivea cu ceea ce văzusem astă-seară. Privisem mai 
devreme cum îl ajutase pe fratele lui mai mic la un joc 
pe consolă portabilă, fără să i-o ia ca să-i arate cum se 
face - în schimb, îi arătase puştiului de zece ani cum 
să depăşească obstacolul. 

— Să te vad făcând-o şi pe-asta, a comentat 
Barnabas, fără să-şi desprindă privirea de camera lui 
Shoe. 

Nakita a pufnit, iar eu mi-am dat ochii peste 


cap. 

„Nu iar...” 

— N-ai cum să mă opreşti, a zis ea cu aroganță, 
puţin cam tare pentru gustul meu. Asta facem noi. Fie 
te obişnuieşti cu ideea, fie îţi iei tălpăşiţa. Tu eşti 
îngerul cel nou aici. Nu eu. 

Barnabas s-a răsucit, iar pe chipul lui se citea 
enervarea. 

— E o idee foarte bună, a zis el acru. Omoară-l 
pe Shoe şi dă naibii şansa lui Madison de a face 
lucrurile în felul ei. 

Ea şi-a mijit ochii. 

— Poate că Ron ne urmăreşte chiar în acest 
moment. N-o să-l las să-i aloce un înger păzitor lui 
Shoe! 

„Doamneeeee!” 

O să facă suficientă gălăgie cât să-l aducă pe 
Shoe la fereastră. Nu aşa speram să facem cunoştinţă. 

— De fapt, am spus eu înainte ca Barnabas să 
mai poată argumenta ceva, Nakita are dreptate să fie 
îngrijorată. 

Frunzele au foşnit, iar Barnabas s-a întors spre 
mine. 

— Poftim? 

l-am evitat privirea şi m-am uitat la Nakita. 

— De ce nu daţi voi o tură, că să vă asiguraţi că 
nici Ron, nici Paul nu sunt cu ochii pe noi? 

Barnabas şi-a ascuns zâmbetul o secundă prea 
târziu. 

Nakita l-a observat şi s-a încordat. 

— Vrei să scapi de mine, m-a acuzat ea. 

— Ei bine, da, am confirmat, căci nu voiam s-o 
mint. | se îndrugaseră destule minciuni. Dar ai 
dreptate. Cineva trebuie să stea de şase. Te aleg pe 
tine. 


Nakita s-a încruntat, iar ochii i-au devenit 
argintii pentru o clipă. 

— În regulă, a căzut ea de acord şi s-a 
îndepărtat. 

Am expirat şi mi-am masat ceafa, un gest de 
uşurare a nervilor încordaţi, în vreme ce ea şi-a 
materializat aripile şi, fâlfâind o dată şi făcând fire de 
iarbă să zboare în lături, s-a ridicat în aer. 

Barnabas s-a ridicat şi s-a întins. 

— „În regulă” rostit de Nakita înseamnă acelaşi 
lucru precum cel spus de tine? 

— Mda. l-am aruncat o privire lui Shoe şi m-am 
simţit inutilă. Doar completează cereri de admitere la 
facultate. Barnabas, Shoe e la fel de interesant ca o 
mămăligă. Eşti sigur că urmărim pe cine trebuie? O fi 
el un geniu în materie de computere, dar nu pare 
genul de tip care să caute faima anonimă omorând 
oameni. 

Barnabas s-a tras mai aproape şi mirosul părţii 
din spate a norilor m-a învăluit. 

— Chiar crezi? mi-a şoptit. Scoate la iveala un 
fişier ascuns. 

Devenind deodată mult mai interesată, m-am 
uitat la Shoe, care încă stătea la calculator. Mi-am mijit 
ochii şi am descifrat „operaţiunea vacanţa” în partea 
de sus a noii ferestre. 

— Pare destul de inofensiv, rostesc încet. 

Barnabas a scos un mormăit din adâncul 
pieptului şi şi-a mutat greutatea pe celălalt picior. 

— Mai ţii minte ce-a zis Grace? Computerul 
şcolii va fi primul infectat. Vacanţă? Adică să închizi 
şcoala şi să câştigi o zi sau două libere? 

„Ooooof, nu-i bine deloc.” Dar tot nu eram 
convinsă, chiar şi atunci când Shoe a băgat în laptop 
unul dintre CD-urile decorate de Ace. 


— Trebuie să vorbesc cu el. Chiar acum. 

Barnabas s-a întors spre mine şi a făcut ochii 
mari. 

— Ai văzut asta? a întrebat el. Pe CD era 
desenata o aripă neagră! 

Părea şocat, dar eu am dat din mână, alungând 
ideea. 

— Imi pare rău. Avusesem de gând să-ţi zic. E-al 
lui Ace, am spus, privind iar dormitorul decorat în alb şi 
cenuşiu. E artist. Aşa-i că-ţi cam dă fiori pe şira 
spinării? De la Shoe i-a venit ideea ciorii care se 
topeşte. 

— N-aş folosi tocmai cuvântul „fiori”, a 
bodogănit Barnabas, lăsându-se iar pe vine. 

M-am uitat la Shoe, care s-a lăsat pe spate, în 
vreme ce CD-ul era inscripţionat. Nu ştiam de ce nu-l 
pusese pe un stick USB. Poate că avea de gând să-l 
strecoare în şcoală pretinzând că era un CD cu 
muzică? 

„De ce mai stau aici?”, m-am întrebat dintr- 
odată. Incărca virusul. Ce mai aşteptam să facă? Să-l şi 
introducă? 

— O să stau de vorba cu el, am spus, 
adunându-mă şi croindu-mi drum prin tufişuri ca să 
ajung în curtea din faţă. 

Crengile mi-au zgâriat braţele şi m-am oprit 
când nişte faruri au luminat strada liniştită. Păreau... 
albastre. Nu farurile în sine, ci lumina pe care o 
răspândeau. 

— la stai, mi-a şoptit Barnabas, venind lângă 
mine, dar eu am simţit că ameţisem şi mă oprisem 
deja, mijind ochii când farurile s-au dovedit a fi ale 
camionetei lui Ace parcate pe stradă. Muzica dată tare 
a amuţit la trei secunde după ce motorul a fost oprit şi 
portiera a fost trântită zgomotos. 


În sunet de paşi, silueta lui adumbrită şi-a făcut 
apariţia în faţa camionetei şi a pornit-o spre alee. 

— Ace, am rostit, ţinându-mă de burtă. 

Îmi era greată. Din locul unde ne aflam, nu 
puteam vedea uşa din faţă, dar îi puteam urmări 
înaintarea rapidă pe alee şi apoi am auzit sunetul vesel 
al soneriei. 

Dinspre camera lui Shoe a răsunat o înjurătură 
înăbuşită. Barnabas m-a tras în spatele unui copac şi l- 
am urmărit împreună pe Shoe, care s-a foit, s-a ridicat 
din faţa calculatorului şi aproape că a căzut când a 
încercat să se încalţe. 

— Hai odată! a bombănit el, în vreme ce 
calculatorul încă zbârnâia. 

Ochii mei nu funcționau cum trebuie şi am 
clipit, încercând să alung pâcla albastră. Am aruncat o 
privire spre amuletă şi m-am întrebat dacă şi 
sârmuliţele argintii în care era prinsă păreau albastre 
sau totul era în imaginaţia mea. 

Barnabas m-a strâns mai tare de braţ. 

— Trebuie să mergem, a zis el, cu ochii aţintiţi 
la fereastră. 

— De ce? am întrebat, încercând să scap de 
puitul din urechi. 

S-a întors spre mine, iar în ochii căprui i se citea 
nerăbdarea. 

— Fiindcă am impresia că Shoe o să iasă pe 
fereastră imediat ce termină treaba la computer. 

Shoe îşi pusese pe el un hanorac negru şi stătea 
în picioare în faţa monitorului, făcându-şi de lucru cu 
micile clipsuri care îl susțineau. De afară, puteam s-o 
aud pe mama lui, în dreptul uşii, invitându-l pe Ace 
înăuntru. M-am strâmbat şi m-am ghemuit în spatele 
copacului, ca să nu pot fi văzută. 

Şuierul vântului printre pene mi-a atras atenţia 


şi n-am fost deloc surprinsă s-o vad pe Nakita 
aterizând uşor pe acoperiş. 

— Rămâi acolo! i-a şuierat Barnabas, iar 
spintecătoarea întunericului i-a rânjit, expresia feroce 
de pe chipul ei făcându-mă să mă înfior. M-am holbat 
când i-a arătat degetul din mijloc, apoi s-a ridicat iar în 
aer, ca să-l poată urmări pe Shoe, care avea de gând 
să o şteargă pe furiş. 

Din casă, am auzit-o pe mama lui Shoe 
strigându-l. Situaţia avea să se înrăutăţească rapid. 

— Oare Nakita ştie de fapt ce înseamnă asta? 
am întrebat, ducându-mi o mână la piept. 

„De ce nu-mi bătea inima? Întotdeauna îmi 
bătea când eram agitată.” 

Barnabas m-a tras înapoi în spatele copacului. 

— Nu cred, a răspuns el, iar eu am cilipit spre el. 
Ochii îi erau argintii. Trebuie să mergem. 

„Totul devine albastru”, mi-am zis. mă simţeam 
amorţită şi confuză. 

Shoe a desprins în sfârşit ecranul şi l-a împins 
afară, zgâriind geamul. Draperiile au fluturat când le-a 
tras, că să ascundă fereastra deschisă. 

— Trebuie să plecăm de-aici, a spus Barnabas şi 
a ţâşnit pe peluză. 

Am tras aer în piept şi m-am pus în mişcare. 
Dacă n-aş fi simţit vântul pe faţă, nici nu mi-aş fi dat 
seama că nu stăteam locului. Parca eram într-un vis în 
care alergi întruna, fără să ajungi de fapt nicăieri. 

— Madison! m-a strigat Barnabas de pe trotuar 
şi m-am oprit. 

Am clipit şi m-am uitat în jos. Eram tot lângă 
copac. „la stai puţin.” Ştiam că alergasem... Undeva. 

— Madison, să mergem! a repetat Barnabas, iar 
eu m-am clătinat pe picioare. O să iasă! 

— Nu mă simt prea bine, am zis, mijindu-mi 


ochii spre el. 

Apoi lumina de pe stradă a devenit dintr-odată 
complet albastră. Precum cerneala picurând într-un 
pahar plin cu apă, curgea prin mijloc, lovind asfaltul şi 
reflectându-se în marginile razei de lumină - alb şi 
albastru,  învârtejindu-se până ce culoarea s-a 
uniformizat. 

„Ah, asta sigur e de rău.” 

— Aăă, am rostit când Barnabas a alergat înapoi 
şi m-a apucat de braţ. Cred că am dat de bucluc, am 
spus. 

Apoi genunchii mi-au cedat şi m-am prăbuşit. 

— Madison! 

Cu capul legănându-mi-se, am simţit cum 
Barnabas m-a prins. 

— Pe degetele sidefii ale lui Gabriel! a 
murmurat el, iar eu am deschis ochii. 

Chipul îi lucea cum se întâmplă în filme, într-o 
ceaţă alburie. Şi-i puteam vedea aripile. M-am întins şi 
am încercat să le ating, dar am descoperit că nu erau 
reale, ci doar le percepeam. Arăta asemenea îngerului 
care fusese odinioară, decăzut din graţii. Era singurul 
lucru adevărat rămas. Tot restul era albastru şi se 
contopea într-o culoare monotonă a existenţei. 

— Barnabas, am şoptit, având nevoie de o 
răsuflare uriaşă ca să pot vorbi. E ceva în neregulă. 

— Crezi? a zis el, părând a fi intrat în panică, şi 
m-a ridicat în braţe. Ce s-a întâmplat? Eşti rănită? 

Privirea mi-a căzut pe amuletă şi m-am holbat 
la ea nedumerită. Era complet neagră. Ba nu, era de 
un violet atât de profund, încât doar părea neagră. 
Dintr-odată, am înţeles că devenise ultravioletă, 
culoarea ei nefăcând parte din spectrul vizibil. 

Am ridicat capul şi, când am zărit stelele, am 
icnit. Erau curcubeie de non-culori. Puteam să văd 


toate lungimile de undă emanând dinspre ele şi am 
început să plâng. Era prea mult. Eu eram un simplu 
om. N-ar fi trebuit să văd toate astea, nici măcar să 
ştiu că existau asemenea culori. 

— Madison! 

Barnabas mi-a întors faţa de la Ceruri şi, 
hohotind, l-am apucat strâns, de parcă ar fi fost 
singurul cu adevărat real. 

— E ceva... în neregula, m-am bâlbâit. 

Voiam să mă mai uit, dar nu mai puteam 
îndura. 

— O să dau de Ron, a spus Barnabas. 

Glasul îi era aspru şi m-am concentrat asupra 
lui, chiar dacă m-a străbătut un val de ameţeală. 

— Nu, am şoptit, apoi am repetat mai tare: nu! 
Dar pur şi simplu nu mă mai lăsa să mă uit la stele. 

Plângeam şi vedeam cum din mine se 
răspândesc unde albastre, ricoşând în el ca valurile pe 
o plajă. 

— Nu mă lăsa să mă uit la stele... am şoptit. 

Când Barnabas a intrat în panică, am simţit cum 
mintea mea ia dimensiuni. 

Ca o flacără care se stingea, el s-a dizolvat într- 
un norişor albastru de fum şi a dispărut. Dintr-odată, 
eram singuri şi unicul lucru care mă împiedica să 
înnebunesc era strălucirea aurei lui lângă mine. Eram 
scufundată complet în țesătura timpului. 


„Unde naiba sunt?”, m-am întrebat, uitându-mă 
la degetele mele, care se mişcau printr-o ceaţă 
albastră când am apucat spătarul unui scaun cu rotile 
şi l-am învârtit cu faţa spre computerul dinaintea mea. 
"Sfinte Sisoe, sunt în camera lui Shoe! lar astea nu 
arata ca degetele mele... " 

— la vezi cum îţi place, mi-am simţit buzele 
rostind; apoi am şi auzit cuvintele, o secundă mai 
târziu, spuse de un glas masculin şi enervat. 

„La naiba! Sunt în Shoe?”, mi-am zis, dar mă 
aşezasem sau, mai degrabă, Shoe o făcuse, şi am 
întors fără să vreau capul ca să mă asigur că uşa era 
închisă. M-am lăsat pe spate în scaun şi m-am uitat la 
draperiile trase. În gânduri mi-a pătruns vaga idee cum 
că văzusem pe cineva afară, fumând. 

„Barnabas şi cu mine”, mi-am spus, privind 
mâinile care nu erau ale mele, dar, evident, Shoe nu 
mă putea simţi aşa cum îl percepeam eu pe el. Era 
foarte ciudat şi nu-mi plăcea nuanţa albastră pe care o 
căpătaseră toate lucrurile. Îi auzeam bătăile inimii şi-i 
simţeam respiraţia alterându-i-se cu o clipă înainte să 
expire. Îl mânca un picior în pantof şi mă scotea din 
minţi că nu se scărpina. Mi-era cald şi eram iritată şi, 
pentru prima oară în ultimele luni, mi-am amintit cum 
era să-ţi fie foame. 

„Mă  proiectez în viitor”, m-am gândit, iar 
amintirea adrenalinei m-a străbătut, amestecându-se 
cu furia lui Shoe. „Cu o secundă înainte să se 
întâmple.” 

— O să iasă bine, l-am auzit pe Shoe 
murmurând când s-a aplecat înainte şi a bătut 
darabana pe birou, într-un ritm rapid. N-o să poată 
dovedi nimeni că eu am fost. Sunt mai deştept decât 


credeţi voi, capete seci ce sunteţi. 

Degetele mi-au amorţit când a început să dea 
cu pumnul în birou. 

— Doamne, că încet mai merge computerul 
asta, m-am auzit bombănind, simțind o iritare care nu- 
mi aparţinea. 

„Shoe, nu! O să omori oameni!”, mi-a trecut 
prin minte, încercând să-l fac să mă audă, dar, fără să 
dea niciun semn că m-ar fi simţit, s-a ridicat şi şi-a lipit 
urechea de uşă ca să-l audă pe Ace. 

La naiba, ştiam că n-avea cum să fie uşor, dar 
simţeam cum ne cuprinde disperarea pe amândoi în 
vreme ce urmăream cum se petrece totul, fără să-l pot 
împiedica, fără să mă pot face auzită în mintea lui. 

Agitat, Shoe şi-a ros o unghie în timp ce 
calculatorul băzâia. „Curat, curat, totul trebuie să fie al 
dracu' de curat”, l-am auzit gândind, în timp ce-şi 
râcâia cerneala de sub unghie, apoi a aruncat mizeria 
spre mijlocul camerei. „Trebuie s-o şterg”, a răsunat în 
mintea noastră comună. 

„Shoe, opreşte-te!”, m-am gândit, ţipând în 
creierul lui, iar el s-a aşezat la calculator, şi-a împins 
scaunul înapoi şi s-a foit, aşteptând. „Doamne! 
Porcăria asta de calculator poate fi mai lentă de-atât?” 

În sfârşit, a terminat de inscripţionat CD-ul, iar 
acesta a fost ejectat. M-am întins după el şi, deşi nu-l 
puteam vedea, ştiam că Shoe zâmbea, uitându-se la 
imaginea păsării negre, picurânde. A îndesat CD-ul în 
buzunarul de la spate şi m-a cuprins un val de emoţii. 

Avea să-şi ia tălpăşiţa. II cunoştea de-o viaţă şi- 
aşa se purta cu el? O să vadă ei cu toţii mâine, la 
şcoală. O să se asigure că va afla toată lumea cine era 
responsabil pentru întreaga situaţie. Şi, din partea lui, 
aşa-zisul lui prieten n-avea decât să crape. 

„Shoe!”, am exclamat, dar un val mai puternic 


de albastru mi-a obturat privirea. 

Lumea a părut să se întoarcă pe dos şi m-am 
zbătut. Eram iar pierdută în țesătura neagră a timpului, 
luminată de firele strălucitoare ale unui milion de 
gânduri conştiente. A intervenit o  străfulgerare 
albastră şi, cu o explozie precisă, m-am întors. 
Întrucâtva. 

„Nu mă simt prea bine”, m-am gândit, iar apoi 
un val de satisfacţie de origine necunoscută a înghiţit 
totul. Nu puteam să vad nimic. Un albastru atât de 
profund, încât era aproape negru, mi-a înceţoşat 
privirea până ce nu am mai văzut nimic altceva, dar 
ştiam că mă aflu în mintea altei persoane. Era 
confortabil şi  percepeam bătăile unei inimi... 
adulmecam miros de mâncare. Degetele îmi erau 
unsuroase şi am simţit un junghi de foame când mi-am 
dat seama că mâncam ceva sărat. 

Auzeam un serial de comedie la televizor ca 
înăbuşit de o pătură, singurul sunet clar fiind râsetele 
din fundal. Distingeam şi o voce de femeie, pauzele şi 
ezitările ei făcându-mă să cred că vorbea la telefon. 

— Nu, a spus ea. Nu lasă pe nimeni înăuntru, 
mai ales voluntari. Sunt suspecţii principali, dar 
întregul personal al spitalului e cercetat. 

Mi-am simţit pieptul mişcându-se când am 
chicotit, un val de satisfacţie care mă făcea să fiu şi 
bucuroasă, şi furioasă. Shoe era mulţumit, dar eu eram 
mânioasă. Nu că şi-ar fi dat el seama de asta. 

„Insă asta nu s-a întâmplat încă”, mi-am zis, 
gândindu-mă că trebuie că mă aflu şi mai departe în 
viitor, fiindcă singurul lucru clar erau vocile. Şi foamea 
mea. Doamne ce dor îmi fusese de asta, aşa că mi-a 
lăsat gura apă când am simţit cum ronţăi un cartof. 

— Nu! a spus femeia, părând îngrozită. Au murit 
trei oameni. Le-au trebuit patru ore, dacă-ţi vine să 


crezi, că să-şi dea seama că au o problemă. Am fi 
putut pierde de două ori mai mulţi. Presupun că e un 
angajat nemulţumit. Firewall-ul nu l-a detectat, pentru 
că cineva l-a introdus acolo. Nu a fost luat de pe 
internet. 

„Shoe, ce gunoi eşti!”, m-am gândit când el a 
chicotit, îndesându-şi cartofi în gură şi dând televizorul 
mai încet, ca să audă mai bine. Nu puteam să vad 
telecomanda, dar o simţeam. Şi de ce oare sunetul 
călătorea mai bine prin timp decât imaginea? 

— Da, a fost o treabă făcută din interior, spunea 
femeia. Şi o să puna mâna pe criminalul ăla. 

În loc de frică, am simţit plăcere. Era Shoe, 
desigur, şi am încercat să-i provoc o durere de cap. Şi 
eu, care crezusem că era un tip în regulă; însă faptul 
că mă aflam în mintea lui îmi scosese ideea asta din 
cap. 

— Au CD-ul, a continuat femeia. Au identificat 
terminalul de unde provine. Mai trebuie doar să 
găsească şi calculatorul pe care a fost inscripţionat. Ce 
părere ai? a zis ea tare. Da, pot să facă asta. E ca la 
testele balistice pentru un glonte. Acum doar 
interoghează oameni, dar vor fi emise şi mandate de 
percheziţie. Ştii că aşa o să se-ntâmple. Idiotul i-a pus 
şi-o etichetă. Poate că-i vreun puşti, pentru că aceeaşi 
chestie s-a întâmplat şi ieri la şcoală. 

Buzele mi s-au mişcat şi am auzit o şoaptă: 

— Oooo, pun eu mâna pe tine. 

„Shoe!”, am exclamat în minte, dar era doar un 
vis, o posibilitate - încă nici nu se întâmplase - şi m-am 
simţit frustrată când fiecare sunet s-a învărtejit spre un 
punct de un negru-albăstrui până ce n-a mai fost 
nimic, nicio voce, nicio atingere... nimic. 

Preţ de o clipă, am fost suspendată acolo, 
neştiind ce va urma. 


Apoi am icnit, iar întreaga lume a lucit în roşu. 

Am tresărit. Braţul mi s-a izbit de ceva şi l-am 
auzit pe Barnabas icnind. Am deschis înspăimântată 
ochii. Aveam ochi şi se deschideau când îmi doream 
eu. "Slava Domnului!" Se terminase. 

Barnabas se uita în jos, la mine. Era aproape, 
foarte aproape. Deasupra lui era plafonul neted, uşor 
de recunoscut, al unei maşini. Nemişcarea înăbuşită a 
închistării îmi apăsa urechile. 

— Aăă, m-am bâlbâit, zicându-mi că arăta 
îngrozit. De ce mă ţii în braţe? 

A rămas cu gura căscată şi, pentru o clipa, ochii 
i-au devenit argintii. 

— Stele prefăcute-n praf, ce s-a întâmplat? a zis 
el, slăbind strânsoarea. Eşti bine? 

M-a lăsat pe scaunul de lângă el şi m-am ridicat 
în fund, tremurând când mi-am dat la o parte din ochi 
părul cu vârfuri mov. Eram pe bancheta din spate a 
unei dubiţe şi părea că ne aflam în continuare în 
cartierul lui Shoe. Ţinându-mi o mână pe burtă, i-am 
aruncat o privire lui Barnabas, şi mi-am amintit de 
aripile lui. Acum nu erau aici, dar poate că fuseseră cu 
o clipă înainte sau înapoi în timp. Între clipa prezentă şi 
cea următoare? Mi se părea că le pot întrezări dacă-mi 
mijeam ochii. 

— Totul a devenit albastru, am spus. Unde 
suntem? 

Barnabas a expirat încet şi şi-a trecut o mână 
peste frunte. 

— In duba cuiva, a răspuns el, mişcându-şi 
umerii de parcă ar fi încercat să se relaxeze. Era 
descuiată. Strigai ceva despre stele. Când nu le-ai mai 
putut vedea, te-ai calmat...întru câtva. Madison, ce s-a 
întâmplat? Ai înţepenit pur şi simplu. 

Mi-am atins faţa şi mi-am dat seama că era udă. 


Mi-am şters-o fără să mă potuita la el. 

— Nu ai mai văzut niciodată pe cineva făcând 
asta? l-am întrebat şi am remarcat că-mi tremura 
mâna. Cele două dungi roşii de pe unghii arătau 
ciudat. Poate pe Ron? 

Am observat cu coada ochiului cum a clătinat 
din cap. 

— M-ai speriat până-n străfundul penelor mele 
prăfuite. Eu n-am mai... nici n-am mai auzit de... Ce s-a 
întâmplat? 

Nu-mi dădeam seama dacă îmi era foame sau 
avea să mi se facă rău. Mă simţeam de parcă n-aş mai 
fi mâncat de săptămâni întregi. Şi nici n-o făcusem. 

— Cred că m-am proiectat în viitor am zis, 
gândindu-mă: 

„Asta-i slujba mea? Cât de des voi face asta?” 
Trebuia să-mi fi găsit deja corpul. Totul a devenit 
albastru şi ţi-am putut vedea aripile, am încheiat, 
simțind că mi-era rău. 

Barnabas şi-a dres glasul. 

— De ce te-ar durea să vezi stelele? 

M-am întors spre el şi am ridicat din umeri. 
Chiar nu-mi aminteam. Parcă mintea mea refulase 
informaţia. Poate că mintea omenească nu putea 
suporta atâta frumuseţe. 

— Nu ştiu, am răspuns încet. Dar, Barnabas, am 
văzut cum Shoe a inscripţionat virusul pe un CD. Ela 
fost, dar nu mă putea auzi, nici chiar atunci când i-am 
cerut să înceteze. Apoi totul s-a schimbat şi i-am simţit 
mulţumirea când a auzit de oamenii care au murit la 
spital. Tipul e dus cu pluta! Nu înţeleg. Arată atât de 
normal... 

— Nu-i de mirare că Ron n-a zis niciodată nimic 
despre proiectările în viitor, a comentat Barnabas, iar 
în ochii căprui i se citea o îngrijorare profundă. 


Madison, a fost groaznic. Parcă nici nu te-ai fi aflat aici. 
Credeam că dacă-ţi voi da drumul, vei... dispărea. De 
parcă faptul că eşti moartă ţi-a răpit ancora care te 
putea aduce înapoi. Nu amuleta ta te ţinea legată de 
firele timpului. Ci eu. 

M-a cuprins frica. 

— Au fost şi aripi negre? 

A clătinat din cap, dar privirea lui m-a speriat. 

— Nu. Însă am crezut că dacă-ţi dau drumul, vei 
înceta să exişti, a spus. Eu trebuie să mă asigur că eşti 
în siguranţă. N-am mai fost niciodată atât de 
înspăimântat. 

A deschis gura, căutându-şi cuvintele, şi jur că, 
dacă aş fi avut o inimă, mi-ar fi stat în loc din pricina 
îngrijorării care i se citea în ochi. 

— Şi o s-o mai faci. 

Înfricoşată, am înghiţit în sec şi m-am uitat la 
jucăria de pe podeaua maşinii, una primită de la fast- 
food odată e un meniu pentru copii, neştiind dacă să-l 
cred în privinţa aripilor negre. Dacă toate astea s-ar fi 
întâmplat în vreme ce mă aflam la şcoală? M-ar fi 
obligat să iau medicamente sau cine ştie ce. 

— O să fiu în regulă, am spus, înfiorându-mă. 
Acum ştiu cum e să te proiectezi în viitor. Inainte să se 
întâmple, toate luminile au devenit albastre. Data 
viitoare, o să găsesc o încăpere liniştită. 

— Albastre. Ca şi cum te-ai fi mişcat mai repede 
în timp a spus Barnabas, părând să-l aline gândul că 
exista un semnal de avertisment. 

Deodată, mi-a venit o idee, iar frica mi-a 
dispărut. Mi-am dat la o parte părul din ochi. 

— Şi dacă eu m-am proiectat în viitor, atunci 
poate c-a făcut-o şi Ron. 

La naiba, dacă văzuse ce văzusem şi eu, ştia 
cine era cel însemnat. M-am ridicat în fund, aproape 


dând cu capul de plafon. 

— Trebuie să mergem, am zis, simţindu-mă 
ameţită şi slăbită. 

Nu-mi mai fusese foame sau rău de luni întregi, 
iar faptul că acum mă simţeam aşa mă şoca. Poate că 
proiectarea în viitor îmi storsese multă energie din 
amuletă. 

— Unde-i Nakita? am întrebat când el nu s-a 
mişcat. 

Stătea în continuare pe bancheta dubiţei şi se 
uita la mine de parcă urma să mă sfărâm. 

— Dacă am văzut viitorul, atunci Shoe a luat 
hotărârea şi soarta îi este pecetluită - asta dacă nu 
reuşesc să-l fac să se răzgândească. Trebuie să stau 
de vorba cu el înainte să facă vreo tâmpenie sau să-l 
identifice Ron. 

Barnabas m-a apucat de braţ şi m-a tras înapoi. 

— Madison, mai încet. Nu te simţi bine. 

— O să fiu în regula, am spus, simţindu-mă 
slăbită când am tras de mânerul portierei, iar aceasta 
nu s-a clintit. Dar acum Ron ştie cine e cel însemnat. 
Vede ce văd şi eu, nu-i aşa? Dacă nu-l găsim pe Shoe 
înaintea spintecătorului luminii trimis de Ron, Nakita o 
să-l omoare. Barnabas, nu mai am timp! 

lronia vorbelor mele nu mi-a scăpat şi am tras 
iar de încuietoare, dar fie n-o făceam cum trebuia, fie 
avea un sistem de protecţie pentru copii. Pufnind de 
nerăbdare, m-am lăsat iar pe banchetă şi am zis: 

— Mă ajuţi puţin, te rog? 

Tăcut şi cu chipul întunecat, s-a întins peste 
mine şi a deschis portiera. O făcusem cum trebuie, dar 
nu avusesem destulă putere. 

M-am împleticit când am sărit pe bordura şi nu 
m-am putut stăpâni să nu arunc o privire spre 
felinarele stradale, ca să mă asigur că răspândeau o 


lumină veselă şi gălbuie, nu una negru-albăstruie, că 
de cerneală. 

— Încotro e şcoala? am întrebat. 

„Dacă-l omoară, o să fiu foarte nervoasă. N-am 
trecut prin asta degeaba.” 

— N-o să ajungi la timp mergând pe jos, a spus 
Barnabas şi am icnit când m-a ridicat, punându-mă cu 
blândeţe în vreme ce a fâlfâit o data din aripi şi ne-am 
ridicat în aer. 


Barnabas mă ținea strâns, în vreme ce zbura pe 
deasupra clădirii liceului. Cât timp Nakita şi cu mine 
încercaserăm să-i pasăm lui Josh spaghetele tatei, 
Barnabas investigase orăşelul Fort Banks, dând dovadă 
de o prevedere ale carei roade le culegeam acum. 
Acoperişul plat, cu pietriş şi cu unităţile mari de aer 
condiţionat, nu ieşea cu nimic din comun pe întuneric. 
Mirosea a gudron, iar aerul a devenit mai cald când am 
plutit pe deasupra lui şi am găsit parcarea mare din 
spatele liceului. 

— O vezi pe Nakita? am întrebat, căutând-o din 
priviri şi uitându-mă şi după Shoe sau chiar Grace. 

— Nu, a răspuns încet şi am sperat că nu 
ajunsesem prea târziu. 

— Crezi c-ar trebui să încerc s-o chem? am 
spus, iar el şi-a înclinat aripile astfel încât să zburăm 
paralel cu rândurile de ferestre negre ale clădirii. 

— Ar trebui să nu-ţi mai ascund rezonanţa 
amuletei şi să sper că face şi ea acelaşi lucru. S-ar 
putea ca Ron să audă, a zis, şi a adăugat: mai bine 
doar ne uităm. 

— S-ar putea să ai dreptate, am rostit frustrată. 

— Nu-s aripi negre, a comentat Barnabas, 
făcându-mă să cred că fuseseră atunci când mă 
proiectasem în viitor, doar că îmi ascunsese acest 
lucru. 


— Mda, am comentat cu acreală. O mişcare 
bruscă mi-a atras atenţia şi am arătat cu degetul în 
direcţia respectivă. Acolo! am zis, dar văzuse şi 
Barnabas. 

Era Shoe, care aproape că pătrunsese pe o 
fereastra joasă, fiind acum cu un picior înăuntru şi unul 
pe pervaz. Nakita îi vorbea din afară; probabil că îl 
surprinsese. Sfera care strălucea slab deasupra ei era, 
cel mai probabil, Grace. Spintecătorul întunericului nu- 
şi scosese sabia, dar, după lumina pe care o răspândea 
Grace, îmi dădeam seama că lucrurile nu mergeau 
tocmai bine. 

Barnabas s-a îndepărtat şi am strigat speriată: 

— Unde mergi? 

— Nu vreau să mă vadă înaripat, a răspuns, iar 
Grace, care evident mă auzise, a ţâşnit în sus şi spre 
noi. 

— Barnabas, încerc să-l conving că trebuie să-şi 
schimbe viaţa sau riscă să fie spintecat de un înger. 
Aterizează într-un loc unde te poate vedea! Poţi 
oricând să-i modifici amintirile. 

Mormăind a înţelegere, şi-a schimbat iar 
traiectoria şi a bătut de trei ori din aripi ca să ne 
amortizeze aterizarea pe asfalt. 

— E aici! Trebuie să te grăbeşti! a adăugat 
Grace, lucind slab pe fundalul cerului plin de stele, în 
vreme ce se învârtea în jurul nostru. Rafalele 
provocate de aripile lui Barnabas mi-au ridicat părul în 
cap. L-a urmat înăuntru! 

Impleticindu-mă, m-am desprins de Barnabas şi 
mi-am tras fusta în jos, la loc. Nakita sărise înăuntru, 
dar adăsta lângă fereastră, ca să fie cu ochii şi pe 
Shoe, şi pe noi. Scosese sabia şi nu era nevoie să văd 
viitorul că să-mi dau seama că totul era pe cale să se 
ducă de râpă. 


— Grace, spune-i să aştepte! am rugat-o. Ron 
nu-i aici! Suntem în regulA! 

— Am înţeles! a cântat ea şi s-a îndepărtat cu o 
străfulgerare argintie. 

„Ron chiar nu e aici, aşa-i?”, m-am întrebat. 
Însă Grace era. Îl supraveghease pe Paul. Încă o mai 
făcea sau mă spiona iar pe mine? Serafimii ne 
urmărea. „Nimic nu se compară cu puţină presiune ca 
să dai ce-i mai bun din tine”, m-am gândit şi m-am 
strâmbat. 

Barnabas a venit lângă mine şi, când am pornit- 
o din loc, Nakita şi Shoe au dispărut în interiorul 
clădirii. 

— La naiba! am strigat, fără să-mi pese dacă 
mă auzise însuşi Dumnezeu. 

Eram furioasă. Nu mă simţeam prea bine din 
pricina proiectării în viitor. lar acum Nakita avea să-l 
secere pe Shoe şi să transforme toate strădaniile 
noastre în căcăţei de căţei pe preş. 

Am alergat spre şirurile lungi de ferestre şi am 
icnit când m-am împiedicat. Barnabas m-a prins de cot 
până ce mi-am recăpătat echilibrul. Fereastra deschisă 
nu era mult deasupra solului, dar Barnabas m-a ridicat 
pe neaşteptate şi am aterizat în şcoală, cu braţele şi 
picioarele încurcate, în zgomot de scaune căzute la 
podea. 

„Nu-i deloc cool”, m-am gândit, încercând să 
mă ridic fiind în cele din urma nevoită să accept 
ajutorul lui Barnabas. Însă pătrunderea mea deloc 
graţioasă îi oprise pe toţi în loc şi atât Nakita, cât şi 
Shoe se holbau la mine, nu unul la celălalt. Grace a 
chicotit în vreme ce eu mi-am aranjat ţinuta şi i-am 
făcut semn din cap lui Barnabas să se posteze la cea 
de-a doua intrare în sală. Cumva, Nakita ajunsese faţa 
lui Shoe şi bloca prima intrare. Grace, nevăzută de 


Shoe, plutea deasupra lui. 

Era un laborator de chimie cufundat în 
întuneric, cu excepţia luminii răspândite de spoturile 
de-afară, care intrau pe geam. Erau şase bănci lungi, 
dotate cu chiuvete şi mici robinete pentru arzătoarele 
Bunsen. Un schelet plasat în colţ rânjea la mine, şi mi- 
am înăbuşit un fior. 

— Nakita, am zis, încă ruşinată din pricina 
modului în care intrasem în liceu. Lasă-mă să vorbesc 
eu cu el. Pot să-l salvez. 

— Şi eu pot, a insistat ea, schimbându-şi poziţia 
picioarelor ca să-şi găsească echilibrul. Şi ar fi şi mult 
mai rapid. 

— l-am spus eu! a intonat Grace. M-a făcut 
licurici! 

Shoe părea extrem de furios, dar şi uluit, şi 
Barnabas a spus tare din pragul celei de-a doua uşi: 

— Serafimii i-au acordat o şansă., Nakita. Las-o 
să încerce. 

Cu picioarele depărtate, Nakita şi-a dat 
sfidătoare părul pe spate, dar când Grace şi-a dres 
vocea ca să scoată un sunet ca al clopoţeilor de vânt, a 
adăugat cu ciudă: 

— Vorbeşte cu el, dar dacă apare o aripă 
neagră, îl secer! 

— Să mă secere? Shoe dădea semne de 
nelinişte şi se uita la sabia ei. Ce naiba faci? Cine eşti? 

— Madison a fost botezată, a cântat Grace, 
plină de veselie. Ochii-i strălucesc când e-nfuriată. 
Vieţi chiar salvează, pentru ea mulţumirile nu 
contează. Mai uşor ar fi, capete seci, s-o ascultați pe 
dată. 

„Doamne! Oare noaptea, în loc să doarmă, 
născoceşte chestiile astea?” 

— Aăă, am rostit, dar Shoe se holba la mine şi 


mă arăta cu degetul. 

— Ai fost la mall, m-a acuzat el. Eşti fata aia cu 
care vorbea Ace. Îţi place de el? Shoe s-a mai liniştit şi 
a adoptat o atitudine încrezută. N-ai decât. E un 
dobitoc. 

— Nu, cu tine voiam să vorbesc, am spus, dar el 
se întorsese cu spatele. 

— l-auzi, a spus el acru şi a pornit-o în direcţia 
Nakitei şi a uşii, dar s-a oprit imediat ce ea a început 
să-şi fluture sabia. 

— Discută cu Madison sau te spintec chiar 
acum! l-a ameninţat ea. 

— Nakita... m-am plâns eu. 

Dar Shoe dădea înapoi. 

— Ce naiba-i în neregulă cu voi? 

— Nimic, a răspuns veselă Grace. E aici să te- 
ajute. Pe bune! 

— Încă un pas, l-a implorat Nakita, iar chipul 
frumos i-a devenit sălbatic. Încă unul şi toată farsa 
asta cu încercarea de a-i schimba soarta va lua sfârşit. 
Discută cu Madison. Încearcă să-ţi salveze viaţa ta de 
doi bani. Eu vreau doar să-ţi salvez sufletul, a încheiat 
ea cu amărăciune. 

Evident speriat, Shoe i-a aruncat întâi o privire 
lui Barnabas, care stătea lângă uşa din spate, apoi 
mie, în dreptul ferestrei deschise. 

— Shoe, am zis, atrăgându-i atenţia. Ştiu despre 
virus. 

— Mda? a rostit pe un ton acru. Ace vorbeşte 
cam mult. 

— O să se răspândească şi o să scoată din 
funcţiune spitalul, am continuat, încercând să-l fac să 
se concentreze. O să moară oameni. 

Shoe a clătinat din cap şi i-a aruncat o privire 
Nakitei care exersa loviturile de sabie. 


— Asta ţi-a spus Ace? Virusul e doar o farsă. Un 
mod de a deveni cunoscut în ultimul an de liceu, ca 
tipul care a închis şcoala pentru o zi. Atâta tot. Nu are 
cum să infesteze alte calculatoare şi nici nu se poate 
replica. Eşti mai varză decât arată pantofii tăi, dacă dai 
crezare spuselor lui Ace. 

— Pantofii mei sunt foarte în regulă! am spus 
înfierbântata, cu mâna în şold, şi Grace a râs. lar 
virusul omoară oameni. Am văzut eu! 

Shoe şi-a încrucişat braţele la piept şi şi-a lăsat 
greutatea pe un picior. 

— Ai văzut? Ce eşti? Un fel de supererou 
adolescent? Sunt filmat cu camera ascunsă? E o farsa 
sau un reality show ciudat? 

Mă insultase şi am pufnit. 

— Nu te ascultă, Madison, a rostit 
spintecătoarea întunericului, evident nerăbdătoare să-i 
dea drumul şi strângând mânerul sabiei. De-asta nu 
încearcă nimeni să poarte o discuţie cu cel care e 
însemnat. Nu te ascultă. Nu te crede niciodată. 

Frustrată, m-am repezit la ea: 

— Nu te crede pentru că nu-i araţi nimic în care 
să creadă! 

Barnabas se apropiase de Nakita şi am simţit că 
lucrurile îmi scapă de sub control când şi-a apucat 
amuleta în mână şi sabia i-a apărut. 

— Îmi pare rău, Madison, a zis el, cu o expresie 
feroce pe chip. Am vrut să meargă, dar n-are de gând 
să asculte, iar eu n-o să-i permit ei să-l omoare pe 
Shoe. 

Shoe a rămas cu gura căscata şi a făcut ochii 
mari, dar Barnabas o ameninţa pe Nakita cu sabia, nu 
pe el. 

— Nu merită să moară, i-a zis el Nakitei. Te-am 
mai întrecut o dată, o voi face din nou. 


— Ciudaţilor, o să-ncercaţi să mă omorâţi? a 
întrebat Shoe cu o voce ascuţită. Ce naiba-i în neregulă 
cu voi? 

Aripile lui Grace au părut să se estompeze. Nici 
eu nu eram prea încântată. 

Situaţia chiar scăpa de sub control. Serafimii n- 
aveau să creadă niciodată că e posibil dacă nu-mi 
reuşea măcar o dată. 

— Barnabas, lasă sabia! am ţipat. Nakita, 
înapoi! Mă scoateţi din minţi! Niciunul dintre voi nu-i 
acordă o şansă! 

Şi-au coborât amândoi săbiile şi am tras aer în 
piept. Shoe a înjurat în barbă, iar eu am înaintat, 
înfuriată. La naiba, avea să mă asculte! N-aveam timp 
pentru prostiile astea! 

Ştiind că tot ce se întâmpla avea să ajungă la 
urechile serafimilor, datorită lui Grace, am încercat să 
mă calmez, dar n-am reuşit. 

— la fii atent! i-am trântit lui Shoe în faţă, iar el 
s-a tras speriat înapoi. Nu-mi place de Ace. Şi nici de 
tine în mod deosebit. Să zicem că am acces la ziarele 
de mâine, OK? Mi le-au transmis extratereştrii, în 
regulă? Dacă o să se-ntâmple cum vrea Barnabas, în 
ziare o să scrie „Trei morţi în spital din cauza unui 
virus pe calculator”. Dacă o să se-ntâmple cum vrea 
Nakita, o să-ţi apară necrologul, că să-ţi salvezi sufletul 
în detrimentul vieţii. Eu încerc să fac imposibilul, şi să 
apară în ziare: „Zi obişnuită în America obişnuită - 
toată lumea e fericită.” Dar dacă nici măcar nu încerci, 
nu cred că o pot împiedica pe Nakita să-ţi reteze 
căpăţâna! 

Grace a părut să se estompeze şi mai mult. 
Barnabas a scos un geamăt dureros, dar nu i-am 
aruncat nicio privire. Mi-era rău. Nu asta voisem să fac. 
Crezusem că va fi foarte uşor. Găseşte-l pe cel 


însemnat, vorbeşte cu el, apoi mergem acasă, să mai 
fim morţi şi-a doua zi. 

Cu chipul palid în lumina slabă, Shoe s-a uitat la 
spintecători, apoi s-a cutremurat când a aruncat o 
privire spre săbii. 

— Cine eşti? 

În glasul lui nu se mai simţea batjocura de mai 
devreme şi, încurajată, am continuat: 

— Singura persoană în afară de tine care poate 
rezolva situaţia. Nu încărca virusul pe calculator. Te 
rog! 

A înghiţit în sec şi s-a uitat iar la Nakita înainte 
să mă privească. Evident, observase ceva la ea ce nu- 
şi putea explica, o sclipire în ochi, un gest atât de 
grațios, încât niciun om nu l-ar fi putut face. Poate un 
simţ al divinului. În sfârşit, asculta. 

— Madison. Te-au strigat Madison, a spus, fiind 
iar atent la mine. 

Am oftat şi am întins mâna, iar Grace a scos un 
sunet vesel. 

— Eu sunt Madison. mă bucur de cunoştinţă, 
Shoe. Mâna lui era rece şi mi-a dat drumul aproape 
imediat. Ascultă-mă, am continuat, observând că 
Nakita se uita la mine de parcă, atunci când îl 
convinsesem să ne acorde atenţie,  făcusem 
imposibilul. Cumva, virusul pe care l-ai creat va scăpa. 
Va da peste cap sistemul spitalului. Trei oameni vor 
muri înainte să-şi dea seama ce se întâmplă. Pur şi 
simplu, nu o face. 

Afară, o umbră întunecată a trecut prin dreptul 
ferestrei. Mi s-a strâns stomacul ghem. Şi Nakita o 
văzuse şi chipul i s-a golit de orice expresie în vreme 
ce s-a strecurat spre fereastră, ca să arunce o privire. 
Aripile negre? 

Shoe s-a uitat la uşa deschisă. 


— Nu-i genul acela de virus, a repetat el. N-o să 
scape şi nici nu se reproduce. De-asta a trebuit să intru 
ilegal în şcoală ca să-l încarc. Nu-s un ciudat. Vreau să 
fiu cunoscut pentru că le-am oferit tuturor o zi libera 
de la şcoală, nu pentru că omor oameni. Ce fel de 
monstru îţi imaginezi că sunt? 

— Genul pe care încearcă să-l ucidă Nakita, a 
răspuns Barnabas, dar ceva anume din vorbele lui 
Shoe mă şocase. 

— A trebuit să intri ilegal ca să-l încarci? am 
şoptit, sesizând că vorbise la trecut. M-am uitat la el cu 
ochii mijiţi. L-ai încărcat deja, am spus, iar Nakita s-a 
retras de la fereastră, în vreme ce Grace a oftat 
suficient de tare încât s-o aud. leşeai din şcoală când 
te-a găsit Nakita, nu intrai. 

— Păi da, a confirmat el şi a ridicat din umeri. E 
deja gata. E instalat. La şase dimineaţa, sistemul se va 
închide. Alarmele de incendiu, cele de securitate, totul. 
Dar asta-i tot ce se va întâmpla. Nu are cum să se 
răspândească! 

Nakita a păşit înainte, cu o expresie neplăcută 
pe chip. Am făcut ochii mari. Shoe a ţâşnit spre uşă şi 
l-am apucat de braţ, trăgându-l în spatele meu. Dacă 
fugea, totul avea să se termine. 

— Ai grijă! a strigat Grace, iar eu m-am aplecat. 

Sabia Nakitei a întâlnit-o pe a lui Barnabas la 
doar câţiva centimetri în faţa mea. La naiba, trebuia să 
mă străduiesc mai mult să-mi dau seama cum să creez 
o sabie folosindu-mi amuleta. Mă bazam de prea multă 
vreme pe Barnabas. 

— Termină! am strigat când m-am ridicat în 
picioare, recunoscătoare că Barnabas reacţiona atât de 
repede. 

— Eşti nebună! urla Shoe în spatele meu. 
Nebuni! Cu toţii! 


Grace a clopoţit veselă dinspre tavan: 

— Nakita, al luminii spintecător, pe tipul cel rău 
a vrut să-l secere repejor. Dar Barnabas avea de gând, 
a sa părere impunând, binele şi răul să le despartă-n 
pas alergător. 

Nakita a pălit. 

—  Terminaţi! Cu toţii! am exclamat. Asta-i 
secerarea mea, nu a voastră! 

Cei doi spintecători s-au holbat unul la celălalt, 
iar aerul mirosea a ozon. Aproape că le puteam vedea 
aripile. Şi-au coborât săbiile cu încetinitorul şi s-au 
îndepărtat.  Tremurând, m-am întors spre Shoe. 
Proiectarea în viitor mă epuizase. 

— Îmi pare rău, am spus, întrebându-mă dacă 
mai putea încă să mă asculte după tot ce se 
întâmplase. Nakita e iritabilă! 

— E dusă cu pluta! a strigat el, apoi s-a înfiorat 
când Grace i-a aterizat pe umăr, scăldându-l într-o 
lumină pe care el n-o putea vedea. 

— A spus că-i prea târziu, a intervenit Nakita, 
încercând să-şi justifice faptele. 

Hotărâri - nu era niciodată prea târziu şi iei una 
nouă. 

— Nu e prea târziu, am spus, aruncându-i o 
privire de mulțumire lui Barnabas. Putem să 
îndepărtam virusul. Shoe, poţi să faci asta, nu? 

— Da, a recunoscut el, aruncându-i o privire 
amenințătoare Nakitei. Dar eu zic eu că virusul nu se 
va răspândi. N-are cum. A băgat mâna în buzunarul de 
la spate şi a scos CD-ul. Nu va face altceva decât să 
închidă şcoala! 

Am tras aer în piept şi am dat să-l contrazic, dar 
când am văzut CD-ul împodobit cu desenul lui Ace, am 
avut o presimţire neplăcută. CD-ul pe care-l ţinea Shoe 
în mână nu era cel pe care-l văzusem atunci când mă 


proiectasem în viitor. 

„Rahat cu perle, cât de proasta pot şi fiu?” 

Neştiind motivul pentru care mă holbam la CD, 
Barnabas s-a apropiat. 

— Madison, îmi pare rău, a zis el, dar eu nu-l 
ascultam. Poate dacă am fi fost mai rapizi... 

Cu un bufnet, pulsul mi s-a pus în mişcare. 
„Cum o să îndrept asta?” 

— Nu-i acelaşi CD pe care l-am văzut când m- 
am proiectat în viitor, am rostit, vocea devenindu-mi 
stridentă din pricina panicii. 

Nakita a ridicat capul şi a strâns mai tare sabia 
în mână. Grace a scos un clinchet şi strălucirea i s-a 
stins complet. 

— S-a proiectat în viitor? l-a întrebat Nakita pe 
Barnabas, apoi s-a uitat la mine. Te-ai proiectat în 
viitor? Atunci el e cel însemnat! 

Am clătinat din cap, blestemându-mă pentru că 
presupusesem că mă aflasem în mintea lui Shoe atunci 
când mă trezisem în camera lui. 

— Nu, am şoptit, ţinându-mi o mână pe burtă. 
Bâjbâind am luat CD-ul de la Shoe şi l-am fluturat pe 
sub nasul lui Barnabas. Asta nu-i CD-ul pe care l-am 
văzut când m-am proiectat. E desenat de Ace, dar nu-i 
acelaşi. Shoe nu e cel însemnat. 

Nakita era albă că varul. 

— A fost cât pe ce să-l spintec. Aș... fi făcut-o. 

— Eu sunt de vină, am spus. 

Când văzusem cum virusul era inscripţionat pe 
CD, totul era albastru. Era Ace. Mă aflasem în interiorul 
lui Ace în vreme ce el făcea o copie a virusului de pe 
computerul lui Shoe. Poate că viitorul încă nu sosise. 
De ce nu încercasem să-l fac să se uite într-o oglindă? 

L-am auzit pe Barnabas rostind de parcă ar fi 
fost la mare depărtare: 


— Suntem pe urmele persoanei greşite. 

— E Ace, am zis, de parcă n-ar fi fost deja 
evident, iar Shoe a sărit înapoi când l-am apucat de 
mână şi m-am uitat la vârfurile degetelor lui. 

— N-ai cerneală pe mâini. 

— Care-i problema ta? a întrebat el, smucindu- 
se din strânsoarea mea. 

— Problema mea e că sunt proastă! am 
exclamat, făcând un pas înainte şi simțind că ameţesc. 
Sunt aşa de dobitoacă! Shoe, l-am văzut pe Ace în 
camera ta, stând la calculatorul tău. Am crezut că erai 
tu. A descărcat virusul pe un CD. Trebuie să-l găsim pe 
Ace înaintea lui Ron. 

— Mă spionai? a spus înfierbântat Shoe, iar eu 
m-am strâmbat. 

Asta îl îngrijora, că-l spionasem un pic? 

— Ace încearcă să se răzbune pe tine. Credeam 
că te vad pe tine fiind furios pe e/. Nu mi-a trecut prin 
cap că ar putea fi el, mânios pe tine. 

Trebuia să-l găsesc pe Ace. Era pe undeva cu 
virusul ăla. 

— E furios pe mine de multă vreme, a zis încet 
Shoe. Ştia că o fac astă-seară şi-acum pun pariu că o 
să facă să pară că am infestat şi spitalul. Ar trebui să-l 
omor! 

Nakita şi-a făcut sabia să dispară etalând 
spirale orbitoare. 

— Nu-i nevoie. O s-o fac eu. 

Shoe a pălit. 

— Glumeam. 

— Eu nu. 

— Viață terminată, un suflet de salvat, a spus 
Grace cu tristețe. Hotărâri străvechi s-au luat. E liberul- 
arbitru? Soarta este oare? Ură sau iertare? lubirea e 
singura noastră salvare. 


Şocată, m-am holbat la strălucirea ei slabă. 
Era... bine. 

Barnabas m-a atins pe braţ şi am tresărit. 

— Mama lui Ace lucrează la spital, mi-a 
reamintit el şi m-am întors spre ferestrele întunecate. 

Nakita s-a aplecat ca să privească cerul, iar 
gâtul ei lung se profila în lumină. 

— Poate să pătrundă în clădire. 

Lângă mine, Shoe scrâşnea din dinţi. 

— Şi ştie cum să încarce virusul. l-am arătat eu. 
Sunt un tâmpit! Toată vina o să pice pe mine, nu pe el. 

Cu stomacul ghem, m-am uitat la Barnabas. 

— Trebuie să ajungem la spital. 

În dreptul ferestrei, Nakita a înjurat în barbă, 
apoi a strigat: 

— La pământ! 

M-am holbat la fereastră şi am întrezărit forma 
neagră îndreptându-se spre ea. Barnabas s-a întins şi 
m-a tras în spatele unei mese de laborator. L-am lovit 
pe Shoe, care a căzut sub mine. 

— Hei! am ţipat, apoi mi-am astupat urechile cu 
palmele când ceva s-a năpustit pe fereastră. 

Sticla spartă a zburat zăngănind şi s-a auzit un 
sunet slab de clopoțel. 

„Minunat! Absolut grozav.” 

— E Ron! a clopoţit Grace, umbra ei înceţoşată 
plutind deasupra noastră. 

Mi-am cules un ciob din păr şi m-am ridicat în 
fund, fiind în siguranţă în spatele mesei înalte de 
laborator. 

— Nu zău? 

S-a auzit cum Ron şi-a dres glasul şi aproape că 
l-am întrezărit stând cu picioarele depărtate şi cu ochii 
devenindu-i albaştri, aşa cum se întâmpla când era 
furios. Măcar nu încerca să oprească timpul. 


— Madison! a zis tare. Eu am întâlnit privirea lui 
Shoe şi am mimat spre el să rămână ascuns. S-a 
terminat. Îi aloc un înger păzitor, m-a anunţat Ron. 

Am tras cu ochiul pe deasupra mesei de 
laborator şi l-am văzut pe Ron în partea din faţă a sălii, 
lângă tablă. O strălucire nedesluşită de deasupra lui 
era probabil îngerul păzitor, încă nealocat. Ron purta 
hainele obişnuite - tunica şi pantalonii de un alb 
murdar - şi părea mulţumit. N-aveam decât să-mi ţin 
gura şi să-l las să creadă că Shoe era cel însemnat. 

„Poate că, la urma urmei, o să-mi iasă cumva.” 

— Hai, a rostit Barnabas, stând pe vine lângă 
mine. Grace şi cu mine o să-l ţinem ocupat. Dacă vrea 
să-i aloce un înger lui Shoe, atunci Ace nu are unul, 
deocamdată. 

— Madison? m-a strigat Ron. Arată-te! 

— Dar nu-i poţi ţine piept lui Ron! am şuierat 
eu. O să oprească pur şi simplu timpul sau cam aşa 
ceva. 

Grace a plutit în jos şi a aterizat chicotind pe 
umărul lui Barnabas. 

— Eu sunt în primul rând un înger păzitor, 
scumpo, a râs ea cu veselie. Pot să-l împiedic pe Ron 
să-şi facă de cap cu timpul. 

— O să fim în regulă, m-a asigurat 
Barnabas,făcându-mi semn să plec. Mergi! 

— Şi cum rămâne cu celălalt înger păzitor? am 
întrebat eu. 

— Ea n-are liber-arbitru, a răspuns Grace. 
Pentru că nu are nici nume. 

Mi-am lins buzele, întrebându-mă dacă aş putea 
salva ceva. Poate viaţa lui Shoe. 

— Madison! Arată-te şi recunoaşte că ai pierdut! 
a strigat Ron. N-ai de ce să te ruşinezi. Nu te poţi 
aştepta să câştigi când încerci să înfrângi o mie de ani 


de experienţă. 

„Tipul ăsta are un orgoliu mai mare chiar decât 
cel al fostei mele profesoare de chimie.” 

— Pleacă! m-a îndemnat iar Barnabas, iar Shoe 
s-a holbat la noi, înspăimântat. Nakita, mergi şi tu cu 
ei. În caz că trebuie să... 

Cuvintele i s-au stins şi m-am uitat şocată la el. 
Era oare de acord cu părerea Nakitei, aceea de a-l 
omori pe Ace dacă nu vrea să se schimbe? 

Şi Nakita a fost surprinsă. 

— Crezi că am dreptate să-i pun capăt vieţii? a 
întrebat ea, iar Shoe s-a foit, părând că are mai multă 
grija să nu fie prins într-un laborator demolat decât să 
acorde vreo atenţie discuţiei noastre despre omorârea 
prietenului său. 

— Nu. Vreau să zic că nu ştiu ce să mai cred, a 
explicat Barnabas, iar ochii lui căprui transmiteau 
solemnitate. Am ţinut-o pe Madison câtă vreme a trăit 
în umbrele viitorului, am auzit-o ţipând de durerea 
frumuseţii stelelor. Poate că ar fi mai bine ca viaţa săi 
se sfârşească înainte să-şi facă un rău atât de mare, 
încât sufletul său să nu mai aibă ocazia de a descoperi 
acea frumuseţe. Nu mai... ştiu. Mă... îndoiesc. S-a uitat 
în ochii mei. Te rog, fă-l să înţeleagă. Nu mă forţa să 
iau acea hotărâre. 

Am înghițit speriată în sec. Oare lucrurile 
mergeau atât de prost, încât un înger se îndoia de 
propria gândire? 

— Madison! a strigat Ron. 

Nakita l-a atins pe Barnabas pe braţ. 

— Înţeleg, a rostit ea încet. 

De deasupra noastră, Grace a spus: 

— Ăăă, fraţilor? Vine încoace. 

Barnabas ne-a privit pe rând pe toţi. 

— Când ajung la trei... a zis, apoi a tras aer în 


piept. Unu. Doi... 

— Trei! a tipat Nakita, sărind şi aterizând pe 
masa de laborator, urlând pe când îşi scotea sabia. 

Amuleta de la gâtul ei lucea într-un violet intens 
şi îmi provoca dureri de ochi. 

— Nakita! a exclamat Ron, iar Grace a luminat 
mai puternic, scăldând-o pe Nakita într-o frumuseţe 
cristalină. 

Amuleta mi s-a încălzit şi am ştiut că fostul 
înger păzitor bloca încercările lui Ron în vreme ce 
Nakita ţipa la el, fluturând sabia în cercuri mari pe 
când înainta spre el. 

Barnabas a oftat şi s-a aplecat mai aproape de 
mine. 

— Trei, a rostit el. Scoate-l pe Shoe de-aici. 
Vorbeşte cu Ace. Te rog, fă-l să înţeleagă. O să te- 
ajungem din urmă. 

Nu aveam nevoie şi de alte încurajări. L-am 
apucat pe Shoe de mână şi am rupt-o la fugă, 
încercând să nu mă ridic deasupra nivelului meselor. 
Cioburile de sticlă luceau pe podea, iar aerul nopţii 
pătrundea pe ferestrele sparte. Sosiseră mai multe 
maşini şi pe tavan erau proiectate lumini intermitente. 

Maşini de poliţie şi alarme. Ooo, ştiam ce 
însemna asta. Trebuia să plecăm chiar în acel moment. 
Faptul că Ron spărsese geamul nu trecuse nici pe 
departe neobservat. 

— Cum rămâne cu ea? a zis Shoe când ne-am 
strecurat afară din încăpere şi am ajuns pe holul care 
era mai răcoros şi mai întunecat. 

Am aruncat o privire în spate şi am oftat. 

— Nakita nu vrea să te omoare. Acum e pe 
urmele lui Ace. O să fii în regulă. 

Am străbătut în goană coridorul. 

— Asta am înţeles. Nu vine şi ea? 


Ma uimea în continuare cum oamenii puteau să 
treacă de la frică la acceptare. Ţinând pasul cu el, am 
răspuns: 

— O să ne prindă ea din urmă. Tu cum ai ajuns 
aici? Bicicleta ta ţine două persoane? 

Shoe m-a tras într-o încăpere. Era un alt 
laborator şi, mişcându-se rapid, m-a condus spre 
partea din spate a camerei şi în sera alăturată. 

— Am o maşină. Dar cu poliţiştii ăia... 

— O maşină? l-am întrerupt eu. Te strecori afară 
pe geamul camerei tale, apoi vii cu maşina la şcoală? 

Deşi mă tot plânsesem că îmi lăsasem maşina 
în Florida, descoperisem o nouă libertate cu ajutorul 
bicicletei mele. Era mai uşor să te strecori atunci când 
nu făceai zgomot. 

— Eu o las în stradă, a zis el şi mi-a aruncat un 
zâmbet larg. Că doar părinţii mei nu vor să fie parcată 
pe alee. Nu şi-ar putea scoate maşinile dacă a mea ar 
fi în drum. 

Am  încuviinţat, iar Shoe a arătat spre o 
fereastră deschisă în sera şcolii. 

Un alt bubuit a zguduit şcoala, urmat de o 
sporovăială înnebunită prin radio. A început să urle 
alarma de incendiu. O clipă mai târziu, s-au declanşat 
aspersoarele. 

— La naiba a spus Shoe, urmărind apa care 
curgea din tavan. 

In seră nu era niciun aspersor şi, bucuroasă că 
aveam parte de aceste mici avantaje, m-am aplecat şi 
mă strecor pe fereastra îngustă. Auzeam poliţiştii de 
pe hol plângându-se de vreme. Puteam să pun pariu 
că, datorită lui Ron şi a lui Barnabas, toţi cei din şcoală 
aveau să-şi amintească această seară că fiind doar cea 
în care s-a declanşat alarma de incendiu. 

Picioarele mi-au alunecat pe iarba umedă de 


rouă când am ajuns, în sfârşit, afară. Noaptea era 
răcoroasă şi am aşteptat, foindu-mă şi cercetând din 
priviri parcarea goală, în vreme ce Shoe a ieşit pe 
geam. La orizont se întrezărea o uşoară strălucire, 
acolo unde luna era pe cale să răsară. Shoe a aterizat 
cu un bufnet pe iarbă şi, după ce am aruncat o privire 
spre girofarurile îndepărtate ale maşinilor de poliţie, 
am străbătut în goană parcarea. 

— Unde ţi-e maşina? l-am întrebat, sperând că 
Barnabas şi Nakita erau o sursă suficientă de 
distragere a atenţiei, dar nu într-atât încât şi ajungă 
subiect de ştiri internaţionale. 

— N-am vrut şi fie văzut la şcoală, aşa că am 
parcat-o mai încolo, pe stradă, a zis, cu răsuflarea 
tăiată din pricina alergatului. 

Dar, când am cotit, am încremenit în loc. 

Shoe conducea o decapotabilă cenuşie. Care 
era decapotabilă. 

— În niciun caz! am zis, iar amintirea inimii 
mele a bătut mai tare, cuprinsă de o frică veche. 

Semăna cu maşina în care murisem. Chiar şi 
scaunele îmbrăcate în piele şi cheia din contact erau 
asemănătoare. 

Shoe a sărit peste portiera închisă şi a răsucit 
cheia. 

— Urcă! m-a îndemnat el, surprins să mă vadă 
la de metri depărtare. In spatele meu începeau să 
sosească maşinile pompierilor. 

„Pot să fac asta”, m-am gândit, deschizând cu 
grijă portiera şi urcându-mă în maşină. "Nu e aceeaşi 
maşină. Nu e acelaşi şofer." Dar bătăile inimii mele 
păreau suficient de reale, încât să-mi cutremure până 
şi iluzia de corp. 

—  Pune-ţi centura, am spus când m-am 
cufundat în scaunul de piele de parcă aş fi fost de 


sticlă şi mă puteam sparge. 

— Nu avem de străbătut decât câţiva kilometri, 
m-a contrat el, uitându-se peste umăr în vreme ce 
dădea cu spatele, luminile maşinilor de poliţie fiind o 
ameninţare îndepărtată. 

— Pune-ţi centura! am strigat eu, iar el a făcut 
ochii mari negri în lumina slabă. 

— OK, OK! a căzut el de acord şi m-am uitat 
urât la e până s-a ţinut de cuvânt. Ciudato! 

— Am murit într-o maşină care semăna mult cu 
asta, am spus, încercând să-i explic reacţia mea, apoi 
am râs nervos. Eh, glumesc. 

Probabil c-ar fi încetat să-mi dea crezare dacă 
ar fi ajuns la concluzia că mă credeam moartă. 

A strâns mai tare volanul, fără să spună nimic, 
şi am pornit, îndepărtându-ne de agitația de la şcoală. 
Abia după vreo jumătate de kilometru a aprins farurile, 
iar eu am respirat ceva mai uşor. 

— Trebuie să trecem pe la tine, să luam 
antivirusul, am spus, dându-mi la o parte părul care-mi 
căzuse pe faţă. S-ar putea ca Ace să se afle încă acolo. 
Nu ştiu cât de departe în viitor am văzut prima dată. 

„Ooooo”, m-am gândit, muşcându-mi limba 
când mi-am dat seama ce spusesem. Asta va fi greu 
de bagatelizat printr-o glumă. 

Shoe s-a holbat la mine în timp ce conducea. 

— Viitor? a repetat încet, de parcă tocmai 
pricepea ce zisesem, iar eu m-am înfiorat. 

— Aăă, poţi să nu bagi de seamă ultima parte? 
l-am rugat, iar el a părut înspăimântat. 

Agitată şi nervoasă, am închis gura înainte să 
apuc să-i mai spun ceva care să-l facă să mă dea jos 
din maşină. Încă mai aveam o şansă. Nu era prea 
târziu. Trebuia să funcţioneze. Nu era în joc doar 
viitorul lui Ace. Ci şi al meu. 


Shoe a parcat la două case depărtare, pe partea 
cealaltă a străzii, încruntându-se când a zărit 
camioneta lui Ace lângă bordură. Am ieşit fără să 
deschidem  portierele şi am alergat pe trotuar, 
încetinind când ne-am apropiat. Shoe nu era într-o 
forma foarte bună, chiar dacă era slăbăânog. Luna 
aproape plină răsărise în sfârşit şi lumina curţile 
întunecate. 

Camioneta lui Ace încă mai scotea zgomote 
când am trecut pe lângă ea; motorul cel mare se 
răcea. Poate că ajunseserăm la timp. Poate că nimic 
din ceea ce văzusem eu când mă proiectasem în viitor 
nu se întâmplase încă. 

— Nici măcar nu respiri cu greutate, a zis Shoe, 
gâfâind. 


— Mda, păi alerg destul de mult. 

lritată că mai domoliserăm pasul, m-am înfiorat 
şi mi s-a părut ciudat că simţeam frigul. 

— Cât durează să iei antivirusul? l-am întrebat. 

Shoe mi-a aruncat o privire. 

— Va dura mai mult să-ţi fac cunoştinţă cu 
mama. 

Vârfurile adidaşilor mi s-au udat de rouă; m-am 
uitat spre camera lui Shoe. Intensitatea luminii se 
modifica atunci când cineva se mişca înăuntru.” Ace?" 

— Mama ta crede că încă eşti la tine în cameră, 
i-am amintit eu, gândindu-mă că nu obişnuia să 
dispară neanunţat. 

Shoe a schimbat imediat direcţia. 

— Atunci intrăm pe fereastră. 

Nu m-am putut abţine şi am zâmbit când am 
văzut că s-a încruntat. Nu prea se pricepea să se 
furişeze, chiar dacă stabilise rutina cu maşina. Dar 
încruntătura i s-a transformat în furie când ne-am 
apropiat şi l-am văzut pe Ace scotocind prin sertarul de 
sus de la biroul lui Shoe. 

— Ce face? a şoptit mânios Shoe, dar eu eram 
în culmea fericirii. 

Ajunseserăm la timp. 

— Nu ştiu. Poate încă n-a introdus virusul în 
spital, am spus. 

S-a încruntat şi, cu o mişcare ciudată, s-a prins 
de pervaz, apoi s-a căţărat pe el şi a intrat în cameră. 

— Pleacă naibii de lângă biroul meu, a zis el, 
trăgându-se de hanoracul negru ca să şi-l îndrepte. 

Ace s-a răsucit, evident şocat. Privirea lui uimită 
s-a mutat de la Shoe la mine când am intrat în cameră, 
şi şi-a mijit ochii. 

— Hei, Shoe, a pufnit el, închizând sertarul şi 
dându-se în spate. Imi datorezi cinci dolari. Pe-ăia îi 


căutam. 

— Sigur, l-a luat în râs Shoe, împingându-l de 
lângă birou cu o singură mână. 

Ţinându-şi capul plecat, Shoe a deschis sertarul, 
iar Ace şi-a recăpătat echilibrul. Shoe a scormonit prin 
talmeş-balmeşul dinăuntru. A făcut ochii mari şi s-a 
uitat la mine de parcă nu i-ar fi venit să creadă, apoi a 
aruncat un card laminat pe birou. 

— E al mamei tale, a zis el, iar eu am rămas eu 
gura căscată când am văzut cartela de intrare în spital. 

Pe asta n-o observasem când mă proiectasem 
în viitor. 

— Ce faci, Ace? 

În loc să se înfurie, Ace s-a înclinat spre spate 
cu o expresie de satisfacţie pe chip. 

— Mda, e a mamei, iar acum e plină de 
amprentele tale. Tâmpitule! 

Shoe şi-a strâns pumnii şi a făcut un pas 
înainte. 

— Vrei să-l bagi în spital? Ai înnebunit? Cineva 
ar putea avea de suferit. Dă-mi CD-ul! 

Ace a rânjit superior şi s-a aşezat pe pat, 
nonşalant, şi enervant, îmbrăcat eu tricoul lui negru, 
care era prea subţire ca să mascheze cât de slab era. 

— Prea târziu. E deja în interior. 

Prea târziu? Ace fusese deja la spital? 

— Eşti un mare cretin! a explodat Shoe şi mi-am 
dorit să-şi mai domolească tonul. Nu voiam decât o zi 
libera. Puţină popularitate. E un spital, Ace! O să omori 
pe cineva! Care-i problema ta? 

Ace s-a ridicat şi eu am făcut un pas în spate 
când am văzut expresia de pe chipul lui. 

— Care-i problema mea? Care-i problema ta? Tu 
eşti de vină. Tu te debarasezi de mine şi o să înduri ca 
un bărbat. E computerul tău. Eu n-am habar de nimic. 


Shoe a clătinat înfricoşat din cap. 

— Faci asta pentru că mă duc la facultate? Ce 
vrei să fac? Să te iau de bărbat? Oamenii se 
maturizează! Se mută! Mă duc la facultate, nu pe 
Lună! Poţi să mergi şi tu dacă vrei! 

Am auzit ţăcănit de tocuri lângă uşă şi m-am 
speriat. Dar mama lui Shoe se îndepărta, lăsându-i să 
îşi rezolve singuri problemele. Evident, ştia că prietenia 
lor era pe butuci. 

Expresia de pe chipul lui Ace era 
amenințătoare. 

— Singurul loc în care o să mergi va fi 
închisoarea, Richie Rich. 

M-am dat înapoi până în dreptul ferestrei. Nu 
mai văzusem niciodată atâta ură şi irascibilitate pe 
chipul cuiva şi nu m-am putut abţine să nu mă 
gândesc că ideea Nakitei de a-i lua viaţa înainte să-şi 
întineze într-atât sufletul, încât nici măcar să nu mai 
ceară îndurare nu fusese una chiar aşa de proastă. 
Gândeam că un spintecător al întunericului şi asta nu- 
mi plăcea deloc. 

Shoe era palid de furie. 

— Ai fost cu mine când l-am inscripţionat. O să 
le spun... 

— Ce-o să le spui? l-a întrerupt Ace. Tu ai dat 
peste cap fişierele şcolii. Pe CD-ul pe care l-am lăsat la 
spital e acelaşi program. Frate, are numele tău pe el. 

Stând în faţa lui Ace, Shoe a început să 
tremure. 

— Eşti un nenorocit, a zis el şi am icnit când l-a 
pocnit pe Ace. 

Fix în mutră. 

— Shoe! am strigat, dar Ace era pe jos - se 
lovise de pat şi alunecase pe podea. 

Shoe stătea deasupra lui, scuturându-şi mâna şi 


înjurând. 

— M-ai lovit! a exclamat Ace, ridicat într-un cot, 
şi şi-a pipăit gura. Sângerez naibii! 

— Mda, şi o să te mai lovesc o data dacă nu vii 
cu mine la poliţie să spui ce-ai făcut. Am vrut să dau 
peste cap sistemul de computere al şcolii, nu să fac 
rău oamenilor! 

Ştiam deja că asta n-avea să se întâmple şi l-am 
tras înapoi pe Shoe când Ace s-a ridicat, scuipând 
sânge pe covorul lui Shoe. 

— O să putrezeşti. Pe cine-o să creadă poliţia? 
Totul e pe calculatorul tău. 

— Nu cred că o poţi împiedica pe Nakita să te 
omoare. Şi ştii ceva, Ace? Nu-mi pare câtuşi de puţin 
rău, i-am zis tremurând de frustrare. 

Dar, de fapt, îmi părea. Tânjeam să facă o 
alegere mai bună. Dar ştiam că n-o va face. Poate că 
Nakita avea dreptate. Serafimii îi luau la ochi doar pe 
cei care refuzau să vadă lumina chiar şi când le puneai 
ochii deschişi cu forţa şi-i lăsai în soare. 

În conştiinţă mi-a pătruns sunetul că de sticlă 
spartă şi o ceaţă luminoasă de mărimea unei mingi a 
țâşnit în cameră prin fereastra deschisă. 

— Grace! am exclamat, iar Shoe s-a uitat la 
mine de parcă mi-aş fi pierdut minţile. 

Fie situaţia cu Barnabas şi Nakita mersese 
extrem de bine, fie extrem de prost. 

Sfera i-a dat târcoale lui Ace de parcă l-ar fi 
adulmecat, apoi s-a aşezat pe monitorul lui Shoe. 

— Grace? am repetat eu, brusc nesigură. 

— Îngerul păzitor doi-T-patru-cinci începe o 
nouă misiune, spintecător al întunericului cu aripi 
negre şi creier terci, a rostit sarcastic lumina. Ai 
pierdut. 

Am rămas cu gura căscată şi m-am răsucit spre 


fereastră când mi-am dat seama ce se întâmplase. 

— Nu! am strigat, iar furia mea a ajuns la 
apogeu când l-am văzut pe Paul, îngâmfat şi mulţumit, 
stând în tufişuri, având capul la acelaşi nivel cu 
geamul. 

— Idiotule! am exclamat şi atât Shoe, cât şi Ace 
s-au întors spre fereastră ca să-l vadă. 

La naiba, era vina mea. Probabil că fusese la 
şcoală, apoi ne urmărise şi aşteptase până ce îl 
dădusem de gol pe cel însemnat înainte să-i aloce un 
înger lui Ace. 

— Gata şi gata, a zis Paul. Ai pierdut, Madison. 
L-am salvat pe-ăsta. 

— De la ce l-ai salvat? l-am întrebat. 

Mai furioasa decât fusesem vreodată, m-am 
năpustit spre fereastră, l-am apucat de tunică şi l-am 
târât înăuntru. 

— Au! Hei! a exclamat Paul, căzând grămadă pe 
podea, fără pic de graţie. 

Dinspre tavan, îngerul păzitor ţipa, dar probabil 
că doar eu îl puteam auzi. Shoe şi Ace se trăseseră în 
spate, iar eu stăteam deasupra lui Paul şi-mi venea să-i 
trag una, tare. 

— Tâmpitule ce eşti! am spus, scoasă din 
țâţâni. Ti-am zis că mă ocup eu de asta! Şi vii tu şi 
strici totul! De ce nu afli care-i întreaga poveste înainte 
să faci alegeri în numele oamenilor?! Mersi al naibii de 
mult, Paul! 

De-afară, de pe hol, am auzit-o pe mama lui 
Shoe strigând: 

— Scumpule? E totul în regulă? 

„Of, la naiba!” 

Am înlemnit. Paul s-a ridicat, făcând ochii mari. 
Ace stătea cu capul lăsat pe spate, pentru că-i curgea 
sânge din nas. 


— Suntem bine, mamă, a strigat el suficient de 
iritat, îndoindu-şi braţul, care era acum umflat fiindcă îl 
lovise cu el pe Ace. 

— Grozav, grozav, suntem cu toţii bine, a 
clopoţit îngerul. 

— Vreţi o gustare sau ceva? a mai întrebat 
mama lui, evident îngrijorată. 

Parerea mea despre mama lui Shoe era din ce 
în ce mai bună. Nu dăduse buzna înăuntru nici chiar 
atunci când situaţia era evident în neregulă. Era o 
doamnă cool pentru că ne lăsa să ne rezolvăm singuri 
problemele. 

— Nu, mamă! Suntem bine! 

„Bine, bine. Suntem cu toţii de-a dreptul 
extraordinar de bine.” 

Pe măsura ce paşii ei se îndepărtau, nimeni n-a 
scos o vorbă. În sfârşit, îngerul păzitor a oftat, iar Shoe 
s-a sprijinit cu spatele de uşă, evident frustrat. 

— OK, a zis el, uitându-se la Paul. Asta-i camera 
mea, şi vreau să ştiu cine eşti şi ce se petrece. 

Nu-i puteam dezvălui totul, dar am stat în faţa 
ferestrei şi mi-am încolăcit braţele în jurul mijlocului. 

— Idiotul ăsta tocmai i-a alocat lui Ace un înger 
păzitor, am răspuns furioasă. 

— i-a salvat fundul ala osos, a comentat 
îngerul păzitor şi i-am aruncat o privire mânioasă. 

Avea o voce diferită de cea a lui Grace, dar mă 
îndoiam că aş fi putut să-i dau un nume şi să anulez 
influenţa lui Ron asupra lui. Nu mi-ar fi ieşit şi a doua 
oară. 

Ace şi-a lăsat capul în faţă şi şi-a tras nasul, 
care-i sângera. 

— Am un înger păzitor? 

— El? a tipat Shoe. Tocmai mi-a înscenat 
infectarea computerelor spitalului, de mâine. 


— Mda, ştiu. Ironic, nu-i aşa? am spus, 
desfăcându-mi braţele şi întorcându-mă spre Ace. Nu 
poţi s-o vezi, dar tocmai ce-ai primit o binecuvântare 
din Ceruri - idiotule! De-acum, nimic nu te va mai 
putea atinge până la moartea ta planificată. 

M-am răsucit spre Paul şi nu m-am putut 
stăpâni să strig: 

— Mersi mult! 

Nu era cea mai bună zi a mea. Ar fi trebuit să le 
demonstrez serafimilor că spintecătorii luminii şi cei ai 
întunericului puteau colabora pentru a-i salva pe cei 
damnaţi şi am eşuat spectaculos. Măcar Barnabas îi 
putea face pe toţi să uite ultimele douăzeci şi patru de 
ore. Asta dacă era în regulă. 

Îngerul păzitor a bâzâit pe lângă mine şi n-am 
fost deloc surprinsă când aripile ei s-au oprit cu un 
sunet blând de sticlă care glisează. 

— Nu eşti un spintecător al întunericului, a spus 
ea. Tu eşti cronometrorul întunericului. Eşti Madison? 
Am auzit de tine! l-ai dat lui Grace un nume! 

Am încuviinţat din cap, caci nu voiam să spun 
ceva cu voce tare şi să le dau de înţeles lui Shoe sau 
lui Ace ce se întâmplă mai mult decât aveau habar 
deja. Barnabas era un spintecător, nu făcea şi minuni. 

— Tot aia, a comentat sfera clopoţitoare de 
lumini. Oricum nu prea se pricepea. 

Am scos un sunet de ofensă şi m-am holbat la 
ea. 

Paul se ridicase în picioare şi stătea lângă Ace 
de parcă n-ar fi ştiut prea bine ce să facă. 

— L-ai vrut mort, a zis el, dar părea nesigur. 
Ron avea dreptate. 

Am început să străbat încolo şi-ncoace spaţiul 
dintre birou şi fereastra deschisă. 

— Ron e un idiot care nu-şi dă seama de nimic, 


am bombănit eu. 

M-am răsucit şi am arătat spre Ace, care 
zâmbea în timp ce-şi tampona nasul cu poalele 
cămâăşii. 

— Ştii ce face chestia aia acum, că i-ai dat un 
cartonaş cu „scapă-de-moarte-pe-gratis”? O să o tot 
facă, amăgindu-se şi crezând că-i mare chestie. Crede 
că e singurul mod de a-şi pune amprenta asupra lumii. 
E mort, Paul, am spus. Poate că i-ai salvat viaţa, dar 
viaţa lui nu face doi bani. Am avut ocazia să-l determin 
să se schimbe, dar acum n-o va mai face niciodată. 

îndepărtându-se de Ace, Paul a spus: 

— N-ai de unde să ştii asta. 

Am ridicat din sprâncene. 

— Ba da. Am văzut asta. Felicitări. Te-ai 
descurcat perfect la prevenirea spintecării. L-ai salvat 
şi aşa mai departe. Care era diferenţa dintre 
spintecarea asta şi cea de dinainte, când o salvasem 
pe Susan pe barcă, prima oară când o întâlnisem pe 
Nakita? Îi schimbasem viitorul doar arătându-i o 
moarte care fusese cât pe ce să aibă loc şi nici măcar 
nu fusese a ei. Fusese însemnată pentru că avea să-şi 
trăiască viaţa distorsionând adevărul ca să distrugă 
vieţile oamenilor doar din dorinţa de senzaţional. Când 
a văzut cât de prețioasă era viaţa şi tragedia de a fi 
încheiată precoce, şi-a dat seama ce conta cu adevărat 
şi s-a schimbat. Dar Ace... ştia că faptele sale vor pune 
capăt unor vieţi - şi nu-i păsa. Ci doar de ceea ce 
putea câştiga din asta. 

Ace râdea, scoțând mai multe şerveţele din 
cutia de lângă pat. Oftând fericit, s-a lăsat pe spate, pe 
perne. 

— Am un înger păzitor? Cool! a rostit el spre 
tavan. 

Îngerul păzitor nu părea foarte fericit, dacă era 


să judec după bila cenușie de pe oglindă. Mergeam iar 
încoace şi-ncolo; nu mă puteam abţine. N-aveam de 
gând să las lucrurile să se termine aşa. 

Paul se îndrepta spre fereastră, iar Shoe încerca 
să-şi şteargă amprentele de pe cardul de acces în 
spital. 

— Voiai să-i pui capăt vieţii, a zis încet Paul, iar 
eu i-am aruncat o privire lui Ace. 

— Voiam să încerc să i-o salvez. Dar habar n-am 
de ce. 

Shoe se întorsese cu spatele la noi şi tasta ceva 
la calculator. A scotocit după un CD gol, apoi l-a 
introdus în CD-burner şi a apăsat un buton. 

— N-am de gând să fiu învinuit pentru ce se 
întâmpla la spital, a subliniat el cu emfaza. 

Ace a râs, întins pe pat. 

— Nu mă poţi opri. Tocmai ce-am primit un 
înger păzitor. 

Mingea de lumină de pe oglindă a oftat. 

Începeam să mă calmez. Shoe probabil că 
inscripţiona un patch? pe CD. Evident, gândea la fel ca 
mine, fiindcă îşi îndesase cardul de acces în spital în 
buzunarul de la spate. 

Puteam să pătrundem clandestin şi să încărcăm 
patch-ul pe calculatoare. Mai rămânea doar problema 
cu Ace. În clipa în care am fi plecat, Ace putea să sune 
pe cineva. 

M-am întors spre Paul, caci îmi venise o idee. 

— Voi nu rămâneţi niciodată prin preajmă, să 
vedeţi ce fac cei pe care-i salvaţi după ce-i 
binecuvântaţi, nu? am zis cu amărăciune. Ce era făcut 
era bun făcut. „Soarta”, m-am gândit, întrebându-mă 
dacă greşisem când crezusem că alegerea era mai 


2 Software al cărui scop este rezolvarea unor probleme, inclusiv 
vulnerabilităţi în sistemul de securitate (n. Tr.) 


puternică decât viziunile serafimilor. Paul încă se mai 
uita la mine şi am izbucnit: 

— Pleacă pur şi simplu, OK? Ţi-ai îndeplinit 
misiunea. Am treabă de făcut. 

Paul a părut să se îngrijoreze şi s-a uitat la Ace. 

— Ce-ai de gând să faci? a întrebat. Are un 
înger păzitor. 

— Cei de la spital nu au, am răspuns. Şi mă 
crezi pe mine criminală? Deschide ochii! 

M-am întors spre Shoe, bucuroasă să vad că 
expresia de pe chipul lui căpătase mai multă hotărâre 
când a scos CD-ul din computer şi s-a uitat la Ace. 

— E patch-ul? l-am întrebat, iar el a aprobat din 
cap. 

Ace s-a ridicat în fund pe pat. 

— Ce faci? 

Shoe mi-a dat CD-ul şi mi-a spus: 

— O să introducă patch-ul în timp ce noi doi o 
să stăm aici şi o să jucam World of Warcraft. Dacă vrei 
să chemi poliţia, n-ai decât, dar o să-ţi rup degetele 
dacă încerci asta înainte că patch-ul să fie introdus în 
sistem. N-am de gând să mă las prins având vieţi pe 
conştiinţă. 

— N-ai face asta, a zis Ace şi s-a şters la nas. 

Sângele i s-a întins pe faţă şi pe degete, şi 
bucățele de şerveţel i-au rămas lipite de ele. 

Am zâmbit fioros şi l-am împins pe Paul la o 
parte, apoi m-am îndreptat spre fereastră. 

— Eşti un om bun, Shoe. O să fac tot ce pot. 

Cum aveam să fac asta? Habar n-aveam de 
computere. 

Ace şi-a aruncat şerveţelele. 

— Crezi că Shoe poate să mă reţină aici? a 
întrebat el, îndreptându-se spre scaunul lui Shoe şi 
aşezându-se pe el de parcă ar fi fost un tron, 


răsucindu-se într-o parte şi-n alta. Am un înger păzitor. 
Când pleacă ciudata aia, o s-o chem pe mama ta. Apoi 
o sun pe mama mea. O să-i zic că m-ai lovit şi i-ai furat 
cardul de acces. 

Am strâns din dinţi, iar Shoe, care aştepta lângă 
uşa, s-a încruntat. Am aruncat o privire spre îngerul 
păzitor care stătea pe marginea oglinzii, oftând că un 
ciripit. 

— La naiba, am murmurat eu. 

Poate dacă aş fi ştiut cum îmi funcţiona 
amuleta, aş fi putut rămâne, iar Shoe ar fi mers în locul 
meu, dar nu ştiam. 

Foindu-se agitat, Shoe a spus: 

— Habar n-aveam că îngerii pot să înjure. 

Paul s-a strâmbat de parca ar fi înghiţit ceva 
acru. 

— Nu e un înger, l-a corectat el. 

— Sunt doar moartă, am explicat. 

M-am uitat frustrată la Paul. Privirile ni s-au 
întâlnit şi pe chipul lui s-a citit o urmă foarte slabă de 
vinovăţie. Barnabas şi Nakita nu se vedeau pe nicăieri. 
Aveam mare nevoie de ajutor. Trebuia doar să ştiu 
cum să-mi folosesc amuleta. 

„Să-mi folosesc amuleta...” 

— Aăă... îmi faci o favoare? l-am întrebat dintr- 
odată pe Paul şi era greu de zis cine a fost mai 
surprins: îngerul păzitor, care era acum de un argintiu 
strălucitor, sau Paul, care se holba la mine. 

— Poftim? 

l-am aruncat o privire lui Ace, apoi m-am uitat 
iarla el. 

— Vrei să... stai puţin cu ochii pe el? l-am rugat. 
Pentru ca eu şi Shoe să reparăm ce mai putem? 

În ochii lui Paul se citea curiozitatea. 

— Nu te înţeleg, Madison. 


M-a străbătut un fior de speranţă. Nu mă 
refuzase. Îngerul păzitor credea evident că era o idee 
grozavă, caci ţâşnea pe tavan de parcă ar fi fost un 
spiriduş care băuse prea multă cafea. 

— Nici tata nu mă înţelege, am spus zâmbind. 
Vrei s-o faci? Să-ncerci să compensezi faptul că ai 
stricat totul? 

— N-am stricat nimic. l-am salvat viaţa! m-a 
contrazis el înfierbântat, apoi s-a uitat la Ace, care ne 
urmarea cu o privire criminală. Mda, o s-o fac, a 
adăugat el. Dar îmi rămâi datoare. 

— Te crezi mai tare decât mine? a întrebat Ace 
şi s-a ridicat, iar eu m-am încordat. 

Paul şi-a dus mâna la amuletă, iar eu m-am 
cutremurat când am simţit cum mă străbate ceva 
atunci când a intrat în legătura cu divinul. Îngerul 
păzitor a ţipat când Ace s-a prăbuşit pe podea. La 
naiba, ce rapid fusese! 

— Uau, am şoptit, complet impresionată. 

Shoe l-a înghiontit pe Ace în coaste cu piciorul. 

— Mă bucur că sunt de partea ta, a spus el, apoi 
a scos cheile de la camioneta lui Ace de pe cureaua 
fostului său prieten. Au o cameră video montată pe 
poarta spitalului, a explicat el trecând pe lângă Paul, 
îndreptându-se spre fereastră. 

Nu vreau să-mi vadă maşina acolo. 

S-a strecurat pe geam afară şi apoi s-a aplecat 
înăuntru. 

— Mă acoperi dacă bate mama la uşă, OK? 

Paul a încuviinţat din cap, părând şi speriat, şi 
entuziasmat. 

— Poţi să modifici amintiri? l-am întrebat, ştiind 
că Shoe era lângă fereastră, dar voiam tare mult să 
aflu. 

— Nu, a recunoscut Paul, părând aproape 


umilit, de parcă încercase şi nu reuşise. 

— Nici eu, am spus, simțind că în privinţa asta 
ne înrudeam. 

Am zâmbit, m-am aşezat pe pervaz şi mi-am 
trecut picioarele de partea cealaltă a geamului. Era 
mai răcoare şi m-am înfiorat. Poate că nu eşuasem să-i 
salvez sufletul lui Ace, dar puteam salva vieţile unor 
nevinovaţi. 

— Mersi, Paul. Nu eşti chiar aşa de rău. 

M-am lăsat să cad pe pământ, iar Shoe a pornit 
să străbată peluza întunecată, punând capul în jos şi 
jucându-se cu cheile lui Ace. 

— Madison! 

Era Paul şi m-am răsucit. Stătea la geam, iar 
îngerul păzitor era pe umărul lui. 

— Te-ai proiectat în viitor? a întrebat el, părând 
nesigur. Ai văzut ce se va alege din toate astea? 

Am dat aprobator din cap şi am tresărit când 
muzica lui Ace a bubuit din boxe în clipa în care Shoe i- 
a pornit camioneta. 

— Am văzut ce s-ar putea întâmpla, am 
recunoscut eu, înfiorându-mă când mi-am adus 
aminte. Nu îi părea rău nici cât negru sub unghie. Dar 
cred că ceea ce facem va schimba lucrurile. Paul n-a 
spus nimic, iar eu m-am legănat înainte şi-napoi şi-am 
trântit-o: Trebuie să plec. 

— Noroc! a şoptit el cam tare. 

Am zâmbit şi m-am întors spre camioneta lui 
Ace. 

— Ai grijă să nu te-audă Ron zicând asta, am 
murmurat. 

M-am aşezat pe scaunul din dreapta al 
camionetei lui Ace şi mi-am pus centura, cu inima mult 
mai uşoară. O mie de lucruri puteau să meargă prost şi 
cineva avea să dea oricum de necaz chiar dacă totul 


mergea bine, dar Paul mă credea. 
Şi am descoperit cu surprindere că asta 
însemna mult pentru mine. 


Shoe a parcat camioneta lui Ace, dar n-a schiţat 
niciun gest cum că ar fi vrut şi coboare din ea. Am 
privit amândoi prin parbrizul murdar spre intrarea de 
urgenţă puternic luminată. 

Totul părea liniştit, dar înăuntru oamenii se 
agitau. 


— Ţi-e frică? l-am întrebat, simțind cum 
amintirea inimii mele îmi răsuna în gânduri. 

Uram când se întâmpla asta şi am forţat-o şi se 
oprească. 

Şi-a desprins mâna de pe volan şi s-a uitat la 
mine. 

— N-am intrat pe ascuns decât în şcoală şi-ai 
văzut şi tu cât de bine a mers. La naiba, Madison, nici 
măcar n-am furat vreodată din magazine. 

— Dar ai stat în camera ta şi ai creat un virus 
care poate omori oameni făcând sistemul de 
calculatoare al spitalului să se închidă? am spus eu şi 
am pufnit. 

— N-am creat un program ca să omor oameni, a 
ripostat el înfierbântat. Am făcut un virus ca să închid 
şcoala pentru o zi. Atâta tot. Ace e un nenorocit. 

Nu puteam să-l contrazic. Clătinând din cap, m- 
am concentrat asupra uşilor duble de sticlă prin care 
se revărsa lumina în parcarea altfel slab luminată. 
Deodată, mi-am dat seama că mergeam cu rezonanţa 
amuletei răspândindu-se  nestingherită de când 
părăsisem acoperirea oferită de Nakita şi Barnabas. 
Cadouri de căţei, totul se putea duce naibii foarte 
repede. Imediat ce Ron nu va mai fi ocupat, o să 
devină curios. 

Shoe şi-a masat bărbia, evident neliniştit. Ştiam 
prea bine cum se simțea. Eram foarte îngrijorată în 
privinţa lui Barnabas, a Nakitei şi a lui Grace. Dacă 
erau răniți? Erau mai puternici decât mine, dar erau 
responsabilitatea mea. Cum de se ajunsese la asta? 

— N-o să ne lase să intrăm pur şi simplu şi să 
ne aşezăm la un calculator, a zis Shoe şi a oftat. 

„Dacă Barnabas sau Nakita ar fi răniţi, oare Ron 
mi-ar da de urmă doar că să jubileze?” Eram în 
perioada de graţie şi iată-mă aici, într-o camionetă 


care nu ne aparţinea niciunuia dintre noi. 

— Şi cum o să intrăm măcar în spital? a 
continuat Shoe, de data asta mai tare, fiindcă nu-i 
răspunsesem. 

Mi-am ridicat neliniştită un genunchi la piept că 
să-mi leg şiretul. 

— E prea târziu ca să ne prefacem că vizităm pe 
cineva, am spus. Cât de bun actor eşti? 

Shoe a făcut ochii mari în lumina slabă de 
securitate. 

— Vrei să te strecori înăuntru prefăcându-te că 
eşti infirmieră? 

— Nu, dar dacă ai intra repede cu mine, 
inconştientă... 

Shoe s-a încruntat şi a tresărit. 

— Crezi că ar merge? 

Mi-am adus aminte cum ne năpustiserăm în 
salonul de urgenţe cu Josh, rece şi pe moarte, după ce 
fusese spintecat de Nakita, şi am încuviinţat. 

— Ştiu că da. S-ar produce agitaţie şi ai putea 
să te strecori uşor în spate fără să te observe nimeni. 

„Cât timp îmi pot menţine pulsul fals”, m-am 
gândit eu. 

— In cele din urma, mă vor stabiliza şi vor 
pleca. S-ar putea să dureze câteva ore. Doar dacă nu 
cumva... am continuat. 

Shoe s-a uitat la mine aşteptând. 

— Doar dacă nu cumva ce? 

— Aăă, dacă nu fac pe moarta. Atunci m-ar 
duce destul de repede la morgă. 

— Mda, de parca asta ar funcţiona, a zis el şi a 
pufnit. L-am apucat de mână şi i-am lipit-o de 
încheietura mea. Ţi-am zis că sunt moartă. Vezi? N-am 
puls. Asta dacă nu mă străduiesc să am. 

Inima mea a bătut o dată când i-am simţit 


degetele pe încheietură, apoi a amuţit. 

Expresia de pe chipul lui Shoe a trecut de la 
enervare la uimire şi frică. Şi-a retras mâna şi a părut 
tulburat. 

— E un truc sau ceva de genul ăsta, a 
concluzionat el. 

„lată-mă din nou într-o camionetă, încercând să 
conving un tip că sunt moartă”, mi-am zis. Parcă era 
un cântec country cu final prost. Moartea mea era un 
eşec complet. Am oftat şi am adăugat: 

— Bine. Nu mă crede! Dar intră în joc pentru 
câteva ore. Ai CD-ul? 

S-a bătut peste buzunar şi a dat aprobator din 
cap. 

— O să vrea să ştie cine sunt, am spus şi mi-am 
scos portofelul din buzunar, punându-l în 
compartimentul din torpedou după ce am împins la o 
parte alte câteva CD-uri cu muzică. Telefonul meu 
mobil i-a urmat şi am şovăit. Era singura mea legătură 
cu tata. Părea greşit să-l las deoparte. 

— N-am chef deloc să-l sune cineva pe tata şi 
să-i spună că sunt într-o morgă la jumătate de stat 
depărtare, am zis. 

Poţi să le declari că mă cheama Wendy? 

Wendy nu s-ar supăra. | s-ar părea amuzant. 

— Spune-le că ne-am întâlnit la mall şi că 
mergeam la un film sau ceva de genul ăsta, şi pur şi 
simplu am leşinat. 

Shoe nu arăta prea bine. De fapt, era aproape 
verde în lumina slabă. 

— Nu ştiu... a rostit el. 

— Of, pentru numele lui Dumnezeu! am 
exclamat eu, simțind presiunea timpului. O să ţi se 
pună în cârca trei morţi şi eşti îngrijorat că o să minţi 
recepţionista în privinţa locului în care ne-am întâlnit? 


Du-mă înăuntru şi când o şi te anunţe că am murit, 
prefă-te supărat şi întreabă dacă poţi să mergi la baie 
să vomiţi. Ne întâlnim la liftul de la cel mal jos nivel. Ai 
o cheie de acces. 

Şi-a atins buzunarul în care băgase cardul 
mamei lui Ace şi a încuviinţat, părând îndurerat. 

— De ce nu iei pur şi simplu CD-ul, ca să încarci 
patch-ul? a întrebat când l-a scos. 

Priveliştea aripii negre picurătoare m-a făcut să 
mă înfior. 

— Eu? m-am mirat. N-am habar de computere. 
Tu trebuie s-o faci. 

Fără tragere de inimă, l-a strecurat înapoi în 
buzunar. 

— Şi după? s-a interesat el. Tu eşti moartă? Eu 
te duc înăuntru? Poliţiştii? Apoi a făcut o pauză. Ai spus 
că Barnabas poate modifica amintiri. 

Am dat aprobator din cap şi, părând şi mai 
nelalocul lui, Shoe şi-a lins buzele. 

— Sa nu le modifici pe ale mele, OK? m-a rugat 
el. Vreau să-mi aduc aminte de asta. 

— OK, am căzut eu repede de acord, vrând doar 
să terminăm odată. Nu ştiam cât timp o să mă lase să 
zac acolo înainte să mă ducă la subsol. Când se va 
termina totul, pot pur şi simplu să mă întorc la morgă 
şi să mă dau jos de pe masă. O să creadă că nu le-au 
funcţionat aparatele şi că n-am fost de fapt moartă. E 
un nenorocit de miracol, am încheiat eu. 

— Vorbesc serios, a insistat Shoe cu voce tare şi 
m-am uitat la el. Nu mă face să uit. Dacă-mi iei asta... 
Ce sens mai are? 

Inima mea a bătut o data, apoi s-a liniştit. 

— OK, am spus, iar de data asta am vorbit 
serios. 

M-a privit lung, apoi a băgat iar camioneta în 


viteză. 

— Bine-ar fi să funcţioneze, a murmurat el. 

— O să funcţioneze, l-am asigurat, dar era 
destul de înspăimântător. 

Trebuia să mă asigur că inima nu începea să-mi 
bată, cum se întâmplă de obicei când eram stresată. Şi 
că nu zâmbeam şi stricam totul. Dacă mă băga într-un 
sertar la morgă, urma să fiu blocată până ce mă găsea 
Shoe. Dar nu prea aveam de ales. Dacă patch-ul nu 
era instalat până la ora şase, o să moară oameni. lar 
eu aş fi fost de vină. 

M-am lăsat neliniştită în scaun, sprijinindu-mă 
de uşă, şi m-am concentrat să ascult golul provocat de 
absenta pulsului. S-a domolit încet şi apoi s-a oprit. 
Identitate ascunsă - îndeplinit. Puls oprit - îndeplinit. 
„Amuleta”, m-am gândit, îngrijorată că cineva ar putea 
încerca să mi-o ia. 

— Stai! am rostit cu voce tare, iar camioneta s-a 
oprit brusc. Trebuie să-mi ascund amuleta, am spus 
prosteşte. 

Shoe a ridicat întrebător din sprâncene, iar eu 
am prins să mă concentrez, bucuroasă că exersasem 
asta. Am luat amuleta în mână şi m-am gândit la ea, la 
cum se simţea în strânsoarea mea, netedă şi caldă, şi 
cum era de un violet atât de profund, încât era, de 
fapt, negru. M-am uitat la ea cu ochii minţii şi am văzut 
cum intră în legătura cu divinul, cum îl filtra astfel încât 
să nu mă autodistrug când timpul îmi răsuna în 
gânduri. Rezona cu sunetul sufletului meu şi al 
universului. Părea vie. Şi dacă-i schimbam greutatea... 
lumina se curba în jurul ei. 

M-am simţit cuprinsă de căldură. Ştiam că 
funcţionase, aşa că am deschis ochii şi am dat drumul 
amuletei. Mi-a căzut înapoi pe piept, dar dispăruse. La 
naiba, ce-mi mai plăcea când puteam să fac ceva! 


— O Doamne, a devenit invizibilă, a spus Shoe, 
părând speriat. La dracu'! Chiar eşti moartă, a adăugat 
el şi tot sângele i se scursese din obraji. 

Am zâmbit şi am încercat să-l liniştesc. 

— Araţi de parcă la tine în camionetă ar fi o 
fată... moartă. Hai să mergem! 

A tras aer în piept şi s-a întors spre intrarea în 
spital. 

— O să intru în mare bucluc, a şoptit el, iar 
mâinile îi tremurau când a băgat camioneta în viteză şi 
a ambalat motorul. 

Am închis iar ochii şi m-am străduit să mă las 
moale. Îmi mai făcusem amuleta invizibilă, dar 
niciodată nu fusese atât de important ca acum. 
Jonglam cu trei mingi şi nu ştiam dacă-mi va ieşi. 
Trebuia să amuţesc amintirea inimii mele, să mă abţin 
să zvâcnesc când vor încerca să mă resusciteze şi să- 
mi ţin amuleta ascunsă. Nu ştiam dacă voi reuşi. 

Dar trebuia s-o fac. 


Uşile duble s-au închis cu un fâşăit când 
infirmierul care mă împingea pe targă spre morgă s-a 
dus să-şi ia un suc. M-am ridicat în fund într-o explozie 
de mişcare şi am împins cearşaful la o parte de parc-ar 
fi fost un şarpe. M-am uitat furioasă la tricoul meu, 


încercând şi mă acopăr cu marginile zdrenţuite. Era 
tricoul meu preferat, cel pe care-l cumpărasem pentru 
prima zi de şcoală, şi îl sfâşiasem de parc-ar fi fost luat 
de la reduceri. Şi ciorapii mei avuseseră de suferit, dar 
tricoul era cel mai deteriorat, acolo unde mă 
împunseseră, mă înţepaseră şi fusesem străbătută de 
electricitate. 

— Pui de căţei, am bombănit când mi-am trecut 
picioarele peste margine şi le-am lăsat să atârne. 

Aveam noi gauri în braţe şi mi-am scos acele pe 
care le lăsaseră în mine, apoi le-am aruncat pe targă. 
Patru tehnicieni de laborator încercaseră să-mi ia 
sânge şi nu reuşiseră pentru că nu aveam. N-o să mai 
fac niciodată pe moarta. 

Niciodată! 

Ţinându-mi tricoul sfâşiat, m-am dat jos de pe 
masă. Tălpile goale mi s-au lipit de gresia rece şi, 
uitându-mă în jos, am înjurat din nou. Pentru numele 
lui Dumnezeu - aveam o etichetă legată de degetul 
mare! Când o mai puseseră şi pe aia? 

— Unde-mi sunt pantofii? am mormăit şi am 
căutat sub targă, dar acolo nu era nimic. 

Din fericire, aveam încă amuleta la gât. Dacă ar 
fi încercat s-o ia, aş fi făcut o criza de nervi. Acum se 
vedea. În momentul în care mă acoperiseră cu 
cearşaful încetasem s-o mai ascund. Când renunţaseră 
să mă mai salveze... Nu fusese deloc plăcut. 

Prost dispusă, am străbătut încăperea slab 
luminată şi am înşfăcat un halat de laborator dintr-un 
cuier aflat în spatele biroului. Mi-am băgat braţele pe 
mâneci şi l-am încheiat că să-mi acopăr tricoul rupt şi 
ciorapii sfâşiaţi. Inima îmi bătuse o data cât timp mă 
aflasem pe masă şi făcuseră tot posibilul să mi-o facă 
din nou să bată. Nu mă simţisem niciodată atât de 
violată, dar măcar nu-mi luaseră sutienul. 


— Hei, ăia-s ai mei! am zis când mi-am găsit 
cerceii pe biroul infirmierului. 

Mi-am pus furioasă unul în ureche, apoi pe 
celălalt. Incă în picioarele goale, m-am îndreptat spre 
uşile duble. Trebuia să-l găsesc pe Shoe. Mâniata pe 
întreaga lume, am împins uşile şi am privit afară. Holul 
era pustiu. Unul dintre neoane era ars şi, undeva mai 
departe pe coridorul cu tavan jos, un altul pâlpâia. 
Mirosea a clor. Şi în cealaltă parte arăta cam la fel, dar 
la capăt erau uşile argintii ale unui lift. Pe-aici mi-era 
drumul. 

Eticheta prinsă de deget se hârşâia pe gresie şi, 
fără să încetinesc, m-am aplecat şi-am smuls-o, apoi 
am lăsat-o să cadă pe podea. Nu fusesem „moartă” 
prea mult timp şi puteam să pun pariu că Shoe era 
încă sus. 

Din spatele meu s-a auzit o voce de bărbat. 

— Doamna? V-a căzut ceva. 

Cu dinţii încleştaţi, m-am răsucit pe călcâie şi 
mi-am mijit ochii când am descoperit că era infirmierul 
care mă dusese până aici fredonând „Satisfaction”: 

. Acelaşi care îmi luase cerceii, eram sigură. 

— Ce! m-am repezit eu, ştiind prea bine că sunt 
în picioarele goale şi am părul mov: 

Ca să nu mai zic de tricoul rupt şi ciorapii 
zdrenţuiţi. Era exclus să mă dau drept doctor, dar 
puteam fi un tehnician de laborator care are o zi 
proastă. 

Pe faţa buhăită a tipului s-a citit surpriza. 

— Aăă, scuze, a zis el, înaintând mai încet spre 
mine. Am crezut că sunteţi doctor. S-a oprit în loc, s-a 
uitat la eticheta de morgă, apoi la mine, apoi la uşile 
din dreapta lui. Sticla de suc a început să-i alunece din 


3 „(1 Can't Get No) Satisfaction” este titlul unui cântec al trupei 
englezeşti de rock The Rolling Stones, lansat în 1965 (n. Tr.). 


mâna. Ah... 

Am mers furioasă înapoi, lipăind din picioarele 
goale. 

— Mersi, am zis, înşfăcând eticheta şi îndesând- 
o în buzunarul halatului. 

l-am aruncat încă o privire urâtă, apoi m-am 
întors şi-am pornit-o din nou spre liftul de la capătul 
coridorului. In spatele meu, tipul şi-a târşâit neliniştit 
picioarele. 

— Hei, ăăă... nu erai... a rostit el, apoi a şovăit, 
căzut pe gânduri. Am mai făcut trei paşi pe hol, apoi el 
a strigat: Hei! 

Nu m-am întors, dar fiecare muşchi din corp mi 
s-a încordat când am apăsat pe butonul liftului. Uşile s- 
au deschis aproape imediat, dar am încremenit locului 
când l-am văzut pe Shoe privindu-mă şocat. S-a uitat 
în spatele meu şi n-am fost deloc surprinsă când l-am 
auzit pe infirmier strigând: 

— Hei, tu! Aşteaptă! 

Shoe a făcut ochii mari când mi-a observat 
halatul şi expresia furioasă de pe chip, apoi s-a dat în 
spate şi m-a întrebat: 

— Aăă, eşti bine? 

—  Găseşte-mi o debara, în regulă? am 
murmurat, iar el a ţâşnit din lift. 

Am înlemnit când infirmierul a venit lângă mine, 
gâfâind şi pufnind. Mă săturasem. Era oribil ce le 
făceau celor morţi. Ultimul lucru pe care aveam chef 
să-l fac era să răspund întrebărilor tipului ăsta despre 
motivul pentru care umblam încoace şi-ncolo. 

— Ai vreo problemă? i-am zis şi m-am întors cu 
faţa la el. 

_ Asta a avut efectul scontat, iar el s-a oprit în 
loc. În spatele lui, Shoe găsise o mică încăpere în care 
se aflau o găleată cu roţi şi un mop. Împungându-l pe 


tip cu degetul, l-am forţat să facă un pas în spate. 

— Eşti vie... s-a bâlbâit infirmierul şi s-a uitat la 
cerceii care erau acolo unde le era locul - în urechile 
mele. 

— Nu chiar, dar tu eşti un hoţ, am zis încordată. 
la mai fă o pauză, am adăugat şi l-am împins în dulap. 

Dând nebuneşte din mâini, tipul a căzut pe 
spate. S-a împiedicat de găleată şi s-a prăbuşit, 
uitându-se în sus la mine când m-am întins şi i-am luat 
cheile prinse la centură. M-am dat la o parte din drum, 
iar Shoe a trântit uşa, aproape prinzând adidasul alb al 
tipului. 

— Cred că aia e, a zis Shoe şi a arătat spre o 
cheie pe care scria „întreţinere”, iar eu am băgat-o în 
broască şi am răsucit-o. 

— Hei! s-a auzit slab din dulap şi am expirat, 
simţindu-mă mult mai bine. 

Shoe s-a uitat la dulap şi a râs. 

— Ţi-ai făcut un nou prieten? m-a întrebat el, iar 
eu am tresărit când infirmierul a zguduit clanţa şi a 
bătut în uşă. 

Ruşinată, am simţit cum clocotesc de mânie. 

— Mi-a furat cerceii, am răspuns, bucuroasă 
totuşi că nu-i găsisem în urechile lui. 

Găseai cercei cu cranii şi oase încrucişate mai 
greu decât ai fi crezut. 

— Lasă-mă să ies! s-a auzit din dulap. 

— Mersi, i-am spus lui Shoe când ne-am întors 
la lift şi am apăsat butonul. 

— Pentru ce? 

Simţindu-mă deodată timidă, m-am uitat la 
Shoe, care-şi ţinea mâinile în buzunare şi avea cămaşa 
scoasă din pantaloni. 

— Pentru c-ai venit să mă cauţi, am explicat. 

Liftul încă nu venise şi m-a privit pieziş. 


— Voiam să mă asigur că eşti bine. Adică... erai 
moartă. 

— Încă mai sunt. 

A devenit şi mai neliniştit, lăsându-şi greutatea 
ba pe un picior, ba pe altul, aşteptând să se aprindă 
becul care arăta că liftul urca. 

— Mda, a recunoscut el, dar... eşti bine. 

Am zâmbit şi i-am tras un pumn prietenesc în 


— Doar corpul meu e mort. 

Shoe a tras adânc aer în piept şi a răsuflat 
zgomotos. 

— Ah, avem nevoie de un computer care să nu 
facă mare gălăgie. 

Din dulap s-a auzit încet: 

— La naiba, nu-s gratii. 

— E un computer în morgă, i-am propus eu, iar 
Shoe s-a uitat în lungul coridorului pustiu, ridicând 
întrebător din sprâncene. 

Ştiam exact la ce se gândea: „De ce să mergi în 
alta parte când singura persoana de aici era încuiată 
într-un dulap?” 

— Mie-mi sună bine, a spus Shoe şi am pornit-o 
spre uşile duble, iar pantofii îi scârţâiau pe gresie, în 
vreme ce tălpile mele goale nu scoteau niciun sunet. 
Dacă virusul e în calculator, atunci mă pot conecta de- 
aici la server şi să încarc patch-ul. 

Am zâmbit şi mai larg. O să funcţioneze. În 
sfârşit, ceva mergea cum trebuia. 

— Hei? a strigat infirmierul, părând înnebunit. E 
cineva acolo? Alo? 

Shoe s-a uitat în jos când am intrat în morgă. 

— De ce ti-au scos pantofii? a întrebat el şi am 
devenit deodată conştientă de faptul că aveam tricoul 
rupt pe sub halat. 


— Trebuie să-ţi prindă eticheta undeva, am 
răspuns, apoi m-am oprit şi m-am întrebat dacă nu 
cumva adidaşii mei erau într-unul dintre dulapurile 
lipite de perete. 

Nu eram cine ştie ce expertă în morgi, dar asta 
era mai drăguță decât cea în care mă trezisem moartă 
prima dată. 

Era doar targa pe care venisem eu şi am 
presupus că era zona de aşteptare, unde ţineau 
cadavrele până ce li se aloca... un spatiu de stocare 
permanent. Asta se afla probabil în încăperea de 
dincolo de uşile pe care era desenat semnul de 
„Pericol biologic”. N-aveam de gând să mă duc să mă 
uit. Eram bucuroasă că mă lăsaseră acolo şi plecaseră 
înainte să mă bage într-un sertar rece. Nu fusesem 
deloc nerăbdătoare să fiu nevoită să ciocănesc ca să 
fiu lăsată afară. 

— Tipul ăsta e un nespălat, a comentat Shoe, 
îndreptându-se spre biroul plin de zgârieturi. A împins 
cu un singur deget resturile de carne de pui de la cină 
pe tăblia tocită din lemn fals şi s-a aşezat pe scaunul 
cu rotile. Uite, a mânjit tastatura cu grăsime, a 
adăugat dezgustat Shoe. 

Mi-am luat dosarul. „Identitate necunoscută.” 
Mda, asta eram eu. „Cauza morţii: neidentificată.” 
Bleah, mi se pregătea o autopsie. Am început să îndes 
conţinutul dosarului, foaie după foaie, într-un tocător 
de hârtie, simţindu-mă mai bine pe măsura ce 
documentele dispăreau. 

— Îţi poţi imagina cum e să mănânci aici? am 
întrebat. E pur şi simplu scârbos. 

„Aproape că şi cum te-ai trezi la morgă în 
picioarele goale.” 

Cu un gest teatral, Shoe a preluat controlul 
asupra computerului şi şi-a tras scaunul mai aproape, 


tastând o adresă în fereastră ca să facă să apară un 
ecran negru, ce părea serios. l-am urmărit 
îndemânarea şi mi-am tras singură un şut în minte 
pentru că nu-mi dădusem seama că nu fusese el prima 
dată când mă proiectasem în viitor. Shoe se pricepea 
la asta. „E chiar foarte bun”, am sperat eu pe când 
terminam de distrus dosarul şi m-am dus în spatele lui, 
că să-l vad când lucrează. 

— la să vedem ce-avem aici... a rostit încet, 
nebăgând de seamă unde se afla, căci descoperise 
ceva cunoscut într-un decor nou. A mai apăsat câteva 
taste şi căutarea a început. Mda, a adăugat el când 
ceva a apărut imediat pe ecran: o mică pasăre neagră 
alături de un şir lipsit de sens de litere şi cifre care 
pentru mine nu însemnau nimic. 

Pasare neagră. Ca desenul picurător care era 
semnul distinctiv al lui Ace. Nu mai văzusem de două 
zile o aripă neagră adevărată, dar păreau că se afla 
pretutindeni. 

— Uite-o, a zis el, uitându-se victorios la mine. 
Putem să rezolvam de aici. Am nevoie doar să cercetez 
puţin ca să mă asigur că nu e o comunicare bilaterală, 
apoi descarc patch-ul. 

Era entuziasmat. Inima mea a bătut o dată şi 
am zâmbit. 

— Cât va dura? am întrebat şi am împins puiul 
unsuros în coşul de gunoi, apoi m-am aşezat pe birou. 

Infirmierul era foarte aproape de lift. Dacă 
striga în continuare, cineva avea să-l audă în cele din 
urmă. 

Shoe a ridicat netulburat din umeri. 

— Câteva minute. 

M-am simţit uşurată. Şi am răsuflat după ce, 
probabil, inspirasem cu vreo cinci minute în urmă. 

— Grozav, am zis, nespus de fericită. Shoe, eşti 


fantastic. Eu nu m-aş fi descurcat. 

— Ei, pai eu asta fac, a spus el, simțindu-se 
puţin aiurea, dar apoi a clipit spre mine. Ce s-a 
întâmplat cu tricoul tău? 

Mi-am dus repede mâinile la halat, ca să mă 
asigur că eram acoperită. Aşa era, dar m-am dat jos de 
pe birou, ţinând mai strâns halatul în jurul meu. 

— Aăă, am fost moartă, am răspuns şi m-am 
îmbujorat. Mi l-au rupt când au încercat să-mi facă 
inima să bata. 

— Îmi pare rău, a rostit el şi părea să vorbească 
serios. 

S-a întors iar spre tastatură şi a început să 
tasteze. 

— Era tricoul meu preferat, am adăugat, 
întrebându-mă cum aveam să-l ascund de tata şi la fel 
şi ciorapii sfâşiaţi. Oh, minunat, tata! La naiba, 
promisesem că o s-o sun şi pe mama. 

Zgomotul liftului auzindu-se în depărtare ne-a 
făcut să ne ridicăm capetele. Nu era de bine. Poate 
găsiseră pe altcineva care era dispus să încerce să-mi 
ia sânge. 

— Fă-ţi treaba, i-am spus şi m-am îndreptat 
spre uşă. Indiferent ce-ar fi, nu te opri. O să-l ţin eu 
afară. 

Dar când am întins mâna să împing partea din 
stânga a uşii, Nakita a dat buzna înăuntru prin partea 
dreaptă. 

M-am împleticit şocată în spate. 

Era din nou îmbrăcată în alb - blugii de firmă şi 
maioul roşu pe care i le dădusem erau acum înlocuite 
de nişte pantaloni albi şi o cămaşă albă şi mulată care 
îi cuprindea formele. 

Amuleta ei lucea într-un violet profund; avea 
sabia în mână. Tinea picioarele depărtate, încălţate cu 


cizmuliţe cu auriu pe margini, înfipte pe gresia 
decolorată. Asta purta în după-amiaza în care 
încercase să mă omoare. Evident, ceva era în 
neregulă. 

— Nakita! am exclamat, apoi m-am înfiorat 
când ceva s-a strecurat peste aura mea că s-o 
ascundă. 

Stând la computer, Shoe a expirat şi a reînceput 
să tasteze. 

— Am avut încredere în tine! a zis Nakita, 
tremurând dinaintea mea şi având ochii întunecaţi. 

M-am holbat uimită la ea până ce mi-am 
amintit. Ace. Primise un înger păzitor. „La naiba!” 

— Paul ne-a urmărit de la şcoală, am trântit-o 
eu, trăgându-mă în spate pe măsura ce ea înainta spre 
mine cu paşi rigizi. Nu ştiam că e acolo! Când mi-am 
dat seama ce făcea, era deja prea târziu. Nakita, nu i- 
am spus că era vorba de Ace. El m-a urmărit! aproape 
c-am strigat eu şi, când m-am lovit cu fundul de targa 
pe rotile din spatele meu, am ţipat. 

Mi-am amintit cum ea îl omorâse pe 
predecesorul meu chiar în faţa ochilor mei şi m-am 
uitat la amuleta ei. Parc-ar fi aruncat cioburi negre de 
lumină în umbrele din încăpere. 

Nakita se oprise şi mă ascultase, dar încă 
strângea puternic în mână sabia. Aş fi zis că voia să 
mă creadă, dar se temea. 

— Serafimii au avut dreptate, am stăruit eu. 
Dacă aş fi stat de vorba cu Ace, nu s-ar fi schimbat 
nimic. Dar Shoe încă îi mai poate salva pe cei pe care 
urma să-i omoare Ace. 

Nakita şi-a coborât puţin sabia. Pe obraji îi 
apăruseră pete roşii şi m-am prins cu ambele mâini de 
masa pe rotile din spatele meu. 

— Nu-mi pasă de oamenii care o să moară, a 


spus ea, făcându-l pe Shoe să se întrerupă din tastat. 
Nu e treaba mea să-i salvez! Sufletele lor sunt 
frumoase, iar serafimii se vor bucura. Pe mine mă 
îngrijorează sufletele rănite. Îmi pasă de cei răniţi, 
Madison, nu de cei care sunt bine. 

Am deschis gura, rostind un „oh” mut, căci 
înţelesesem. Era un spintecător al întunericului. Omora 
oameni ca să salveze suflete. Credea că ceea ce încerc 
eu să fac e prostesc. Şi totuşi, stătea acolo, apărându- 
mi sufletul pentru ca Ron şi nu-l detecteze în timp ce 
ea încerca să înţeleagă. 

— Sarcina mea era să-i iau sufletul lui Ace 
înainte să şi-l întineze astfel încât să nu mai poată fi 
izbăvit, a spus ea şi nu mi-am putut da seama ce 
simţea. Sufletul lui depindea de mine şi l-am 
dezamăgit îngrozitor, pentru că m-am încrezut în tine. 
Ai făcut o înţelegere cu acolitul cronometromului 
luminii. l-ai permis să-i aloce un înger păzitor lui Ace, 
ca eu să nu-i pot omori trupul. Recunoaşte! 

Shoe se holba la noi. Degetele nu i se mai 
mişcau şi m-a cuprins tăcerea. 

— Continuă-ţi treaba, Shoe, l-am îmboldit, fără 
să-mi desprind privirea de Nakita. Nu i l-am oferit pe 
Ace, i-am explicat ei, iar Nakita a devenit şi mai 
agitată, un înger confuz, înarmat cu o sabie. Paul i-a 
alocat îngerul păzitor lui Ace înainte să-mi dau măcar 
seama că se afla acolo. Nu tu ai eşuat. Ci eu. îmi pare 
rău, dar nu te-am trădat! Nu intenţionat. 

Nakita şi-a pipăit amuleta, iar în ochi i se citea 
nedumerirea. Din cauza mea, aripile negre îi 
mâncaseră amintirile. Nu pe toate, ci suficiente încât 
să simtă atingerea morții. Ţipetele ei atunci când îşi 
dăduse seama că există un sfârşit fuseseră 
îngrozitoare. Ea era singurul înger care înţelegea ce 
înseamnă să te temi de moarte. Ea era singura care 


înţelegea amărăciunea pierderii. Şi tot n-o puteam face 
să priceapă de ce-mi doream să pun capăt 
spintecărilor precoce. 

— Am fost în camera lui Shoe. Am vorbit cu Ace, 
a spus ea. Mi-a povestit că ai făcut un târg cu viitorul 
cronometror al luminii. A râs de mine. Ai minţit! Exact 
cum a făcut şi Kairos! 

— N-am minţit, am corectat-o repede, întinzând 
mâna ca s-o ating, dar renunțând. Am uitat de Paul şi, 
din cauza asta, Ace a primit un înger. Îmi pare tare, 
tare rău, Nakita. Am greşit. Am făcut un târg cu Paul, 
dar ca să-l împiedic pe Ace să se bage câtă vreme 
Shoe instala patch-ul pentru virus. Am fost atât de 
furioasă pe Paul, că-mi venea să-l spintec chiar eu. Dar 
telul meu n-a fost niciodată să-l împiedic pe Ace să 
capete un înger. Ci să-i arat ce consecinţe aveau 
alegerile lui şi să-l determin să se schimbe, astfel încât 
viaţa lui să capete sens. Incă mai pot face asta. Ştiu că 
e împotriva naturii tale, dar am crezut că ai înţeles. 
Sau măcar că te străduieşti s-o faci. Am crezut că mă 
ajuţi. 

Furia îi devenise şovăitoare şi, părând confuză, 
şi-a coborât privirea. 

— Ace n-o să se schimbe, a spus. Chiar tu ai zis 
asta. lar acum sufletul lui e pierdut cu adevărat. 

Am făcut un pas în faţă şi am atins-o pe umăr, 
retrăgându-mă când şi-a ridicat capul. Avea lacrimi în 
ochi şi şi le-a şters, părând şocată de însuşi faptul că 
plângea. 

— Încă nu s-a terminat. 

„Cum o să schimb un mileniu de credinţe, dacă 
nu pot convinge nici măcar un spintecător care-şi 
doreşte să înţeleagă, dar nu poate?”, m-am întrebat 
eu. 

— Pot să repar situaţia, am continuat, iar ea s-a 


uitat la mine de parcă se mira de ce mă mai oboseam. 
Dacă nu facem ceva, Shoe o să fie învinuit pentru 
alegerile lui Ace. Dar dacă Ace va fi nevoit să suporte 
consecinţele, poate că-şi va schimba soarta. 

„Soarta”, mi-am spus, gustând cuvântul în 
minte, în vreme ce mi se dizolva pe limbă. Il uram, dar 
îi atrăsesem atenţia Nakitei. Ştia ce e aia soartă. 

— Crezi? m-a întrebat ea, iar umerii i s-au 
relaxat, în vreme ce speranţa i-a şters urmele de furie 
de pe faţă. 

— Sper, am răspuns eu, căci voiam să mă fac 
bine înţeleasă. 

Nakita s-a încruntat la Shoe, de parca l-ar fi 
văzut pentru prima oară, iar el ba tasta, ba se oprea, 
mormăind ceva spre computer. Nakitei îi era greu să 
se schimbe, dar încercase s-o facă pentru mine, 
cronometrorul ei, cea care-i zdruncinase crezul perfect. 
Sabia i-a dispărut. 

— Atunci probabil că n-ar fi trebuit să-l lovesc 
pe Paul, a spus ea şi şi-a muşcat nevinovată buza de 
jos. Mi-a observat picioarele goale şi a clipit. Unde-ţi 
sunt pantofii? 

Ce era mai rău părea că trecuse şi m-am 
desprins de targă. 

— Nu ştiu. Barnabas şi Grace sunt OK? am 
întrebat. 

Nakita cerceta morga din priviri, evident fără să 
fie îngrijorată. 

— Vin, a răspuns ea şi s-a îndreptat spre rândul 
de dulapuri, trecându-şi degetele peste ele de parca ar 
fi căutat ceva. După ce-ai plecat, Ron a vorbit cu Paul 
prin intermediul amuletei lui. Imediat ce-a aflat că Ace 
şi-a primit îngerul păzitor, Ron a râs, a spus nişte 
lucruri neplăcute şi a plecat. Grace şi Barnabas l-au 
urmat, ca să se asigure că nu voia să te caute, având 


în vedere că aura ta se observa de departe şi-n Ceruri, 
şi pe pământ. Am fost acasă la Shoe ca să verific chiar 
eu asta. Apoi am venit încoace. 

Nakita a răsucit şi a tras de mânerul unui dulap, 
iar acesta s-a deschis, cu uşa îndoita din balamale. 

— Îmi pare rău, a zis ea, băgând mâna înăuntru 
şi scoţându-mi adidaşii şi şosetele. Ar fi trebuit să am 
încredere în tine. Nu înţeleg ce încerci să faci. Poate 
dacă pricep motivul... 

Fără să i se audă paşii, a traversat camera şi 
mi-a dat adidaşii galbeni. 

— E-n regula, am spus când i-am acceptat. Nici 
eu nu ştiu mereu ce fac. Fac doar ceea ce mi se pare 
corect. 

Nakita a zâmbit slab. 

— Probabil că n-ar fi trebuit să-i dau una lui Paul 
de să-l las lat - chiar dacă şi asta părea corect. 
Amuleta lui e puternică, dar nu e cea a unui 
cronometror. 

Nu doar că-l pocnise, dar îl şi lăsase lat? M-am 
sprijinit de targă şi mi-am ridicat privirea în timp ce-mi 
puneam şosetele, ţopăind într-un picior când targa a 
început să se mişte. 

— Nakita... spune-mi, te rog, că glumeşti. Era 
acolo ca să-l împiedice pe Ace să plece. 

Nakita a tresărit şi a tras aer în piept, dând să 
răspundă, dar apoi s-a oprit şi s-a răsucit spre coridor 
când uşile duble s-au dat de perete. Era Ace şi nu era 
deloc încântat. 

„La naiba, poate să meargă mai rău de-atât?” 

— Ace! am strigat, aproape intrând în panică, 
încălţată cu o şosetă şi cu cealaltă atârnându-mi de-un 
deget. 

— Dă-te de la calculator, Shoe, i-a cerut el. 

Tricoul negru nu lăsa să se vadă sângele care-i 


picurase din nas, dar îi simţeam mirosul ca pe o 
avertizare şi aproape că vedeam cum emană o 
strălucire roşie. „E aura lui? Încep, în sfârşit, să vad 
aure?” 

— După cum am zis, probabil că n-ar fi trebuit 
să-l pocnesc pe Paul, a recunoscut Nakita. 

Shoe nu şi-a ridicat privirea şi a continuat să 
tasteze furios. 

— Du-te dracului, a murmurat el, încrezându-se 
că-l vom ţine pe Ace departe de el. N-am de gând să 
fiu învinovăţit pentru asta. 

Evident, Ace s-a năpustit asupra lui Shoe, iar 
Nakita a ţâşnit înainte. 

— Înapoi... l-a ameninţat ea, dar gestul ei de a- 
şi trage sabia a devenit ezitant când o sfera 
strălucitoare de lumină a intrat bâzâind după el. 

Era îngerul lui păzitor şi ştiam din experienţă că 
sarcina lor era să facă lucrurile să meargă prost. Cu cât 
Nakita încerca mai mult să-i facă rău, cu atât lucrurile 
se stricau mal tare. Poate că îngerul nu credea în 
salvarea lui Ace, dar avea s-o facă. 

— Continuă-ţi treaba, Shoe! am strigat, 
aplecându-mă că să fiu între ei şi ridicând braţele în 
semn de împăcare când îngerul lui păzitor a bâzâit un 
avertisment. Ace însă nu m-a văzut decât pe mine, 
arătând de parcă îl imploram să fie băiat bun. „Dacă 
m-aş putea înţelege cu îngerul ăsta aşa cum o fac cu 
Grace...”, mi-am zis eu. 

Enervată, m-am uitat la Nakita şi am adoptat o 
poziţie de arte marţiale, având doar un picior încălţat 
cu şosetă. 

— Nu doar că l-ai lăsat să scape, dar i-ai mai şi 
permis să te urmărească? i-am spus Nakitei. 

— Nu chiar, a răspuns ea, apoi a bătut din picior 
spre Ace, că să-l facă să se dea puţin în spate. Mda, 


poate, a adăugat ea. Când l-am lovit pe Paul, Ace s-a 
trezit. Ştiam că mă urmăreşte, dar n-am crezut că are 
vreo importanţă. Madison, îmi pare rău. Am crezut că 
eşuaserăm! 

Ace a început să se mişte şi toţi trei ne-am 
schimbat poziţia ca să fim lângă el: eu, Nakita şi 
îngerul păzitor. 

— Shoe, eşti penibil, a comentat Ace, iar eu m- 
am întrebat de ce şchiopătă. Te apără nişte fete? Dă-te 
de la calculator sau îţi trag o mamă de bătaie. 

Mda, de parcă asta avea cum să se întâmple. 

— Nu te opri, Shoe! l-am încurajat eu. Ace a mai 
făcut un pas înainte, cu pumnii încleştaţi, iar Nakita şi- 
a scos sabia. Mă simţeam ameţită. Totul îmi scăpa de 
sub control. 

— Nebuno ce eşti! a strigat Ace, ştiind că are un 
înger păzitor, dar nefiind încă pregătit să se încreadă în 
el. Nu mi-e frica de tine! 

— Vino mai aproape, l-a încurajat ea, iar părul îi 
încadra faţa şi o făcea să pară şi mai primejdioasă. 

Shoe tasta întruna. Apoi s-a oprit şi, când a 
şoptit „Da!”, am auzit cum este ejectat CD-ul. „O să 
reuşim! Chiar o şi reuşim!”, mi-am zis, cuprinsă de 
încântare. 

Dar şi Ace l-a auzit pe Shoe şi a scrâşnit din 
dinţi, iar pe chip i-a apărut o expresie sălbatică. Şi, 
deodată, stând între Ace şi Shoe, am simţit cum sunt 
secată de energie. 

O urmă subţire de albastru s-a răsucit dinspre 
luminile de deasupra şi s-a adunat pe podeaua morgii. 

„Nu acum!” 

M-am tras înspăimântată în spate şi mi-am pus 
o mână pe burtă, de parcă astfel aş fi putut şi mă 
înfrânez. Nakita s-a întors spre mine şi am intrat în 
panică atunci când luminile au umplut întreaga 


încăpere cu o ceaţă albastră care se scurgea din 
accesorii şi ne inunda. Aveam să mă proiectez în viitor. 
Ace luase o hotărâre, iar viitorul lui se schimba. 

Nu de asta aveam nevoie! 

— Madison? m-a strigat Nakita, dar vocea ei 
părea subţire, ca şi cum ar fi venit de la mare 
depărtare. 

M-am uitat ameţită la ea. Îi puteam vedea 
aripile pe spate existând o clipă în viitor şi, prin 
urmare, invizibile pentru oricine altcineva, poate cu 
excepţia îngerului păzitor care plutea deasupra 
noastră. Ochii îi erau argintii. Nakita era aproape prea 
frumoasă că s-o poţi privi şi am avut nevoie de mai 
multe încercări ca să reuşesc să şoptesc: 

— O să mă proiectez în viitor, Nakita. Nu-mi da 
drumul! 

Tulburată, şi-a scăpat sabia şi, profitând de 
ocazie, Ace s-a mişcat. 

— Nu! am tipat, dar m-am prăbuşit când lumea 
s-a întors pe dos. 

Nakita s-a năpustit spre mine şi m-a prins în 
braţe chiar înainte să cad pe podea. Shoe striga, dar 
eu aveam capul întors spre tavan. Şi când albastrul s-a 
intensificat, tavanul, pereţii şi tot restul s-au topit... iar 
frumuseţea stelelor m-a izbit. 

Am icnit, iar durerea unei frumuseți aşa de 
copleşitoare m-a ars precum focul. În suflet mi-au 
explodat sunete care nu mai fuseseră auzite niciodată. 
Lacrimile mi-au umplut ochii şi m-am cutremurat în 
braţele Nakitei. 

— Doare... am gemut eu, iar ea mi-a întors 
chipul spre alei. 

Frumuseţea teribilă a Cerurilor a fost înlocuită 
de cea tragică a unui înger pe care-l vătămasem - 
Nakita, pe care-o învăţasem ce înseamnă frica. Eu îi 


făcusem asta. Eu. Dar serafimii avuseseră dreptate: 
frica era un dar şi o îmbogăţea, chiar dacă o rănea. 

— Închide ochii, mi-a şoptit înspăimântată 
Nakita, iar eu mi-am îngropat faţa în pieptul ei, 
hohotind. 

Era prea mult. Eram muritoare şi mă omora să 
vad divinul. Cum reuşea Ron să facă asta? 

Zgomotele unei lupte m-au smuls de unde mă 
aflam şi am simţit cum conştiinţa îmi pluteşte în 
cameră în vreme ce iluzia corpului meu a început şi 
devină neclară. Şi apoi...eram Ace şi-i simţeam furia şi 
frica. Şi tot restul. 

„Te urăsc”, am gândit odată cu el, incapabilă să 
mă separ de el. 

Cu un strigat puternic, şi-a avântat pumnul spre 
Shoe, care se ridica de pe scaun. Am ţipat când 
pumnul lui l-a atins şi durerea i-a străbătut braţul. 
Scuturându-ne braţul care pulsa, am urmărit satisfacția 
lui Ace când Shoe s-a prăvălit înapoi pe scaun şi a 
căzut de pe el, cu mâna la falcă. 

„Nu!”, am ţipat în mintea lui Ace când a apăsat 
butonul „Delete” şi a smuls conexiunea din perete. 
Habar n-aveam dacă avusese suficient timp să îi 
încarce complet şi, în vreme ce încercam să preiau 
controlul asupra unui viitor care încă nu avusese loc, 
Ace a luat tastatura şi a trântit-o în capul lui Shoe când 
acesta a încercat să se ridice. 

— Ridică-te! l-am auzit pe Ace spunând cu furie 
atât în urechile noastre, cât şi în mintea noastră. O să 
te omor! 

Îmi venea să vomit, dar eram captivă; încercam 
să schimb lucruri, dar nici măcar nu mă puteam face 
auzită. Era un adevărat coşmar. Şi deasupra plutea 
îngerul păzitor al lui Ace, plângând pentru el şi pentru 
mine - un nor strălucitor şi argintiu coborând dinspre 


ea şi transformând albastrul în argintiu până ce 
atingea aura lui Ace şi era respins. 

Shoe şi-a ridicat privirea. 

— Vino-ţi în fire, Ace, a spus el, împleticindu-se 
când s-a pus pe picioare dinaintea lui. E vorba de 
oameni în carne şi oase. Ce naiba-i în neregulă cu tine? 

— În neregulă cu mine? a strigat Ace. 

„Ace, opreşte-te!”, am ţipat eu, neauzită, dar, 
de parcă ar fi fost un răspuns, un val şi mai puternic de 
albastru mi-a invadat conştiinţa. Ameţeala mă făcea să 
mă agăţ de orice, iar amintirile şi viziunile treceau pe 
lângă mine că un vârtej. Mă afundam şi mai mult în 
viitor, iar mintea mea se revolta. Provocându-mi o 
senzaţie de greață şi sunând că o monedă ce se 
învârte şi e pe cale să se oprească, albastrul 
dimprejurul meu s-a schimbat şi s-a răsucit până ce a 
devenit un albastru profund şi ferm. 

Ma aflam încă în morgă, în interiorul lui Ace. 
Venise poliţia, iar tipul pe care-l încuiasem în debara 
stătea lângă dulapuri, părând tulburat. Shoe stătea pe 
jos, cu capul plecat şi avea cătuşe la mâini. lar eu mă 
simţeam al naibii de bine, chiar dacă eram cumplit de 
disperată. Trebuia să ies. Eram prinsă în capul lui Ace - 
simţeam satisfacția lui amestecându-se cu durerea 
mea, iar asta mă făcea să-mi pierd minţile. 

— Şi când am aflat ce făcea, m-am auzit 
spunând, crezându-mă al naibii de deştept pentru că 
ticluisem planul ăsta, l-am urmărit de la şcoală până la 
spital. S-a strecurat înăuntru, l-a închis pe tip în dulap 
şi a introdus virusul în computerul morgii. Aşa-i că-i 
complet nebuneşte? Să încerci să omori oameni, de pe 
calculatorul unei morgi? 

Poliţiştii dădeau aprobator din cap şi cel care-l 
ţinea pe Shoe de umăr i-a aruncat o privire dezgustată. 

„E o minciună!”, m-am gândit, fără să simt nicio 


tresărire în conştiinţa lui Ace. 

— Eu i-am zis să n-o facă, a minţit Ace, iar Shoe 
a strâns din dinţi, refuzând să declare ceva. Noroc că 
aveam patch-ul. L-am instalat şi atunci m-a lovit! Mi-a 
spart tastatura în cap. E nebun, va spun eu. Dus cu 
sorcova! A făcut acelaşi lucru şi la şcoala. Ar fi putut 
omori pe cineva! 

Poliţiştii s-au întors spre infirmier. 

— Aşa s-a întâmplat? l-au întrebat ei, iar 
bărbatul zguduit şi-a ridicat privirea goala de orice 
expresie. 

— Nu-mi amintesc, a răspuns el şi mi-am dat 
seama că la fel arăta şi tata mult prea des. 

Îşi amintea ceva, dar bunul-simţ îi spunea că 
era imposibil. Spintecătorii mei veniseră şi plecaseră, 
lăsând în urmă vieţi ratate. 

„Minte!”, am strigat în mintea lui Ace, iar 
îngerul păzitor care plângea într-un colţ şi-a ridicat 
privirea. Apoi am şuierat în gândurile lui Ace: „Eşti un 
mincinos. Un mincinos dezgustător. Ar fi trebuit s-o las 
pe Nakita şi te spintece.” Era atât de nedrept! Păruse 
că patch-ul fusese instalat, dar cumva, încercând să 
îndrept lucrurile, îl pusesem pe Ace în poziţia perfectă 
de a face cât mai mult rău credibilităţii lui Shoe şi de a 
şi-o asigura pe a lui. Mai ales fiindcă nimeni nu părea 
să-şi amintească faptul că mă aflasem şi eu acolo. 
Poate cu excepţia îngerului păzitor. 

Mi-am adunat puterile ca şi încerc să schimb un 
viitor care încă nu avusese loc, dar nuanţa albastră 
care acoperea totul a părut să şovăie. Preţ de o clipă, 
totul a revenit la normal - culori, sunete, totul. În acea 
secundă de claritate, Shoe s-a uitat la Ace, dar cred că 
m-a văzut de fapt pe mine, căci a părut tulburat şi 
trădat. Şi apoi... lumea a lucit în roşu. 

Cu o smucitură suficient de puternică încât să 


mă facă şi gem, am simţit cum mă smulg din țesătura 
timpului. Am icnit şi am tras aer în pieptul care era în 
întregime al meu. Nu îmi bătea nimic în piept. Nici nu 
îmi curgea sânge prin vene - iar Nakita mă strângea 
atât de tare, că mă durea. 

— M-am întors, am şoptit eu, iar mâinile i-au 
zvâcnit. 

— Madison! a exclamat ea, iar eu mi-am ridicat 
privirea şi mi-am zărit frica reflectată în ochii ei 
argintii. 

Dar amintirea privirii hăituite a lui Shoe nu îmi 
ieşea din minte. 

O izbitură mi-a distras atenţia de la ea şi mi-am 
dat seama că totul durase doar o clipă. Shoe se ridica 
de pe jos, ameţit, dar hotărât, punându-şi mâna la 
falcă. Mai văzusem asta o data. O trăisem. 

— Ridică-te! îi striga Ace. O să te omor! 

— Madison? a spus Nakita, ajutându-mă să mă 
pun pe picioare. Eşti bine? N-am mai văzut pe nimeni 
proiectându-se în viitor. 

— O să fiu în regulă. 

Împleticindu-mă, am dat să m-apuc de ceva ca 
să mă stabilizez şi m-am agăţat de targa pe rotile. A 
fost o alegere proastă şi m-am clătinat până ce m-a 
prins Nakita. 

— Mă cam stoarce de energie, am completat 
eu. 

La naiba, abia puteam să stau în picioare. 

— Vino-ţi în fire, Ace, a spus Shoe, împleticindu- 
se când s-a ridicat. E vorba de oameni în carne şi oase. 
Ce naiba-i în neregulă cu tine? 

— În neregulă cu mine? a strigat Ace şi m-am 
uitat spre îngerul de deasupra noastră., acolo unde-mi 
aminteam că-l văzusem. 

Plângea, în vreme ce totul se desfăşura din nou. 


Ştiam că văzuse tot ceea ce văzusem şi eu când mă 
proiectasem în viitor. Se scăldase în divin şi putea să 
trăiască deodată atât trecutul, cât şi viitorul. Şi era 
înlănţuită. Nu de propria voinţă, ci de cea a lui Ron. 

Înghiţind în sec, mi-am lăsat greutatea pe 
Nakita. 

— Ştii ce se va întâmpla, i-am spus îngerului, iar 
acesta s-a întors surprins spre mine. N-am vrut 
niciodată să-i pun capăt vieţii şi n-am de gând s-o fac 
acum. Soarta sau liber-arbitru. Pot fi acelaşi lucru. Din 
postura de cronometror al întunericului, îţi cer să 
procedezi în consecinţă - fără să încalci limitele 
impuse de însărcinarea ta anterioară. 

Ace smulsese cablul din perete şi, când Shoe a 
încercat să-l oprească să rupă CD-ul în două, Ace l-a 
împins în peretele din spatele biroului, apoi i-a tras un 
pumn în burtă. Expirând dureros, Shoe a alunecat, 
dispărând în spatele biroului. 

Şi deşi nu puteam să văd dincolo de strălucirea 
care-l înconjura pe îngerul păzitor, ştiam că-mi zâmbea 
şi mă scalda în primul sentiment de linişte de când 
stătusem pe o insulă grecească aflată în cealaltă parte 
a lumii şi fusesem de acord să încerc să schimb lumea. 

— Ăsta e prezentul? m-a întrebat 
îngerul,adăugând derutat: uneori, nu pot să-mi dau 
seama. 

Am încuviinţat şi ea a ţâşnit mai aproape, iar 
licărirea ei părea să-mi încălzească faţa. 

— Îmi place de tine, a clopoţit ea, iar vorbele ei 
m-au străbătut în valuri. Îţi foloseşti dragostea ca să 
vezi lumea. Asta îngreunează totul, dar dacă ar fi uşor, 
atunci oricine ar putea s-o facă. 

Habar n-aveam despre ce vorbea, dar am 
urmărit-o cum zboară în mijlocul certei şi a mutat puţin 
cablul de la telefon. De parcă ar fi fost coregrafiat pe 


muzică, Ace a făcut un pas înapoi şi s-a împiedicat de 
el. A căzut grămadă, strigând surprins. 

Shoe n-avea nevoie de mai mult. S-a ridicat din 
spatele biroului, şi-a dat părul la o parte din ochi, iar 
sângele care i se prelingea din obraz i-a mânjit faţa şi 
mâinile. Ţipând furios, s-a năpustit asupra lui Ace şi au 
alunecat amândoi pe podeaua placată cu gresie, iar 
Ace s-a izbit cu capul de ea. 

Am simţit cum lumea sughite când soarta s-a 
schimbat şi am luat o gură de aer, când mi s-a părut că 
am nevoie de ea. 

— Asta nu-i un joc, Ace! a strigat Shoe 
nebăgându-ne în seama pe mine şi pe Nakita. Sunt 
oameni în carne şi oase, care au familii şi copii! 

— Şi de ce mi-ar păsa? a mormăit Ace, iar Shoe 
s-a tras puţin înapoi şi l-a lovit de două ori, prima dată 
în burtă, ca să-i taie răsuflarea lui Ace, apoi, cu pumnul 
stâng, în falcă. 

Ace a gemut de durere, apoi a rămas nemişcat. 

— Pentru că răneşti oameni ca să te simţi tu 
bine, a răspuns Shoe, ridicându-se nesigur în picioare 
şi ducându-se la calculator. 

Deasupra lor, îngerul a izbucnit în urale, iar 
lacrimile ei l-au scăldat şi pe Ace, şi pe Shoe. Ceva se 
schimbase. Speram doar că înspre bine. 

Sprijinindu-se de birou, Shoe a conectat iar 
tastatura şi a apăsat câteva taste înainte să se 
răsucească spre mine şi să afişeze un zâmbet obosit. 

— E acolo, a spus el, apoi ceva mai tare, spre 
Ace: e acolo, morman de rahat ce eşti! N-am de gând 
să fiu învinuit pentru asta! Nici pe departe! 

M-am holbat năucită la Shoe, întrebându-mă 
dacă vom trăi cu toţii un alt viitor sau dacă Ace avea 
să răstoarne iar situaţia. 

„Dumnezeu să mă ajute! Asta o să fie viaţa 


mea?” 

Ace şi-a mişcat braţul, băgându-şi-l sub el de 
parca ar fi dat să se ridice. Nakita s-a îndreptat spre el 
şi l-a calcat pe spate, făcându-l să se lipească iar de 
podea şi să geamă. 

M-am uitat la îngerul lui păzitor, care răspândea 
acum o lumină strălucitoare şi ceţoasă. 

— Nu încearcă nimeni să-l omoare, a clopoţit ea 
vesel, apoi a ţâşnit spre tavan când uşile morgii s-au 
deschis şi a intrat Barnabas. 

Grace era alături de el şi am privit cu gura 
căscată de uimire cum cei doi îngeri păzitori au plonjat 
şi au plutit încoace şi încolo, într-un fel de salut ciudat. 

— E reparat? Ce s-a întâmplat? a întrebat 
Barnabas, uitându-se la Nakita, care stătea acum pe 
Ace şi-şi verifica oja de pe unghii. 

Shoe răsufla greoi pe scaunul cu rotile şi-şi 
tampona obrazul cu un şerveţel. 

Nakita a ridicat din umeri, părând aproape 
dezamăgită că nu-l omorâserăm pur şi simplu. 

— Madison trebuie şi facă totul în modul cel mai 
complicat. 

Şoseta mea era în celălalt capăt al încăperii şi, 
expirând, m-am dus s-o iau, apoi m-am aşezat pe 
gresia rece ca şi mi-o pun. În gândurile mele nu răsuna 
nici măcar şoapta unei bătăi de inimă şi, după ce le 
simţisem pe cele ale lui Ace, îmi era dor de asta. Mai 
rău, eram obosită. Mă simţeam ireală şi subţire, de 
parcă o parte din mine ar fi fost încă pierdută undeva 
între clipa prezentă şi cea imediat următoare. 

— Te-ai proiectat iar în viitor, a spus Barnabas, 
apropiindu-se de mine şi oprindu-se apoi nedumerit la 
picioarele mele. 

Îmi pusesem şoseta şi i-am făcut semn spre 
adidaşii mei, care erau încă pe targă. 


— A fost groaznic, a recunoscut Nakita, în 
vreme ce Barnabas îmi aducea încălţările. Parcă nici 
nu s-ar fi aflat aici. 

— Nu mă simt prea bine, am spus, iar mâinile 
îmi tremurau în timp ce mă încălţam. 

M-am uitat la craniile şi la oasele încrucişate de 
pe şireturi şi m-am întrebat dacă pot face asta. O mie 
de ani în care să fiu în interiorul oamenilor şi să-i văd 
cum îşi distrug viaţa. Nu-i de mirare că pur şi simplu 
Kairos îşi trimisese spintecătorii să-l omoare pe cel 
însemnat. O lacrimă mi s-a prelins pe obraz şi mi-am 
legat nefericită şireturile imprimate cu cranii şi oase 
încrucişate, făcându-le nişte funde perfecte şi îngrijite. 
Credeam că schimbaserăm soarta, dar era greu. 
Foarte greu. 

— Ai eşuat? a şoptit Barnabas când m-am şters 
la ochi, iar eu am clătinat din cap. 

— Cred c-am reuşit, am răspuns, iar asta l-a 
nedumerit mai mult. 

— Eşti OK, Madison? a zis Nakita. 

Barnabas a întins mâna să mă ridice în picioare 
şi n-am putut să fac altceva decât să încerc să nu 
izbucnesc în plâns. 

Nici asta nu-mi prea ieşea. 

— Sunt OK, am reuşit în sfârşit să rostesc, 
clătinându-mă şi încercând să-mi imaginez o viaţă 
întreagă de asemenea mizerii. Doar că o s-o iau razna. 
Atâta tot. 

Nakita s-a ridicat de pe Ace cu o mişcare 
graţioasă. Idiotul a dat să se ridice, dar o tavă cu 
instrumente de morgă a alunecat cumva de pe un raft 
aflat în apropiere şi i-au căzut drept în cap. A gemut şi 
s-a prăbuşit la loc, iar Grace şi celălalt înger păzitor au 
părut să facă echivalentul îngeresc al bătutului palmei. 

— E încă în viaţă. 


Îngerul păzitor al lui Ace a chicotit şi m-am 
întrebat dacă va trebui să intervin înainte ca Ace să 
sufere atâtea accidente, încât să moară, dar mi-am 
amintit ura lui Ace străbătându-mă şi am hotărât că 
nu-mi voi face griji în această privinţă. 

— Aşa trebuie să fie când te proiectezi în viitor? 
a întrebat Nakita şi m-a apucat de celălalt cot. 

De cealaltă parte a mea, l-am simţit mai 
degrabă decât l-am văzut pe Barnabas ridicând din 
umeri. 

— Nu ştiu. Ron nu mi-a spus niciodată. Dar 
Kairos? El a arătat vreodată atât de obosit? 

Nakita a clătinat din cap, părând îngrijorată. Am 
oftat şi m-am sprijinit pe ei. Se terminase, dar mai erau 
multe de făcut. Imi distrusesem dosarul, dar mai era 
probabil ceva şi pe sus. Şi tipul din dulap. Şi Shoe... 

— Mi-e foarte foame, am spus, iar amintirea de 
a fi în interiorul lui Ace mi-a făcut rău. Putem să 
mergem să mâncăm un burger? 

Nakita s-a întors spre mine la fel de uluita ca 
Barnabas. Am oftat şi m-am uitat la Shoe şi la Ace. 

— Cu toţii? am adăugat. Mor de foame, am 
continuat, dându-mi şocată seama că aşa şi era. În 
plus, am spus încet, astfel încât Shoe să nu mă poată 
auzi, putem să ne ocupam acolo de amintirile lor şi să-i 
lăsăm fiind prieteni sau ceva de genul ăsta. 

In loc să-mi răspundă, Barnabas a cercetat 
morga din priviri. 

— Patch-ul a fost instalat? l-a întrebat pe Shoe. 

Shoe şi-a tras scaunul până în dreptul 
calculatorului. 

Părea uşurat şi a băgat CD-ul în buzunar. 

— Da. 

Barnabas s-a îndreptat de spate şi i-a făcut 
semn Nakitei să-l ia pe Ace. 


— Hamburgerii sună foarte bine, a spus el 
neobişnuit de entuziasmat. 

Probabil că o să ieşim fără probleme din spital 
chiar şi după ce-i dădeam tipului drumul din dulap. 
Doar erau cu noi doi spintecători şi doi îngeri păzitori. 

Gândul la cartofii prăjiţi şi săraţi şi sucul rece m- 
a făcut să-mi lase gura apă pe când îi urmam pe 
Barnabas, pe Ace şi pe Shoe pe coridorul pustiu. Eram 
obosită şi deprimată...şi înfometată. Nu era finalul la 
care mă aşteptasem. Oare câştigasem? Chiar nu 
aveam habar. 

Presupuneam că o să aflu cu timpul. 


Ketchupul - dulce, cu aromă intensă - a picurat 
de pe cartofii prăjiţi până ce i-am îndesat în gură, după 
care mi-am lins sarea de pe degete. 

— Căţei din Hades, că bun mai e, am mormăit 
cu gura plină, întinzând mâna după suc şi sorbind cu 
paiul. 

Bulele mi-au explodat în gură fi am scos un 
„mmm...” de fericire în vreme ce mă întindeam să mai 
iau cartofi. Erau tăiaţi mai mare şi fuseseră prăjiţi 
perfect. Mi-am mai îndesat unul în gură. Nu mâncasem 
de atât de mult timp, încât mi se părea că mor de 
foame. 

Deodată, mi-am dat seama că nimeni nu 
spunea nimic, şi mi-am ridicat privirea. Shoe stătea 
vizavi de mine în separeu. Nakita era la dreapta lui şi 
îşi aşezase cu grijă poşeta roşie pe masă, lângă ea. 
Barnabas stătea în stânga mea şi lângă el se afla Ace, 
care se sprijinea tăcut şi îmbufnat de perete, ţinându-şi 
nişte gheaţă înfăşurată în şerveţele maronii lipiţi de 
frunte. 

— Ce-i? am întrebat când am observat că se 
holbau cu toţii la mine. 


Nakita i-a aruncat o privire lui Barnabas, apoi a 
rostit încet: 

— Nu te-am mai văzut niciodată mâncând... 
aşa. 

M-am întins ceva mai lent după încă un cartof 
pe care l-am mâncat din două înghiţituri, nu doar dintr- 
una. Era târziu şi localul era gol, cu excepţia noastră, a 
chelneriţei care număra banii din casa de marcat şi a 
bucătarului care se uita urât la noi prin deschiderea din 
perete, dorindu-şi evident să plece acasă. 

— Mor de foame, am zis, sorbind puţin suc 
când, de fapt, îmi doream să-l dau repede pe gât. Şi 
sunt obosită. 

„Dar nu-mi bate inima. Absolut deloc.” 

Lângă mine, Barnabas s-a lăsat pe spate pe 
banchetă, amestecând nonşalant gheaţa din paharul 
de care nici nu se atinsese. 

— E destul de scârbos, Madison. 

M-am uitat la el şi mi-am dat seama că e puţin 
invidios, judecând după atitudinea lui studiată cu grijă 
ca să pară relaxat. 

— Te roade invidia? am întrebat ţâfnoasă. 

— Să zicem, a mormăit el, îndreptându-şi 
privirea spre locul în care Grace şi noua ei prietenă 
discutau, stând pe lustră, iar aripile le transformau în 
sfere de lumină de mărimea unei mingi de baseball pe 
care doar eu şi spintecătorii le puteam vedea. 

Mestecând un alt cartof, m-am strâmbat când 
mi-a căzut nişte ketchup pe halatul de laborator. 

— Cred că-i din cauză că m-am proiectat în 
viitor, am comentat eu şi mi-am tamponat pata. Am 
fost iar vie sau, cel puţin, aşa m-am simţit când m-am 
aflat în mintea lui Ace. M-am uitat la el şi m-am 
strâmbat a neplăcere. Chiar că eşti ceva, ştii? 

Tipul a rânjit şi, mototolindu-mi şerveţelul, mi- 


am înăbuşit un căscat. 

— Cred că mintea mea şi-a amintit cum e să-mi 
fie foame. Şi să fiu obosită. Cât e ceasul? 

Fără să verifice, Barnabas a răspuns: 

— E miezul nopţii. 

— Mmm... Am făcut şerveţelul ghemotoc şi l-am 
aruncat peste cartofii prăjiţi. Încă îmi mai era foame, 
dar nu voiam să arat că un porc. Trebuie să merg 
acasă. 

Nu era prea târziu s-o sun pe mama, aşa cum 
promisesem, fie că aveam şcoală a doua zi, fie că nu. 
Se culca foarte târziu, ca vampirii. 

M-am uitat iar la Ace, care stătea serios în colţul 
separeului. Nu spusese mare lucru de când se trezise 
în camioneta lui. Din câte se părea, la şase dimineaţa 
n-avea să se petreacă nimic rău la spital. N-o să afle 
nimeni. Nu ştiam ce se va întâmpla cu Ace de-acum. 

Shoe, pe de altă parte... i-am zâmbit când şi-a 
pipăit grijuliu falca acolo unde începuse deja să i se 
învineţească destul de urât. 

— O să fii în regulă? l-am întrebat, iar el a 
tresărit. 

— O să fiu făcut cu ou şi cu oţet pentru că am 
umblat la calculatoarele şcolii, a răspuns el şi i-a 
aruncat o privire lui Ace. Dar ştiam asta dinainte. Însă 
nu plănuiam să stau în oraş până la miezul nopţii într-o 
zi de şcoală. In acest moment, nici că-mi păsa. 

Ne-am uitat cu toţii la Ace, care ne-a arătat 
degetul mijlociu. Chelneriţa trebuie să-l fi observat, 
pentru că şi-a dres zgomotos glasul şi s-a dus să stea 
de vorbă cu bucătarul. 

M-am uitat la farfuria în care erau cartofii prăjiţi, 
apoi am mâncat unul şi m-am simţit vinovată, fără să 
pot identifica motivul. 

— Barnabas, poate trecem pe la Shoe pe-acasă 


şi-i facem pe mama şi pe tatăl lui să creadă că s-a 
culcat deja, am propus eu. 

Barnabas a dat aprobator din cap, având un aer 
cam neglijent pentru gustul meu. Aproape viclean. 

— Ar fi grozav, a spus agitat Shoe, trăgându-se 
mai departe de Nakita, şi m-am întrebat dacă îşi făcea 
probleme că-mi voi retrage cuvântul dat şi-i voi 
schimba şi lui amintirile. 

Ace a aruncat pe jos ghemotocul de şervetele 
umede şi s-a îndreptat de spate. 

— Sunteţi cu toţii naşpa, a spus el în gura mare. 
O să rezolvaţi, astfel încât nimeni să nu-şi amintească. 
Nici măcar că a fost plecat? 

— Gura! a şuierat Nakita, aplecându-se peste 
masă. Ar trebui să fii mort. 

— Tu să taci! a exclamat el încruntându-se. 
Ţăcănito! 

— Nu-mi spune aşa! a izbucnit ea şi a dat să se 

ridice, dar când îngerul păzitor a început să zbârnâie 
din aripi, Nakita s-a aşezat pufnind înapoi. Eşti norocos, 
omule, a bombănit. Norocos. 
ă Nu l-aş fi definit aşa pe Ace, dar avea dreptate. 
Incercase să-şi facă un renume omorând oameni şi 
dând vina pe Shoe şi singurul mod în care ar fi intrat 
acum în bucluc din cauza asta ar fi fost dacă Shoe ar fi 
intrat într-unul şi mai mare. Eram adepta onestităţii şi 
a acceptării criticilor, dar uneori... 

Era mai bine să fii prevăzător. 

Am oftat, m-am mutat spre marginea banchetei 
şi m-am ridicat. Venise vremea să mergem acasă şi 
mi-am înclinat capul, uitându-mă la halat. Îmi cam 
plăcea, chiar şi pătat cu ketchup. Poate că lansam o 
noua modă la şcoală. Incă nu făcusem ceva cu 
adevărat nebunesc ca să ies în evidenţă. Asta dacă nu 
puneam la socoteală faptul că eram moartă, iar asta o 


ştia doar Josh. l-ar fi plăcut să mă poată ajuta în seara 
asta şi-mi lipsea. 

— Trebuie să plecam, am spus încet, aruncând 
o ultimă privire pofticioasă spre cartofi. 

Barnabas s-a adunat şi s-a ridicat odată cu 
Nakita. Cei doi au schimbat priviri atotcunoscătoare 
când au ieşit din separeu. Ochii le deveniseră argintii şi 
m-am băgat în faţa lui Shoe. 

— Shoe nu, am zis şi am întins braţul, ca să-i 
împiedic să-i şteargă memoria. 

Barnabas şi-a dat ochii peste cap. 

— Madison... a început el, dar m-a străbătut o 
furnicătură slabă pe tâmplă. 

Au simtit-o şi Barnabas, şi Nakita. 

— Fost-a odată un cronometror, Ron pe-al său 
nume, a spus Grace dinspre lustră, a cărui karmă avea 
un prost renume. A venit cu-ntârziere, unii zic că 
soarta nu-i e în favoare. Eu cred doar că e prost 
grămadă. 

Aşa e, nu rima, dar tot îmi plăcea. 

— Vine Ron? am întrebat deranjată. 

„Ce vrea? S-a terminat!” 

— Dar ne ecranez! a spus Nakita, evident uluită. 

— Se pare că nu suficient de bine, a comentat 
insinuant Barnabas, iar eu m-am simţit şi mai obosită. 

Grozav. lar se certau. 

— N-o să-i permit să se ia de tine, m-a asigurat 
Grace, iar eu am zâmbit spre sfera de lumină care a 
ţâşnit dinspre lustră. 

Ştiam că încă mi se citea recunoştinţa pe chip 
când Shoe a fluierat şi i-am urmărit privirea spre uşa 
din faţă, unde stătea Ron, de parca s-ar fi aflat de la 
bun început acolo. Paul era lângă el, iar clopoţeii de la 
intrare nu sunau. 

Ron părea iritat, cu o mână băgată printre 


faldurile tunicii lui largi, pe care şi-a proptit-o apoi în 
şold şi mi-a făcut semn cu cealaltă de parcă aş fi fost 
un copil neascultător. 

M-am uitat şi eu urât la el şi m-am mutat astfel 
încât să îl ascund pe Shoe, care stătea încă jos. 
Barnabas s-a pus în dreapta mea, iar Nakita, în stânga. 
Privirea lui Ron a zăbovit asupra hainelor ei tradiţionale 
de spintecător al întunericului, iar Nakita şi-a ridicat 
bărbia. 

— Dacă n-aş fi văzut, n-aş fi crezut, a comentat 
Ron, observându-mi halatul şi adidaşii galbeni cu 
cranii. Gata cu spintecarea. Cel însemnat e în 
siguranţă. Ei bine, e bătut, dar e viu, a adăugat el, 
uitându-se la cei doi îngeri păzitori. Am câştigat. S-a 
terminat. Ai pierdut. Du-te acasă, Madison. 

Am tras aer în piept, încercând să-mi găsesc 
cuvintele. „Cel însemnat”, am gândit, hotărând că era 
umilitor să etichetezi oamenii. 

— Ace are un nume, am rostit încet, întrebându- 
mă cât de rău arătam, când am observat că Paul se 
holba la mine. Bună, Ron, am spus în sfârşit tare. Dacă 
te apropii, o să-ţi trag una direct în pendul. Ce vrei? 
După cum ai zis şi tu, ai câştigat deja. 

Bărbatul cel scund a hârâit şi şi-a mijit precaut 
ochii mai întâi spre cei doi îngeri păzitori, apoi spre 
spintecătorii care mă flancau şi, în cele din urma, spre 
Ace, care era în spatele nostru. 

—  Serafimii m-au trimis ca să-ţi ajustez 
amuleta, a răspuns el, luându-mă prin surprindere. Eu. 
Ha! Imaginează-ţi. Se pare că intri prea strâns în 
contact cu divinul. 

„Intru prea strâns în contact cu divinul?” Exact 
aşa mă simţisem. Poate iadul prin care trecusem nu 
era chiar obişnuit. 

Observând că mă uitam la el de parcă luasem o 


supradoză de medicamente, Ron a înaintat printre 
mesele goale cu rapiditatea-i obişnuită, oprindu-se 
caraghios de brusc când Barnabas a întins braţul în 
semn de avertizare, iar Nakita şi-a scos deodată sabia. 
Chelneriţa a scos un țipăt înăbuşit, ascunzându-se în 
spate şi cerând telefonul, bâlbâindu-se. 

„Din ce în ce mai bine.” 

Ron s-a oprit frustrat, cântărind situaţia. 
Barnabas şi-a încrucişat calm gleznele şi s-a lăsat pe 
spate, sprijinindu-se de masă, arătând foarte bine 
îmbrăcat cu tricoul lui fără pretenţii şi blugii negri. 

— Nu te atingi de ea... Chronos, a spus calm şi 
încet spintecătorul, iar în voce i se citea ameninţarea. 

Ridurile lui Ron s-au accentuat. 

— Înapoi. Predecesorul ei e mort. Cine o să-i 
mai ajusteze amuleta? Tu? Sunt aici în calitate de 
superior al cronometrorului, la ordinele serafimilor. 
Crezi c-o să le încalc? Cum te-aş fi găsit altfel, ecranat 
fiind? 

De cealaltă parte a mea, Nakita fierbea de furie 
şi strângea mai tare mânerul sabiei. 

— Poate, dacă ai avea impresia că poţi să scapi 
basma curată, a răspuns ea, iar Paul, de care 
uitaserăm aproape cu toţii, a înaintat puţin. 

— Nu îi eşti superior, Ron. Eşti doar mai în 
vârstă, am spus, apoi i-am aruncat o privire lui Paul, 
căzând pe gânduri. 

Mă ajutase până să-l lovească Nakita. 
Presupuneam că până dimineaţă ochiul avea să i se 
învineţească. Nu mă va mai crede niciodată. Am 
cântărit pe de-a parte şansele ca Ron să pună în 
aplicare vreun plan viclean şi, pe de altă parte, şansa 
reală ca amuleta mea chiar să nu fie acordată corect. 
Nu voiam să trec din nou prin iadul ăla şi nici să vină 
un serafim, s-o repare el. Ron nu părea obosit sau 


abătut şi se proiectase şi el în viitor. Evident, ceva era 
în neregulă cu mine... din nou. 

— Are dreptate. S-a terminat, am zis, apoi mi- 
am scos amuleta şi i-am aruncat-o lui Ron. 

Ron a prins piatra montată în firele argintii. 
Barnabas a înţepenit, iar Nakita aproape c-a făcut o 
criză de nervi, adoptând o poziţie agresivă lângă mine. 
Era o mişcare curajoasă din partea mea, dar încercam 
să-i demonstrez lui Ron că nu mă temeam de el. Chiar 
dacă, de fapt, mă temeam. N-aş fi făcut-o niciodată 
dacă n-aş fi avut doi spintecători şi doi îngeri păzitori în 
apropiere. Nu credeam că mai pot suporta să arunc 
încă o privire stelelor crude şi nefiltrate, văzute prin 
intermediul divinului. 

— Repar-o, am spus şi am oftat, simţindu-mă 
goală fără amuleta mea. Nu pot să suport mai mult de 
două asemenea proiectări în viitor. 

— Două? a repetat Ron, uitând de amuleta pe 
care-o ţinea în mână. A fost mai mult de una? 

l-am zâmbit, dar n-am deschis gura. Puteam să 
aud o conversaţie înnebunită având loc în spate, dar 
măcar bucătarul nu-şi făcuse apariţia eu o puşcă 
încărcată. Deocamdată. Barnabas şi Nakita au 
schimbat o privire şi, oftând teatral, spintecătorul 
întunericului s-a furişat spre uşa bucătăriei. Ea a 
şovăit, apoi şi-a făcut sabia să dispară. Cu părul dat pe 
spate, a împins uşile duble şi a intrat. S-au auzit 
imediat ţipete şi am aşteptat cu toţii să se audă două 
bufnituri înainte să ne întoarcem iar unii spre ceilalţi. 

Uitându-se la Barnabas, Ron a înaintat şi mi-a 
întins amuleta. 

— Trebuie s-o porţi că s-o pot ajusta, a explicat 
el. 

Am aşteptat până ce a ieşit Nakita, după care 
am plecat de lângă Barnabas. l-am aruncat o privire 


rapidă lui Shoe şi m-am încruntat. Părea înfricoşat. Mi- 
am ţinut respiraţia şi mi-am trecut şnurul simplu peste 
cap, apoi m-am crispat când Ron a apucat piatra între 
degete. Mă încrezusem o dată în el. N-aveam s-o mai 
fac. 

Când amuleta a răspândit o lumină roşiatică, n- 
am mai strâns din dinţi. Uşoara durere de cap pe care 
nici nu-mi dădusem seama că o am a dispărut şi am 
expirat, fără să mai simt că trebuia să-mi ţin cumpătul. 

Ron a dat drumul amuletei. Barnabas şi-a dres 
glasul, vrând evident să trec iar lângă el, dar n-am 
făcut-o, iar Ron fost cel care s-a mişcat primul, cu o 
precauţie nouă. A 

— Mersi, am rostit sec. lţi sunt recunoscătoare. 

Părând stânjenit, Ron i-a aruncat o privire lui 
Paul, apoi lui Shoe. 

— Ţi-am ajustat atracţia asupra divinului, a spus 
el ţâfnos. Predecesorul tău era în viaţă. Tu nu eşti. O 
să aibă nevoie de reglaj. Şi-a frecat palmele şi s-a dat 
înapoi. Nu ştiu ce-ai sperat să obţii astfel. Ai dat totul 
peste cap. Câtor oameni trebuie să le fie schimbate 
amintirile? a întrebat el. 

Shoe şi-a târşâit picioarele şi m-am mutat ca să- 
| ascund. 

— Câtorva, am răspuns. Şi acum, că ţi-ai băgat 
din nou nasul, s-au mai adăugat câţiva pe listă. Ne 
ocupăm noi de asta. Şi ce vrei să zici că am dat totul 
peste cap? Mie mi se pare că am îndreptat situaţia. N-a 
murit nimeni. 

Paul a înaintat până în dreptul lui Ron, iar 
bărbatul mai în vârstă a arătat nepoliticos cu degetul 
spre mine. 

— Slujba ta te face o criminală, Madison, a spus 
el, iar Barnabas s-a crispat. Poate că nu omori cu 
propriile mâini, ci prin ceea ce faci. Faptul că încerci 


să-ţi alini conştiinţa încercând să salvezi oameni ale 
căror suflete nici măcar nu se află în pericol doar dă 
totul peste cap şi e absolut inutil. 

„Absolut inutil?”, m-am gândit şi mi-am ridicat 
bărbia, făcând un pas în faţă. 

— Am murit o dată şi, crede-mă, cei pe care i- 
am salvat şi-ar fi dorit asta. Eram foarte aproape de el 
şi am tresărit când Barnabas m-a tras înapoi. Am 
salvat trei vieţi, am adăugat, aflată în siguranţă. Pentru 
că el mă ţinea de braţ. Patru, dacă-l pui la socoteală şi 
pe Shoe, care n-a fost învinovăţit pentru faptele lui 
Ace. Mâine se vor bucura cu toţii de soare. La naiba, 
eram pe cale să plâng din nou. Mie asta mi se pare că-i 
bine! am încheiat eu înfierbântată şi m-am şters la ochi 
fără să-mi pese că mă vedea Ron. 

Şi chiar era bine. Desigur, mai era şi problema 
proiectărilor în viitor, dar nu credeam că voi mai trece 
iar printr-un asemenea coşmar. Amuleta trebuie să fie 
reglată. "Mulţumescu-ţi, Doamne, că l-ai trimis pe 
Ron." 

— Poate că le sosise ceasul, iar tu ai stricat 
totul, a comentat Ron şi s-a uitat la ferestrele 
întunecate, gândindu-se că era cazul să plece. 

l-am zâmbit şi m-am gândit că, în ciuda vârstei 
lui, eu fusesem undeva unde el nu ajunsese. Poate de- 
asta eram sortită să devin cronometror al întunericului. 

— Asta-i soarta, Ron, iar tu nu crezi în soarta. 
Sau crezi? 

Când şi-a dat seama că repetasem practic ceea 
ce-i spusese un serafim cu nici două luni în urma, n-a 
mai fost atent la parcare. 

— Bine, tu câştigi, am zis eu. Felicitări! 
Mormanul ala nefolositor din colţ e în siguranţă. Are un 
înger şi toate cele. Nu te împiedică nimeni să pleci. 
Avem multe de îndreptat. M-am gândit la cei doi din 


bucătărie. Oameni cărora să le oferim noi amintiri, am 
adăugat eu, iar Shoe şi-a dres glasul în spatele meu. 

— Soarta e doar o scuză, a trântit-o Ron. Nu ştii 
ce vor alege oamenii. Poate că Ace s-ar fi schimbat 
într-o bună zi şi fără toate astea. 

— Greşit! am izbucnit eu, iar Paul a căzut pe 
gânduri. Însă n-am de gând să mă cert cu tine. Fie că 
accepţi, fie că nu, cred în liber-arbitru la fel de mult că 
tine. Insă mormanul ăla de rahat, am spus şi am 
arătat spre Ace, care auzea totul, dar nu ne băga în 
seamă în vreme ce-şi oblojea rănile, n-avea de gând să 
se schimbe fără o intervenţie în forţă. Acum s-ar putea 
s-o facă, dar nu aşa cum îl lăsaseşi tu, ştiind că are un 
înger păzitor şi un cartonaş cu „scapă gratis de 
moarte”. 

Urechile lui Paul s-au înroşit. Ron s-a întors spre 
el, iar tunica i-a foşnit. 

— Vrei să pleci odată? am spus, retrăgându-mă 
până în dreptul lui Barnabas. Şi ia-ţi şi ucenicul spion 
cu tine, am adăugat. 

Paul a rămas cu gura căscată la auzul cuvintelor 
mele sarcastice, dar i-am făcut cu ochiul când Ron s-a 
uitat în altă parte, iar Grace a chicotit. 

— Ar trebui să dai dovadă de mai mult respect. 
Ştie mai multe decât tine, a spus Ron, trăgându-l pe 
Paul mai aproape de el, iar Barnabas a pufnit. 

— Cred că ştie chiar mai multe decât tine, Ron, 
am răspuns eu. Pleacă odată. Şi nu te lăsa spintecat pe 
drum afară. 

Nakita se foia lângă mine, dar n-am băgat-o în 
seamă, în vreme ce Ron s-a răsucit pe călcâie. 

— Haide, Paul, a rostit el pe un ton jos şi 
periculos. 

Deodată, Nakita a izbucnit: 

— Imi pare rău că te-am lovit, cronometrorule în 


devenire. 

Şi eu, şi Barnabas am tresărit. Era îmbujorată şi, 
când ne-a observat privirile inexpresive, a adăugat: 

— Ce? Îmi pare rău. Nu pot să-mi cer scuze? 

Stoic şi tăcut, Ron a dispărut pur şi simplu. Însă 
Paul se afla încă aici. Târşâindu-şi sandalele pe gresie, 
Paul s-a uitat la spaţiul gol de lângă el, acolo unde se 
aflase Ron. 

— Aăă, a mormăit el, apoi ne-a privit. Mersi, 
Nakita. E în regulă. 

— Ştii c-am spus asta doar că să te lase în pace, 
nu? am zis, iar Paul şi-a atins nasul şi a zâmbit înainte 
să dispară la rândul lui, lăsând în urmă o dungă 
strălucitoare de lumină. 

Expirând profund, Shoe s-a lăsat pe spătarul 
banchetei, bombănind. 

Barnabas s-a aşezat şi el gânditor. 

— Ai observat că amuleta cronometrorului în 
devenire are aceeaşi culoare că a mea? a întrebat el. 

— Serios? am spus eu, dar apoi mi-am dat 
seama cât de ciudată era întrebarea lui Barnabas şi m- 
am întors spre el. E important? 

Cu şirul gândurilor întrerupt, Barnabas se uita 
oriunde, numai la mine nu. 

— Ar trebui să parcurgă spectrul până la roşu. 
Ochii spintecătorului s-au aţintit asupra mea. Pun pariu 
că Ron nu-i deloc încântat de asta. 

Am dat să deschid gura în timp ce mă întrebam 
ce putea să însemne asta, dar Barnabas şi-a dres 
glasul şi s-a uitat la bucătăria cufundată în linişte. 

— Trebuie să plecăm. Nakita, te-ai ocupat de 
bucătar şi de chelneriţă? 

Nakita făcea o poza lustrei prăfuite, ţinând 
aparatul de fotografiat într-un unghi foarte ciudat. 

— Sunt bine, a răspuns ea şi s-a uitat la ecranul 


aparatului. 

Unde ţi-e portofelul, Madison? m-a întrebat ea. 
Tot în camionetă? 

— A, da! am exclamat eu şi m-am întors spre 
farfuria cu mâncare. Şi telefonul e tot acolo. 

Dar când m-am uitat la cartofii prăjiţi aurii şi 
crocanţi, am şovăit să întind mâna spre ei. Zâmbetul 
mi-a dispărut încet şi a fost înlocuit de disperare. 

— Nu-mi mai e foame! m-am văicărit eu, iar 
Nakita a clipit spre mine. Nu pricepi? am strigat şi m- 
am uitat la amuletă. 

Mâncam pentru că amuleta mea nu funcţiona 
cum trebuie. Ron a reparat-o, iar acum nu-mi mai este 
foame! 

— Slavă cerului, a mormăit Barnabas şi s-a 
îndreptat de spate. Era foarte scârbos, Madison. 

M-am lăsat deprimată pe banchetă. 

— Dar îmi place să mănânc, am spus cu 
tristeţe. 

La naiba, nu era corect! Am pipăit nefericită un 
cartof. Grace a coborât şi mi-a încălzit mâna când m-a 
consolat în singurul fel în care a putut - asta până ce i- 
a venit o poezie în minte. 

— Fost-a odată o fată căreia cartofii-i plăceau, a 
început Grace, iar Barnabas a scos un sunet de 
exasperare. 

— Portofelul tau, Madison? a repetat Nakita. 

— A, mda, am murmurat şi m-am ridicat. 

— Îmi pare rău, Madison, a spus Shoe, evident 
neînţelegând de ce cartofii prăjiţi erau atât de 
importanţi pentru mine, dar dându-şi seama că eram 
supărată. 

— E OK. 

Ţinându-mi capul plecat, m-am îndreptat spre 
uşă, încetinind când amuleta a părut să atârne grea şi 


aproape să se încălzească, dar un gând care mi-a 
apărut brusc în minte m-a făcut să mă opresc. Cum de 
ştiuse Nakita că portofelul meu era în camionetă? 

M-am răsucit suspicioasă spre masă, iar 
suspiciunea mi-a fost confirmată când am văzut că 
ochii lui Barnabas deveniseră argintii. 

— Ce... stai! am exclamat, năpustindu-mă spre 
masă. Shoe! Nute uita la el 

Barnabas a întors capul spre mine. M-a 
străbătut un fior de frică la vederea ochilor lui ciudaţi, 
argintii şi lucind cu o lumina sfântă. Vizavi de el, la 
masă, Shoe a icnit, rupând influenţa pe care o exercita 
Barnabas asupra lui şi plecându-şi capul. Ace se holba 
deja în gol, cu gura deschisă, aflându-se încă sub 
puterea lui Barnabas. 

— Madison! a lătrat Barnabas, cu ochii încă 
strălucindu-l când Shoe şi-a frecat faţa şi a clipit. 

L-am tras pe Shoe în sus şi l-am scos din 
separeu. 

— Nu şi Shoe, am spus. l-am promis că-şi va 
putea aminti. 

Barnabas şi-a încleştat fălcile şi s-a încruntat. 

— Madison... a bombănit el, iar ochii îi erau iar 
căprui. 

— Mda, aşa mă cheamă, am spus eu 
înfierbântată. Madison Nebuna. Eu îţi spun că Shoe îşi 
poate aminti şi sunt şefa ta. 

Grace a scos un „Ooo...” prelung şi al doilea 
înger păzitor de pe lustră tăcu, încetând să mai bată 
din aripi ca să dispară. Barnabas şi-a mijit ochii şi s-a 
întors pe banchetă ca să mă cântărească din priviri. 

— Nu, nu eşti, a zis el, iar Nakita şi-a târşâit 
picioarele în spatele meu. Sunt macabru. Pot să plec 
de-aici oricând am chef. 

„N-ar face asta”, m-am gândit, intrând în 


panică. 

— Aaa, da? am spus, aproape provocându-l. 

— Mda, a confirmat Barnabas, evident deloc 
mulţumit. 

Lângă mine, Shoe părea înspăimântat. Am tras 
încet aer în piept, încercând să găsesc un mod prin 
care să nu-l îndepărtez pe Barnabas. Fusese de faţă 
când murisem, încercase să mă salveze, crezuse în 
mine. Avusesem încredere în el şi probabil că era 
singurul care mă putea înţelege cu adevărat. 

— Mda, am zis mai încet. OK. Îmi pare rău. Ai 
dreptate. Nu sunt şefa ta. 

M-am întors spre Nakita şi am văzut că avea 
ochii mari şi speriaţi. 

— Nakita, nu sunt nici şefa ta, dar aceasta este 
spintecarea mea şi-mi doresc că Shoe să-şi 
amintească. 

— Ba da, eşti, a replicat imediat Nakita, iar 
siguranţa din vocea ei l-a făcut pe Shoe să se încrunte. 
Am jurat să mă supun voinţei şi poruncilor tale. 

Eram atââââât de bucuroasă că Ace ieşise din 
ecuaţie! Era suficient de stânjenitor că Shoe asista la 
discuţie. 

— Lumea în care sunt şefa ta nu e cea în care 
vreau să trăiesc, am spus, încercând s-o fac să 
înţeleagă. 

M-am uitat rugător la masă. 

— Barnabas, i-am spus lui Shoe că-i voi permite 
să-şi amintească de noaptea asta. Te rog. 

— Eu nu i-am promis, m-a contrat el încordat, 
dar nu mai era furios pe mine. 

— Te rog, mi-am încercat eu încă o dată 
norocul. 

Barnabas a părut să se facă mai mic atunci 
când a expirat şi a gesticulat lejer din mâini. 


— Nu-i pot permite să meargă încoace şi încolo 
ştiind ce s-a întâmplat! Pur şi simplu nu se face aşa 
ceva! 

— De ce nu? l-am întrebat eu de-a dreptul. Cum 
să-şi schimbe oamenii vieţile dacă nu-şi amintesc? Prin 
vise? Astea-s bălării. 

— Bălării? a repetat Nakita, evident nedumerită. 

— Vrea să-şi amintească şi Shoe, şi Ace, m-am 
hotărât dintr-odată. Să nu aibă niciunul amintiri false. 

Barnabas s-a uitat la Ace, care încă mai clipea 
prosteşte în gol. 

— Nu! a exclamat el, îndreptând un deget spre 
mine, fapt care i-a făcut pe îngerii păzitori să-şi 
şoptească, şi să pună pariuri despre cum se va 
termina. 

— N-o să se întâmple, a adăugat el tare, 
uitându-se furios la ele în vreme ce chicoteau. Astea 
sunt regulile, Madison. 

M-am holbat la el, bătând uşor cu degetele unei 
mâini în blatul mesei. 

— Holbează-te cât vrei, a zis Barnabas fără să 
mă privească. Eu le şterg amintirile. 

L-am apucat pe Shoe de cot şi l-am tras în 
spatele meu. 

— Aăă, Barnabas? a spus în cele din urmă 
Nakita. Nu cred că-i o idee bună să refuzi 
cronometrorul întunericului, chiar dacă greşeşte. In 
cele din urmă, va putea opri timpul. 

In spatele meu, Shoe a rostit încet: 

— Vreau să-mi amintesc. 

— Amintirile sunt tot ce avem, am spus, 
încercând să-l fac pe Barnabas să înţeleagă. De-asta 
luăm anumite decizii. 

Cum te-aştepţi să se schimbe cineva dacă 
îngropi trecutul în minciună? 


Barnabas şi-a descleştat treptat fălcile şi am 
simţit gustul victoriei. 

— O să ne creeze probleme, m-a avertizat el şi 
m-am îndreptat de spate zâmbind. 

— Şi ce dacă? am răspuns eu obraznic. Shoe n- 
o să povestească nimic. M-am răsucit spre el. Nu-i a-a? 

Shoe clătina din cap, încă îngrijorat. 

— N-o să mă creadă nimeni. Spintecători 
macabri? Ingeri păzitori? Cronometrori? O să mă bage 
la nebuni. 

Stând de cealaltă parte a mea, Nakita m-a 
linguşit: 

—  Cronometrorii se schimba cu un motiv 
anume, Barnabas. Asta-i tot ce pare să facă Madison. 
Schimbă, schimbă, schimbă. 

Barnabas s-a încruntat din nou. 

— la-l de-aici, a mormăit el, iar eu l-am apucat 
încântată pe Shoe de braţ şi m-am întrebat dacă 
Barnabas doar mă liniştea, dar plănuia de fapt să se 
întoarcă mai târziu, când nu aveam cum să aflu. 

— Şi cum rămâne cu Ace? am întrebat, 
simţindu-mă mare şi tare. 

— Afară, a rostit încordat Barnabas. Îl ai pe 
Shoe. Ace nici nu intră în discuţie. 

Am tras aer în piept şi-am dat să-l contrazic, 
apoi am şovăit când îngerul păzitor al lui Ace i-a dat 
târcoale de două ori lui Grace, apoi a zburat spre mine 
şi mi-a şoptit: 

— Grace spune: „Fost-a odată un băiat într-un 
local, care se credea cel mai bestial. Nu era deloc bun, 
ci aproape nebun, pân-un înger i-a amintit ce-i capital.” 

„Nu zău?” 

Barnabas a ridicat suspicios din sprâncene şi, 
refuzând să răspund întrebării lui nerostite, am început 
să dau înapoi, împiedicându-mă când privirile noastre 


s-au despărţit. 

— Haide, i-am spus încet lui Shoe. Trebuie să-mi 
recuperez portofelul. 

L-am apucat de mănă şi l-am tras spre uşă. 

— Cum rămâne cu Ace? a întrebat el, privind 
înapoi până ce i-am întors capul. 

— Nu te uita. Cred că Ace va fi în regulă, am 
răspuns când uşa s-a deschis cu un clinchet şi Nakita a 
oftat zgomotos. Ingerul lui păzitor îl va bloca pe 
Barnabas. 

Shoe s-a răsucit să vadă prin ferestre. 

— Eşti sigură? 

Era mai răcoare afară şi m-am bucurat că 
aveam halatul pe mine când m-am cuprins în braţe şi 
am aşteptat. Nu-mi era frig - dar dacă aş fi fost în 
viaţă, aş fi simţit asta. 

— Mi s-a spus el heruvimii stau de-a dreapta lui 
Dumnezeu, am comentat eu, uitându-mă în sus la stele 
şi zâmbind. Cred el pentru un înger păzitor e floare la 
ureche să înfrângă aptitudinile lui Barnabas. 

Tusea lui Shoe mi-a atras atenţia şi, în lumina 
de securitate, i-am observat privirea speriată. 

— Serios? s-a bâlbâit el, aruncând o privire spre 
local şi apoi uitându-se la mine. Heruvimi, hm? 

Am ridicat din umeri. 

— Grace e heruvim. Dar promite-mi că n-o să 
sufli o vorbă despre ce s-a întâmplat în seara asta. 

Ţinându-şi capul plecat, a zâmbit şi şi-a agăţat 
vârful pantofului într-o crăpătură din trotuar. 

— Vrei să mint? 

Nu m-am putut abţine şi am rânjit. 

— Ei bine, eu sunt cronometrorul întunericului. 

Am simţit un junghi în minte şi amuleta mi s-a 
încălzit, apoi s-a răcit. Era Barnabas, care şi-o folosea 
pe a lui, şi l-am zărit aplecându-se spre Ace. N-am fost 


surprinsă când Ace s-a trezit, iar pe chipul lui până 
atunci golit de orice expresie s-a citit ura, şi a 
exclamat: 

— Poţi să te duci dracului, spintecătorule! 

Barnabas s-a uitat enervat pe fereastră la mine. 

— Madison! s-a plâns el. 

Nakita a râs, hohotele auzindu-se slab prin 
geam. 

— Ţi-am spus eu! Nu te pune cu ea! 

Am zâmbit şi m-am întors. Shoe stătea în faţa 
mea, cu mâinile în buzunare. 

— Nu vreau să uit asta, a zis gânditor Shoe. Nu 
vreau să uit nimic. 

— N-o să uiţi, l-am asigurat încrezătoare. 

Mi-a venit deodată o idee şi m-am sprijinit de 
zidul de cărămidă al restaurantului ca să-mi dezleg 
şireturile. Shoe m-a privit uimit până ce am scos cu 
totul şiretul de la unul dintre adidaşii galbeni. 

— Poftim, i-am spus şi i l-am întins. Ca să-ţi 
aminteşti totul. 

Mi se tăiase răsuflarea, iar eu nici măcar n- 
aveam nevoie să respir. Dacă mă credea ciudată sau 
ceva de genul ăsta? 

Dar Shoe a zâmbit, iar eu am expirat uşurată. 

— Mersi, a spus el şi l-a luat. Eu... âăă... nu 
am... la stai, a adăugat, scotocindu-se în buzunar. 
Poftim, a rostit şi mi-a oferit un cupon de la Coteţul 
Găinilor. Însă nu mă aştept să-l şi foloseşti, a continuat 
el îmbujorat. Dar singurul lucru pe care-l mai am 
asupra mea e carnetul de conducere. 

Am zâmbit şi, în lumina slabă, m-am uitat la 
cupon. 

— Pa, Shoe, i-am zis, legănându-mă spre spate. 
Să ai o viaţă minunată. Să fii bun. Să iei decizii corecte. 
Am luat cuponul. Mersi, am încheiat eu. 


A închis gura, părând stânjenit şi mulţumit în 
acelaşi timp. 

— O să încerc, a spus în cele din urma, apoi s-a 
încruntat când l-a văzut pe Ace prin fereastră. Dar n-o 
să fie uşor. 

Am râs şi am pornit-o înapoi spre camioneta lui 
Ace, fiecare pas părându-mi mai mare decât era de 
fapt. 

— Dacă ar fi uşor să fii bun, toată lumea ar fi 
aşa. 

Shoe a dat aprobator din cap. Făcându-mi 
stângaci semn cu mâna, s-a răsucit şi a pornit-o pe 
trotuarul întunecat, mergând încet, dar căpătând 
încredere cu fiecare pas, până ce a ţinut capul sus. 
Întunericul l-a înghiţit treptat, iar sunetul paşilor lui s-a 
estompat până ce n-a mai fost nici urmă de el. 

L-am mai văzut o dată într-o pată de lumină, 
apoi... a dispărut. 

Când am deschis camioneta lui Ace şi mi-am 
luat telefonul şi portofelul, m-am simţit satisfăcută. 
Pielea moale încă era calda de când veniserăm încoace 
şi, când mi-am îndesat portofelul în buzunarul de la 
spate, a făcut o umflatura incomodă. Portiera a scârţăit 
când am trântit-o. In depărtare, am auzit slab: 

— Pa, Madison! 

M-am sprijinit fericită de camionetă şi m-am 
uitat la stelele albe şi simple, aşteptându-i pe Nakita şi 
Barnabas să termine să-l amenințe pe Ace. Sigur, 
poate că Barnabas era furios pe mine, dar avea să mă 
ducă acasă, bombănind tot drumul. Dacă n-o făcea el, 
o făcea Nakita. Şi mai bine, mâine o să fie pe 
acoperişul meu, gata să-mi spună ce aş fi putut face 
mai bine. În seara asta nu murise nimeni. Şi nici mâine 
n-o să moară nimeni - cel puţin nu înainte să li se 
termine timpul alocat. Shoe o să fie aspru muştruluit la 


şcoală, dar ştia asta înainte să-şi facă de lucru cu 
computerele de acolo. Nakita începea să înţeleagă - 
aşa aveam impresia -, chiar dacă eşuase să-i salveze 
sufletul lui Ace recoltându-l mai devreme. Ace era în 
continuare un dobitoc, dar poate că învățase ceva. 
Paul se gândea. lar eu... eram obosită într-un mod 
plăcut. 

Poate că, la urma urmei, fusese o noapte bună. 


Epilog 


— Madison! 

Era un strigăt panicat şi am deschis ochii când 
cineva m-a scuturat puternic de umăr. 

— Ce-i? am strigat şi eu, văzându-l pe tata 
stând înspăimântat lângă mine. 

Eram în pat; razele soarelui pătrundeau în 
cameră. Dormisem? Nu mai dormisem de aproape trei 


luni. 

Pe chipul tatei s-a citit uşurarea, iar cele câteva 
riduri i-au părut ţi mai adânci. 

— Am crezut că eşti... a început el, apoi s-a 
răzgândit, mi-a dat drumul la umăr şi s-a îndreptat de 
spate. Ai întârziat, a spus el în schimb, părând ruşinat. 
La şcoală, a adăugat, iar eu am zâmbit. 

Nu credeam că voia să zică „moartă de 
oboseală”, dar, pe de altă parte, probabil că, întinsă 
acolo, chiar arătam moartă. Nu respiram. Nu era de 
mirare că mă scuturase. 

— Cât de mult? am întrebat şi m-am ridicat în 
fund, clipind. 

Nu-mi venea să cred că dormisem cu adevărat. 
Poate că proiectarea în viitor provocase asta. Mă 
afectase în multe feluri. 

Tata a expirat şi s-a uitat prin cameră. 

— Micul dejun e gata, m-a anunţat el, fără să-mi 
răspundă la întrebare. 

Păcat că nu-mi era foame. 

Am dat să mă ridic, apoi am încremenit când 
tata a luat halatul de laborator pe care-l atârnasem pe 
spătarul scaunului de la birou. Eticheta cu „Identitate 
necunoscută” se iţea din buzunar şi am intrat în 
panică. Habar n-aveam cum să-i explic prezenţa unui 
halat de laborator pe care scria numele Marty. 

— Spune-mi că ăsta-i ketchup, a rostit încet, 
pipăind materialul pătat, iar eu am zâmbit. 

— E ketchup. Am mâncat nişte cartofi prăjişi 
după şcoală, am explicat, iar el a oftat. Imi pare rău! 
Mi se făcuse foame! 

Tata a tresărit şi a pus halatul la loc pe scaun, 
lângă ciorapii mei sfâşiaţi. 

— Madison! a zis când i-a înşfăcat. Ce-ai făcut 
cu ştrampii ăştia? 


— l-am tăiat. Toată lumea îi poartă aşa! 

La naiba, n-aveam cum să scap cu faţa curată 
din asta. 

— Erau noi-nouţi! s-a plâns cu voce tare tata şi 
i-a scuturat. 

— Of, tată... am spus, mândră de mine pentru 
că nu intrasem în panică. Tu nu ai purtat niciodată 
blugi tăiaţi? 

Cu umerii lăsaţi, s-a uitat la unghiile mele date 
cu ojă neagră, ca să o ajut pe Nakita să se integreze, 
iar privirea i-a zabovit asupra celor două unghii pe care 
le dădusem pe jumătate cu lac roşu. 

— Ciorapi sfâşiaţi şi un halat de laborator? 
Adidaşi fără şireturi? N-o să înţeleg niciodată moda 
asta. 

M-am aplecat să mă uit la adidaşii mei galbeni. 

„Nu e moda, sunt doar pagube colaterale”, m- 
am gândit eu. 

— Dar măcar ştiu că mănânci, a adăugat el, 
uitându-se din nou la halatul pătat cu ketchup. Ce-ar fi 
să sari o vreme peste gustările de după şcoală şi să 
mănânci acasă? 

— OK. 

M-am întins şi am sperat că n-o să intre şi în 
baie, unde tricoul meu rupt era aruncat pe jos. Aia 
chiar că ar fi fost greu de explicat. Mă simţeam destul 
de bine, dar mâncarea era ultimul lucru la care mă 
gândeam. Mai ales când tata s-a aşezat pe marginea 
patului, lângă mine, şi mi-a pus teatral telefonul pe 
noptieră. 

„La naiba! Am uitat s-o sun pe mama.” 

— Vrei să-mi spui ceva? m-a întrebat el, 
uitându-se la telefon. 

— Îmi pare rău. Am uitat s-o sun pe mama, am 
răspuns pe dată, dar el s-a încruntat şi mai mult, 


dându-mi de înţeles că nu despre asta era vorba. Fără 
să am vreo idee, m-am jucat cu pătura, bucuroasă că 
mă schimbasem în cămaşa de noapte după ce mă 
lăsase Barnabas acasă, chiar dacă asta însemnase că 
lăsasem ciorapii sfâşiaţi şi halatul de laborator al lui 
Marty pe radarul tatei. 

— S-a întâmplat ceva? am întrebat şovăind. 

„S-a întâmplat ceva? Chiar întrebasem asta? 
Nici că aş fi putut şi par mai vinovată.” 

Tata a aşteptat să mă uit la el. 

— Am primit un telefon ciudat de dimineaţă. Un 
tip pe nume Sneaker. 

— Shoe“! mi-a scăpat înainte să-mi amintesc să- 
mi ţin gura. 

Pentru numele lui Dumnezeu! şi-i zisesem lui 
Shoe să fie bun, când eu nu puteam să nu-l mint pe 
tata nici măcar cinci minute. 

— Shoe? a repetat tata, împingând telefonul 
astfel încât şi se alinieze perfect cu marginea noptierei. 
Îl cunoşti? 

— Aăă... da. Am ridicat din umeri, încercând să 
fac să pară că nu-mi pasă. Dar nu i-am dat niciodată 
numărul de telefon de-acasă. 

„Barnabas?”, m-am întrebat. Trecuse să-l vadă 
pe Shoe aseară şi încercase să-i schimbe amintirile? 
Pui de căţei morţi! 

— Suntem prieteni prin corespondenţă? mi-am 
încercat eu norocul, străduindu-mă ca tonul să nu-mi 
pară întrebător, dar aşa a ieşit. 

Tata a scos un sunet care-mi sugera că nu era 
convins. 

— Voia să-ţi transmit că a fost suspendat şi că 
este, citez, „bun”. 


4 Joc de cuvinte intraductibil. Personajul reţine greşit numele, 
Sneaker (pantof sport) în loc de Shoe (pantof) (n. Tr.). 


A ridicat din sprâncene şi a aşteptat o 
explicaţie. 

— Serios? 

Ce altceva aş fi putut zice? Nu-l puteam privi şi 
m-am foit în liniştea care se lăsase. 

— Madison... a rostit el, iar eu am dat 
cuverturile la o parte ca să cobor din pat pe partea 
cealaltă. 

— Tată, tre' să plec, am trântit-o eu şi m-am 
dus după halatul de casă care era în baie. Am zărit 
tricoul rupt şi am trântit uşa. Am întârziat la şcoala şi 
trebuie să fac un duş. Nu ştiu de ce-a spus Shoe 
chestiile alea ciudate. E doar un tip pe care l-am 
cunoscut acum ceva vreme. 

Acum ceva vreme, adică aseară, dar trecuse 
totuşi ceva timp. 

Expirând încet şi lung, tata s-a ridicat. 

— Ne vedem jos, a spus, părând dezamăgit. Ce 
vrei diseară la cină? 

Am şovăit, gândindu-mă la ce aş putea ascunde 
cel mai uşor în buzunare. 

— Supă şi cartofi prăjiţi, am răspuns, 
imaginându-mi că puteam s-o dau pe gât destul de 
repede şi uşor. 

Şi chiar îmi plăcuseră cartofii de seara trecută. 
Dacă reuşisem să-i salvez viaţa lui Ace, o să pot şi să 
mănânc câţiva. 

Tata s-a schimonosit. 

— Supă şi cartofi prăjiţi? a repetat el, apoi a 
oftat. Dacă asta vrei... Micul dejun este gata. Să nu 
întârzii mult. 

— N-o s-o fac, am zis şi m-am gândit că dacă 
aşteptam până în ultimul moment ca să cobor la 
parter, puteam s-o zbughesc pe uşa cu o felie de pâine 
prăjita, pe care să i-o dau lui Sandy. 


Am zâmbit, i-am făcut semn de la revedere 
tatei când s-a oprit pe hol şi am închis uşa. M-am 
muştruluit singură când i-am auzit paşii pe scări. l-am 
făcut semn de la revedere? Ce proastă eram! 

Nu minţisem când spusesem că vreau să fac un 
duş şi, încă îngrijorată, am intrat în baie să dau drumul 
la apă, apoi mi-am scos pijamalele. O bătaie uşoară la 
uşă m-a făcut să înşfac un prosop şi am strigat: 

— Vin imediat, tată! 

Dar nu tata mi-a răspuns. 

— Aăă, Madison? 

Am îngheţat. Am crăpat uşa, cuprinsă de griji. 

— Tu! am strigat, dând-o de perete când l-am 
văzut pe Paul stând în mijlocul camerei mele, cu 
fereastra larg deschisă şi rama cu plasă de ţânţari 
sprijinită de perete. 

— Ce faci aici? am şuierat când m-am năpustit 
afara, apoi am încetinit, dându-mi seama că eram 
înfăşurată într-un prosop. Nu poţi să-ţi faci pur şi 
simplu apariţia! Tata e jos. Dacă te-ar vedea aici, şi-ar 
ieşi din minţi! 

Paul s-a înroşit şi s-a tras de cămaşa încheiată 
cu nasturi şi băgata într-o pereche de pantaloni negri. 
Hainele îi erau încă destul de sobre, dar măcar nu mai 
era îmbrăcat că un actor dintr-un film SF de aventuri. 

— Scuze, a spus el fără să mă privească, părând 
în schimb fascinat de covor. Voiam să te întreb ceva şi 
Ron nu-mi prea slăbeşte lesa. 

— Ce? am izbucnit eu, simţindu-mă foarte goală 
pe sub prosopul mare şi pufos. 

Paul s-a uitat la mine, apoi în tavan. 

— Crezi în liber-arbitru? 

Am şovăit, iar apoi mi-am revărsat mânia. 

— Da, am rostit încet. 

Mă ajutase. Îi datoram câteva răspunsuri. 


— Dar eşti cronometrorul întunericului, a 
declarat Paul, părând nedumerit. 

— Aşa se pare, am spus sec, apoi am adăugat: 
nu prea are sens, dar aşa stă treaba. Imediat ce-mi voi 
găsi corpul, o tai de-aici. Doar dacă nu cumva... pot 
schimba lucrurile. 

Paul şi-a târşâit pe covor pantofii lustruiţi. 

— Nu vrei să fii cronometror? 

Mi-am amintit de sentimentul cumplit de 
neputinţă pe care-l avusesem atunci când mă 
proiectasem în viitor şi apoi de bucuria mea când Shoe 
plecase teafăr şi nevătămat, având toată viaţa înainte. 

— Nu mai ştiu. 

— Poate c-ai primit de fapt slujba mea, a spus 
Paul, luându-mă prin surprindere. 

M-am sprijinit de tocul uşii, apoi m-am 
îndreptat. Indiferent cât de tare aş fi încercat, n-aveam 
cum să par încrezătoare înfăşurată într-un prosop. 

— Tu crezi în soartă? l-am întrebat. 

Paul s-a strâmbat şi s-a dat înapoi, ca să se 
aşeze pe pervazul ferestrei deschise. 

— Nu ştiu în ce cred. Dar Ron a plecat când Ace 
şi-a primit îngerul păzitor, iar tu ai mai rămas, 
încercând să salvezi vieţile oamenilor. 

Am strâns mai tare prosopul, neştiind ce să 
spun. 

— Trebuie să plec, a zis Paul şi s-a ridicat. Ar 
trebui să-mi exersez săriturile, dar, dacă nu mă întorc 
atunci când crede el de cuviinţă, mă detectează. 

— Trebuie să fie frumos să ai un profesor, am 
comentat invidioasă, nedorindu-mi să plece. N-ai venit 
până aici doar ca să mă întrebi dacă eu cred în soartă. 

Paul a ridicat dintr-un umăr. 

— Nu. Am crezut c-ai vrea să ştii că Ron s-a 
uitat în viitorul amândurora şi a descoperit că nici Ace, 


nici Shoe nu sunt destinaţi să mai creeze şi alte 
virusuri. De fapt, Shoe o să lucreze pentru CIA şi o să 
dea de urma altor hackeri. Va fi probabil cel care va 
dejuca un atac informatic la începutul deceniului. lar în 
acest moment, Ace se afla într-o cameră capitonată 
pentru că vorbeşte despre spintecători şi cronometrori, 
dar va învăţa în cele din urmă să-şi ţină gura, o să iasă 
de la dezintoxicare, o să pună bazele unei formaţii 
numite „Ciorile topite” şi o să moară de o supradoză 
de droguri pe la treizeci şi ceva de ani. 

— O, frate. E oribil, am şoptit, întrebându-mă 
dacă meritase. 

Paul era netulburat. 

— Toată lumea moare în cele din urmă. Muzica 
lui va impresiona oamenii, a continuat el. Îi va pune pe 
gânduri. Dacă e să mă întrebi pe mine, îngerul lui 
păzitor probabil că-i ţipă în ureche chiar acum, 
încercând să se facă auzit. Ace n-o să devină niciodată 
un sfânt, dar viaţa lui va avea un sens. Cel puţin, aşa 
cred. 

— Mda, poate, am rostit, deşi încă nu-mi 
surâdea situaţia. 

Poate ar fi trebuit să-i permit Nakitei să-l 
omoare. Să-i pună curat capăt. Oare sufletele 
neterminate mai primeau o a doua şansă? Încă o tură? 
De-asta spintecătorii luminii le luau din timp? 

— Tu i-ai dat lui Shoe numărul de telefon de la 
mine de-acasă? am întrebat dintr-odată. 

Paul s-a sprijinit cu o mâna de tocul ferestrei, de 
parcă s-ar fi pregătit să plece. 

— Voia să te anunţe că este în regulă. N-am 
crezut că te va deranja şi, pentru că nu am numărul 
tău de mobil, l-am căutat pe cel fix. Nu i-am făcut 
necazuri, dacă asta te îngrijora. Ron e furios. Paul a 
zâmbit şi, amintindu-şi, şi-a desprins privirea de mine. 


Îngerul păzitor pe care i l-am alocat lui Ace n-o să 
permită nimănui să-i falsifice amintirile lui sau ale lui 
Shoe. De-asta s-a uitat care le este viitorul. 

Mai scăpasem de-o grijă şi, când Paul a dat şi 
iasă, am zis repede: 

— Mersi că l-ai oprit pe Ace. 

Ţinând capul aplecat într-o parte, mi-a zâmbit, 
dezvelindu-şi dinţii. 

— Cu plăcere. 

Tata a strigat după mine de la parter şi m-am 
foit de pe un picior pe altul. 

— Trebuie şi plec, am spus, făcând semn din 
cap spre duşul care scotea aburi în spatele meu. 

— Şi eu, a zis el, încălecând pervazul şi ieşind 
pe acoperiş. 

— Îţi place de Ron? l-am întrebat deodată, iar el 
a şovăit, cercetând din priviri colţurile camerei mele. 

— Nu ştiu, a răspuns încet. Mă învaţă multe 
lucruri, dar e absolut fanatic în privinţa ta. 

S-a uitat în ochii mei, iar eu am dat aprobator 
din cap. 

— M-a minţit. Mult. L-am făcut să arate rău în 
faţa unui serafim. O să crezi în continuare tot ce-ţi 
îndrugă? 

Paul n-a răspuns, ci a întors capul şi a zâmbit. 

— Ne vedem mai târziu, a spus el, apoi umbrele 
aruncate de ramurile copacilor au făcut ca silueta lui 
să se estompeze puţin câte puţin, până ce a dispărut 
cu totul. 

M-am ridicat o clipă, să mă asigur că plecase. 

— Trebuie să învăţ cum să fac asta, am şoptit, 
apoi m-am dus să fac duş. 

„Hm, deci Ace devine muzician”, m-am gândit şi 
am zâmbit când mi-am imaginat cât îl rodea probabil 
pe Ron faptul că eu - un cronometror al întunericului - 


îi arătasem celui pierdut o nouă cale, pe care el o 
apucase datorită eforturilor noastre, astfel că noi îi 
salvaserăm nu numai sufletul, ci şi viaţa. 

Fusese soarta? Sau dreptatea spintecătorilor? 


Sfârşit 


